1. Centrul de greutate al? amantului 

Dacă studiem cu atenţie un corp oarecare, vom 
constata trei lucruri. Dincolo de înfăţişarea sa 
exterioară - care include forma sa, dar nu numai - 
orice corp are o circumferinţă, o suprafaţă şi o 
culoare, care depind de lungimea, lăţimea şi 
înălţimea sa. Şi, ceea ce este mai important, corpul 
are o greutate care îi permite să îşi asume o 
anumită poziţie. 

Spre exemplu, dacă studiem forma unei pietre 
neregulate, vom descoperi că ea are centrul de 
greutate într-un anumit punct. Acest fenomen 
poate fi stabilit cu uşurinţă în cazul unei bucăţi de 
lemn: dacă o lăsăm să plutească pe apă, centrul ei 
de greutate va fi situat în punctul cel mai de jos. 

Centrul de greutate nu trebuie confundat cu 
centrul obiectului. Orice corp are două centre: unul 
de greutate şi altul din punct de vedere al 
măsurătorii fizice. Dacă vom examina diferite 
tipuri de corpuri, vom constata că centrul lor de 
greutate nu corespunde niciodată cu centrul fizic, 
nici măcar în cazul unei bile de metal perfecte din 
punct de vedere matematic şi cu o densitate egal 
repartizată. 

Pentru a ne convinge, putem rupe o bucată de 
oţel în două. Dacă vom privi la microscop structura 
interioară a suprafeţei secţionate, vom constata că 
textura acestuia este neregulată. Dacă o asemenea 
diferenţă poate fi observată în structura cristalină a 
unuia din cele mai solide corpuri de metal, cu atât 
mai uşor poate fi percepută aceasta în structura 
unui corp mai puţin dens. 

O altă experienţă pe care o putem face cu 

uşurinţă se 
referă la un cântar. Dacă am construi dintr-un 
metal dens două talere perfect simetrice din 
punct de vedere matematic şi le-am echilibra în 
jurul unui ax central, am constata că acestea nu 
vor alcătui un plan orizontal perfect, unul 
dintre ele fiind întotdeauna puţin mai lung decât 
celălalt. 

Chiar şi în corpurile create de puterea Mea, 
centrul de greutate nu coincide cu centrul 
obiectului. La fel stau lucrurile cu polaritatea 
pozitivă şi cea negativă. 

De ce nu sunt localizaţi cei doi poli ai unei 
bare magnetice în centrul matematic al acesteia, 
fiind dispuşi către capetele barei? De ce este 
situată coaja seminţei (care conţine cele mai 
valoroase substanţe nutritive) la periferia 
seminţei, şi nu în centrul acesteia, unde este 
localizată o forţă egală, dar cu semn opus? De 
ce nu este situată inima omului (sau a unui 
animal) în centrul exact al corpului său? 



Aceste întrebări demonstrează deja că centrul 
de greutate este ceva complet diferit de centrul 
fizic al unui obiect, indiferent care ar fi acesta. 

De aceea, atunci când ne referim la un subiect 
atât de important cum este punctul central al 
Pământului, trebuie să menţionăm de la bun 
început că nu vorbim de centrul matematic al 
acestuia, ci mai degrabă la centrul propriu-zis 
al vieţii sale, sau altfel spus, la centrul său de 
greutate. Centrul matematic nu este decât un 
punct imaginar, lipsit de volum, asupra căruia 
nu merită să insistăm. 

Acestea fiind spuse, ne vom întoarce atenţia 
asupra centrului de greutate al Pământului, o 
zonă mult mai semnificativă pentru noi, care nu 
are dimensiunile unui punct, ci dimpotrivă, 
reprezintă o suprafaţă de mari dimensiuni, în 
care se desfăşoară o activitate intensă. 

Cum arată acest centru de greutate al 
Pământului? Este el o stâncă plină cu diamante, 
cu minereuri de fier, sau poate un magnet? Să 
fie oare un spaţiu gol, în care nu există decât 
focul nepieritor din care îşi extrag forţa vulcanii 
de la suprafaţa Pământului, prin care nu iese 
decât fumul focului din 



interior, ca printr-un fel de coşuri de pe acoperişurile 
caselor? Evident, răspunsul la aceste întrebări este 
negativ. 

Centrul de greutate al fiinţei umane este inima sa, 
care, din punct de vedere fizic, reprezintă un ţesut 
organic alcătuit într-o manieră extrem de rafinată şi 
de complexă, am putea spune artistică, întrucât în 
ea sălăşluieşte sufletul viu al omului; iar în 
interiorul acestui suflet se află spiritul său 
nemuritor. Acest centru de greutate este perfect 
echipat cu cele necesare pentru dezvoltarea vieţii 
pământeşti şi pentru susţinerea temporară a 
corpului, astfel încât, prin această construcţie 
miraculoasă, tot ceea ce este necesar pentru sus- 
ţinerea vieţii fizice poate fi produs de către suflet. 

Aceasta este şi semnificaţia centrului de 
greutate al Pământului, pe care îl vom analiza în 
detaliu în continuare. 



2. Inima Pământului 

Aşa cum spuneam, centrul de greutate al 
Pământului are o structură similară cu cea a inimii 
flintei umane sau a unui animal. La fel ca în cazul 
inimii omului, acest centru de greutate, sau inima 
Pământului, asigură proporţiile corecte ale 
întregului glob terestru şi reprezintă atelierul în care 
este susţinută întreaga viaţă de pe Pământ. 

In numeroasele sale compartimente este produsă 
o energie extrem de puternică, necesară pentru a 
directiona diferitele fluide ale vieţii Pământului 
către organele exterioare ale acestuia, iar apoi 
pentru a le absorbi din nou în centru, în vederea 
reînnoirii lor. Mu este greu să tragem concluzia că 
inima Pământului este destul de mare. 
Dimensiunea ei nu poate fi totuşi stabilită exact, 
căci ea trebuie să se dilate şi să se contracte extrem 
de rapid. In medie, diametrul inimii Pământului este 
de aproximativ 750 de kilometri. Ea se poate 



însă dilata până la 1.500 de kilometri, după care 
se poate contracta până la 375 de kilometri. 

Din ce este insă alcătuită această aşa-zisă 
inimă a Pământului? Ea este mai puţin alcătuită 
din materie, la fel ca în cazul inimii unui om sau 
a unui animal. Putem spune mai degrabă că este 
o putere substanţială care se mişcă eficient 
printr-o structură ' vie permeabilă, deşi solidă, 
exercitându-şi efectele asupra fiecărei celule şi a 
fiecărui organ al organismului Pământului. 

Dacă acest organism este solid, cum poate fi 
el penetrat de o putere substanţială fără a fi 
afectat de aceasta? 

Oasele unui animal sunt şi ele alcătuite dintr- 
o substanţă solidă. Fluidele şi sângele pătrund 
totuşi prin porii oaselor, care durează mai mult 
decât orice altă parte a corpului, deşi sunt 
supuse la diferite reacţii de către această putere 
care acţionează asupra lor. 

Să luăm, de pildă, substanţa din care sunt 
alcătuite intestinele animalelor. Deşi această 
substanţă flască pare lipsită de consistenţă, 
oricât de solicitate ar fi intestinele de-a lungul 
vieţii animalului, ele continuă să opereze eficient 
o perioadă lungă de timp. Dacă examinăm 
organele mai delicate ale unei păsări, în care 
sunt înmagazinate şi consumate chiar şi 
pietricelele, devine clar că întreaga chestiune 
depinde de o anumită calitate a materiei care 
alcătuieşte aceste organe, materie suficient de 
solidă pentru a permite forţelor interne ale 
organismului să acţioneze prin ea fără a suferi 
vreo pagubă. 

Dacă materia din care sunt alcătuite nişte 
animale atât de delicate este înzestrată cu 
asemenea calităţi, cu atât mai solid va fi un 
organism de talia Pământului dacă este alcătuit 
din ea, lucru demonstrat de faptul că de 
milioane de ani, forţele atât de active ale 
Pământului interior nu au afectat în nici un fel, 
sau prea puţin, structura acestuia. 

Eu, Creatorul tuturor lucrurilor, am ştiut să 
asigur întotdeauna proporţia exactă care să 
permită punctelor de 



sprijin să fie suficient de solide şi de durabile 
pentru a susţine cu cea mai mare uşurinţă 
greutatea care se sprijină de ele, iar acest 
principiu se aplică inclusiv materiei din care 
este alcătuită inima Pământului, astfel încât 
aceasta să îşi poată desfăşura activitatea în 
condiţii optime. 

In regiunile nordice ale Pământului este destul 
de răspândit un metal preţios, numit platină. 
Acest metal este similar cu materia care susţine 
puterea centrală a Pământului, fără să fie însă 
absolut identic cu aceasta. De fapt, trebuie să 
precizăm că materia din care este alcătuit 
interiorul Pământului nu este aceeaşi cu materia 
care poate fi găsită la suprafaţa sa. Legătura 
dintre pielea exterioară şi insensibilă a 
Pământului, pe de o parte, şi organele delicate 
din interiorul acestuia, pe de altă parte, este 
comparabilă cu legătura care există între pielea 
corpului uman şi carnea şi sângele acestuia. 
Materia interioară a Pământului este alcătuită tot 
dintr-un fel de carne, sânge şi oase, deşi nu 
seamănă în întregime cu interiorul trupului 
animal. 



3, Localizarea şi mobilitatea inimii Pământului 



Unde este localizat centrul de greutate, sau 
inima Pământului? Este imposibil să-1 plasăm 
într-un anume loc, căci locaţia lui poate suferi 
schimbări importante. Corpul terestru are o 
asemenea alcătuire interioară încât centrul său 
de greutate poate opera la fel de bine în nord şi 
în sudul Pământului. Este practic imposibilă o 
localizare absolută a substanţei care generează 
greutatea Pământului. Acest centru de greutate 
care dă viaţă materiei poate fi observat inclusiv 
la anumite plante. 

Dacă vom analiza un copac, vom constata că 
uneori, creşterea sa, la fel ca şi zona în care 
cresc fructele, sunt 



înclinate uneori mai mult într-o anumită parte a 
copacului, şi alteori în partea opusă. într-un an 
va prospera mai bine jumătatea sa nordică, iar 
în alt an jumătatea sa sudică. Din când în când 
pot apărea crengi uscate pe una din părţile 
copacului, iar alteori în partea opusă. 

Aceste fenomene şi altele, similare, au aceeaşi 
explicaţie: mobilitatea constantă a centrului 
de greutate, adică a polarităţii pozitive, care dă 
viaţă obiectului. 

Motivul pentru care acest centru viu de 
greutate îşi schimbă tot timpul poziţia nu poate 
fi înţeles cu uşurinţă pe nivelul vostru de 
cunoaştere. Dacă scopul materiei ar fi 
localizarea permanentă a acestui centru polar, el 
ar putea fi poziţionat astfel încât materia să 
rămână întotdeauna neschimbată. Astfel, un 
pom fructifer, să spunem un măr, ar rămâne 
pentru eternitate un simplu măr, şi la fel s-ar 
petrece lucrurile cu toate fiinţele sau obiectele. In 
acest caz, un animal sau o plantă nu ar fi cu 
nimic superioare unui diamant. Cu cât 
polaritatea unui obiect rămâne mai mult timp 
neschimbată, suprapunându-se aproape perfect 
cu centrul matematic al acestuia, cu atât mai 
solid şi mai permanent devine obiectul respectiv. 
Acest obiect nu va mai putea suferi însă nici un 
fel de transformări, perpetuându-şi la infinit 
aceeaşi existenţă neschimbată. Dacă ar dispune 
de asemenea corpuri terestre, la fel de dure ca şi 
diamantul, fiinţele vii nu s-ar putea deplasa în 
voie pentru a-şi găsi hrană şi adăpost. 

Din descrierea de mai sus puteţi înţelege cu 
uşurinţă de ce centrul polar de ' greutate nu 
poate fi unul permanent, ci trebuie să se afle 
într-o continuă schimbare, la fel cum sângele 
fiinţelor umane şi al animalelor nu pare să aibă 
nici o calitate gravitaţională. Un sânge coagulat, 
la fel ca şi o inimă statică, nu pot folosi la nimic 
unei fiinţe vii. In cazul animalelor care se mişcă 
(spre deosebire de plante), inima îşi poate 
asuma uneori o poziţie relativ staţionară, 
întrucât mişcările libere ale corpului pot genera, 
prin ele însele, diverse reacţii la nivelul acelor 
corpuri care nu au capacitatea de a se mişca 



liber. Aceste reacţii necesare sunt guvernate prin 
schimbarea alternativă a centrului polar de 
greutate. 

Din toate aceste motive, poziţia centrului de 
greutate al Pământului nu poate fi indicată 
decât cu o oarecare aproximaţie, pentru anul în 
curs şi pentru anul care urmează (1846-1847). 
Ea este situată cu aproximaţie sub Islanda şi o 
parte din Peninsula Scandinavică, adică 
Norvegia, Suedia şi Laponia, extinzându-se la 
nord până la Kamceatca (Siberia) si la sud până 
în zona mediteraneană. 



4. Natura materiei si spiritele sale primordiale 

Am arătat deja că scopul materiei nu este 
definit exclusiv de existenta fizică a acesteia. 
Materia care moare este reciclată continuu, 
fiind înlocuită de o nouă materie. Mineralele, 
plantele şi animalele de tot felul se nasc, trăiesc 
şi mor. Munţii care cu mii de ani în urmă îşi 
întindeau vârfurile până în cele mai înalte 
straturi ale atmosferei şi-au pierdut astăzi mai 
mult de jumătate din înălţime. Puterea de 
distrugere a vânturilor, trăznetelor şi gheţarilor 
a redus constant din înălţimea acestor munţi, 
transformând rocile dure în Pământ moale, care 
a continuat să se descompună şi să moară puţin 
câte puţin, sub influenţa ploilor, a vânturilor şi 
electricităţii. Aceste procese nu ar fi posibile 
dacă centrul de greutate al Pământului nu şi-ar 
schimba în permanenţă poziţia. 

Cândva, pe Pământ existau animale uriaşe 
şi păduri primitive de dimensiuni gigantice. 
Unde au dispărut ele? Unde mai poate fi găsit 
astăzi măcar unul din acei copaci care trăiau mai 
bine de o mie de ani şi care ar fi putut da mai 
mult lemn decât o întreagă pădure din ziua de 
astăzi? Inundaţiile au scufundat aceste păduri şi 
aceste animale, îngropându-le 



adânc sub crusta actuală a Pământului, odată cu 
mii de alte specii care au pierit în potop. Astăzi 
ele pot fi regăsite sub formă de oase pietrificate, 
şi vor rămâne astfel până când va sosi timpul ca 
aceste rămăşiţe să se transforme în cenuşă, 
rezultatul ultim al materiei aflate în degradare. 
Cât priveşte copacii primitivi, aceştia s-au 
transformat în cărbune, şi nu va trece mult timp 
până când noile invenţii ale oamenilor, care vor 
necesita din ce în ce mai mult cărbune pentru 
încălzire, vor reduce la zero şi aceste ultime 
rămăşiţe. 

Unii vor spune că este dureros să auzi că tot 
ceea ce există se îndreaptă către anihilare, dar 
Eu vă spun: nu este nimic dureros în acest 
lucru! Este mult mai bine ca materia şi trupul să 
se descompună în timp, astfel încât viaţa captivă 
în ele să poată fi eliberată de materie, decât 
invers: ca viaţa liberă să sfârşească în cele din 
urmă odată cu materia (atunci când va sosi 
timpul ca aceasta să fie definitiv distrusă). 
Acest din urmă proces nu poate sta în intenţia 
Mea, căci Eu, forţa şi atotputerea primordială, 
omnipotentă şi eternă, reprezint însuşi 
principiul vieţii, şi de aceea nu pot acţiona decât 
în favoarea acesteia. 

De vreme ce materia nu reprezintă decât un 
instrument pentru coordonarea şi eliberarea 
vieţii libere, este imposibil ca o existenţă 
pururi neschimbătoare să fie scopul pentru 
care a fost creată. Atunci când o formă de viaţă 
îşi împlineşte menirea pentru care s-a născut, 
prin intermediul materiei, ea moare, ca şi cum 
nu ar fi existat niciodată. In ansamblul ei, 
materia nu reprezintă altceva decât o 
manifestare cu un scop precis a voinţei Mele 
prestabilite. Această afirmaţie ne conduce 
imediat la concluzia că ea poate fi dizolvată la 
fel de uşor cum a fost creată. Punctul din care s- 
a născut şi care reprezintă pentru ea punctul ei 
de stabilitate este totodată şi centrul ei de 
greutate, principiul care îi dă viaţă şi care îi 
susţine existenţa. Dacă acest principiu este 
smuls dintr-un corp material, acesta din urmă 
moare pe loc. 

Pentru ca nimic din ceea ce există în creaţie 

să nu poată 



apărea sau dispărea brusc, Eu nu voi permite 
niciodată ca acest principiu al voinţei Mele să se 
retragă instantaneu din corpul în care 
sălăşluieşte. Conform voinţei Mele, nimic nu 
poate fi creat şi nu poate dispărea brusc, totul 
petrecându-se în timp, în ritmul 
corespunzător. De pildă, crearea şi decăderea 
imenselor corpuri celeste se petrec într-un ritm 
foarte lent. Cred că acum puteţi înţelege cu 
uşurinţă de ce se petrece acest lucru. Acelaşi 
lucru este valabil şi în ceea ce priveşte 
Pământul, astfel încât centrul de greutate care îi 
dă viaţă este micşorat puţin câte puţin, până 
când va veni timpul ca si el să împărtăşească 
soarta întregii materii. 

Am aflat aşadar motivul schimbării 
permanente a centrului de greutate în interiorul 
materiei, felul în care acest centru guvernează 
naşterea şi moartea treptată a acesteia şi in ce 
constă principiul care stă la baza centrului de 
greutate. Dacă ar fi posibil să vedeţi centrul de 
greutate al Pământului cu ochii fizici, acesta v-ar 
apărea sub forma unei sfere de foc, care trimite 
limbi de foc (sau scântei) cu o viteză uluitoare 
către organele interne ale Pământului, generând 
la nivelul lor reacţiile necesare pentru 
prezervarea şi buna funcţionare a acestui corp 
ceresc. 

Dacă aţi putea vedea acest foc cu ochii voştri 
spirituali, aţi descoperi în interiorul lui o 
sumedenie ele spirite menţinute în sfera de 
influenţă a Pământului prin voinţa Mea şi care 
sunt silite să execute tot feluf de activităţi 
particulare, care au anumite semnificaţii precise. 
Acestea sunt spirite primordiale, aflate sub 
puterea judecăţii, care stimulează în mod activ 
materia din jurul lor, proces prin care pot 
ascensiona din ce în ce mai sus, până când - 
înconjurate de o materie extrem de subtilă - 
reuşesc să avanseze pas cu pas către o viaţă 
perfectă şi liberă. Acest tip de spirite, care apar în 
fata ochilor fizici sub forma focului, alcătuiesc 
întreaga compoziţie a materiei din interiorul 
centrului viu şi activ de greutate al Pământului. 



S. Structura interioară a Pământului 



Dacă vom analiza corpul unui animal, vom 
constata că sângele şi fluidele trec prin vene şi 
prin vasele sanguine la fel ca în cazul celor din 
mima propriu-zisă; procesul se desfăşoară 
simultan în toate punctele din corp, ori de câte 
orHn inimă are loc o pulsaţie. 

In corpul animal nu este nevoie de mai multe 
forţe pentru a pune în mişcare sângele şi 
fluidele; o singură forţă este absolut suficientă 
pentru toate vasele, oricât de mare ar fi numărul 
acestora. Acelaşi principiu se aplică şi corpului 
Pământului. O singură bătaie a inimii 
Pământului, care se repetă la fiecare şase ore, 
este suficientă pentru ca diferitele tipuri de 
fluide care există în interiorul Pământului să fie 
conduse către diversele părţi ale corpului 
acestuia, la fel ca în cazul unui corp animal. 
Toate manifestările şi procesele vieţii din 
interiorul corpului terestru depind de această 
forţă de control. 

Cauza fluxului şi refluxului, precum şi a altor 
mişcări care se petrec la suprafaţa Pământului, 
inclusiv a tuturor tipurilor de vânturi,^ îşi are 
originea în această sursă de putere. In plus, 
inima Pământului preia şi funcţiile plămânilor 
din corpul animal obişnuit. Altfel spus, dilatarea 
şi contracţia regulată şi neregulată a corpului 
terestru este asociată tot cu mişcările inimii 
acestuia. 

Pentru a înţelege mai bine acest lucru, este 
necesar să descriem pe scurt structura interioară 
a Pământului, pentru a ilustra felul în care, 
pornind de la un centru unic de greutate situat în 
interiorul Pământului, celelalte centre de 
greutate, secundare, aflate într-un număr 
infinit, sunt puse într-o mişcare similară. 

Pentru a înţelege corect structura interioară a 
Pământului, trebuie mai întâi de toate să 
precizăm că la fel ca în cazul 

oricărei alte fiinţe vii - de la formele inferioare 
de plante şi până la fiinţele umane - Pământul 
trebuie privit din perspectiva unei trinităţi. 

Să analizăm un copac. Primul lucru pe care îl 
descoperim la acesta este scoarţa, care are un 
aspect exterior (sau mort) şi unul interior (sau 
viu), numit şi alburn. Al doilea lucru pe care îl 
putem constata este lemnul solid, o 
combinaţie alcătuită din nenumărate tuburi 
micuţe aşezate unul lângă altul în cea mai 
frumoasă ordine posibilă. Cel de-al treilea lucru 
este centrul sau inima copacului, care 
reprezintă de regulă un tub mai mare, umplut cu 
un ţesut celular spongios. Celulele acestuia 
absorb lichidele extrase din Pământ, le purifică, 
după care le trimit prin mişcările lor de dilatare şi 
de contracţie către diferitele organe ale 
copacului. 

Să analizăm în continuare fructul unui copac. 
Să spunem că avem de-a face cu o alună sau cu 
o ghindă. Ce observăm mai întâi? 

Primul lucru care ne sare în ochi este coaja 
exterioară, care este de două feluri, exact la fel 
ca şi scoarţa copacului. Urmează apoi învelişul 
de protecţie, partea de mijloc a fructului, de 
regulă solidă. Dincolo de acesta se află cea de-a 
treia parte a fructului, în care este localizată 
inima sau învelişul embrionar al acestuia. 

Să analizăm acum un animal. Primul lucru 
observat este pielea, care prezintă forma 
exterioară a animalului. In interior, corpul 
animalului include scheletul solid, de care este 
prinsă o masă de ţesut muscular şi parţial 
cartilaginos, suficient de puternic, la fel ca şi 
învelişul „dur al fructului sau ca şi craniul 
capului. In interiorul acestui schelet se găsesc 
organele interne precum splina, plămânii, ficatul 
şi intestinele, iar în partea cea mai nobilă a 
animalului, inima însăşi, cea care guvernează 
întreaga viaţă, căci prin activitatea ei îşi primesc 
celelalte două părţi ale corpului hrana de care au 
nevoie, prin intermediul nenumăratelor vase 
sanguine care fac legătura intre ele. 

Aceleaşi relaţii există şi în interiorul corpului 
uman. Dacă doriţi să înţelegeţi şi mai bine acest 
proces, luaţi exemplul unui ou. Pe scurt, fiecare 
fiinţă fizică animată, organică, ce trăieşte la 
suprafaţa Pământului, are o structură corporală 
mai mult sau mai puţin asemănătoare cu cea a 
Pământului-mamă. 

Partea exterioară a corpului Pământului 
reprezintă tot un fel de coajă tare şi moartă. La 
fel ca în cazul copacului, partea interioară a 
acestei scoarţe este ceva mai vie decât cea 
exterioară. Deşi pare complet moartă, scoarţa 
unui copac poate totuşi produce suficientă 
hrană pentru anumite plante minore, precum 
muşchiul, la fel cum pielea unui animal nu este 
atât de moartă încât să nu poată oferi hrană 
anumitor paraziţi minori. Acelaşi lucru este 
valabil şi în cazul crustei exterioare a 
Pământului, care nu este atât de moartă încât să 
nu poată susţine nenumăratele plante şi animale 
care cresc la suprafaţa ei. 

Această crustă exterioară a Pământului are o 
grosime de aproximativ 150 de kilometri şi 
reprezintă partea cea mai solidă a corpului 
terestru. în anumite regiuni ea este mai subţire. 
In plus, ea nu este la fel de solidă peste tot, dar 
este suficient de fermă pentru a putea susţine cu 
uşurinţă tot ce se află la suprafaţa Pământului. 
Cea de-a doua parte este nucleul viu al 
corpului terestru, în interiorul căruia este 
localizată cea de-a treia parte: inima. 

Vom examina în continuare felul în care sunt 
legate între ele cele trei părţi ale corpului 
terestru şi maniera în care sunt guvernate 
acestea de către forţa de control a inimii, care le 
străbate integral. 



6, Centrele de greutate şi fluidele Pământului 



Dacă aţi putea vedea trunchiul unui copac 
dinspre inimă către scoarţa exterioară şi dinspre 
rădăcină către mugurii cei mai înalţi, aţi 
descoperi, în afară de tuburile ascendente, 
înzestrate cu nenumărate pompe, obturatoare şi 
valve (pentru închiderea şi deschiderea 
circulaţiei fluidelor), şi un număr de organe 
transversale mai mici, care pot fi găsite de la 
inimă şi până la scoarţa exterioară, fiind aşezate 
în dispozitive dintre cele mai variate. La rândul 
lor, şi ele sunt echipate cu obturatoare şi valve, 
pentru scopul menţionat mai sus. Toate aceste 
pompe, obturatoare şi valve reprezintă centre 
de greutate secundare, prin intermediul cărora 
principiul vieţii este distribuit la nivelul 
întregului copac. Tuburile de diferite dimensiuni, 
având un rol primar sau secundar, străbat toate 
cele trei părţi ale copacului, fiind conectate între 
ele prin alte tuburi laterale, creând o reţea ce se 
extinde de la rădăcină şi până la scoarţă. Prin 
intermediul lor, inima - principiul esenţial al 
vieţii - guvernează întregul copac. Aşa cum am 
mai spus, în afara centrului principal de greutate, 
în materia lemnoasă există nenumărate centre 
secundare. Ştim deja că centrul de greutate al 
materiei organice reprezintă punctul central al 
activităţii acesteia, care îi dă viaţă. Centrele 
secundare de greutate (sau punctele vitale), mai 
mici, sunt localizate în punctele de intersecţie 
ale organelor transversale menţionate mai sus 
cu circuitele vitale (sau organele ascendente). 
In aceste puncte de intersecţie se produce un 
efect particular. 

Acest efect poate fi ilustrat astfel: dacă luăm 
două bucăţi de lemn şi le aşezăm în cruce unul 
peste celălalt, în punctul de intersecţie se 
produce un efect perceptibil. In momentul con- 
tactului cu bucata superioară, cea inferioară îşi 
uneşte greutatea cu greutatea acesteia. Dacă 
cineva încearcă să ridice bucata de lemn de jos, 
este nevoit să o ridice şi pe cea de sus. 



22 Să luăm un alt exemplu: să ne imaginăm 
un rezervor din care apa trebuie condusă în două 
puncte diferite prin două conducte. Dacă cele 
două conducte se intersectează, cele două 
jeturi de apă trebuie să treacă unul prin celălalt, 
împiedicându-se astfel reciproc. De îndată ce 
apa reuşeşte însă să treacă de punctul de 
intersecţie, ea poate circula liber mai departe. 
Ce se petrece în punctul de impedanţă? Apa 
care vine dintr-o conductă se amesteca cu apa 
care vine din cealaltă, creând la început un mic 
vârtej, din care, apa astfel combinată, intră din 
nou în cele două conducte, continuându-şi 
drumul. Acest exemplu demonstrează efectul 
important care se produce în aceste puncte de 
tranziţie, care reprezintă implicit centre 
secundare de greutate 1 . 

Un efect similar se produce în punctele de 
intersecţie ale micilor tuburi laterale cu cele 
longitudinale din interiorul unui copac. 

Să luăm şi un al treilea exemplu: revenim la 
imaginea unei conducte de apă, cu care se 
intersectează zece tuburi de apă, dispuse radial. 
In punctul de joncţiune al tuburilor, apa se 
amestecă, generând un vârtej mult mai puternic 
de această dată, după care îşi continuă drumul 
prin cele 10+1 tuburi. 

Un copac are numeroase asemenea 
„conducte" de apă. Cu cât ne apropiem mai 
mult de scoarţă, cu atât mai multe sunt aceste 
tuburi şi cu atât mai radiale sunt punctele de 
intersecţie. Aşa se explică de ce scoarţa 
copacilor este mai degrabă un depozit de lichide 
amestecate. Scoarţa prezintă simultan aspectul 
spongios al inimii, cel fibros al lemnului şi o 
mare varietate de compuşi amestecaţi, care 
ascensionează separat în interiorul trunchiului, 
prin tuburi diferite, servind 

' W. Ir. In ştiinţa ezoterică orientală, aceste 
aşa-zise „ centre de greutate" sunt cunoscute 
ca „centri de foiţa", puncte în care se 
intersectează circuitele energetice subtile ale 
corpului, sau chakra-e. Ele joaca într-adevăr 
un rol foarte important in anatomia subtilă 
(energetică) a cornului, guvernând inclusiv 
funcţiile corpului fizic (şi starea de sănătate 
a acestuia). 



anumitor scopuri particulare în formarea uneia 
sau alteia din părţile copacului. Ne este revelat 
astfel rolul foarte important al centrilor 
secundari de greutate, care constă în 
amestecarea fluidelor vitale ale corpului pentru a 
obţine efecte cu totul deosebite. Acest lucru 
poate fi văzut cu uşurinţă dacă secţionăm 
trunchiul unui copac. 

Inelele pe care le putem vedea în secţiunea 
laterală sunt cunoscute sub numele de ' inele 
anulare. Albumul reprezintă un ţesut alb, mai 
moale, care separă aceste inele. Razele care 
emană din centru, mergând până la nivelul 
scoarţei, atestă efectul centrelor secundare de 
greutate. Este vorba de nişte efecte secundare 
ale aceluiaşi impuls central. De regulă, 
localizarea aproximativă a acestor centre în 
interiorul copacului este situată în punctele de 
intersecţie ale nucleelor rădăcinilor şi ramurilor 
cu nucleul trunchiul central. Tot la nivelul 
trunchiului este situat şi sediul principalului 
centru de greutate: inima copacului. Rănirea 
inimii va provoca instantaneu moartea 
copacului. 

Acelaşi principiu se aplică şi Pământului, dar 
la o scară mult mai mare. La fel ca în cazul unui 
copac din a cărui inimă pornesc un mare număr 
de canale, intersectate de nenumărate tuburi 
laterale mici, tot aşa se petrec lucrurile şi în 
cazul trupului Pământului. Cu cât organele sunt 
mai apropiate de inimă, cu atât mai mari sunt 
ele. Cu cât sunt mai îndepărtate de inimă, cu 
atât devin mai mici, fiind din ce în ce mai 
răsfirate. Această descriere vă va permite să 
înţelegeţi cum sunt conectate între ele cele trei 
părţi ale trupului terestru, felul în care operează 
principalul centru de greutate al Pământului prin 
intermediul nenumăratelor canale şi al punctelor 
lor de intersecţie, care ajung până la suprafaţa 
sa, precum şi cât de multiformă este structura 
centrelor secundare de greutate, pentru a-şi 
putea îndeplini funcţiile multiple. 

Să vedem în continuare de unde primeşte 
inima Pământului diferitele sale fluide (cele 
pe care le pune în 



mişcare prin canalele cele mai mari ale 
corpului). Aceste fluide principale nu se 
amestecă între ele decât atunci când canalele 
ajung să se intersecteze, generând fluide ames- 
tecate, de ordin secundar, terţiar, şi aşa mai 
departe. Cu cât fluidele călătoresc mai aproape 
de suprafaţa Pământului, cu atât mai amestecate 
devin ele. ' 

Pentru a răspunde la întrebarea de mai sus, 
vom analiza dm nou exemplul cu copacul. Un 
copac nu absoarbe prin rădăcinile sale decât 
picăturile de ploaie şi cele de rouă. Atunci 
când Eu am creat plantele, am avut însă în 
vedere desemnarea unor chimişti care lucrează 
în inima şi în stomacul lor, filtrând şi 
procesând lichidele astfel absorbite, pentru ca 
ele să devină utile. Deşi fluidele ajung în inima 
Pământului sub forma unor substanţe simple, 
chimiştii din această zonă le prelucrează în 
laboratoarele lor, având grijă să respecte 
proporţiile corecte. Lichidele astfel obţinute sunt 
direcţionate prin canalele corespunzătoare, 
astfel încât să ajungă la destinaţia corectă în 
cantitatea necesară, nici o picătură în plus sau 
în minus. 

Felul în care se realizează acest proces nu 
poate fi explicat în termeni fizici, dar poate fi 
justificat din punct de vedere spiritual, lucru pe 
care îl vom face ceva mai târziu. De aceea, nu 
trebuie să vă preocupe materia din care sunt 
alcătuite aceste fluide şi nu trebuie să vă grăbiţi 
să trageţi concluzia că este vorba de carbon şi de 
oxigen, căci în cazul substanţelor primare nu se 
poate vorbi decât de cantităţi foarte mici de 
materie 2 . Sufletul unui animal, la fel ca şi cel al 
fiinţei umane, este şi el substanţial, dar nu este 
alcătuit din carbon sau oxigen. 



N.'lr. Expresia „ substanţe primare" se 
referă la în cazul de faţă la 'un termen mai 
degrabă filosofic. Din 'această perspectivă, 
şi „sufletul" este privit ca fina substanţial, 
materia sa Jîina însă una subtilă, ' nu 
materia fizica pe care o cunoaştem cu toţii. 



7.9 Hrana şi rotaţia Pământului 



De vreme ce Pământul este - cum s-ar spune 
- un corp animal organic, chiar dacă imens, el 
trebuie să se hrănească pentru a supravieţui. De 
aceea, el are nevoie de o gură, de o trompă sau 
de un cioc, la fel ca orice animal. Anumite 
animale, precum polipii şi caracatiţele, au 
mai multe asemenea trompe capabile să sugă 
hrana. Diferenţa dintre trompa unui animal mai 
mare şi cea a unei insecte constă în faptul că 
prima poate absorbi o hrană solidă, în timp ce 
cea de-a doua nu poate absorbi decât o hrană 
lichidă. 

Rădăcinile plantelor, copacilor şi arbuştilor nu 
sunt altceva decât asemenea trompe alimentare. 
La fel se petrec lucrurile şi cu pistilele florilor, 
care pot absorbi polenul 3 , pe care îl pisează, 
după care îl folosesc pentru a da viaţă sevei 
fructelor, el fiind prima hrană de care 
beneficiază acestea pentru a se putea forma. In 
plus, orice corp animal şi vegetal este 
înzestrat cu o sumedenie de pori mici, 
necesari pentru absorbţia substanţei vitale 
electrice şi eterice din aer. 

De vreme ce toate animalele şi toate plantele 
sunt produse de corpul Pământului, este 
evident că acelaşi principiu trebuie să se aplice 
şi corpului terestru care le-a generat, deşi la o 
scară mult mai mare. Astfel, Pământul este 
înzestrat, la fel ca orice animal, cu o gură mare, 
prin care primeşte hrana sa principală. In plus, el 
dispune de un mare număr de tuburi mai mari 
sau mai mici, folosite de asemenea pentru 
absorbţia hranei, precum şi de un canal 
eliminatoriu principal şi de o multitudine de 
canale eliminatorii mai mici (tuburile şi 
canalele mai mici smrî asemănătoare cu porii 
organismului animal). In ceea ce ne priveşte, 
vom analiza mai întâi gura 

5 fiolă: Trebuie menţionat că polenul nu 
reprezintă altceva decât ouăle plantelor, 
care, pentru a prinde viaţă, trebuie mai 
întâi fertilizate, ta [el ca şi' în cazul ouălor 
de găină 



26 Pământul şi 

Luna 

principală, apoi canalul eliminatoriu principal, 
întrucât cele două exercită cea mai importantă 
influenţă asupra mişcării de rotaţie a 
Pământului. Canalele mai mici pentru hrană şi 
eliminare nu vor fi amintite decât în treacăt. 

Polul Nord este locul în care se află gura 
principală a Pământului, iar Polul Sud este locul 
m care se află principalul canal de eliminare al 
acestuia. Măsurând de la limita exterioară, 
acolo unde gura are o formă de pâlnie, diametrul 
acesteia este de circa 150-225 kilometri, 
îngustându-se treptat până la mai puţin de un 
kilometru. Gura continuă cu gâtul Pământului, 
care face legătura cu stomacul terestru. Pereţii 
acestui tub nu sunt drepţi, şi pe o porţiune destul 
de mare sunt acoperiţi cu ţepi, la fel ca pielea 
unui porc ţepos gigantic. 

Stomacul Pământului este localizat direct sub 
inimă, aproximativ la jumătatea corpului 
terestru. Suprafaţa sa este de circa 500 de 
kilometri pătraţi, fiind parţial extins şi parţial 
susţinut de nişte piloni transversali, mai mari sau 
mai mici; de pildă, unii dintre aceştia au 
diametrul de 1.200 metri. Acest stomac şi 
susţinătorii săi transversali nu sunt alcătuiţi 

5 5 

dintr-o substanţă solidă; el seamănă mai 
degrabă cu un sac elastic uriaş. Pereţii săi 
interiori sunt susţinuţi de aceeaşi substanţă 
elastică, asemănătoare cu cauciucul vostru, 
astfel încât nu pot fi comprimaţi de forţa 
exterioară a gravitaţiei. Un canal principal iese 
din stomac şi urmează un traseu spiralat prin 
întregul corp al Pământului, având capătul la 
Polul Sud. Acest canal principal este alcătuit şi 
el din substanţa elastică care stă la baza 
stomacului, dar fa nivelul gurii devine mai ferm. 
Numeroase alte canale se varsă în canalul 
alimentar principal al Pământului, la fel ca şi în 
canalul de eliminare. 

Se pune acum întrebarea: cu ce anume se 
hrăneşte Pământul prin uriaşa sa gură? Care este 
hrana sa, şi de unde provine ea? 

Cine are posibilitatea să viziteze nordul 
îndepărtat, în regiunile polare, va experimenta 
fenomene pe care nu le 



poate întâlni în nici o altă parte a Pământului. Mai 
întâi, aici se află o regiune de aer foarte rece. Acest 
aer rece, care este şi foarte greu, se uneşte cu o 
masă din ce în ce mai densă de vapori care este 
atrasă către Polul Nord, în special iarna, de 
numeroasele lumini asemănătoare stelelor 
căzătoare care există aici. Mai departe, călătorul 
va descoperi, în jurul cercului polar exterior, 
banchize imense de zăpadă întărită, şi din când în 
când gheţari. Iată, aceasta este hrana! Aceste mase 
imense de zăpadă şi de gheaţă sunt atrase în gura 
uriaşă a Pământului de o forţă magnetică foarte 
mare, fiind transportate apoi în marele stomac, 
unde hrana cristalină este depozitată de-a lungul 
pereţilor, a bârnelor transversale şi a pilonilor. 

Când stomacul este plin, inima Pământului emite 
o mare cantitate de căldură, care pune în mişcare 
pereţii stomacului. Bârnele transversale dilată şi 
contractă alternativ stomacul, iar aceste mişcări 
zdrobesc şi macină hrana, generând un curent 
electric pozitiv care separă elementele nutritive, 
împingându-le apoi către canalele colectoare. 

In continuare, un curent electric negativ preia 
elementele rămase nedigerate şi le împinge cu^o 
mare forţă către canalul spiralat de eliminare. In 
acest fel, rămăşiţele alimentare sunt transformate în 
excremente, nu înainte de a stoarce din ele şi 
ultimele substanţe nutritive, ca urmare a puternicei 
mişcări de fricţiune. 

Aşa se explică de ce partea nordică a Pământului 
dispune de ţinuturi mult mai mari decât cea sudică, 
întrucât aceasta din urmă primeşte o cantitate mai 
mică de materie, după ce din ea au fost extrase 
substanţele nutritive. 

Mişcarea de rotaţie a Pământului este cauzată de 
expulzarea acestei cantităţi uriaşe de deşeuri, care 
generează un impuls în spirală. Fenomenul poate fi 
comparat cu prinderea unei rachete de marginea 
unei roţi. Dacă racheta este aprinsă, roata se pune 
într-o mişcare circulară, întrucât aerul care scapă 
din rachetă exercită o presiune atât de mare încât 

aerul exterior nu-i poate opune o forţă egală şi 
de semn contrar. Se creează astfel un punct de 
presiune continuă, care învârte roata pe care 
este montată racheta, din cauza diferenţei 
dintre aerul care iese din rachetă şi aerul exterior. 
Acest exemplu vă permite să înţelegeţi cum se 
realizează mişcarea zilnică de rotaţie a 
Pământului şi cum este susţinută aceasta. 



8. (Plămânii şi respiraţia Pământului 



Aşa cum ştiţi, pentru a putea funcţiona 
corect, este absolut necesar ca un organism fizic 
să fie dotat cu o pereche de plămâni, o inimă şi 
un stomac. Chiar şi plantele dispun de anumite 
facultăţi respiratorii, cu ajutorul cărora inspiră 
şi expiră la fiecare 24 de ore. 

Respiraţia corpului Terrei poate fi observată cu 
uşurinţă pe malul mării, în special în zonele în 
care există fluxuri şi refluxuri regulate. Acest 
fenomen nu poate avea decât o cauză internă, 
nicidecum una externă. Dacă nu sunteţi de 
acord, umpleţi o cadă cu apă şi atârnaţi 
deasupra ei o mică sferă magnetică, la 
aproximativ 10 metri de suprafaţa apei. Rotiţi 
apoi sfera magnetică deasupra apei şi observaţi 
ce se întâmplă. Veţi constata că apa rămâne 
perfect liniştită. Acum, intraţi în cadă şi respiraţi 
normal. Vă veţi convinge pe loc că odată cu 
fiecare inspiraţie, nivelul apei din cadă se ridică, 
şi odată cu fiecare expiraţie, nivelul apei 
coboară. Ceea ce se petrece în acest caz la scară 
mică se repetă la scară mare şi în ceea ce 
priveşte Pământul. 

Atunci când Pământul inspiră aer, zona sa 
abdominală, care este mai moale, fiind 
acoperită de regulă de oceane, se dilată, iar apa 
oceanelor se ridică inundând ţărmurile. Când 
plămânii Pământului expiră, zona abdominală 
coboară, iar 

apa oceanelor se retrage din regiunea inundată a 
malurilor. 

De vreme ce Pământul poate respira, este 
limpede că el trebuie să dispună, şi de 
instrumentele necesare pentru acest scop. 
Plămânii Pământului au o capacitate de 
aproape 422.000 de kilometri cubi, Fiind 
localizaţi direct sub pământul tare de la 
suprafaţă. Ei acoperă o suprafaţă de 280.000 de 
kilometri pătraţi- Plămânii sunt alcătuiţi dintr-un 
ţesut celular alveolar (ca un fel de reţea), în care 
există nenumărate compartimente goale, legate 
între ele prin tuburi mai mari sau mai mici. 
Aceste tuburi au două funcţii: mai întâi, ele 
conduc aerul în alveolele interioare, după care îl 
expulzează; în al doilea rând, datorită 
elasticităţii lor extrem de sensibile, ei se pot 
dilata şi contracta alternativ, la fel ca şi muşchii 
şi tendoanele animalelor. Aceste dilatări şi 
contracţii sunt generate de schimbarea 
continuă a polilor. Schimbul polarităţii 
Pământului are drept cauză un impuls primit din 
partea sufletului Pământului, şi trebuie spus că 
fără el, mişcarea liberă a corpurilor nu ar fi 
posibilă. 

Când tuburile se dilată, compartimentele 
interioare ale plămânilor sunt comprimate, ceea 
ce generează o expulzare a aerului. Când 
tuburile se contractă, alveolele se dilată, 
generând absorbţia aerului. 

Atunci când sufletul primeşte substanţa vitală 
din aerul inspirat se produce schimbarea de 
polaritate. Ceea ce rămâne în plămâni este un 
aer viciat 4 . Datorită acestui aer viciat, polul 
pozitiv devine negativ în urma inspiraţiei, căci 
aerul viciat nu corespunde principiului pozitiv. In 
acest fel, contracţia tuburilor este declanşată 
rapid. Când în plămâni intră un aer proaspăt, 
polaritatea devine din nou pozitivă. 

Dar când anume inspiră şi când expiră 
plămânii? Pământul inspiră aerul prin gura sa 
principală, prin care îşi primeşte şi hrana. La 
jumătatea distanţei tubului alimentar 



: Echivalentul dioxidului de carbon 
din plămânii noştri. 

Luna 

există un tub lateral care se deschide şi se 
închide alternativ, şi care conduce la plămâni. 

La fiecare şase ore se produce o inspiraţie şi o 
expiraţie. în timpul inspiraţiei, esofagul care dă 
către stomac se închide. După inspirarea 
cantităţii corespunzătoare de aer, tubul care face 
legătura cu plămânii se închide, la fel ca şi 
laringele în cazul omului, iar esofagul se 
deschide din nou. înainte ca aerul să fie expirat 
pe gură, esofagul se închide la loc. 

Respiraţia este astfel reglată încât Pământul 
este alimentat cu aer o dată la fiecare şase ore, 
în timp ce alimentaţia sa se produce numai o 
dată ia 12 ore. Atunci când Pământul îşi 
ingerează hrana, în plămâni se produce o 
decantare chimică a aerului, în urma căreia se 
produce substanţa vitală. Aşa se face că 
Pământul inspiră şi expiră de patru ori la fiecare 
24 de ore, în timp ce se hrăneşte numai de două 
ori. 

Este dificil să descriem corect forma 
plămânilor Pământului. Culoarea lor este 
albăstrui-cenuşie, iar forma lor poate fi 
comparată cu cea a unei nuci de cocos 
supradimensionate. 

Dacă vă puteţi imagina dimensiunile indicate 
anterior, veţi putea înţelege mărimea uriaşă a 
acestor plămâni. Un singur compartiment 
interior este prea mare pentru a putea fi 
observat în totalitate de privirea umană. 

Este la fel de dificil să descriem substanţa 
elastică din care sunt alcătuiţi plămânii. Putem 
menţiona doar că ea seamănă într-o oarecare 
măsură cu plămânii animali, poate şi din cauza 
faptului că animalele sunt născute din 
Pământul mamă, 

având deci organe asemănătoare. 

Elementele pe care Pământul le elimină la 
suprafaţă prin nenumăratele sale organe sunt 
ingerate mai întâi de către plante, iar apoi de 
animale. Fiind de natură organică, este firesc ca 
ele să fie sublimate din nou în substanţe 
organice. La urma urmei, de unde şi-ar putea 
lua animalele sângele lor dacă substanţele din 
care este alcătuit acesta nu ar fi făcut parte 
anterior din sângele Pământului? De unde ar 
putea proveni chiar apa de la suprafaţă dacă 
nu ar fi făcut parte 

integrantă din interiorul Pământului? 

Pe scurt, corpul Pământului conţine toate 
elementele din care sunt alcătuite corpurile 
fiinţelor care trăiesc la suprafaţa lui. 

9. Splina Pământului 

După plămâni, unul dintre cele mai 
importante organe pentru orice animal este 
splina sa, cuptorul care încălzeşte orice trup 
animal. Splina este la fel de importantă pentru 
susţinerea vieţii ca şi inima, stomacul şi 
plămânii; fără splină, celelalte organe ar muri. In 
orice casă, cuptorul serveşte unui dublu scop: 
acela de a găti mâncarea şi acela de a încălzi 
camerele. Cuptorul din interiorul corpului 
reduce substanţele nutritive la elementele lor 
constitutive, pe care le direcţionează apoi prin 
vase. De aici, ele trec în sânge, ajung la nivelul 
inimii, unde sunt folosite conform destinaţiei lor. 

Splina este alcătuită dintr-o masă de substanţă 
moale. Prin ţesuturile ei celulare în reţea, ea are 
capacitatea ele a produce şi de a menţine focul 
electromagnetic. Printr-o mişcare de fricţiune 
internă continuă, splina creează un foc 
electromagnetic, pe care îl reţine în interiorul 
nenumăratelor sale receptacule în formă de 
săculeti, ca şi cum ar fi vorba de nişte sticle 
micuţe. Acest organ este întotdeauna saturat de 
focul electromagnetic, astfel încât poate furniza 
în orice moment electricitatea negativă de care 
are nevoie stomacul şi electricitatea pozitivă de 
care are nevoie inima. 

Acest organ intern există şi la nivelul 
Pământului, putând fi numit pe bună dreptate 
splina Pământului. Ea este localizată în 
apropierea stomacului, la fel ca în orice corp 
animal, şi se află într-un contact strâns cu inima 
Pământului. In afara stomacului, care 
beneficiază de pe urma splinei obţinând de la 
aceasta căldura de care are nevoie pentru a 

efectua digestia, inima beneficiază şi ea, obţinând 
de la splină puterea sa pulsatorie. Nici 
activitatea plămânilor nu este complet 
independentă de acest organ atât de 
important, decât pe jumătate. Mai mult, splina 
influenţează chiar şi voinţa sufletului. Aşa se 
explică' de ce omul poate respira mai rapid 
uneori, şi mai lent alteori, în funcţie de voinţa 
sa. 

Care sunt efectele splinei asupra Pământului? 
Pentru a înţelege răspunsul la această 
întrebare, este suficient să privim vulcanii care 
acţionează la suprafaţa Pământului. Ei nu sunt 
altceva decât nişte coşuri secundare prin care 
iese fumul acestui şemineu, oferindu-ne totuşi o 
imagine de ansamblu asupra fenomenelor care 
se petrec la nivelul acestui cuptor atât de 
important pentru buna funcţionare a 
Pământului. Vulcanii nu reprezintă decât unul 
din efectele secundare ale activităţii splinei 
terestre. 

La fel, putem observa izvoarele fierbinţi, care 
îşi extrag căldura tot din splina Pământului, 
deşi într-o manieră indirectă, prin intermediul 
acelor canale calde care se află în legătură cu 
această parte a intestinelor Pământului. Acesta 
este un alt efect secundar al splinei care se 
manifestă la suprafaţa Pământului. 

Pentru a înţelege şi mai bine, putem 
observa norii, formarea ceţei şi vânturile care 
bat la suprafaţa Pământului. Toate aceste 
fenomene naturale reprezintă efecte ale 
activităţii splinei terestre, al cărei foc central 
principal penetrează întregul Pământ, 
încălzmdu-i toate părţile componente. Dacă 
cineva ar intra în interiorul Pământului şi ar 
călători pe o distanţă de numai câteva mile, 
el s-ar convinge pe loc cât de eficient este acest 
organ intern încălzitor. Când apa pătrunde la 
asemenea adâncimi, ea ajunge rapid la fierbere 
şi se dizolvă în aburi. La rândul lor, aceştia 
inflamează pielea Pământului şi pătrund treptat 
prin pori, crevase şi alte deschizături ale 
scoarţei Pământului, de unde ies sub formă de 
gaze sau vapori de apă. In continuare, aceşti 
vapori ajung în atmosferă şi tulbură echilibrul 
acesteia. Astfel 

iau naştere vânturile. Alunei când gazele şi 
aburii din interiorul Pământului generează o 
presiune foarte mare. ei ies afară în mod violent, 
dând naştere cutremurelor de pământ, care pot fi 
mai mari sau mai mici. Alte efecte pot fi 
uraganele ce devastează ţinuturi întregi. Avem 
de-a face cu fenomene variate care se petrec la 
suprafaţa Pământului, toate având drept cauza 
acelaşi organ intern: splina. 

Furtunile şi marile valuri ale oceanelor (care 
nu au nimic de-a face cu fluxul şi refluxul), 
precum şi curenţii interiori, reprezintă un alt 
efect al activităţii acestui organ: apa 
oceanelor nu ar fi sărată dacă anumite 
substanţe din compoziţia fundului mării nu ar fi 
transmutate de foc, fiind trimise apoi in sus prin 
intermediul diferitelor organe de profil, dând 
naştere sărurilor. Toate fenomenele 

meteorologice care pot fi observate in atmosfera 
Pământului, precum şi puterea vegetaţiei, au 
aceeaşi origine. 

Am arătat câteva din principalele efecte ale 
splinei. Pentru a înţelege semnificaţia ei mai 
profundă, vom face în continuare o mică 
excursie în interiorul acestui organ, pentru a 
explora felul în care este structurată splina 
Pământului şi de unde îşi extrage ea focul şi 
materialele necesare întreţinerii acestui foc. 



10. Structura splinei şi prepararea sângelui 

Dacă vom examina o secţiune din splina unui 
animai la un microscop puternic, vom constata 
că ţesutul este alcătuit dintr-un mare număr de 
compartimente minuscule; acestea alcătuiesc de 
regulă un cub gol în interior, sau, din când în 
când, anumite formaţiuni piramidale (mai exact, 
tetraedre -piramide triunghiulare). Există şi 
compartimente în formă de ou, dar acestea sunt 
mult mai rare, Ele sunt legate unele de altele 
(punctele comune fiind colţurile) printr-o 
serie de 



34 

cilindri de mici dimensiuni. Pereţii acestor 
compartimente sunt deschişi; aşa se explică de 
ce splina pare atât de moale şi de spongioasă 
la atingere. Compartimentele sunt, străbătute 
în linie de numeroase vase de sânge. In plus, ele 
sunt legate unele de altele printr-o vastă reţea de 
tubulaturi, o parte dintre acestea fiind foarte 
înguste, altele fiind mai largi, In faţa ochiului 
fizic, această reţea pare un adevărat 
păienjeniş, care străbate splina deopotrivă în 
lung şi în lat. 

Vasele de sânge distribuite in număr mare în 
interiorul splinei îşi au originea într-un vas 
colector central, aflat în contact cu stomacul; el 
se varsă în canalul principal care face legătura 
cu inima. Totodată, întregul ţesut al splinei este 
învelit într-o piele delicată, străpunsă de 
nenumăratele vase de sânge, care apar ca nişte 
puncte întunecate de culoare roşie. întrucât 
ţesutul splinei este extrem de delicat, el este 
învelit într-un strat de grăsime, care îi asigură 
protecţia şi lubrifierea necesară în timpul 
activităţilor sale continue de frecare. 

Aceasta este, pe scurt, descrierea 
anatomică a splinei unui animal; evident, dacă 
splina a fost prelevată de la un animal mort, ea 
capătă o cu totul altă înfăţişare. 

De ce este splina, cu toate vasele sale de 
sânge, conectată la stomac şi la inimă? 
Contactul direct al splinei cu stomacul şi cu 
inima derivă din faptul că splina primeşte din 
stomac acele lichide care sunt necesare pentru 
prepararea sângelui, le transformă printr-o 
operaţiune alchimică în sânge propriu-zis, după 
care le trimite către inimă. De multe ori se 
întâmplă ca în cazul oamenilor care au un 
excedent de sânge în interiorul splinei, acesta 
să nu poată fi depozitat în întregime la nivelul 
inimii, fiind trimis către stomac, de unde este 
expulzat prin vomă. 

Atunci când vomitarea cu sânge se repetă 
frecvent, explicaţia trebuie căutată la nivelul 
splinei, rareori având de-a face cu plămânii. 
Dacă sângele nu reuşeşte să îşi găsească o cale 
de ieşire, el poate produce inflamarea splinei, 

care conduce în timp la întărirea acestui organ. 

Cum produce splina sângele? Atunci când 
lichidul alb (de culoarea oului) trece din stomac 
în splină, el rămâne o vreme în interiorul 
venelor care străbat compartimentele interioare 
ale acesteia (dând imaginea unui şirag de perle 
străbătute de o aţă), unde avansează cu fiecare 
bătaie a inimii, din perlă în perlă, suportând 
simultan o mişcare de fricţiune din partea 
pereţilor splinei. Această mişcare de fricţiune 
este cea care generează focul electric, a cărui 
polaritate pozitivă este trimisă către zona 
stomacului şi a cărui polaritate negativă este 
trimisă către zona inimii. Aşa se explică de ce 
compartimentele mai apropiate de stomac au 
mai degrabă o formă ascuţită, în timp ce cele 
orientate către inimă au o formă de ou. 

Datorită acestui foc electric, micuţele 
compartimente se dilată şi se contractă 
succesiv. Fiind într-un contact permanent cu 
vasele de sânge prin intermediul unor cilindri 
mici, lichidele care pătrund în ele trec printr-un 
anumit proces de fermentaţie. In urma acestui 
proces, carbonul conţinut în lichide este eliberat, 
fiind parţial trimis către vezica biliară şi parţial 
către ţesuturile grase. Acelaşi proces de 
fermentaţie conduce la formarea unor bule care, 
sub influenţa electricităţii negative, se contractă 
şi capătă o formă lenticulară. Fiind încărcate cu 
electricitatea care le-a generat, ele capătă o 
culoare galben-şofran, după care pătrund în 
compartimentele inimii ca sânge propriu-zis. 

Sângele nu este un lichid continuu, fiind 
alcătuit din celule mici, cu o formă lenticulară. 
Prin intermediul acestor celule mobile şi 
alunecoase, el distribuie electricitatea negativă 
în întregul organism. 

Acest tip de electricitate încălzeşte 
organismul. Ori de câte ori micile corpuri 
lenticulare sunt atrase în vasele înguste de 
sânge, ele se adună, teaca lor devine lichidă şi 
se amestecă cu fluidele limfatice, în timp ce 
substanţa electrică eliberată este consumată 
sub formă de eter feruginos pentru 



36 stimularea sistemului nervos. 

Am examinat astfel pe scurt structura şi 
funcţiile splinei. Ne putem aventura acum în 
marele şemineu care este splina Pământului. 

Structura acesteia este similară cu cea a 
splinei omului sau a unui animal. 
Compartimentele splinei Pământului sunt de mii 
de miliarde de ori mai mari decât cele ale splinei 
unui animal, de unde putem trage concluzia că 
structura splinei Pământului trebuie să fie 
fenomenală (chiar şi aşa, trebuie să menţionăm 
că splina soarelui este mult mai mare, iar aceea 
a unui soare central principal este infinit mai 
mare. Structura soarelui este considerabil diferită 
de aceea a Pământului. Mai mult, ea este diferită 
chiar şi de structura celorlalte corpuri cereşti. 
Numai ochiul Creatorului poate vedea 
asemănările care există între acestea. De aceea, 
chiar dacă priviţi în interiorul Pământului, nu 
trebuie să vă grăbiţi să trageţi concluzia că ştiţi 
cum arată interiorul planetei Jupiter, sau al 
oricărei alte planete 5 ). 

Dacă vom privi pereţii verziu-maronii ai 
splinei Pământului, vom constata că aceştia 
sunt străbătuţi în fiecare clipă de nenumărate 
fulgere luminoase, dublate de tunete puternice 
şi permanente. In aceste compartimente pătrund 
canale foarte largi, prin care trece un adevărat 
torent lichid. Flăcările electrice transformă acest 
lichid în abur, aflat sub o presiune imensă. 
Aburul îşi continuă drumul prin canale cu o forţă 
imensă şi cu un zgomot asurzitor. Apoi, 
compartimentele sunt inundate cu noi cantităţi 
de lichid, iar procesul de fierbere şi 
transformare în abur continuă, într-o manieră 
care nu poate fi experimentată nicăieri la 
suprafaţă. 

Vom părăsi acum compartimentele splinei şi 
vom analiza pe scurt vasele de sânge, care au o 
structură similară cu cele din splina animalelor, 
străpungând şiruri întregi de compar- 

5 Informaţii referitoare la celelalte planete 
potfijgăsite în lucrarea Soarele natural, 
scrisa tot de Lorber. 

timente ale splinei (de unde şi imaginea plastică 
a perlelor înşirate pe o aţă). Prin aceste vase 
trece torentul lichid de care vorbeam mai sus. 
Din când în când, aceste canale uriaşe, ca 
nişte şerpi primitivi, se îngustează, dar numai 
pentru a se lărgi apoi din nou, pentru a putea 
transporta torentele asurzitoare. Ceea ce se 
petrece aici la scară mare se petrece într-o 
manieră aproape identică, dar la o scară mai 
mică, în splina oricărui animal. Aceste lichide 
provin din stomacul Pământului şi după ce sunt 
transmutate în sânge de către splină, sunt 
direcţionate mai departe, către inimă. 



11. FicatulPământului 



La fel ca şi splina, ficatul trebuie considerat 
unul din cele mai importante organe interne. In 
corpul animal, în trupul uman, dar şi în cel al 
Pământului, ficatul este organul responsabil 
pentru eliminarea substanţelor otrăvitoare, care 
se găsesc în orice aliment, alături de cele 
nutritive vitale. Acest fenomen merită explicaţii 
ceva mai aprofundate. 

Un om sau un animal ar muri imediat după ce 
a mâncat dacă trupul său nu ar dispune de un 
organ care să poată decanta toate substanţele 
toxice (îndeosebi carbonul şi cianurile), 
adunându-le într-un vas specific şi eliminându-le 
parţial prin vezica urinară. 

Organul care execută această activitate este 
ficatul. In ceea ce priveşte structura sa 
interioară, aceasta este similară cu cea a 
splinei, deşi forma sa exterioară seamănă mai 
degrabă cu cea a plămânilor. La fel ca şi splina, 
ficatul este alcătuit dintr-o multitudine de 
compartimente aliniate unele lângă altele, fiind 
chiar mai strâns legate între ele. Patru tipuri 
diferite de tuburi vasculare străbat ficatul de-a 
lungul acestor compartimente, fiind unite între 
ele prin alte vase transversale 

mai mici. 

O parte din aceste vase provin din inimă; ele 
aduc mari cantităţi de sânge în ficat pentru a-1 
îmbogăţi cu carbonul necesar şi cu mici doze de 
cianuri. Abia în acest fel poate efectua sângele 
digestia în vasele digestive ale organelor, după 
care contribuie la formarea pielii exterioare. 
După ce şi-a îndeplinit aceste funcţii, sângele 
respectiv nu mai poate fi folosit intern. Aşa se 
explică de ce bolile de ficat pot fi recunoscute cu 
uşurinţă prin examinarea pielii bolnavului, aşa 
cum se petrec de pildă lucrurile în cazul 
icterului (gălbinarei). 

O a doua categorie de vase care străbat ficatul 
provin din stomac. Acestea au rolul de a aduce 
substanţe lichide în cantităţi suficiente pentru 
a dilua în proporţiile corespunzătoare 
cianurile, din care o cantitate mică trece în 
sânge, prin vasele de mici dimensiuni ale 
ficatului. Cea mai mare parte a cianurii, care 
este foarte toxică pentru organismul viu, este 
eliminată din ficat către rinichi, apoi către 
vezica urinară, şi apoi este expulzată complet 
din corp prin intermediul tractului urinar, fiind o 
substanţă complet nefolositoare. 

O a treia categorie de vase provin tot din 
stomac, făcând legătura - prin intermediul 
membranelor lor mucoase - cu vezica biliară. 
Prin aceste canale trece carbonul mucos, sau 
bila, o substanţă digestivă cu ajutorul căreia 
stomacul digera alimentele şi care este 
depozitată în vezica biliară. Dacă stomacul 
primeşte o cantitate nouă de hrană şi nu dispune 
de proporţia corespunzătoare de bilă, el 
apelează la ficat, căci orice proces digestiv 
reprezintă o formă de fermentare, iar unele 
substanţe nutritive fermentează mai rapid, în 
timp ce altele fermentează mai lent. Când 
alimentele nu conţin I cantitatea necesară de 
substanţe de fermentare, o parte dini cantitatea 
de bilă din stomac trebuie depozitată în ficat. 
Invers, atunci când bila devine insuficientă în 
stomac, acesta! apelează la ficat. 

Cea de-a patra categorie de vase sunt nişte 
vene mici prin care trece aerul şi care provin 
din plămâni. Aceste vene străbat întregul ficat şi 
îl oxigenează. Vezica biliară este parţial alcătuită 
din ele, fiind menţinută constant sub o tensiune 
egală. Simultan, aceste vase furnizează vezicii 
biliare o mare cantitate de aer atmosferic şi de 
oxigen, pentru ca substanţele din bilă să nu 
fermenteze prea tare. In caz contrar, fermentaţia 
poate da naştere unor substanţe toxice pentru 
corp, din care rezultă boli inflamatorii precum 
reumatismul, guta, şi altele. De aceea, este 
foarte nesănătos ca cineva să stea mai mult 
timp într-un loc în care nu există suficient 
oxigen şi în care aerul este viciat. 

Ne-am familiarizat astfel cu cele patru tipuri 
de vase din interiorul ficatului, ale căror acţiuni 
şi reacţii depind în întregime de fluidul electric, 
la fel ca în cazul splinei, fluid produs în 
compartimentele de care am vorbit mai sus, prin 
intermediul mişcărilor de frecare şi de 
măcinare. Focul electric din ficat este stimulat 
iniţial de cel al splinei. Altfel spus, ficatul ar fi 
mort fără splină. 

La oameni şi la animale, ficatul este localizat 
în jurul stomacului. In mod evident, nici în cazul 
Pământului lucrurile nu stau altfel, deşi ele se 
petrec la o scară mult mai mare. Funcţia 
ficatului Pământului este similară cu cea pe care 
o îndeplineşte acest organ în cazul animalelor, 
deşi acţiunea lui este secundară prin comparaţie 
cu cea a splinei. Pe de altă parte, ea nu trebuie 
considerată un organ mai puţin important în 
ceea ce priveşte buna funcţionare a oricărui 
organism animal. Tot ce conţine crusta 
Pământului şi tot ce există la suprafaţa acestuia 
rezultă din funcţionarea ficatului său. Astfel, 
apa oceanelor provine din ficat, nefiind în 
esenţă altceva decât urina eliminată de corpul 
Pământului. Ea se evaporă şi dă naştere norilor, 
unde, sub influenţa luminii, vaporii îşi schimbă 
compoziţia, devenind din deşeuri o hrană dulce 
şi bună. 

12. Rinichii Pământului 



în organismele umane şi animale, rinichii au 
un triplu rol şi reprezintă un instrument care 
merită toată atenţia noastră. Ei îndeplinesc trei 
sarcini extrem de importante. Fără ei, viaţa 
animală nu ar putea exista, procreaţia ar fi 
imposibilă şi nici o fiinţă vie nu ar putea 
cunoaşte starea de bună dispoziţie psihică şi 
fizică. Rinichii dau naştere unei anumite stări de 
voioşie. Aşa se explică de ce acest organ este 
atât de des menţionat în Sfânta Scriptură. 

Rinichii au sarcina de a recepta substanţele 
excretate de ficat, precum şi acele fluide care nu 
sunt potrivite pentru buna funcţionare a 
organismului. Partea toxică a acestor fluide este 
trimisă mai departe, către vezica urinară, în 
timp ce partea utilă vieţii este resorbită şi 
transformată în acea substanţă din care este 
alcătuită sămânţa fertilă. In continuare, 
sămânţa este preluată de sânge şi condusă către 
anumite vase care nu au altă destinaţie decât 
aceea de a o depozita, devenind disponibilă 
pentru procreaţie ca energie polară pozitivă, prin 
intermediul energiei polare negative a 
testiculelor. Aceasta este cea de-a doua funcţie 
a rinichilor. 

O a treia funcţie, chiar mai importantă, se 
referă la faptul că rinichii se află într-un contact 
intim cu inima, plămânii, stomacul, splina şi 
ficatul, prin intermediul unui mare număr de 
vase mici. Din acest motiv, priviţi din 
perspectiva spirituală, rinichii reprezintă într-o 
anumită măsură sediul sufletului, fiind câmpul 
de activitate în care este procreată noua entitate. 
Aşa se explică de ce în viaţa naturală, rinichii 
generează o anumită stare de bună dispoziţie şi 
bunăstare, care nu poate fi atribuita însă 
organului propriu-zis, ci mai degrabă sufletului 
şi spiritului activ în interiorul acestuia. 

Ce om nu ştie că o perioadă lungă de 
abstinenţă sexuală conduce la o stare 
permanentă de bunăstare interioară? 

Acest sentiment de bucurie este susţinut fizic de 
către rinichi, a căror formă specifică asigură un 
sediu confortabil pentru suflet. Aşadar, aceste 
organe sunt responsabile pentru fericirea 
fizică, ceea ce explică de ce sufletul, deşi îşi 
are sediul activităţii în zona inimii şi a capului, 
preferă să se odihnească la nivelul rinichilor. 

Somnambulismul şi conştiinţa specifică lumii 
de dincolo au o legătură directă cu aceste 
organe, aflate într-un contact intim cu partea de 
sus a stomacului, unde se află un mare număr 
de ganglioni nervoşi. Sufletul vede, aude şi simte 
prin intermediul plexului solar, fiind capabil să 
comunice la acest nivel cu lumea exterioară. 

Structura rinichilor are şi ea o asemănare 
semnificativă cu cea a splinei şi a ficatului, dar 
diferă esenţial dacă este privită într-o secţiune 
laterală. De fiecare parte a rinichilor se află 
nişte saci în formă de burtă. Aceştia sunt 
separaţi de impresiile observabile, dar şi de un 
ţesut celular albicios, fiind conectaţi numai pe 
linia mediană, alcătuită şi ea din acelaşi ţesut 
albicios. 

Principalele canale de apă trec prin 
această zonă, furnizând substanţa nobilă a 
seminţei, pe care rinichii o absorb din apa 
trimisă de ficat în săculeţii în formă de burtă. 
Aceştia produc o anumită cantitate de 
electricitate, care maturează lichidul, ce devine 
astfel mai subtil, fiind preluat de delicatele vase 
sanguine ale rinichilor. Unită cu sângele, 
această substanţă seminală ajunge în inimă, 
unde pătrunde în compartimentele special 
rezervate pentru stocarea ei. Aici, ea primeşte 
în permanenţă hrană de cea mai bună calitate, 
devenind apta pentru procreare, şi aşteaptă să fie 
folosită în acest scop prin intermediul 
testiculelor. 

Rinichii Pământului sunt localizaţi puţin mai 
la nord de Ecuator. Forma lor seamănă izbitor 
cu cea a rinichilor unui porc, dar chiar şi mai 
mult cu cea a rinichilor unui elefant. Scopul lor 
este acelaşi ca şi în cazul oricărui animal. Ei 
reprezintă puţul din care îşi extrag oceanele apa 
lor şi din care apar 

toate apele de la suprafaţa Pământului. Evident, 
Pământul are numeroase vezici urinare, care au 
forma unor mari bazine aflate sub crusta de la 
suprafaţă, din care unele sunt mai mari decât 
întreaga Europă. Oceanele şi apele de pe 
continente se aprovizionează din aceste mari 
rezervoare subterane. Aceasta este principala 
funcţie a acestui organ al Pământului. A doua sa 
funcţie se referă la separarea apelor procreative 
de urina brută a Pământului. Apele procreative, 
a căror natură este extrem de nobilă, nu se ridică 
imediat la suprafaţa Pământului, aşa cum se 
întâmplă în cazul animalelor, ci trec mai întâi 
prin inima Terrei, şi abia de acolo sunt aduse la 
suprafaţă, unde se manifestă parţial sub forma 
anumitor izvoare de apă dulce, şi parţial sub 
forma rouă, care are un rol atât de important în 
lumea vegetală, unde contribuie la apariţia 
fructelor. 



13. Pământul privit ca bărbat şi femeie 



Să spunem că e o zi frumoasă, peisajul este 
superb, trezind încântarea sufletului. Norii au o 
culoare atrăgătoare, iar sufletul călătorului pare 
să se înalţe către cer de fericire, j 

Acest sentiment de bunăstare în fiinţa 
umană nu este altceva decât o punere la unison 
cu liniştea intermitentă a I Pământului! 

Asemenea stări sufleteşti plăcute apar la 
suprafaţa Pământului ori de câte ori marele 
suflet al acestuia se stabileşte în zona rinichilor 
pentru a se relaxa. In asemenea momente, la 
suprafaţa Pământului apare un sentiment de 
pace, iar natura pare liniştită. Aceste momente 
de pace sunt urmate de regulă de o vreme 
morocănoasă şi de furtuni, natura descătuşându- 
se cu o forţă teribilă. Aceste fenomene apar 
atunci când sufletul iese din starea de odihnă şi 
se întoarce în organele active. Acest lucru nu se 
petrece în cazul 

pământului la fel ca în cel al unei fiinţe umane, 
unde sufletul intră într-o stare de somn deplin, 
căci sufletului Pământului nu i se permite să se 
odihnească decât parţial, în timp ce o parte a sa 
trebuie să rămână activă. 

Pentru mai buna ilustrare a odihnei parţiale a 
sufletului Pământului, o putem compara cu o 
noapte de veghe, în care doi oameni trebuie să 
facă de planton; când unul doarme, celălalt 
veghează, şi invers. In ceea ce priveşte 
Pământul, acesta nu se poate odihni complet; 
mişcarea sa de rotaţie în jurul axei şi de 
revoluţie în jurul soarelui au grijă de acest 
lucru. Datorită lor, emisfera nordică, şi din când 
în când şi cea sudică, au parte de un somn de 
iarnă, în timp ce partea opusă este cât se poate 
de activă. 

Pământul este şi o fiinţă procreativă, deşi 
această funcţie se realizează diferit de cazul 
fiinţelor umane, al animalelor sau al plantelor. 
Din cauza naturii sale particulare, Pământul 
trebuie privit ca un fel de hermafrodit, având 
deopotrivă un sex masculin şi unul feminin. In 
această privinţă, el seamănă întru totul cu prima 
fiinţă umană. La origini, aceasta a fost în sine 
deopotrivă bărbat şi femeie, la fel ca şi spiritele 
perfecte din cer, care au acelaşi atribut bipolar. 

De vreme ce Pământul are capacitatea de a 
procrea, se pune întrebarea: care sunt fiinţele 
cărora le dă naştere el şi cum se produce acest 
fenomen? La fel, unde se află organele sale 
reproducătoare? 

Principalul organ reproducător este Polul Sud, 
extrem de proeminent. Polaritatea Pământului 
fiind negativă în acest punct, se poate afirma 
fără dubiu că în esenţă, el este de sex feminin. 

Dacă privim Pământul numai din această 
perspectivă, ca femeie, rezultă că el nu este 
capabil decât să fie un receptor al funcţiei de 
procreaţie. Atunci cine procreează alături de el 
(cine îndeplineşte rolul masculin)? 

in mod evident, acest rol revine soarelui, 
care are o polaritate opusă! 



44 Pământul şi 

Luna 

Ce anume procreează însă soarele, sau dacă 
acest lucru s-a petrecut în trecut, ce a procreat 
el? 

Principalul copil al pământului, luna, primul 
copil al acestei femei telurice, a fost procreat în 
acest fel! 

Pământul are mai mulţi copii similari: un 
număr considerabil de comete, care s-au născut 
prin expulzarea lor în spaţiul cosmic (eteric). 
Alţi copii sunt stelele căzătoare -nişte planete 
minuscule, asemănătoare unor comete, care s- 
au născut tot din Pământ. Ruta lor eliptică şi 
forma lor rotundă sunt cele mai bune dovezi în 
acest sens. După o vreme, aceste mici planete 
cad din nou pe Pământ, fiind reintegrate de 
acesta. 

Pământul are mai multe canale pentru naştere. 
Cel mai important dintre ele este localizat în 
mijlocul Oceanului Pacific, nu departe de 
Ecuator, în vecinătatea Insulelor Society. 
Acesta este inclusiv locul în care s-a născut 
luna, iar mai târziu, un mare număr de comete, 
care continuă să existe şi astăzi. Alte canale de 
naştere sunt lacurile, mlaştinile şi anumite 
peşteri din munţi, din care aceste mici planete 
sunt catapultate până la înălţimi considerabile. 
Având o masă foarte mică, preponderenţa 
energiei polare a Pământului consumă micul 
depozit de energie polar opusă al acestora, 
motiv pentru care sunt atrase din nou pe 
Pământ, unde cad sub formă de cenuşă sau de 
mici pietricele. 



14. (Procrearea de tip masculin-feminin a Pământului 



Toate mineralele, plantele şi animalele îşi au 
originea materială în acest tip de procreare. Dacă 
privim Pământul din cealaltă perspectivă, ca 
bărbat-femeie, constatăm că el dă naştere într-o 
manieră extrem de fertilă, la fel ca şi animalele 
care fac pui, ca păsările care depun ouă, ca 
plantele care 

produc seminţe sau ca mineralele care 
generează flori (de mină). 

Există patru forme de procreare ale 
Pământului în ipostaza sa de bărbat-femeie. 

Mai întâi de toate, se pune întrebarea: dacă 
Pământul procreează în acest fel, de ce mai sunt 
înzestrate plantele şi animalele cu o putere de 
reproducere atât de mare? De ce trebuie o plantă 
să dea naştere la seminţe pentru a se putea 
multiplica? De ce depune o pasăre ouă, de ce 
nasc animalele pui şi de ce depun peştii icre? 
Pentru cei înzestraţi cu luciditate, răspunsul este 
oferit chiar de Matură. Am afirmat la început că 
Pământul a fost creat ca bărbat şi femeie în 
acelaşi timp. In calitate de femeie, el nu poate 
procrea, fiind doar receptorul seminţei şi cel care 
dă naştere. In calitate de bărbat, el poate procrea, 
dar nu poate da naştere. Elementele produse 
trebuie mai întâi să se maturizeze şi să se nască 
din aceleaşi specii care au fost create de 
Pământ în calitatea sa de bărbat. 

Pentru a înţelege mai bine acest fenomen, vă 
propun să analizăm felul în care interacţionează 
un copac cu trupul Pământului. Să presupunem 
că la început a existat sămânţa, care a dat 
naştere unui copac, care a produs la rândul lui 
noi seminţe din aceeaşi specie. Această 
presupunere este adevărată, fiind oricum mult 
mai uşor să produci o sămânţă în interiorul 
Pământului decât un copac matur. 

în cazul animalelor, situaţia este inversă. 
Pasărea trebuie să fi existat înaintea oului, căci 
oul nu poate fi clocit decât în prezenţa căldurii 
animalului. Cu toate acestea, păsările nu au 
existat ca atare încă de la început, căci în prima 
perioadă de procreare Pământul a făcut primul 
ou. 

După ce din acest ou s-a născut prima pasăre, 
aceasta a făcut un nou ou, structurat puţin altfel 
decât oul născut la început direct de Pământ. 
Din acest ou s-a născut o nouă a pasăre, 
asemănătoare cu cea care 1-a clocit. In cazul 
păsărilor şi al peştilor, primul ou trebuie 
considerat un fel de sămânţă, astfel încât şi în 
cazul lor, sămânţa a existat înaintea animalu- 

lui care s-a născut din ea. Numai dacă privim 
diferenţa fundamentală care există între calitatea 
oului Pământului şi cea a oului depus de 
pasăre ne putem da seama c^ pasărea a existat 
înainte de depunerea oului. In cazul plantelor 
lucrurile nu stau aşa: seminţele lor s-au născut 
direct din Pământ, fiind identice cu cele generate 
ulterior de plante. Toate speciile de mamifere s- 
au născut mai întâi din Pământ, primind de la 
acesta capacitatea de a se reproduce şi de a se 
înmulţi. 

Pentru a explica mai bine puterile de 
procreaţie ale Pământului, să luăm din nou 
exemplul copacului. O sămânţă care a crescut 
în copac cade la sol. Acofo, Pământul se 
comportă ca o soţie care rămâne gravidă, şi prin 
propria ei energie, dă naştere plantei pe care a 
conceput-o, într-o stare matură. Când noul 
copac ajunge la maturitate, el se comportă 
faţă de Pământ la fel ca o femeie, în timp ce 
Pământul se comportă la fel ca un bărbat, 
procreând împreună noile seminţe pentru 
propagarea speciei. 

Acest exemplu ilustrează destul de clar 
activităţile masculine şi feminine ale 
Pământului. El demonstrează faptul că Pământul 
reuneşte în sine ambele polarităţi. In exemplul 
nostru am examinat interacţiunea exclusivă 
dintre Pământ şi copac. Pentru a înţelege şi 
mai bine, vom analiza în continuare această 
interacţiune chiar la nivelul Pământului. 

După cum se ştie, Pământul are doi poli: unul 
sudic şi altul nordic. Polul Sud este de polaritate 
negativă, iar Polul Nord de polaritate pozitivă; 
unul atrage şi celălalt respinge. Consecinţa 
este că cei doi poli pot exista foarte confortabil 
unul în vecinătatea celuilalt, căci în timp ce unul 
este donator, celălalt este receptor. 

Datorită acestei relaţii polare, interacţiunea 
dintre cei doi poli este preponderent reciprocă. 
Astfel, la nivel exterior, Polul Nord devine 
receptiv, întrucât primeşte întreaga cantitate 
de nrană necesară Pământului. Pe de altă 
parte, Polul Sud nu ia nimic în gură, ci doar 
elimină, manifestând polaritatea inversă. 
Privind lucrurile din interior, Polul Nord 

devine un donator, iar cel Sud un receptor. Se 
poate vedea din acest exemplu cum Pământul 
manifestă alternativ ambele polarităţi, fiind 
parţial de polaritate masculină şi parţial de 
polaritate feminină. 

Mult mai spectaculos este efectul polar 
inversat asupra trecerii de la vară la iarnă, căci 
în emisfera nordică a Pământului este iarnă timp 
de jumătate de an, timp în care în emisfera 
sudică este vară; în următoarea jumătate de an, 
anotimpurile se inversează. Iată explicaţia 
ezoterică a acestui fenomen: iarna reprezintă un 
aspect masculin, şi vara unul feminin. Iarna îşi 
depozitează sămânţa în receptorul feminin al ve- 
rii, care poartă în pântec ceea ce a procreat 
iarna. De aceea, în timpul iernii, una din 
emisfere are o polaritate masculină, iar cealaltă 
una feminină, ceea ce face ca Polul Sud, care de 
regulă este feminin, să apară drept masculin 
fată de Polul Nord, care devine feminin în 
timpul acestei perioade. Există totuşi o diferenţă: 
fructele din emisfera sudică a Pământului sunt 
întotdeauna mai dulci, mai moi şi mai mari 
decât cele din emisfera nordică; ele nu sunt la 
fel de tari ca acestea din urmă deoarece 
feminitatea predomină în emisfera sudică 
indiferent de rolul pe care îl joacă aceasta. 
Folosind legea paradoxului, ne-am putea 
exprima astfel: nordul Pământului este un 
bărbat-femeie. în timp ce sudul său este o 
femeie-bărbat . 

" N.'lr. Această alternanţă intre principiul 
masculin şi cel feminin, precum şi 
transformarea unuia în celălalt, sunt 
binecunoscute în ştiinţa spirituală de pe întregul 
pământ. De pildă, in Orient există simbolul yin- 
yang: un cerc divizat în două de o dungă 
şerpuitoare. Jumătate din cerc este colorat in 
negru, având o natură vin, iar cealaltă 
jumătate este colorată în alb (sau roşu), având 
o natură yang, In zona cea mai densa a fiecărei 
jumătăţi exista însă un punct de culoare opusă, 
care atestă faptul că în orice aspect y in există o 
sămânţă de yang, şi invers. Ştiinţa spirituală 
afirma că ori de câte ori cantiiatea de yin 
devine prea mare, ea este transmutată şi devine 
yang Acelaşi fenomen se petrece atunci când 
cantitatea de yang devine prea mare. 

Din această descriere rezultă în mod evident 
că Pământul are o dublă polaritate. Pentru a 
avea o imagine de ansamblu mai bună, trebuie 
să ştiţi că Pământul îşi schimbă polaritatea o 
dată în timpul zilei şi o dată în timpul nopţii. 
Noaptea este întotdeauna feminină, în timp ce 
ziua este masculină. Orice procreează ziua, 
noaptea păstrează în pântecul ei întunecat. In 
mod similar, orice sămânţă este procreată şi 
fructificată de Pământ ca fiinţă de sex masculin, 
după care este purtată în pântec şi născută la 
momentul oportun de acelaşi Pământ, privit de 
data aceasta ca fiinţă de sex feminin. 

Faptul că Pământul produce seminţe pentru 
animale şi pentru plante poate fi observat din 
analiza atentă a fenomenelor care se petrec la 
suprafaţa sa, spre exemplu creşterea pădurilor 
pe povârnişurile aride ale munţilor, sau a 
muşchiului şi a ierbii în câmpiile sterpe, în care 
nimic nu a crescut timp de mii de ani. 
Mucegaiurile şi bureţii nu au produs niciodată 
seminţe. Tot în această categorie de fenomene 
intră şi ploile cu broaşte, cu peşti şi cu şerpi, 
deşi acestea se petrec destul de rar. Deşi 
oamenii de ştiinţă încearcă să demonstreze că 
acestea au fost ridicate de la sol de către 
vârtejuri de aer, nu există nici o dovadă care să 
ateste acest lucru. 

Mai mult, ei ar trebui să demonstreze mai întâi 
că există un loc pe pământ în care aceste 
animale există într-un număr atât de mare, 
pentru a fi aspirate şi purtate prin aer, şi apoi 
revărsate din nou pe pământ. Chiar dacă ar 
reuşi să demonstreze acest lucru, ei nu ar face 
decât să ateste potenţialul procreator al 
Pământului, singurul capabil să aducă pe lume. 
din sine însuşi, aceste fiinţe. 

1$. Succesiunea generală a fiinţelor vii 

Aceste fenomene se petrec într-o asemenea 
manieră încât să vă dea impresia că animalele 
ar fi aspirate de un vârtej 

atmosferic, care formează un fel de nor viu, 
după care, când puterea vântului se reduce, 
animalele cad din nou la sol. Trebuie să 
menţionăm totuşi că ar fi necesar un uragan 
foarte puternic pentru a ridica în aer atâtea 
broaşte, şerpi şi peşti. De altfel, dacă ar fi 
aspirate de un asemenea uragan, animalele ar 
muri în aer, cu mult timp înainte să cadă din nou 
pe pământ. în al doilea rând, pentru a putea 
ridica animalele dintr-un lac sau dintr-o 
mlaştină, vârtejul ar trebui să aibă un diametru 
uriaş şi o energie atât de mare^ încât nici un 
munte să nu reziste în calea lui. In sfârşit, în al 
treilea rând, este limpede că un uragan atât de 
puternic ar trebui să ridice în aer şi apa lacului 
respectiv, până la ultima picătură. Ploile cu 
aceste animale ar trebui să aducă cu sine şi apă, 
noroi, nisip, şi alte plante şi animale, lucru care 
nu se întâmplă niciodată în cazul acestor aşa- 
numite ploi cu amfibii. 

lată cum se petrec în realitate aceste 
fenomene. Pământul procreează în interiorul 
său ouăle acestor animale, într-un mare număr. 
Aceste ouă sunt foarte mici şi pot ieşi cu 
uşurinţă la suprafaţă prin porii şi canalele 
terestre. Cu cât ascensionează mai sus, cu atât 
mai mari devin ele, datorită fermenţilor pe care 
îi conţin, astfel încât în final ajung să fie mai 
uşoare decât aerul. Ele se ridică astfel în 
atmosfera terestră la fel ca nişte baloane cu aer 
cald, formând acolo nişte nori întunecaţi. Când 
au ajuns la o anumită înălţime, ouăle pătrund 
într-un curent electric extrem de puternic. Sub 
influenţa acestuia, ele ajung rapid la maturitate, 
animalele născându-se de regulă într-un număr 
foarte mare. 

întrucât greutatea lor creşte treptat, datorită 
procesului de maturizare generat de curentul 
electric, norul viu începe să coboare lent spre 
pământ. Aşa se explică de ce animalele cad la 
sol vii şi mai trăiesc încă câteva ore. Acest 
gen de procreaţie devansează însă anumite 
etape ale evoluţiei naturale, nefiind la unison 
cu progresia firească a inteligenţelor născute 
de corpul Pământului. Din acest motiv, 
animalele nu supravieţuiesc, fiind reabsorbite 
de Pământ, pe 

care îl îngraşă, intrând apoi în lumea plantelor. 
Trebuie să menţionăm totuşi că din anumite 
motive speciale, aceste naşteri în lumea 
animală se produc evitând incarnarea 
anterioară succesivă a entităţilor respective sub 
formă de plante, aşa cum este ciclul firesc. 

Evident, lucrurile se petrec cu totul altfel cu 
plantele primordiale, care pătrund pentru prima 
oară in existentă. Acestea trebuie să treacă mai 
întâi prin toate etapele lumii vegetale, înainte ca 
entităţile lor vii să fie acceptate în regatul 
animal. Există totuşi mari diferenţe între plante. 
Unele sunt plante nobile, în timp ce altele sunt 
mai puţin nobile. Unele au efecte benefice, altele 
mai puţin benefice. Plantele nobile sunt foarte 
apropiate de etapa lumii animale, iar cele mai 
nobile dintre ele sunt apropiate chiar de etapa 
umană, în sensul că vor fi primite foarte curând 
în lumea oamenilor, în timp ce celelalte vor fi 
primite foarte curând în lumea animalelor, 
aceste plante au o tranziţie foarte rapidă, în timp 
ce cele mai puţin nobile, sau inferioare, au 
nevoie de foarte mult timp pentru a fi acceptate 
în etapa plantelor nobile; acelaşi principiu li se 
aplică şi animalelor. Maniera descrisă mai sus în 
care unele animale sunt procreate direct de 
Pământ se aplică şi seminţelor anumitor plante, 
în special în deserturile Arabiei şi in anumite 
zone din Africa şi din America. Marile deşerte şi 
stepe au anumite puncte în care seminţele 
acestor plante ies la suprafaţă, iar în zonele 
respective jtoate fi găsită o mare abundenţă de 
vegetaţie. In zonele în care nu există asemenea 
puncte fertile ale Pământului, solul rămâne sterp 
şi mort. 

Noile insule care ies la suprafaţa mării sunt 
înzestrate curând cu vegetaţie, graţie aceluiaşi 
proces. După ce plantele trec prin anumite etape 
evolutive, pe insulele respective încep să apară şi 
animalele, dar numai cele mai imperfecte dintre 
acestea, de genul animalelor târâtoare şi al 
insectelor, căci tranziţia naturală nu permite 
acestui proces să se extindă prea departe. 



Pentru a fi creat un animal perfect este 
necesară o forţă superioară, astfel încât 
nivelele anterioare să poată fi transcense. Şi 
lucrurile continuă astfel până la nivelul fiinţei 
umane, care nu reprezintă o creaţie nouă, ci 
rezultatul unei progresii evolutive. Aceste 
explicaţii sunt suficiente pentru ca un intelectual 
să înţeleagă cum stau lucrurile cu capacitatea de 
procreaţie şi cu puterile de propagare ale 
Pământului. Toate aceste manifestări îşi au 
originea în rinichii Pământului, întrucât 
substanţa din care este alcătuită sămânţa este 
produsă aici, fiind germinată apoi în maniera 
descrisă mai sus. 

Aceasta este, pe scurt, descrierea naturii 
interne active a Pământului, revelată astfel încât 
să poată fi înţeleasă de intelectul uman. In 
ansamblul lui, Pământul nu poate fi înţeles însă 
numai prin cunoaşterea interiorului său; de 
aceea, este necesar să examinăm şi suprafaţa sa. 
Aceasta va fi mai uşor de înţeles, deşi există 
numeroase fenomene care nu pot fi înţelese încă 
de ştiinţa actuală. 

Formarea crustei solide a Pământului a fost 
un proces extrem de complicat, ea ajungând să 
acopere astăzi cea mai mare parte a Terrei. 
Crusta poate fi comparată cu lemnul solid al 
unui copac, care acoperă cea mai mare parte a 
masei acestuia. La fel cum în interiorul unui 
copac se petrec fenomene absolut minunate, la 
fel stau lucrurile şi în ceea ce priveşte Pământul. 
Această parte solidă a Pământului trebuie 
considerată o şcoală, prin intermediul căreia 
fiinţele - care au iniţial o formă şi o existentă 
ciudată, în interiorul Pământului - evoluează 
către forme şi stadii mai perfecte, cele pe care le 
cunoaşteţi cu toţii. 



16. Materialele şi modalitatea în care este 
construit Pământul solid 



Pământul solid este alcătuit dintr-o substanţă 
particulară, care seamănă mult cu lemnul copacilor 
şi care este uniformă peste tot. Totuşi, ea devine mai 
puţin densă către interiorul scoarţei terestre; în mod 
corespunzător, densitatea ei creşte cu cât ne 
apropiem mai mult de zona exterioară. Atunci când 
avem de-a face cu greutăţi atât de imense, 
stabilitatea trebuie să fie pe măsură. Pe măsură ce 
avansăm către interior, densitatea descreşte 
deoarece forţele polare sunt active prin intermediul 
organelor interne ale Pământului, care au o 
anumită elasticitate, pentru ca aceste forţe imense 
să nu se acumuleze, apărând tendinţa de a exploda. 
Pe de altă parte, organele interne sunt foarte 
sensibile şi nu trebuie să fie afectate din cauza 
contactului cu pereţii rigizi In timpul contracţiilor şi 
dilatărilor lor. 

Structura Pământului devine din ce în ce mai 
solidă către suprafaţă. Această parte solidă are o 
grosime de aproximativ 1.500 de kilometri şi este 
suficient de puternică pentru a putea purta crusta 
exterioară a Pământului, cu toate oceanele, 
continentele şi munţii ei. 

Din ce fel de material este alcătuită zona dură 
a Pământului? Este dificil de explicat, căci 
substanţele pe care le cunoaşteţi voi de la suprafaţa 
Pământului nu seamănă în nici un fel cu materialul 
din care este confecţionată aceasta. Nu este vorba 
de piatră, nici de metal, de diamant, aur sau platină. 
Dacă ar semăna cu aceste materiale, substanţa 
Pământului ar fi rapid transformată în cenuşă de 
focul care emană uneori din organele interne. 
Substanţa din care este alcătuit Pământul trebuie să 
suporte fără a se dezintegra presiunile unui număr 
uriaş de surse de foc şi ale altor forţe distructive. 



Materialul cel mai apropiat de această 
substanţă este azbestul în formă solidă. Acest 
cărbune de piatră este aproape indestructibil 
prin foc şi rezistă foarte bine la acizi, deşi poate 
fi dizolvat chimic. Există totuşi o diferenţă între 
substanţa practic indestructibilă chimic din care 
este alcătuită scoarţa dură a Pământului şi 
cărbunele de piatră. Există o asemănare chiar 
mai izbitoare între această substanţă şi piatra 
ponce care poate fi găsită în apropierea Polului 
Sud. Dacă oamenii s-ar putea apropia de această 
zonă extrem de periculoasă şi ar putea săpa 
adânc sub stratul de gheaţă, ei ar descoperi 
aceste pietre ponce. Din cauza culorii sale 
strălucitoare şi a indestructibilităţii ei, un singur 
gram din această piatră ar valora mai mult decât 
50 de kilograme de perle. 

Culoarea acestui material extrem de dur este 
alb-cenuşie în partea superioară, iar în lumina 
soarelui ar străluci la fel ca o perlă. Mai în 
adâncuri, ea devine din ce în ce mai întunecată la 
culoare şi are cele mai frumoase irizaţii pe care 
vi le-aţi putea imagina vreodată, aproape la fel 
ca în cazul scoicilor perlifere aurii. Materialul 
este extrem de greu, lucru firesc, întrucât este 
localizat în apropierea punctului în care 
Pământul îşi primeşte impulsul care îl pune în 
mişcarea de rotaţie. Pentru a înţelege mai bine 
structura sa fina, puteţi contempla o bucată de 
gresie spartă. Indentaţiile fine care par nişte 
simpli pori reprezintă în această parte a 
Pământului canale cu un diametru de câţiva 
metri, în interiorul cărora există valve care se 
pot închide în anumite puncte. Uneori, aceste 
canale se intersectează unele cu altele. Prin 
fiecare dintre ele trece un anumit lichid, care 
se amestecă cu celelalte în punctele de 
intersecţie, după care îşi continuă mai departe 
drumul. Toate canalele sunt echipate cu valve 
care se deschid către exterior, dar se închid către 
interior. 

Aceste valve au rolul să împiedice revenirea 
fluidelor eliminate de organe în urma procesului 
de digestie, din cauza Sreutăţii lor. Când fluidele 
pătrund în organe, odată cu o nouă 



bătaie a marii inimi a Pământului, valvele se 
deschid din cauza presiunii de jos în sus. Când 
presiunea încetează, lichidele care au pătruns în 
organe închid valvele şi împiedică revenirea 
lichidelor eliminate. Evident, venele mari ale 
Pământului trebuie să fie înzestrate cu mai 
multe asemenea valve, traseul lor fiind de mii de 
mile. Marile canale sau vene mai dispun şi de 
pompe de presiune şi alte mecanisme necesare 
pentru a putea suporta imensa presiune a 
pulsului inimii terestre. Valve similare există şi 
în cazul venelor animalelor. 



17. Propulsarea fluidelor 

Am arătat anterior maniera în care fluidele 
Pământului sunt eliminate către suprafaţă, 
trecând prin Pământul de mijloc, sau ferm. în 
această călătorie pe parcursul a mii de mile, ele 
îşi pierd treptat puterea iniţială. Pentru a nu-şi 
încetini viteza, este nevoie ca ele să fie ajutate, 
lucru care se realizează printr-un mecanism 
exterior ingenios. Există în interiorul 
Pământului un mare număr de filamente 
feruginoase, extrem de fine, orientate dinspre 
nord spre sud, şi altele, din platină sau minerale 
cuprifere, orientate invers, dinspre sud spre nord. 
Aceste filamente sunt atât de fine încât un fir de 
păiajen pare de zece mii de ori mai gros decât 
oricare dintre ele. Fibrele nu sunt orientate în 
linie dreaptă, ci au un traseu sinuos, 
ondulatoriu şi spiralat, îndeosebi în zonele 
unde intersectează venele şi canalele 
ascendente. 

Aceste filamente sunt alcătuite din cristale 
eterogene cu o formă piramidală, fiind 
conectate unele cu altele la fel ca verigile unui 
lanţ, astfel încât vârful unei asemenea piramide 
triunghiulare atinge cu precizie centrul bazei 
următoarei piramide. Vârful piramidelor 
feruginoase este orientat către 



nord, în timp ce vârful piramidelor din platină 
sau cupru este orientat către sud. Circuitul este 
aranjat într-o asemenea manieră încât fluidul 
electromagnetic activ să nu îşi diminueze 
viteza pe distanţe care depăşesc frecvent 20.000 
kilometri. 

Lanţul de piramide nu ar fi însă suficient 
pentru' a conduce curentul de-a lungul atâtor mii 
de mile dacă nu ar fi învelit într-un tub alcătuit 
dintr-o substanţă perfect izolatoare (care nu 
permite trecerea nici măcar a unei singure 
scântei electrice). Chiar şi aşa, acest dispozitiv 
nu ar fi de nici un folos dacă ar permite curgerea 
fluidului electromagnetic în ambele sensuri. De 
aceea, pe parcursul circuitului există camere de 
stocare situate în anumite puncte, îndeosebi în 
zona canalelor ascendente. Când un asemenea 
depozit s-a umplut la capacitate, el influenţează 
fluidul din canal şi îl încarcă cu o energie nouă. 
Acesta este doar unul din scopurile acestor 
camere de stocare, care pot fi mai mari sau 
mai mici, încărcate cu energie pozitivă sau 
negativă, astfel încât substanţa (din interiorul 
lichidului aflat în ascensiune) care a devenit prea 
fierbinte din cauza electricităţii pozitive să poată 
fi răcită cu ajutorul electricităţii negative. 

Celălalt scop al acestor filamente conductive 
constă în a pune în mişcare pompele de 
propulsie din canalele care susţin mişcarea 
generată de pulsul inimii Pământului. Fără acest 
sprijin, forţa pulsului s-ar pierde, căci el trebuie 
să pună în mişcare miliarde de miliarde de tone 
de fluide. Pompele de presiune contribuie la 
propagarea acestei forţe, astfel încât inima 
propriu-zisă nu trebuie să împingă decât o 
cantitate rezonabilă de fluid. 

Există de asemenea vase care reabsorb aceste 
fluide prin intermediul venelor, atunci când sunt 
pregătite pentru a hrăni corpul; dacă fluidele nu 
sunt suficient de pregătite în acest scop, ele 
sunt trimise din nou către inimă, pentru a fi 
încărcate cu energie. Aceste canale de retur sunt 
echipate şi cu anumite valve, care nu se deschid 
decât atunci când inima 



Pământului se contractă. Când inima se dilată, ele 
se închid şi nu mai permit fluidelor să avanseze. 
Aceste canale de retur sunt mai înguste decât cele 
ascendente, motiv pentru care cantitatea de fluide 
care trece prin ele este mai mică. In plus, fluidul din 
aceste canale este mai inert decât cel din canalele 
ascendente. Valvele au şi rolul de a asigura 
continuitatea curgerii fluidelor, care nu poate fi 
decât încetinită, dar nu complet oprită. Toate aceste 
mecanisme pot fi găsite şi în corpurile animalelor, 
şi chiar în trunchiurile lemnoase, în care vasele de 
retur sunt localizate între scoarţa exterioară şi lemn. 



18* Crusta pământului 

Suprafaţa Pământului reprezintă pielea sau crusta 
corpului terestru. Acest organ exterior este cel mai 
empiric, având o complexitate mai mică a 
mecanismelor sale. în schimb, varietatea 
formaţiunilor de la suprafaţa Pământului este foarte 
mare. 

Părţile din interiorul Pământului nu sunt deloc 
complicate. Activităţile interne pot fi comparate cu 
o simplă roată care se învârte cu o viteză suficient 
de mare încât să nu poţi vedea altceva decât 
diametrul în mişcare în jurul axului central. Acesta 
este axul motor. Aparent, nu există nimic mai 
simplu, dar dacă intri într-un atelier, poţi constata 
ce mecanisme complicate sunt puse în mişcare de 
acest ax motor şi câte activităţi sunt realizate cu 
ajutorul lui. Activitatea internă a Pământului poate 
fi comparată cu un asemenea ax motor extrem de 
simplu, care generează însă nenumărate efecte la 
suprafaţa planetei. 

Interiorul şi crusta Pământului sunt foarte intim 
legate între ele, la fel ca scoarţa şi lemnul unui 
copac. Mai întâi, trebuie să precizăm că pe 
porţiunea de Pământ solid se află pielea 
Pământului, cu o grosime de câteva mile. Aceasta 
este înzes- 



trată cu sensibilitate. Peste ea este situată crusta 
insensibilă, pe care efectele vieţii organice din 
interiorul Pământului cresc de o mie de ori. Aici 
se formează seminţele noi şi se stabileşte forma 
care va creşte din ele pe măsură ce vor ajunge la 
maturitate. Altfel spus, aici este sediul în care 
sălăşluieşte energia care dă „viaţă" seminţelor 
deja create ale plantelor şi animalelor. 

Această energie 7 este preluată de către seminţe 
şi utilizată apoi treptat de întregul regat vegetal, 
de apă şi de numeroasele animale mici. Pentru 
ca acest lucru să fie posibil este necesar un 
dispozitiv organic de o mare complexitate 
mecanică. El nu este însă de ajuns. Pentru 
separarea şi distribuirea fluidelor şi forţelor 
care ascensionează din interiorul Pământului 
trebuie să existe un al doilea dispozitiv, încă şi 
mai complicat, care să recepteze influenţele 
subtile din spaţiul infinit 8 , dirijându-le către 
scopul pentru care au fost predestinate. 

Este inutil să mai spunem că un simplu 
dispozitiv nu ar fi suficient pentru acest scop. 
Observarea atentă a unei simple plante ne arată 
cât de mare este diversitatea părţilor şi a 
formelor pe care le posedă acestea: ghimpi, 
peri, noduli, fibre, frunze, flori, uleiuri, lichide, 
etc. Toate acestea creează o simbioză, un tot 
unitar, un mecanism superb, care reprezintă 
planta în ansamblul ei. Dacă o simplă plantă are 
nevoie de atâtea facultăţi diferite, vă puteţi 
imagina cât de complicate trebuie să fie 
mecanismele şi articulaţiile 

' ÎS. Ir. Este vorba de energia telurică, 
binecunoscută în literatura 
spirituală din întreaga lume, fără de care se 
consideră că viata pe 
pământ nu ar putea exista. 

8 N.Tr. Este vorba de energiile cosmice, un 
al doilea tip de energii 
fără de care viaţa pe pământ nu ar putea 
exista. Ştiinţele 'esoterice 
cunosc foarte bine energia telurică şi cea 
cosmica^ pe care le 

amplifica in fiinţă prin intermediul anumitor 
mecanisme bine puse la 
punct (de pildă, asana-ele din hatha-yoga). 



necesare pentru crearea unei lumi minerale atât 
de complexe, pentru imensa varietate a lumii 
vegetale, şi nu în ultimul rând, pentru nenumăratele 
specii animale. 

Unul dintre cele mai simple minerale este 
grăuntele de nisip. Acesta nu este însă atât de 
simplu pe cât pare, fiind alcătuit dintr-o multitudine 
de cristale unite, ale căror unghiuri nu ar putea fi 
calculate nici chiar de cel mai genial 
matematician de pe pământ. Dacă examinăm cu 
atenţie aceste cristale, vom descoperi că ele 
reprezintă de fapt o colecţie de cadavre ale unor 
animale. Deşi sunt o categorie de infuzoare, 
acestea sunt mult mai mici decât cele pe care le 
cunoaşteţi voi prin studierea la microscop a unei 
picături de apă. Dacă examinăm şi mai în amănunt 
aceste cadavre de infuzoare, vom descoperi în 
interiorul lor un număr uriaş de animale de 
dimensiuni atomice, care - după moarte 
-formează prin asociere cristalele respective, deşi 
în timpul vieţii reprezentau hrana infuzoarelor 
descrise mai sus. Dacă ar fi posibil să observăm în 
amănunt chiar şi aceste animale minuscule (lucru 
care poate fi realizat numai cu ochii spirituali), 
am constata că ele reprezintă nişte sfere în 
miniatură, un fel de replici exacte ale universului la 
cea mai mică scară imaginabilă. 

Gn singur cristal este alcătuit din milioane de 
astfel de animale atomice minuscule şi dintr-o mie 
de infuzoare, iar un fir de nisip conţine câteva sute 
de astfel de cristale. Vă puteţi face acum o idee 
despre complexitatea structurii unui simplu fir de 
nisip. 

Vă puteţi imagina cât de complicat trebuie să 
fie un asemenea mecanism care creează exclusiv 
fire de nisip, de vreme ce el are nevoie de două 
generaţii de animale, fiecare dintre acestea 
posedând deja un organism dezvoltat. Căci trebuie 
să menţionăm că şi aceste animale, deşi atât de 
mici, au nevoie de ochi, urechi şi alte organe de 
simţ, precum şi alte organe necesare mişcării. 

Pentru a crea un singur fir de nisip din aceste 

animale, la 



suprafaţa Pământului trebuie să existe un mecanism 
matur de reproducere. Mu este greu de înţeles cât de 
complexe trebuie să fie alte mecanisme, necesare 
pentru crearea unor forme de minerale mai 
complicate, pentru a le da acestora forma şi 
atributele definitorii! Ce să mai vorbim de 
mecanismele prin care sunt create plantele şi 
animalele, care au o sumedenie de funcţii în plus, 
care le lipsesc mineralelor! Vorbim aici de milioane 
de operaţiuni, nu de câteva zeci, ca în atelierele 
voastre mecanice! 

Din această descriere încâlcită, vă puteţi da 
seama cât de absurdă ar fi încercarea de a explica 
pe larg acest organism complex de creare a fiinţelor 
vii de pe pământ. De aceea, în timp ce vom studia 
scoarţa exterioară a Pământului, ne vom limita să 
subliniem doar acele aspecte care să ne permită să 
înţelegem principalele fenomene care se petrec la 
acest nivel. 



13.Pieles sensibila a Pământului 



Pielea sensibilă a Pământului este străbătută 
de nenumărate canale, încrucişate în fel şi chip. Ea 
include de asemenea un mare număr de puncte de 
colectare, mai mari sau mai mici, un fel de 
depozite pentru lichidele care ascensioneazâ din 
interiorul Pământului, precum şi alte depozite 
pentru lichidele care se întorc în interiorul 
Pământului prin aşa-numitele canale de retur. 

Aceste depozite au diferite forme, la fel ca şi 
lacurile de la suprafaţa Pământului, dar cele mai 
multe au o formă de ou. Principalul lor scop este să 
permită fermentarea lichidelor pe care le 
depozitează, proces necesar pentru decantarea lor 
chimică, astfel încât diferitele componente să poată 
fi trimise mai departe, pentru a fi folosite în 
scopuri specifice. Depozitele de care vorbim aici 
nu trebuie confundate cu 



bazinele acvatice subterane 9 din care apa bună de 
băut ajunge la suprafaţa Pământului, prin fântâni, 
izvoare naturale şi puţuri. Toate marile bazine cu 
apă sunt situate în zona de la suprafaţă, In aşa- 
numita crustă insensibilă a Pământului, în timp ce 
depozitele de care vorbim aici, în care sunt adunate 
fluidele Pământului, sunt situate mai în adâncuri, 
mai exact în partea sensibilă a crustei. 

întreaga crustă insensibilă a Pământului, cu 
toate oceanele, lacurile şi continentele sale, se 
sprijină pe anumiţi stâlpi uriaşi. Temelia acestora 
este situată în zona solidă a Pământului, de unde se 
ridică în sus, ca un fel de schelet uriaş. Aceşti 
stâlpi nu sunt totuşi la fel de fermi ca şi pietrele de 
la suprafaţă, ci au mai degrabă un aspect 
cartilaginos, fiind înzestraţi cu un anumit grad de 
elasticitate - structură absolut necesară, întrucât 
între pielea sensibilă şi cea insensibilă a 
Pământului se formează pungi uriaşe cu gaze, care 
provoacă adevărate crevase (pungi goale) în 
interiorul scoarţei. Acestea exercită o presiune 
imensă asupra părţii superioare a scoarţei, pe care 
reuşesc uneori să o străpungă, generând fenomene 
precum cutremurele de pământ sau mari uragane. 
Dacă stâlpii de susţinere ar fi foarte fermi, ei s-ar 
putea rupe din cauza acestor mişcări telurice, iar 
locuitorii de la suprafaţa Pământului ar muri cu toţii. 
Flexibilitatea lor le permite însă o diminuare 
considerabilă a stricăciunilor. Evident, pe măsură 
ce avansează către partea insensibilă a pielii, cea de 
la suprafaţă, stâlpii de susţinere devin din ce în ce 
mai fermi, la fel cum se petrec lucrurile cu 
cartilagiile animalelor, care se unesc treptat cu 
oasele. 

Oasele cele mai tari ale Pământului străpung din 
când în când suprafaţa acestuia, apărând sub forma 
unor minerale precum calcarul primitiv sau granitul, 
iar uneori sub forma cuarţului. Cu cât aceste tipuri 
de pietre sunt mai apropiate de suprafaţă, cu atât 
mai amestecate devin ele, şi implicit mai 

9 Pânzele freatice. 



dure, mai aspre şi mai sfărâmicioase. Ele 
abundă îndeosebi în munţii primitivi ai 
Pământului, care se diferenţiază de munţii care 

7 5 5 

s-au format ulterior prin masa, înălţimea şi 
structura lor. Sub aceste formaţiuni muntoase 
ulterioare (dar şi în alte părţi ale pământului) 
există bazinele subterane de apă. Tavanele 
acestor bazine sunt susţinute de stâlpi, pentru a 
nu se prăbuşi, transformând astfel ţinuturile 
fertile de la suprafaţă în lacuri (lucru care s-a 
întâmplat totuşi de câteva ori). 

Mai trebuie să menţionăm aici sursa din care 

5 

îşi obţin apa oceanele: mai întâi de toate, 
acestea primesc apă din numeroasele depozite 
de fluide care există la nivelul pielii sensibile, şi 
care nu reprezintă altceva decât vezica urinară a 
Pământului. O a doua sursă de apă a oceanelor, 
destul de semnificativă, se referă la bazinele de 
apă de care am discutat mai sus, la care se 
adaugă marile râuri care se varsă în ele. Aceste 
surse suplimentare (care conţin apă dulce) 
sunt absolut necesare, deoarece lichidele care 
ascensionează din adâncurile Pământului 
(respectiv din vezica urinară a acestuia) sunt 
foarte sărate, iar viaţa nu s-ar putea dezvolta în 
ele. Dacă nu ar fi diluate de apa dulce din marile 
bazine, ar exista riscul ca oceanele să se 
transforme curând într-o masă solidă, dând 
naştere unor adevăraţi munţi de sare. în timp, 
aceşti munţi ar vicia şi aerul, astfel încât fiinţele 
vii nu ar mai putea trăi nici măcar pe suprafaţa 
solidă a Pământului. Mai mult decât atât, 
Pământul însuşi s-ar îmbolnăvi de o boală 
periculoasă: anuria (retenţia urinei), care i-ar 
provoca arsuri interioare, ceea ce l-ar împiedica 
să- şi mai exercite corect funcţiile. 



20. Structura şi compoziţia aerului 

Apele oceanelor şi lacurilor continentale permit 
crearea unei atmosfere condensate, care a condus 
la apariţia şi dezvoltarea animalelor (a vieţii pe 
pământ). Această atmosferă îi aparţine de fapt 
corpului terestru, respectiv crustei sale exterioare. 
De aceea, gazele degajate de oceane nu sunt 
acceptate cu uşurinţă de aerul atmosferic, care nu 
preia decât acei vapori care dau naştere ceţei şi 
norilor, precum şi hidrogenul eliberat. 

Aerul atmosferic este alcătuit dintr-o multitudine 
de gaze. Oamenii de ştiinţă au stabilit că acesta 
conţine oxigen, hidrogen, carbon şi nitrogen, în 
anumite proporţii bine determinate. Dacă aerul ar fi 
însă alcătuit numai din aceste patru gaze 
(cunoscute de oamenii voştri de ştiinţă), cu greu ar 
putea fi folosit el de către viaţa de pe pământ. 
Creşterea plantelor, crearea mineralelor şi viaţa 
animalelor ar deveni un dezastru. 

Fiecare plantă absoarbe din aerul atmosferic 
numai acele gaze care îi sunt prielnice speciei sale, 
eliminându-le pe celelalte. Dacă lucrurile nu s-ar 
petrece astfel, nici o plantă nu ar avea forma sa 
specifică, pentru a nu mai vorbi de gustul şi mirosul 
său. 

De vreme ce fiecare plantă trebuie să absoarbă 
numai un anumit tip de gaze, care corespunde 
speciei sale, rezultă că aerul trebuie să conţină tot 
atâtea tipuri de gaze câţi consumatori există. 
Exact aşa se petrec lucrurile, fapt demonstrat de 
efectul mirosului particular al diferitelor specii de 
plante asupra simţurilor şi organelor fiinţei umane, 
ca să nu mai vorbim de substanţele chimice din care 
sunt alcătuite ele. Astfel, parfumul unui trandafir 
întăreşte simţul mirosului, dar ascute şi vederea. In 
schimb, garoafa are un efect astringent asupra 
simţului mirosului şi slăbeşte vederea. 



Liliacul reduce şi el simţul mirosului, care îşi pierde 
acuitatea, iar în timp provoacă o senzaţie de greaţă la 
stomac. Violetele au un efect de regenerare asupra 
sufletului, care capătă o stare de voioşie dacă le 
miroase parfumul; în plus, fortifică creierul, spre 
deosebire de florile galben-murdare de 
măselariţâ, care provoacă greaţă, iar dacă sunt 
mirosite o perioadă mai lungă de timp, conduc 
chiar la ameţeli şi la dilatarea pupilelor ochilor. 

Pot fi oare toate aceste efecte atribuite 
exclusiv combinaţiei a patru gaze? Este imposibil! 
Este limpede că în aer trebuie să existe mult mai 
multe combinaţii de gaze. 

Există pe pământ plante care expiră un aer 
extraordinar de toxic, în prezenţa căruia alte plante 
sau animale ar muri pe loc. Există şi plante 
miraculoase, care au capacitatea de a-i chema 
înapoi pe cei recent plecaţi dintre noi (pe cei care au 
murit recent). Este evident că cele două tipuri de 
plante absorb substanţe diferite din aer, de vreme ce 
efectele pe care le generează sunt atât de opuse. 

Din câte ingrediente trebuie să fie alcătuit aerul 
atmosferic pentru a servi drept hrană unei 
multitudini atât de diverse de flinte vii, dând 
fiecăreia elementele de care are nevoie! Dacă 
plantele au nevoie de substanţe atât de diferite 
extrase din atmosfera terestră, cât de deosebite 
trebuie să fie acestea pentru a hrăni animalele, 
astfel încât fiecare dintre acestea să îşi găsească 
elementele de care are nevoie pentru a 
supravieţui... 

Deşi fiecare animai inspiră aerul atmosferic în 
totalitatea sa, el nu retine din el decât acele 
substanţe care îi sunt de folos în dezvoltarea sa, 
eliminându-le pe celelalte. 

Cândva, existau pe pământ plante şi animale 
care astăzi nu mai există, şi care nu vor mai exista 
niciodată. între timp s-au născut noi specii, care 
seamănă întrucâtva cu cele care au trăit în trecut. 
Mamutul seamănă într-o oarecare măsură cu 
elefantul de astăzi, iar bourii gigantici din epoca 
preistorică seamănă cu cei mai mici, care trăiesc 
astăzi. Este evident că 



animalele din prezent aparţin aceloraşi specii cu 
cele din trecut, dar nu mai seamănă întru totul cu 
acestea, îndeosebi în ceea ce priveşte dimensiunile. 
La tropice există astăzi o anumită specie de copaci 
care seamănă cu cei preistorici, care erau uriaşi şi 
care au dispărut între timp. 

Aceste schimbări s-au produs deoarece speciile 
uriaşe din trecut nu au mai găsit hrana 
corespunzătoare în atmosfera terestră. în cele din 
urmă, ele au dispărut complet. Cauza a fost una 
singură: una din substanţele din aer (esenţială pentru 
ele) nu a mai existat, fiind înlocuită cu o alta, care 
nu existase anterior. Acesta este şi motivul noilor 
boli care apar astăzi pe pământ şi care seamănă 
într-o oarecare măsură cu cele de altădată, fără să 
fie însă identice cu ele, dovadă că remediile care le 
vindecau pe acelea nu mai sunt bune împotriva 
celor prezente. Apariţia unei boli noi este consecinţa 
directă a lipsei unei substanţe fundamentale din aer, 
care a dispărut în mod natural şi nu s-a mai 
reprodus. De aceea, un vindecător va trebui să 
caute remediul care conţine elementul lipsă în altă 
parte. Având în vedere acest proces, a cărui 
înţelegere ar aduce foloase imense umanităţii, vom 
insista mai mult asupra cauzelor pentru care 
anumite substanţe din aer dispar complet sau 
parţial, fără a fi înlocuite de altele, comparabile. 



ZL Rolul stelelor asupra pământului 

Originea acestor elemente 10 , naşterea, 
existenţa şi încetarea lor din viaţă îşi au raţiunile 
lor, la fel ca în cazul tuturor lucrurilor. 



N.Ed. Este vorba de sursele invizibile 
ale tuturor elementelor materiale. Fiecare 
element subtil corespunde elementului 
material respectiu. 



Priviţi cerul şi observaţi cât de numeroase sunt 
stelele care strălucesc în spaţiul îndepărtat al 
eterului infinit. Oamenii au fost dintotdeauna 
fascinaţi de strălucirea miriadelor de stele. Această 
fascinaţie nu este altceva decât un efect al luminii 
care provine din acele regiuni îndepărtate. Lumina 
este cea care provoacă formarea atmosferei în jurul 
tuturor marilor corpuri celeste, ca un fel de ochi 
care le înconjoară. Tot ea este cea care creează 
ochiul uman, astfel încât ochiul şi lumina nu pot fi 
practic disociate, căci dacă ochiul nu ar fi alcătuit 
din lumină, el nu ar putea vedea lumina. 

Atunci când ochiul uman - acest mic soare din 
fiinţa umană - priveşte stelele de pe cer, devine el 
însuşi un mic glob celest, în interiorul căruia se 
rotesc milioane de sori şi de sori centrali, care 
emană lumina lor primordială în spaţiul infinit. O 
întreagă creaţie este purtată astfel de ochiul fiinţei 
umane. Soarele, ale cărui raze se reflectă în micul 
soare (ochiul) uman, dă naştere unei senzaţii de 
fericire sufletului care contemplă acest miracol, 
întrucât el înţelege faptul că ceea ce este mare se 
reflectă în ceea ce este mic, recunoscându-se 
astfel pe sine în el însuşi. 

Iar Domnul vă spune: dacă lumina stelelor 
reflectată în ochiul fiinţei umane dă naştere unor 
asemenea efecte beatifice, chiar dacă la o scară 
mult redusă, cât de mari trebuie să fie aceste efecte 
asupra Pământului însuşi, atunci când lumina 
stelelor se reflectă în marele ochi planetar? Căci 
aerul atmosferic nu este altceva decât o oglindă 
strălucitoare, pe suprafaţa căreia se odihneşte eterul 
şi în care se reflectă lumina tuturor stelelor. De la 
acest nivel, imaginea este proiectată la suprafaţa 
Pământului, cu o intensitate luminoasă mult mai 
concentrată, conform legilor optice bine cunoscute 
şi de voi. Această lumină concentrată are o putere 
creatoare asupra aerului atmosferic, afectând diferite 
părţi componente ale Pământului, inclusiv 
suprafaţa acestuia, în sensul dizolvării sau 
condensării diferitelor sale elemente. 

Dacă veţi încerca să număraţi stelele, veţi 

constata că 



numărul lor este imens. Puteţi înţelege aşadar cât 
de mare este numărul acestor puteri creatoare care 
influenţează aerul vostru atmosferic. Tot ceea ce 
se petrece în interiorul Pământului, dar şi la 
suprafaţa acestuia sau în atmosfera sa, este 
rezultatul direct al acţiunii stelelor. 

Astronomii voştri au făcut două observaţii cu 
adevărat importante. Prima afirmă că au existat 
cândva stele care între timp au dispărut. Este 
normal ca influenţa lor asupra Pământului să fi 
dispărut odată cu ele, inclusiv acele fiinţe care 
depindeau de această influenţă pentru a exista pe 
pământ. 

O altă descoperire a astronomilor afirmă că 
lumina provenită de la sistemele stelare foarte 
îndepărtate ajunge pentru prima oară pe pământ 
abia acum, sau va ajunge peste un anumit număr de 
ani. Odată cu aceste lumini, pe pământ vor apărea 
noi influenţe creatoare, care vor genera apariţia 
unor fiinţe noi. Acestea pot avea influenţe benefice 
sau distructive asupra fiinţelor deja existente, în 
funcţie de atributele stelei a cărei lumină ajunge 
pe pământ pentru prima oară, căci la fel ca în cazul 
tuturor fiinţelor, există stele bune şi stele rele, la fel 
cum există plante sau animale bune şi rele. 

în plus, există stele duble, care, la anumite 
intervale de timp, se acoperă reciproc şi 
generează tipuri diferite de efecte. Sunt cazuri în 
care una din cele două stele este bună, iar cealaltă 
este rea. In funcţie de steaua care o acoperă pe 
cealaltă, efectele rezultate pe pământ vor fi complet 
diferite. Dacă steaua cea bună se afla în fata celei 
rele, efectele ei benefice le vor neutraliza pe cele 
malefice. Dacă ambele stele se află fată în fată cu 
Pământul, influenţa pozitivă a stelei benefice va 
minimiza influenţa negativă a stelei malefice. Dacă 
steaua malefică se află însă în fata celei benefice, ea 
va anihila complet influenţele pozitive ale acesteia. 
Atunci când o asemenea stea se oglindeşte în 
atmosfera terestră, deasupra unei anumite regiuni, 
oamenii din acea regiune simt 



imediat efectele ei negative, care se pot 
manifesta fie printr-o vreme foarte urâtă, fie prin 
apariţia unor specii diforme de plante sau prin 
diferite molime şi boli la animale şi oameni. 

Atunci când planetele acoperă stelele, ele pot 
avea alte influenţe asupra Pământului, la fel, 
bune sau rele, în funcţie de natura planetelor 
respective. înţelepţii din vechime cunoşteau 
aceste legi, care în zilele noastre par simple 
basme de adormit copiii. Ideea nu este însă 
deloc atât de prostească pe cât ar considera 
savanţii voştri. Prezicerea vremii îşi are 
sorgintea tocmai în acest tip de observaţii, deşi 
mulţi au tendinţa să le minimizeze. Oricum ar 
fi, înţelepciunea din vechime rămâne la fel de 
autentică şi astăzi cum era altădată. 

Cometele şi alţi meteori care emană lumină 
exercită şi ele o influenţă considerabilă asupra 
Pământului, chiar dacă pentru perioade scurte 
de timp. La fel de mare este şi influenţa 
luminii variabile a lunii, şi cu atât mai mult cea 
a luminii variabile a soarelui, de care depinde - 
între altele -succesiunea anotimpurilor. 



22. Cele douăsprezece constelaţii şi efectele lor 

Există anumite calendare în care se afirmă 
că cele 12 semne ale zodiacului au o anumită 
influenţă asupra lumii vegetale de pe Pământ. 
Ţăranii din ziua de astăzi nu prea ţin cont de 
aceste informaţii, preferând să respecte 
perioadele cunoscute de însămânţare şi de 
recoltare. 

Calendarele pentru ţărani indică semnele 
zodiacului prin care trece zilnic luna şi în care 
este localizat soarele. Aceste informaţii conţin 
anumite adevăruri, deşi nu pentru cauzele pe 
care le precizează ele, ci mai degrabă pentru 
cele asupra cărora am insistat anterior. 

Luna trece ciclic prin cele 12 constelaţii la 

intervale de 



aproximativ 29 de zile. Soarele trece printr-o 
constelaţie o lună pe an, datorită mişcării de 
revoluţie a Pământului. Această mişcare de trecere 
dintr-o constelaţie în alta, pe care o execută 
deopotrivă luna şi soarele, face ca una sau alta din 
stelele acestor constelaţii să fie acoperită. De aceea, 
influenţa pe care o exercită respectiva constelaţie 
asupra ' Pământului este întreruptă pentru scurte 
perioade de timp. în aceste perioade se produc pe 
Pământ anumite schimbări, în special la nivelul 
acelor minerale, plante sau animale care primesc de 
la respectiva stea un impuls de care depinde 
existenţa lor. 

Aceste efecte nu sunt de lungă durată, căci stelele 
nu sunt acoperite pentru mult timp. Există însă şi 
alte circumstanţe care intră în joc şi care generează 
influenţe distincte asupra Pământului: oscilaţia 
periodică a orbitei Pământului în jurul soarelui, la fel 
ca şi oscilaţia lunii. De-a lungul sutelor de ani, cele 
două corpuri cereşti nu execută practic trasee 
identice. De aceea, poziţia la zenit a stelelor din 
cele 12 constelaţii se schimbă, provocând 
schimbări perceptibile pe Pământ. 

Pe lângă toate aceste influenţe mai există şi 
schimbările continue ale poziţiilor planetelor, care, 
în o mie de ani, nu intră decât rareori într-o 
constelaţie similară cu aceea în care şi-au exercitat 
iniţial influenţa pe Pământ. 

O atenţie specială merită să acordăm şi erupţiilor 
care se produc pe trupul soarelui. Lumina soarelui 
este slăbită de aceste erupţii, nemaiputând influenţa 
Pământul cu forţa sa obişnuită. 

Efectele acestor evenimente cosmice sunt 
resimţite mai profund în atmosfera mediană decât 
în cea inferioară (de la nivelul solului). Regiunea 
mediană începe la doi kilometri deasupra nivelului 
mării. 

Unii ar adăuga aici că regiunea mediană a 
atmosferei resimte şi efectele multiple care se 
petrec în regiunea inferioară (deci cele care se 
propagă de jos în sus). Această afirmaţie nu este 
însă adevărată, căci razele stelelor aflate la foarte 
mare distantă nu mai sunt suficient de condensate 
la 



această înălţime. De aceea, deasupra nivelului 
amintit ele nu mai au puterea efectelor pe care Ie 
declanşează la nivelul solului. Acest lucru este 
demonstrat inclusiv de faptul că la această înălţime 
nu mai pot fi observate stelele de magnitudine 
patru, cinci şi şase, fără ajutorul unui telescop, în 
timp ce la nivelul mării, într-o noapte senină, orice 
om cu vederea bună poate observa stele de 
magnitudinea şapte şi opt fără nici un fel de 
probleme. De ce nu este acest lucru posibil pe un 
munte, la o înălţime de doi kilometri ? Deoarece 
razele care provin de la aceste stele foarte 
îndepărtate nu sunt suficient de condensate. 
Unghiul vizual este prea restrâns pentru ca ochiul 
liber să poată observa stelele. Cu cât înălţimea 
este mai mare, cu atât mai mult va fi confirmată 
această observaţie. Aşa se explică de ce vegetaţia 
se reduce din ce în ce mai mult la aceste înălţimi, 
sfârşind prin a dispărea complet. Fenomenul nu 
se datorează exclusiv razelor solare, care, la 
înălţimi mai mari, sunt mai puţin condensate. 
Soarele nu are decât un efect indirect; el nu face 
decât să susţină lumina care provine de la stele, 
reflectând chiar lumina lor. 



23, Atmosfera pământuâii şi precipitaţiile 

Soarele Pământului nostru captează pe 
suprafaţa sa lumina nenumăratelor stele, pe care 
o reflectă apoi, în ansamblul ei, în vastitatea 
spaţiului eteric. Lumina reunită a stelelor întâlneşte 
apoi din nou lumina aceloraşi stele, care cade 
direct pe Pământ, amplificând-o. Aceasta este 
susţinerea de care vorbeam mai sus, căci lumina 
soarelui ar fi foarte slabă în sine dacă la ea nu ar 
participa şi lumina celorlalte stele. La fel, lumina 
lunii ar fi foarte palidă dacă ea nu ar fi susţinută de 
lumina soarelui. 



Pe vârfurile munţilor, această susţinere nu este la 
fel de eficientă ca şi "in regiunile de mai joasă 
altitudine, din cauza faptului că razele nu au o 
densitate suficient de mare. Motivul este că sfera de 
aer care înconjoară Pământul are forma unui corp 
lenticular, rotund şi transparent. Ea seamănă cu o 
sticlă arzătoare de mari dimensiuni 11 , care 
focalizează mănunchiul de raze; astfel, puterea 
maximă a acestuia nu se produce chiar sub lentilă, 
ci mai jos, la o distanţă egală cu jumătate din 
diametrul lentilei. 

Evident, punctul maxim de focalizare al 
lentilei atmosferice este în centrul Pământului, dar 
razele de lumină care cad la suprafaţa acestuia 
devin oricum din ce în ce mai dense şi mai 
puternice cu cât sunt mai apropiate de acest punct 
(deci la nivelul solului). Prin comparaţie cu văile 
joase, şi îndeosebi cu regiunile situate la nivelul 
mării, munţii primesc cele mai puţin concentrate 
raze de lumină. Aşa se explică de ce razele stelelor 
îndepărtate nu ating aici o densitate suficient de 
mare, motiv pentru care nu îşi mai pot exercita 
influenţa benefică asupra vegetaţiei. Altfel spus, la 
aceste înălţimi, razele de lumină nu mai au putere 
creatoare. Acesta este motivul pentru care acele 
specii de plante care au nevoie de anumite elemente 
(fin atmosferă nu cresc la mari înălţimi, dar şi 
explicaţia pentru care aerul este întotdeauna foarte 
curat aici, nefiind încărcat cu nici un fel de aditivi. 

Datorită faptului că razele stelelor, la fel ca şi 
cele ale soarelui, nu au acelaşi efect în regiunile 
înalte ca şi în cele joase, regiunile mai înalte de pe 
Pământ reprezintă o etapă de tranziţie către 
regiunile mai joase, în care efectele sunt mai 



" Expresia „ sticlă arzătoare" este 
termenul alchimic tradiţional englezesc 
referitor la acea lentilă sau lupa folosita 
pentru a concentra razele soarelui asupra 
unui obiect pentru a-l aprinde. Termenul are 
aceeaşi conotaţie şi in limba germană, aşa că 
a fost păstrai dici. N.Tr: in limba română nu 
există o asemenea conotaţie; de aceea, am 
păstrat formula originală, şi am adăugat 
aceste explicaţii. 



puternice. Cu cât coborâm mai jos, cu atât mai 
condensate devin razele luminoase, efect cu atât 
mai intens cu cât este amplificat de razele 
reflectate de suprafaţa Pământului. Interferenţa 
dintre aceste raze şi contra-raze declanşează 
anumite efecte particulare, în special un anumit tip 
de val sau de undă. Dacă această undă durează un 
interval suficient de mare de timp, ea poate genera 
anumite efecte creatoare, care se manifestă mai 
întâi sub forma unei cete în regiunile muntoase 
înalte. Dacă acest proces chimic nu este întrerupt, 
din ceaţa respectivă apar treptat anumite formaţiuni 
noroase, care se condensează, căzând pe pământ 
sub formă de ploaie sau de zăpadă (în funcţie de 
anotimp). 

Legătura dintre aceste precipitaţii şi lumină este 
dovedită de diferite fenomene care se petrec la 
suprafaţa Pământului, îndeosebi în regiunile 
tropicale, unde ploaia acoperă totul într-o strălucire 
luminoasă, fosforescentă. Chiar şi suprafaţa 
oceanelor în aceste zone străluceşte foarte 
puternic, ca şi cum ar fi incandescentă. La fel, 
obiectele scăldate în apa oceanului capătă aceeaşi 
strălucire roşiatică. Nu în ultimul rând, zăpada 
demonstrează - prin strălucirea ei - că reprezintă un 
produs al luminii. 

Ceaţa din regiunea mediană a atmosferei se 
formează în maniera următoare. Mu trebuie să 
uităm că forţa polară a Polului Nord şi a Polului 
Sud este extrem de puternică în aceste regiuni. Prin 
intermediul acestei forţe, noile formaţiuni noroase 
sunt saturate cu electricitate telurică, 
condensându-se astfel încât să poată fi folosite ca 
hrană pentru trupul Pământului şi pentru lumea 
plantelor şi animalelor. Norii astfel saturaţi au de 
regulă o culoare închisă, în timp ce norii nesaturaţi 
sunt mai degrabă transparenţi. Cele doua tipuri de 
nori au polarităţi opuse: cei saturaţi şi întunecaţi 
la culoare au o polaritate negativă, în timp ce cei 
nesaturaţi sunt încărcaţi pozitiv. Este evident faptul 
că norii încărcaţi negativ devin din ce în ce mai 
grei, coborând astfel tot mai jos în stratosfera. 



Oamenii care fac efortul să urce până la aceste 
înălţimi trăiesc de regulă o stare psihică de fericire, 
care se amplifică pe măsură ce ei ajung din ce în ce 
mai aproape de vârf. Explicaţia are legătură cu 
marea puritate a aerului din a doua regiune, care se 
înalţă până la 20.000 de metri deasupra nivelului 
mării. 



24. Ochii Pământului 



Cea de-a treia regiune atmosferică pluteşte 
deasupra celei de-a doua, la fel ca un ulei eteric 
foarte pur deasupra apei curate. Acest ulei nu se va 
amesteca niciodată cu apa, ci va pluti deasupra ei, 
dând suprafeţei sale o strălucire minunată. Cam 
aşa arată şi a treia regiune a atmosferei. Această 
regiune este „uleiul" care pluteşte deasupra celor 
două regiuni inferioare, dar şi „sarea" sa eterică, 
extrem de gustoasă pentru plante şi pentru 
animale. 

Toate miresmele plăcute coboară, împreună cu 
lumina şi cu sarea eterică, din această a treia 
regiune, hrănind plantele prin intermediul 
electricităţii acumulate în apropierea acestora. Tot 
ele revarsă asupra plantelor, prin intermediul „uleiu- 
lui eteric", mirosurile lor specifice, atât de complexe 
şi de plăcute. In cazul anumitor plante, aceşti 
purtători ai miresmelor pot fi văzuţi cu ochiul liber, 
sub forma unor globule ca nişte răşini, foarte mici şi 
de o mare transparenţă. încă şi mai bine pot fi 
observate ele cu ajutorul unui microscop. 

Gustul, mirosul, dar mai presus de toate 
splendidele culori ale florilor şi fructelor nu sunt 
altceva decât substanţe eterice pure. De aceea, 
aceste calităţi nu îşi pot avea originea decât într-un 
loc în care eterul predomină. Toate aceste 
substanţe se reunesc în cea de-a treia regiune, unde 
alcătuiesc un fluid care interacţionează cu 
diferitele raze ale stelelor, suferind 



reacţii chimice specifice. Fluidul se uneşte cu 
razele cu care rezonează şi coboară împreună cu 
acestea pe pământ, unde hrăneşte acele plante şi 
animale cu care are o relaţie de corespondenţă. 

Există de asemenea anumite corespondenţe 
între această a treia regiune atmosferică şi 
anumite părţi ale plantelor, respectiv bobocii, 
florile şi fructele, dar şi frunzele, din cauza 
vârfurilor lor, care au capacitatea de a absorbi 
electricitatea. Toate aceste părţi ale plantelor au 
o înfăţişare pură, eterată, explicată tocmai prin 
corespondenţa lor cu cea de-a treia regiune a 
atmosferei. Mirosul acestor plante este de 
obicei foarte delicat. Cât priveşte mirosul 
respingător al altor plante, acesta se datorează 
preponderenţei fluidelor interne telurice, care nu 
pot fi acoperite de substanţele celeste pure. 

Găsim asemenea substanţe eterice provenite 
din a treia regiune şi în cazul animalelor, deşi în 
ansamblul lor, acestea nu mai sunt la fel de pure 
din punct de vedere eteric ca şi plantele. De 
regulă, medulla (bulbul cerebral) este cea care 
absoarbe elementele subtile din aer, prin 
intermediul firelor de păr. Lichidele foarte pure 
din interiorul ochilor, în special cele de sub 
primul strat al corneei, precum şi întreaga 
cornee, absorb elementele subtile din aer prin 
intermediul sprâncenelor şi al genelor, 
aprovizionând astfel întregul ochi. Aşa se explică 
de ce cea de-a treia regiune a atmosferei 
seamănă cu un ochi. Nu întâmplător, această 
regiune chiar joacă rolul de ochi planetar, 
îndeplinind la nivel terestru aceleaşi funcţii pe 
care le îndeplinesc ochii în cazul animalelor şi 
al oamenilor. 

Aşadar, această a treia regiune a atmosferei 
este ochiul planetei Pământ. Dacă Pământul nu 
ar fi înzestrat cu facultatea vederii, nici o fiinţă 
de la suprafaţa lui nu ar putea vedea. 

Dar nu numai Pământul are o vedere 
panoramică în această regiune atmosferică; 
plantele au şi ele un fel de ochi prin care percep 
lumina din această regiune. Acest lucru Poate 
fi demonstrat prin faptul că aproape toate 
plantele îşi întorc calicele către soare, pentru a 
absorbi mai bine lumina 



provenită de la acesta. Chiar şi în cea mai 
întunecată pivniţă, o plantă creşte întotdeauna în 
direcţia din care provine chiar şi cea mai mică rază 
de lumină. 

Pământul priveşte în permanentă spaţiul care îl 
înconjoară. Percepţiile sale influenţează toate 
spiritele naturale care locuiesc pe Pământ, 
obligându-le să devină active în lumea exterioară, 
pentru a-şi amplifica astfel inteligenţa. Acest 
fenomen al evoluţiei ar fi imposibil dacă nu ar 
exista marea facultate vizuală a Pământului. Privit ca 
simplu corp, Pământul nu percepe nimic din ceea ce 
vede. Creatorul nu a considerat necesar ca Pământul 
să fie înzestrat cu propria sa capacitate de 
cunoaştere conştientă, întrucât el nu este o indivi- 
dualitate autonomă, deşi fiinţa sa este alcătuită dintr- 
un mare număr de inteligenţe independente. In 
realitate, acestea sunt cele care beneficiază de 
percepţiile marelui ochi planetar. 

Omul nu ar putea vedea soarele, luna şi stelele 
dacă nu ar exista acest ochi planetar. Ar fi imposibil 
ca ochii minusculi ai omului să poată vedea uriaşul 
soare, dacă ochiul planetar nu ar face mai întâi o 
fotografie în miniatură a acestuia, proiectând-o apoi 
în interiorul ochilor umani. De aceea, oamenii nu 
văd soarele şi stelele aşa cum sunt ele în realitate şi 
la distanţa lor adevărată, ci doar imaginea lor 
reflectată de marele ochi planetar, a cărui suprafaţă 
este mai strălucitoare decât suprafaţa apei pure, 
fiind astfel cât se poate de potrivită pentru 
receptarea imaginilor provenite de la imensele 
corpuri cereşti din spaţiul cosmic. 



25. Natura focului 

A treia regiune a atmosferei terestre, care 
pluteşte senină şi transparentă deasupra celei de-a 
doua regiuni, mai are o particularitate cu totul ieşită 
din comun: ea se autoaprinde cu 



uşurinţă, la cea mai mică turbulenţă. 
Autoaprinderea se produce îndeosebi atunci 
când prin ea trece un obiect, spre exemplu un 
meteorit, care parcurge o distanţă suficient de 
mare. Această autoaprindere este de un tip cu 
totul special, întrucât nu implică o ardere reală, 
ci doar o iluminare. înainte de a explica acest 
fenomen ciudat, este necesar să dăm mai multe 
explicaţii referitoare la natura aprinderii. 

Ce este de fapt fenomenul aprinderii? Şi ce 
anume este focul, rezultatul acestui fenomen? 
Acest fenomen nu poate fi explicat exclusiv din 
punct de vedere fizic, întrucât conceptul de foc 
se află deja la limita sferei spirituale. 

în interiorul oricărui tip de materie există 
anumite spirite. Dacă acestea sunt trezite, ele 
generează fenomenul aprinderii, ceea ce 
înseamnă că intră într-o stare de excitaţie 
amplificată, care conduce la creşterea continuă 
a activităţii şi a consumului lor de energie, şi 
deci la o vibraţie din ce în ce mai rapidă a 
materiei. în acest fel, materia solidă este 
distrusă, căci vibraţia sa interioară duce la 
divizarea ei în bucăţi din ce în ce mai mici. 
Spiritele interioare sunt astfel eliberate, iar 
resturile materiei rămân sub formă de cenuşă. 

De aceea, putem spune că aprinderea este o 
excitaţie a spiritualului în materie, iar dacă 
această stare continuă o perioadă suficient de 
lungă de timp, ea conduce la ardere. Lumina 
produsă de foc este provocată de mişcările 
foarte puternice şi rapide ale spiritelor. 
Transmisia luminii acestui foc este rezultatul 
propagării stării de excitaţie, care se transmite 
tuturor celorlalte spirite aflate în preajmă, mai 
exact în aer, în jurul obiectului. Pe pământ, actul 
de aprindere şi de ardere se petrece de regulă 
prin excitarea unor spirite încă impure şi 
necurate. Din această cauză, focul are o culoare 
urâta şi roşiatică, având de multe ori efecte 
devastatoare. 

Mai există un tip de aprindere, de o cu totul 
altă factură, şi anume înflăcărarea produsă de 
iubire. Aşa cum bănuiţi, aceasta nu este deloc 
distructivă şi corupătoare. De pildă, reflectarea 
luminii solare pe suprafaţa apei este un 
asemenea 



tip de aprindere. Ea nu este deloc distructivă, 
dar conduce la o mare stare de tulburare 
(excitaţie) a spiritelor liniştite ale apei, care nu 
fac însă nici un fel de pagube. Chiar dacă 
întreaga suprafaţă a apei ar fi „incendiată" şi 
lumina s-ar propaga până departe, nimic nu va 
arde. 

La fel se petrec lucrurile atunci când o rază de 
lumină cade pe o oglindă. Lumina se reflectă, 
dar nu se produce fenomenul de ardere, căci 
excitaţia pe care o provoacă ea este a unor 
spirite bune. Pe de altă parte, dacă o rază de 
lumină benefică, provocată de iubire, este 
direcţionată asupra unui corp încă impur din 
punct de vedere spiritual, ea va declanşa 
fenomenul de ardere. 

întrucât am explicat fenomenul aprinderii 
într-o manieră pe înţelesul tuturor, putem trece 
acum la explicarea aprinderii eterului conţinut 
în aerul din cea de-a treia regiune 
atmosferică, atunci când acesta este deranjat din 
odihna sa firească de frecarea unui obiect care 
trece prin el. 

Dacă un meteor pătrunde în atmosfera 
terestră, el intră într-o asemenea fricţiune cu 
aerul. Din cauza mişcării sale rapide, în urma lui 
rămâne un gol de aer, a cărui suprafaţă are 
efectul unei oglinzi în care razele luminoase 
provenite de la numeroasele stele se vor 
reflecta, concentrându-se instantaneu, la fel ca 
într-o oglindă concavă. Privită dinspre Pământ, 
această reflectare a razelor capătă aparenţa 
focului. 

Acest fenomen nu se poate produce în 
regiunile inferioare ale atmosferei, căci aerul de 
aici este prea greu, iar golul nu se mai formează 
în urma obiectului. în cea de-a treia regiune, 
aerul foarte uşor închide golul din spatele 
obiectului, dar nu imediat, ci treptat. De aceea, 
de multe ori poate fi văzută un fel de coadă 
strălucitoare în urma acestuia. 



26, Apariţiile din cea de-a treia regiune 

Evident, există meteori care se autoaprind 
într-o asemenea măsură încât se produce inclusiv 
procesul de ardere. Fenomenul de autoaprindere se 
produce iniţial în a treia regiune atmosferică, dar 
arderea propriu-zisă nu are loc decât atunci când 
aceşti meteori - de dimensiuni destul de mari - 
ajung în a doua regiune, sau chiar în prima. în plus, 
ei trebuie să aibă o viteză foarte mare. Pentru ca să 
ardă, viteza meteorului trebuie să nu fie mai mică de 
37 de kilometri pe secundă. Dacă mişcarea sa este 
ezitantă, el arde rapid şi cade pe pământ deja stins. 

Cin fenomen particular legat de autoaprinderea 
din a treia regiune constă în faptul că partea cea 
mai luminoasă a meteorului este capul acestuia. 
Fenomenul este similar cu iluminarea cozii: 
reprezintă reflexia unei raze concentrate, generată de 
despicarea aerului de către corpul solid, care 
formează în jurul lui un fel de sferă goală, a cărei 
suprafaţă devine lucioasă. 

Această sferă are suprafaţa ca o oglindă concavă, 
care captează lumina corpurilor cereşti iluminate şi 
o trimite mai departe, către Pământ. La o scară mai 
mică, acest fenomen se petrece şi dacă aruncaţi o 
piatră rotundă şi neagră în apă. Pe măsură ce 
avansează sub apă, capul ei poate fi văzut, întrucât 
străluceşte. în jurul pietrei se formează aceeaşi 
oglindă concavă, datorită bulei de apă, care 
concentrează şi reflectă razele de lumină. Aşa se 
explică şi de ce spuma mării pare albă, căci bulele 
de apă nu sunt altceva decât un mare număr de 
oglinzi concave. Fenomenul produs în acest caz de 
apă se repetă identic atunci când cerul este luminat 
de un meteor, nefiind altceva decât o reflexie 
concentrată a luminii. 

Există şi alte fenomene care îşi au originea în 
această zonă a atmosferei. Aţi văzut probabil destul 
de des nişte nori mici, 



albi şi pufoşi, extrem de delicaţi şi atât de 
transparenţi încât permit chiar vederea luminii 
stelelor. Aceşti nori pufoşi sunt norii care se 
formează la cea mai mare altitudine deasupra 
Pământului. Ei apar ca urmare a contactului eterului 
pur cu suprafaţa celei de-a treia regiuni atmosferice. 
In realitate nici nu sunt nori, ci doar nişte 
ondulaţii care se produc la suprafaţa celei de-a 
treia regiuni, generate de eter atunci când fiinţele 
de lumină emanate de corpurile cereşti se apropie 
de Pământ. 

Deşi aceste fiinţe alcătuite dintr-o substanţă 
extrem de delicată au o anumită greutate deşi 
infinitezimală, la pătrunderea în suprafaţa atât de 
delicată a celei de-a treia regiuni ele produc 
anumite ondulaţii ale acesteia. Aceste valuri nu 
permit căderea în linie dreaptă a razelor de soare, 
refractându-le. Refracţia variată a razelor deasupra 
valurilor celei de-a treia regiuni generează apariţia 
acestor fenomene luminoase asemănătoare unor 
nori pufoşi. 

De regulă, după aceste apariţii vremea se 
strică. Explicaţia este următoarea: spiritele din 
această regiune, care se ocupă cu păstrarea ordinii, 
intră într-un fel de confruntare cu noii veniţi, care 
trebuie să se acomodeze cu Pământul, confruntare 
care nu are însă efecte real negative asupra 
Pământului. De altfel, dacă noii veniţi cedează 
fără luptă, lucru care nu prea se petrece des, 
condiţiile atmosferice nu se deteriorează deloc. 
Dacă nu se supun, spiritele din a treia regiune sunt 
nevoite să aplice forţa, iar vremea se strică. în 
sfârşit, mai există şi un alt fenomen, care este 
însă pur spiritual, deşi poate fi văzut cu ochiul 
liber. El poate fi observat în zilele caniculare, 
manifestându-se sub forma unor dungi alb-albăstrii. 
Aceste fâşii sunt generate de „spiritele beatifice", 
pline de pace, care se reunesc pentru a discuta. în 
asemenea zile, viaţa pe Pământ devine foarte 
liniştită; nici chiar frunzele par să nu se mişte 
deloc. Cerul este absolut senin, iar vremea este 
excesiv de fierbinte. Asemenea stări nu durează însă 
foarte mult timp. Când conferinţele spiritelor iau 



sfârşit, mişcarea reîncepe pe Pământ, îndeosebi 
atunci când noi spirite primesc misiunea de a 
controla aerul, munţii, oceanele şi celelalte 
formaţiuni terestre. Vântul creşte atunci în 
intensitate, iar barometrele indică „schimbare". 

Dungile alb-albăstrii de pe cer nu sunt 
altceva decât grupuri de spirite adunate în pace 
deasupra celei de-a treia regiuni, cea mai pură 
între toate, şi ele pot fi văzute chiar de ochii 
fizici ai oamenilor. 

Evident, fiinţele umane care au capacitatea de 
a vedea inclusiv cu ochii spirituali vor vedea 
mult mai multe lucruri, nu doar nişte simple 
dungi alb-albăstrii. 



Partea a doua 



Pământia spiritual 



27. Formarea şi scopul materiei 



Nu vom studia aspectele spirituale ale 
Pământului de jos în sus, ci de sus în jos, căci 
pentru a înţelege aceste aspecte, care sunt cele 
mai profunde şi mai intime realităţi ale 
obiectului studiat, trebuie să pornim întotdeauna 
de la partea exterioară către cea interioară. Am 
afirmat deja în mai multe ocazii că materia 
ascunde întotdeauna în interiorul ei un principiu 
spiritual. Altfel spus, materia vizibilă nu este în 
esenţă decât o spiritualitate îngheţată. 

Unul din atributele principale ale materiei 
este divizibilitatea ei. Materia este întotdeauna 
alcătuită din părţi, între care există mici spaţii 
egale, numite pori. Nimeni nu poate şti cât de 
mici sunt particulele materiale care nu mai sunt 
divizibile. De pildă, dacă luăm un grăunte de 
mosc şi îl introducem într-o cameră mare, în 
scurt timp întregul spaţiu se va umple cu 
parfumul moscului. Cu toate acestea, chiar dacă 
lăsăm moscul timp de mai mulţi ani în cameră, 
el nu îşi va reduce greutatea sau volumul. Şi 
totuşi, este evident faptul că în fiecare secundă, 
milioane de particule părăsesc grăuntele de 
mosc, umplând camera cu parfumul acestuia. 
De vreme ce materia este divizibilă aproape la 
infinit, în particule din ce în ce mai mici, este 
limpede că ea este alcătuită din toate aceste 
particule. 

Dar ce anume uneşte atât de ferm aceste 
particule, astfel încât să dea aparenţa unei 
materii solide? Fenomenul se produce pe 
primul nivel al manifestării, acolo unde îşi are 
originea inclusiv lumea spirituală. 

Aceste particule infinit de mici nu reprezintă 
iniţial altceva decât puterea ideilor care emană 
din Mine, Creatorul tuturor lucrurilor. Aceste 
idei îşi asumă o formă, care primeşte viaţă direct 
de la Creator. El este cel care dăruieşte noilor 
forme vii libertatea faţă de El, inclusiv 
independenţa luminii personale 



de lumina Lui primordială. Odată cu această 
lumină, ele primesc şi o inteligenţă 
individuală, pentru a se putea recunoaşte pe 
sine şi pentru a deveni conştiente de sine ca 
fiinţe independente. 

După ce forma se recunoaşte pe sine, ea 
intră sub incidenţa ordinii, legea întregii 
creaţii. Odată cu această ordine, asupra formei 
se revarsă focul interior al divinităţii, scânteia 
eternei iubiri, din care se naşte apoi voinţa. 
Abia acum, când creatura are o formă, lumină, 
recunoaştere de sine, conştiinţă de sine şi 
voinţă, aflându-se sub incidenţa ordinii, ea îşi 
poate manifesta voinţa în funcţie de ordinea 
divină, sau invers, poate decide să acţioneze 
împotriva acesteia. 

Dacă noua creatură acţionează în 
conformitate cu ordinea divină, ea apare ca o 
fiinţă perfectă şi liberă în marele regat al 
creaţiei, putând duce o existenţă eternă, căci 
întreaga ei fiinţă este creată din Mine, Cel 
Etern. De aceea, inclusiv oamenii sunt 
„creaturi", căci întreaga lor fiinţă este creată de 
Mine, iar destinul lor nu poate fi altul decât 
propriul Meu destin. Dacă cineva scoate apă 
dintr-o fântână, apa din căldare nu este diferită 
de cea din fântână, având aceeaşi natură şi 
acelaşi scop. 

în schimb, dacă noua creatură nu respectă din 
propria sa voinţă ordinea divină, ea îşi 
semnează propria cădere şi disoluţie. Spre 
exemplu, dacă ar exista o plantă înzestrată cu o 
conştiinţă liberă, capabilă să decidă dacă 
doreşte să primească apă, lumină şi căldură, ce 
s-ar întâmpla dacă ea s-ar decide să nu o facă? 
în mod evident, s-ar usca şi ar pieri. 

în calitate de Creator, Mie nu-Mi este 
indiferent dacă o fiinţă creată din plenitudinea 
fiinţei Mele există doar pentru o perioadă de timp 
sau în eternitate. Dacă existenta ei ar fi doar 
temporară, este evident că o parte din Mine ar 
fi distrusă, lucru imposibil. De aceea, dacă o 
fiinţă există, ea există pentru eternitate. 

O asemenea creatură poate însă să se 

îndepărteze în mod 



voluntar de ordinea Mea, iar pentru Mine asta 
este ca şi cum nu ar exista deloc. în acest fel, în 
timp se poate forma o forţă contrară Mie, care s- 
ar opune activităţilor Mele. Ar rezulta astfel că 
Eu, Perfecţiunea Supremă, aş fi de fapt 
imperfect, de vreme ce aş permite unei asemenea 
imperfecţiuni să existe în preajma Mea. întrucât 
acest lucru este imposibil, această creatură 
trebuie - prin însăşi natura lucrurilor - să fie 
înlănţuită pe loc şi încarcerată. Ei bine, această 
imobilizare este exact ceea ce noi numim şi ceea 
ce voi percepeţi ca fiind materie! 

în numărul aproape infinit de mare de 
particule ale materiei zace înlănţuită inteligenţa 
fiinţei încarcerate. Fiind născută din Mine, 
această inteligenţă nu poate pieri, dar ea rămâne 
întemniţată până când va atinge maturitatea 
spirituală şi când va accepta divinitatea în toate 
părţile ei componente (particulele ei). Numai 
atunci va fi considerată ea suficient de matură 
pentru a se întoarce în lumea pură din care a 
provenit. 

Din acest motiv, materia trebuie dizolvată până 
la cele mai mici părţi ale ei, astfel încât să nu 
existe nici măcar o singură particulă care să nu 
aibă posibilitatea să reflecte imaginea soarelui 
etern. Capacitatea de receptare a acestei 
imagini eterne şi primordiale va exista în noua 
creaţie, în care inteligenţele care au devenit 
libere vor reveni din proprie voinţă la forma lor 
iniţială, redevenind ceea ce ar fi trebuit să fie 
încă de la începuturi, dacă nu ar fi încălcat 
ordinea divină. 



28. Spiritele din cea mai inalte regiuni a atmosferei 

Să ne îndreptăm acum atenţia asupra celei 
mai înalte regiuni atmosferice, pentru a vedea 
ce fel de fiinţe spirituale sălăşluiesc aici, şi cu 
ce se ocupă ele. 



In mod evident, în această regiune locuiesc 
spiritele cele «mai înalte (cele mai apropiate de 
perfecţiune), deşi au fost şi ele, cândva, oameni 
încarnaţi pe Pământ. Aici, ele se bucură de o 
lumină eternă, căci la aceste înălţimi noaptea nu 
există, în sfera spirituală, ziua este neîntreruptă. 

Cea de-a treia regiune a atmosferei a atins 
nivelul purităţii spirituale perfecte, în timp ce 
regiunea mediană este încă frecvent supusă unor 
influenţe inferioare. Aşa cum îi spune şi numele, 
aici răul şi binele se întrepătrund. 

Oricât de desăvârşit ar fi, nici un spirit care 
părăseşte forma exterioară a Pământului nu se 
va putea ridica direct în cea de-a treia regiune, 
cea spirituală, pe care Eu am numit-o împărăţia 
lui Dumnezeu, fără a trece mai întâi prin 
celelalte două regiuni, căci tranziţia de la corpul 
fizic la spaţiul spiritual pur nu poate fi făcută 
decât gradual. El nu poate părăsi regiunea de 
jos şi nu poate intra în împărăţia propriu-zisă a 
lui Dumnezeu decât după ce îşi va purifica şi îşi 
va spiritualiza pe deplin rămăşiţele trupeşti, pe 
care le-a primit tocmai cu scopul de a atinge 
perfecţiunea. 

Pentru acest scop (de a atinge perfecţiunea), 
spiritul -care este principiul fundamental al 
vieţii, născut direct din Mine însumi - nu are 
practic nevoie de nimic din trupul primit din 
partea Pământului. Totuşi, este absolut necesar 
ca forma sa exterioară, care 1 -a purtat prin lume 
şi care s-a născut din sufletul său, să se 
reunească cu el însuşi, până la ultimul atom 
care i-a fost dăruit din plenitudinea Ideii Divine 
care 1-a construit. Acest trup există sub forma 
unui mare număr de particule de inteligenţă, 
care nu pot fi eliberate pe loc odată cu plecarea 
spiritului uman. Este vorba aici de toate părţile 
componente ale corpului fizic şi de toate acele 
elemente pe care acesta le-a asimilat în timpul 
vieţii, prin intermediul respiraţiei sale, inclusiv 
toate deşeurile pe care le-a eliminat, lacrimile, 
chiar şi hainele şi locuinţa în care a stat. Pe 
scurt, tot ce a făcut şi tot ce i-a trecut „prin 
mână" trebuie mai întâi purificat şi eliberat de 
sufletul său, pentru ca el însuşi să poată 



obţine eliberarea finală. Numai în acest fel 
poate efectua spiritul său o introspecţie 
completă şi numai astfel poate saşi amintească 
el de tot ce s-a întâmplat de-a lungul lungii căi 
pe care a parcurs-o către redobândirea 
perfecţiunii celei dintâi. 

Spiritul nu şi-ar putea reaminti de toate aceste 
aspecte ale sinelui său fizic dacă nu ar primi 
înapoi (în sine) tot ce i-a aparţinut vreodată de- 
a lungul căii sale evolutive (care reprezintă de 
fapt o buclă circulară, o întoarcere în punctul de 
plecare). Aceasta este explicaţia frazei biblice: 
„Fiecare fir de păr vă va fi numărat". Cine 
trăieşte în acord cu învăţăturile Mele, adună. 
Cine le încalcă, risipeşte. 

De aceea, înainte de a trece în împărăţia 
perfectă a lui Dumnezeu, spiritul trebuie să 
rămână mai întâi o perioadă de timp în cea de-a 
treia regiune, pentru a redobândi tot ce i-a 
aparţinut vreodată. Dar de unde ştie el ce i-a 
aparţinut? Secretul constă în legea rezonanţei, 
care aparţine ordinii divine. Orice fir de iarbă îşi 
găseşte exact principiul subtil care îi corespunde 
în imensul ocean de principii. Spiritul este cu 
atât mai eficient în descoperirea elementelor 
care i-au aparţinut vreodată. 

Se pune atunci o nouă întrebare: ce face 
spiritul în timpul acestei perioade de aşteptare? 
El îndeplineşte aceleaşi sarcini ca şi spiritele ce 
trăiesc în această regiune. Pavează drumul 
pentru noii sosiţi, îi ajută pe aceştia să se 
familiarizeze cu noile împrejurimi şi le explică 
ce trebuie să facă. Ajută spiritele ceva mai pure 
din regiunile inferioare să evolueze, dându-le 
instrucţiuni. Dacă apar certuri, coboară - 
împreună cu alte spirite similare - în regiunile 
inferioare, încercând să restabilească pacea şi 
ordinea. 

Când pe Pământ apar spirite străine de pe 
alte corpuri cereşti, le examinează cu atenţie. 
Dacă acestea sunt suficient de mature, el le 
ghidează, ajutându-le să coboare pe Pământ Şi 
le asistă prin influenţa lui pentru a-şi îndeplini 
misiunea. Totodată, are grijă ca aceste spirite 
să fie supuse unor 



încercări severe, pe care ele le-au acceptat încă 
de la plecarea lor de pe corpul ceresc pe care I- 
au părăsit cu scopul de a evolua şi de a deveni 
copii ai lui Dumnezeu. 

îngerii păzitori ai fiinţelor umane trăiesc în 
această a treia regiune. Aceste spirite pure nu 
sunt singurii voştri guvernatori, căci în multe 
privinţe Te lipseşte o cunoaştere completă. De 
aceea, există spirite angelice perfecte care le 
instruiesc în permanenţă, învăţându-le ce trebuie să 
facă şi cum trebuie să rezolve disputele. Reşedinţa 
spiritelor din a treia regiune este un paradis 
minunat. Ele dispun aici de tot ce le doreşte inima, 
direct proporţional cu iubirea lor faţă de Dumnezeu. 

In acest plan, orice spirit devine creatorul 
propriei sale lumi, în funcţie de natura pe care o 
are, simţindu-se astfel acasă din punct de vedere 
spiritual. Primeşte tot ceea ce îşi doreşte, din 
abundentă, ldeea de foamete nici măcar nu există 
aici. Această stare de fericire îi permite să obţină 
treptat tot ceea ce i-a aparţinut pe Pământ. El nu 
atinge însă maturitatea spirituală perfectă decât 
atunci când Pământul nu-i mai datorează nimic. 
Abia acum poate fi acceptat el în împărăţia lui 
Dumnezeu, pentru a-şi desăvârşi aici perfecţiunea 
şi pentru a atinge un nivel de conştiinţă superior. 

Mai există şi spirite care şi-au lăsat numeroase 
„bagaje" în alte lumi. Pentru a-şi recupera aceste 
bagaje, ele se înalţă şi pătrund în sferele acelor 
corpuri cereşti care le-au influenţat evoluţia prin 
rezonantele lor, sau în care chiar au trăit cândva 
fizic. Aceasta este calea iubirii, singurul principiu al 
atracţiei universale. Toate aceste acţiuni trebuie să 
se petreacă în mod voluntar, pentru ca spiritul să 
poată reintegra în sine ceea ce i-a aparţinut cândva, 
întorcându-se astfel la Mine complet şi cu o iubire 
desăvârşită. 



23. Domiciliul spiritelor pure 

Atingerea următorului nivel de beatitudine 
(preafericire) depinde de reintegrarea în fiinţă a 
tuturor aspectelor care i-au aparţinut vreodată 
acesteia. 

Tot ceea ce îi aparţine corpului fizic îi va fi dat 
acestuia în ordine cronologică, fără ca spiritul să fie 
nevoit să facă ceva în această direcţie. în ceea ce 
priveşte însă calităţile spirituale^ acestea cad 
direct în sarcina spiritului. Explicaţia este simplă: 
fiecare spirit poate dobândi singur aceste calităţi 
dacă respectă instrucţiunile din religiile pure ale 
lumii. Cine nu este interesat de aceste chestiuni 
spirituale, fiind preocupat numai de problemele 
trupului, nu poate arunca vina pe altcineva atunci 
când este judecat de Cuvânt. Scripturile sfinte le- 
au fost trimise oamenilor ca un ghid din Cer, pentru 
a le arăta cum trebuie să-şi ducă viaţa pentru a se 
putea întoarce în lumea din care au provenit, 

Chiar şi spiritele purificate sunt nevoite să 
rămână perioade lungi de timp în a treia regiune a 
atmosferei terestre, pentru a integra aici elementele 
psihice ale sufletului lor, desăvârşindu-le. Ele 
trebuie să rămână aici până când trupurile lor 
fizice se descompun şi se transformă în materie 
astrală (materia astrală este materia din care este 
alcătuit sufletul). 

Această stare nu trebuie considerată o pedeapsă, 
fiind la fel de necesară pentru evoluţia sufletului ca 
şi şederea lui pe Pământ, într-un trup fizic. 
Procesul trebuie să continue o vreme - în cazul 
anumitor spirite, pentru un interval scurt de timp, în 
timp ce în cazul altora, pentru intervale mai lungi. 
Important este ca spiritul să aibă timpul necesar 
pentru a-şi stabiliza şi dezvolta fiinţa. Fiind o 
necesitate spirituală, ea nu depinde de voinţa 
spiritului, fiind mai presus de aceasta. Tribunalul 
nu judecă decât atitudinea voinţei. Nimic nu mai 



contează atâta vreme cât voinţa se reintegrează în 
ordinea divină, la unison cu cunoaşterea perfectă a 
voinţei Mele divine. 

Chiar dacă rămân uneori timp de sute de ani în a 
treia regiune, aceste spirite pure nu pierd nimic; de 
fapt, ele nu pot decât să câştige. In plus, starea care 
le caracterizează este o stare de fericire pură. 
Câştigul lor se măsoară într-o creştere continuă a 
inteligenţei lor. Dacă îşi îndeplinesc corect şi 
prudent micile îndatoriri, ele devin capabile să 
îndeplinească sarcini mai importante în viitor. 
Pentru a-şi demonstra îndemânarea spirituală, ele 
pot primi sarcini majore, cum ar fi guvernarea unor 
corpuri cereşti sau chiar a unor întregi sisteme 
solare şi universuri, în calitate de spirite angelice. 

Spiritele pure din cea de-a treia regiune a 
atmosferei terestre coboară frecvent în regiunea a 
doua, şi uneori chiar în prima. Există chiar pe 
Pământ locuri vizibile în care aceste spirite îşi 
manifestă direct influenţa. De regulă, ele sunt 
situate la mari înălţimi, în locuri acoperite cu 
zăpadă permanentă şi cu gheaţă. Aşa se explică de 
ce aceste regiuni au o influenţă atât de magică şi de 
beatifică asupra fiinţelor umane, asupra cărora 
revarsă o stare de calm şi de bunăstare interioară. 

De aceea, orice om care se simte trist, agitat 
sau melancolic, ar trebui să urce în numele Meu 
pe aceste înălţimi, sau cel puţin să se apropie cât 
mai mult de ele, iar inima lui va fi inundată de un 
veritabil balsam întăritor. Vă recomand tuturor să 
urcaţi cât mai des pe munţi. 

In regiunile mai joase, cum sunt văile sau 
peşterile, inima îşi pierde cu uşurinţă buna 
dispoziţie, devenind morocănoasă şi tristă. Starea ei 
se va schimba însă imediat dacă omul va urca pe 
marile înălţimi, devenind voioasă şi fericită. Mulţi 
dintre cei care fac asemenea ascensiuni se grăbesc 
să afirme: „Doamne, aici îmi doresc să rămân!", dar 
Eu le răspund: „Mu a sosit încă timpul pentru ca tu 
să rămâi aici!" 

Pe de altă parte, nu voi obosi să vă repet: „Urcaţi 

cât mai 



des pe munţi! Eu însumi, cât timp am stat în 
trup pe acest Pământ, am urcat deseori pe 
munţi. Pe unul din aceştia s-a produs 
schimbarea Mea la faţă; pe altul m-am 
confruntat cu Marele Ispititor. Principala Mea 
predică despre împărăţia lui Dumnezeu am 
ţinut-o pe un munte (de altfel, ea este 
cunoscută astăzi ca „Predica de pe munte"). Pe 
un munte M-am rugat, şi tot pe un munte am 
fost crucificat!" 

Şi voi ar trebui să urcaţi pe munţi, căci nu 
numai spiritul vostru va avea de câştigat, ci şi 
trupul vostru, care va beneficia de pe urma 
acestor excursii mai mult decât dacă ar intra în o 
sută de farmacii! 

Mai trebuie menţionat că spiritele pure rămân 
iniţial în acele zone în care au trăit pe vremea 
când se aflau în trupul fizic. Pe măsură ce 
nivelul lor de conştiinţă se rafinează, sfera lor de 
activitate se dilată, ajungând în cele din urmă 
să cuprindă întregul Pământ. Spiritele cele mai 
puternice supraveghează regiunile polare, în 
timp ce cele mai slabe şi mai gingaşe veghează 
asupra regiunilor tropicale ale Pământului. 
Spiritele cele mai active guvernează oceanele, 
lacurile şi râurile. Cele începătoare primesc ca 
sarcină supravegherea munţilor. Majoritatea 
spiritelor feminine se ocupă cu supravegherea 
plantelor, exercitându-şi influenţa asupra 
întregii lumi vegetale de pe Pământ. 



30, Spiritele din cea de-a doua regiune a atmosferei 
terestre 



Trecerea de la regiunea cea mai înaltă la cea 
mediană are nevoie de o tranziţie, la fel cum 
fiinţa umană nu poate coborî dm lumea 
spirituală pură în cea astrală fără să treacă 
printr-o asemenea perioadă de tranziţie. Pe de 
altă parte, cele 



două regiuni interacţionează una cu cealaltă, la fel 
cum sufletul interacţionează cu spiritul său. De pildă, 
spiritul poate penetra sufletul, dacă doreşte acest 
lucru, în timp ce sufletul este limitat la propriile 
sale hotare. Spiritul poate accepta fuziunea cu 
sufletul, care devine în acest caz complet 
spiritualizat. 

în acest fel, spiritele din regiunea a doua pot trece 
în a treia regiune, pe măsură ce sufletul lor - 
adică trupul lor substanţial - devine din ce în ce 
mai spiritualizat, devenind în final una cu spiritul. 
Sufletul este alcătuit din nenumărate particule de 
inteligenţă, ceea ce explică de ce este posedat de 
atâtea dorinţe, pe care le conţine în sine, sub 
formă de impulsuri. 

Când aceste impulsuri nu mai trag în toate 
direcţiile, focalizându-se într-una singură, această 
înclinaţie provoacă ceea ce se numeşte o pasiune 
sufletească. Uneori, o altă parte a sufletului preia 
frâieie conducerii, trăgându- 1 pe acesta într-o altă 
direcţie, ceea ce face ca pasiunea anterioară să fie 
înlocuită cu o alta. 

înţelegeţi acum de ce, atunci când sufletul nu este 
trezit, diferitele sale pasiuni şi dorinţe îl pot trage 
într-o direcţie sau alta, fără ca el să le poată 
controla. 

Cam acestea sunt condiţiile din cea de-a doua 
regiune, în care există suflete ale căror spirite nu 
sunt trezite pe deplin. Aici se află milioane de 
suflete, fiecare cu pasiunile şi înclinaţiile sale. Vă 
puteţi imagina ce amestec de suflete alcătuiesc 
această regiune! 

în mod firesc, aici se petrec o sumedenie de 
evenimente diferite, fiecare în funcţie de înclinaţia 

unui suflet sau altul. Atunci când aceste evenimente 
devin condensate, ele devin vizibile pentru lumea 
naturală. Diferitele formaţiuni noroase, dar şi alte 
evenimente meteorologice îşi au originea aici. Nu 
va exista niciodată o zi sau o noapte care să aducă 
cu sine exact aceleaşi forme ca şi cele care au 
existat anterior. 

Mai există şi alte fenomene care se repetă în 

esenţă, dar 



nu în aceeaşi formă. Mu există nici un fulg de 
zăpadă care să fie identic cu un altul şi nici o 
picătură de ploaie care să semene cu suratele ei 
(în pofida expresiei „ca două picături de 
ploaie"!). Acelaşi lucru este valabil şi în ceea ce 
priveşte grindina: nu există două pietricele de 
grindină care să aibă o greutate identică. Gheaţa 
este tot gheaţă, dar acest lucru este valabil 
numai în ceea ce priveşte natura ei. Formele 
pietricelelor de gheaţă sunt la fel de diferite ca şi 
sufletele care le-au construit. 

Marea varietate a activităţilor umane îşi are 
originea în diferitele tendinţe ale sufletelor 
creatorilor lor. Spre exemplu, dacă mai multor 
pictori li s-ar încredinţa o comandă pe aceeaşi 
temă, fiecare pictură va prezenta această temă 
într-o manieră complet distinctă de celelalte. 
La fel, dacă dăm o temă de gândire mai multor 
poeţi, muzicieni sau alţi artişti, aceştia o vor 
reflecta în opera lor într-o manieră absolut 
unică. 

Toate aceste diferenţe îşi au sorgintea în 
particulele de inteligenţă din interiorul sufletelor, 
care generează - aşa cum am descris mai sus - 
anumite forţe (impulsuri, pasiuni şi dorinţe) 
care trag sufletul într-o direcţie sau alta. 
Combinaţiile acestor impulsuri sunt infinite, 
ceea ce explică de ce există întotdeauna 
manifestări noi, fără ca vreuna să se repete 
vreodată de două ori, mai ales dacă 
inteligenţele astrale nu sunt supuse vreunei 
coercitii. Exact acesta este cazul acelor suflete 
ale fiinţelor umane care trebuie să- şi 
redobândească libertatea interioară, desfăşurând 
o activitate spirituală. 

Există însă o diferenţă între sufletul unei fiinţe 
plecate din lumea fizică (decedată) şi cel al unui 
om încarnat pe Pământ: sufletul aflat încă într-un 
corp fizic poate fi cuprins de oricâte pasiuni 
diferite. Din această cauză, un om poate fi 
complet diferit în fiecare zi. Astăzi el simte şi 
gândeşte ceva, acţionând în consecinţă, pentru 
ca a doua zi să simtă şi să gândească cu totul 
altceva, în funcţie de alte priorităţi ale sufletului 
său. 

Sufletele aflate în Lumea de dincolo 

acţionează diferit, căci 



în ele se trezeşte de regulă o singură pasiune, care 
preia din ce în ce mai mult controlul asupra 
celorlalte, atrăgând treptat inteligenţa sufletului ca 
într-un fel de vrajă. Asta nu înseamnă că un suflet 
aflat în planul astral este absolut incorigibil, ci doar 
că el rămâne prins în capcana principalei sale 
pasiuni până la consumarea tuturor celorlalte 
particule de inteligenţă (cu impulsurile şi 
rezonanţele lor interioare particulare). Acest 
proces conduce la o mare sărăcie sufletească, 
echivalentă cu o stare de dezolare în care sufletul 
se simte complet gol, rătăcind prin ceaţă, într-o 
noapte întunecată. Abia atunci când sufletul ajunge 
în această stare de dezolare poate începe spiritul să 
pătrundă în el. Altfel spus, aceasta este perioada de 
tranziţie de la regiunea a doua la cea de-a treia. 
Spiritul nu se poate revărsa asupra sufletului până 
când acesta din urmă nu atinge starea de goliciune 
(vid), deoarece impulsurile interioare ale sufletului 
nu sunt potrivite din punct de vedere intelectual sau 
spiritual pentru a susţine strălucirea spiritului, fiind 
mult prea limitate şi variate în funcţie de înclinaţiile 
şi pasiunile diferitelor suflete. Este evident aşadar că 
fenomenele care rezultă din această imensă 
diversitate de forme astrale vor fi şi ele foarte 
diferite. Aşa se explică de pildă de ce fiecare fulger 
are un zigzag diferit, de ce fiecare nor are o formă 
şi o mişcare diferită, de ce vânturile au mişcări 
atât de haotice, încrucişându-se uneori din direcţii 
diferite, fiind urmate de furtuni sau de ploi, de 
tunete şi trăznete, de grindină, iar la scurt timp de 
fulguieli, mai întâi rare, apoi dense... Şi există mii 
de alte asemenea fenomene. Până acum am descris 
doar un preambul. în continuare vom examina 
subiectul în amănunţime. 



3L Activităţile spiritelor din cea de-a doua 
regiune a atmosferei terestre 



Vom începe cu o întrebare: cum este 
caracterul fiinţelor din cea de-a doua regiune, 
bun sau rău? 

Această regiune seamănă foarte mult cu viaţa 
fiinţelor umane de pe Pământ. Există aici un du- 
te-vino constant, în care cei care gândesc la fel 
se adună. Puteţi găsi aici cam toate activităţile 
pe care le cunoaşteţi de pe Pământ: războaie, 
crime, întemniţări, apărări, evadări 

spectaculoase, furturi şi hoţii, fapte rele 
amestecate cu altele bune. Această regiune este 
un veritabil câmp de luptă pentru spirite; de 
aceea, munţii care străbat această altitudine au 
de multe ori o vreme capricioasă şi dificilă. 

Simpla contemplare a acestor înălţimi este 
suficientă pentru a vă face o idee referitoare la 
luptele care se dau aici. In nici o altă regiune nu 
mai există o libertate atât de mare ca aici, căci 
acesta este locul în care se duce lupta pentru rai 
sau pentru iad. Sufletul şi spiritul fiecărui om 
intră în această regiune imediat după moartea 
corpului fizic, continuând să trăiască exact ca 
pe Pământ. Sufletele se bucură de o libertate 
deplină, şi în mod firesc, încep să-şi caute 
tovarăşi care gândesc la fel ca ele. Aşa se nasc 
adunările zgomotoase de spirite. Când se adună 
un asemenea grup, membrii săi încep să îşi 
facă planuri cum să obţină cutare sau cutare 
lucru, de regulă prin folosirea forţei sau prin 
înşelătorie. 

Cinele suflete îşi trădează clanul şi se alătură 
unui alt grup. Când membrii primului clan află 
de trădare, ei încep să se pregătească de război, 
lucru care poate fi observat din lumea naturală 
sub forma acumulărilor de nori care prevestesc 
furtuna care va veni. într-adevăr, nu trece mult 
până când aceste armate înverşunate încep să 
mărşăluiască una împotriva celeilalte. Trebuie 
să menţionăm totuşi că ele sunt 



supravegheate de marile spirite ale păcii, care 
monitorizează această regiune. 

Spiritele păcii coboară, iau în captivitate aceste 
armate pline de înverşunare şi le aruncă pe Pământ, 
de unde va trece o vreme până când ele vor dobândi 
suficientă energie şi curaj pentru a se întoarce 
înapoi. închisoarea în care sunt aruncate este 
materia, şi nu este prima oară în care ele sunt 
închise aici. Paznicii închisorii sunt marile spirite ale 
păcii, provenite din a treia regiune. Când sentinţa 
devine insuportabilă, spiritele războinice se 
smeresc, căutând eliberarea şi mântuirea în 
numele Meu. Ele sunt întâmpinate atunci de 
spiritele păcii într-o manieră prietenoasă, fiind 
conduse în cea de-a treia regiune, mai întâi în zonele 
inferioare ale acesteia. Aici, ele trăiesc alături de 
alte spirite pure, amplificându-şi treptat iubirea faţă 
de Mine şi de ordinea Mea, şi înălţându-se astfel din 
ce în ce mai sus. 

Desfătarea pe care o trăiesc ele acum poate fi 
văzută chiar şi de lumea naturală, când norii dispar 
şi cerul se înseninează şi devine strălucitor. Invers, 
când spiritele malefice se adună şi formează găşti 
puse pe rele, nori ameninţători se adună imediat pe 
cer, în special în jurul crestelor muntoase. Acest 
lucru se datorează faptului că aceste spirite 
pasionale se materializează din ce în ce mai tare, pe 
măsură ce atributele lor negative devin mai 
puternice, în virtutea fenomenului de rezonanţă. 

Când un spirit este întemniţat din cauza 
pasiunilor sale, el se îndepărtează de Mine. Cu cât 
îşi întoarce mai mult faţa de la Mine, cu atât mai 
materializat devine el, până când devine vizibil chiar 
şi de lumea naturală, unde ia forma materială 
corespondentă a uneia din pasiunile sale. Aflat în 
această stare, el devine în curând prea greu pentru 
cea de-a doua regiune atmosferică, de unde este 
alungat din cauza propriei sale greutăţi. Acest 
proces corespunde voinţei marilor spirite ale păcii, 
inclusiv voinţei Mele. Cauza greutăţii oricărui corp 
este întotdeauna voinţa Mea. în loc să se 
smerească, aceste 



spirite rămân de multe ori întemniţate în 
materie, din cauza voinţei lor rele, preferând să 
trăiască în noroi, în animalele cele mai murdare 
sau în plantele cele mai urâte. Aveţi la 
dispoziţie nenumărate exemple care 
demonstrează acest lucru. Aceste spirite trebuie 
supravegheate în permanenţă, pentru ca să nu 
atace fructele şi animalele mai nobile, lucru pe 
care, în răutatea lor, abia ar aştepta să-1 facă. 
Dacă li s-ar permite să acţioneze astfel, fructele 
şi animalele respective ar fi iremediabil afectate. 
Uneori se întâmplă ca ele să reuşească să atace 
un grup de animale, care sunt lovite de boli 
molipsitoare, şi nici chiar peştii nu sunt scutiţi de 
atacurile lor. Majoritatea epidemiilor care 
lovesc chiar oamenii sunt consecinţe ale 
activităţilor malefice ale acestor spirite 
diabolice. Ele pătrund în trupul oamenilor şi 
provoacă imediat apariţia bolii. Dacă acestor 
bolnavi nu li se aplică anumite remedii speciale, 
în numele Meu, consecinţa firească este de 
regulă moartea naturală. 



32. 'Posedarea materiei de către spirite 



Ştiu că pare greu de crezut că unul sau mai 
multe spirite pot fi înghesuite împreună într-o 
picătură de ploaie, într-un fulg de zăpadă, într- 
o pietricică de grindină sau într-un norişor, 
atingând într-un volum atât de mic o greutate 
suficientă pentru a fi atrase în jos. Nu trebuie să 
credeţi însă că spiritul şi sufletul lui sunt 
mototolite ca o foaie de hârtie, până când arată 
ca un ghemotoc. Lucrurile nu stau deloc în acest 
fel. 

Forma umană a spiritului rămâne exact 
aceeaşi. Numai esenţa lui este condensată, în 
regiunea inimii, manifestându-se în lumea 
fizică sub forma acestor fenomene 
meteorologice. La fel, nu trebuie să credeţi că 
întregul spirit 



cade pe Pământ, înghesuit împreună cu sufletul lui 
într-o mică pietricică de grindină. Singurele care 
cad pe Pământ sunt dorinţele Iui negative. 
Acestea sunt condensate de spiritele păcii până 
când capătă o anumită greutate materială, 
întrucât sufletul se identifică atât de puternic cu 
aceste pofte ale sale, el se grăbeşte apoi să coboare 
în jos, având ca centru de greutate această formă 
materială (dorinţa sa negativă, condensată sub 
forma unei picături de ploaie, 

etc). 

Fiinţele extrem de malefice sunt supuse unor 
căderi subite, pe munţii înalţi sau în regiunile 
polare, fiind încarcerate acolo pentru perioade 
lungi de timp, din cauza orgoliului şi egoismului lor 
excesiv. Vom explica mai departe în detaliu ce se 
întâmplă cu ele după expirarea acestei pedepse. 
Mai întâi trebuie să vă faceţi însă o idee cât mai 
clară referitoare la anumite apariţii fizice, vizibile 
pentru ochiul fizic, dar care ascund întotdeauna 
anumite aspecte spirituale. 



33. Spiritefe naturii şi sufletele umane 

Ploaia cade pe Pământ sub formă de picături, 
mai mari sau mai mici. La fel, zăpada cade sub 
formă de fulgi de nea de dimensiuni diferite. La 
rândul ei, grindina poate cădea sub forma unor 
pietricele foarte mici, aproape insesizabile, sau 
dimpotrivă, sub forma unor pietre mari, cu o 
greutate de peste o jumătate de kilogram. Toate 
aceste fenomene ridică o serie de întrebări: 

Dacă fiecare picătură de ploaie, fiecare fulg de 
zăpadă şi fiecare pietricică de grindină poartă în sine 
un spirit, de unde provine acest număr uriaş de 
spirite? 

Mai mult, din ce lume au apărut toate aceste 

spirite, dat 



fiind că aceste fenomene meteorologice au existat 
continuu, încă din timpul lui Adam, ţinând cont şi 
de faptul că aceste spirite nu au trăit pe Pământ? 

Trebuie să precizăm că atunci când ninge (sau 
când plouă, etc), pe Pământ coboară legiuni întregi 
de spirite noi (sub forma fulgilor de zăpadă, a 
picăturilor de ploaie, etc), care se alătură 
sufletelor eliberate de pe Pământ, începându-şi 
împreună cu acestea călătoria prin regatul 
oamenilor. Ele nu sunt aşadar spirite ale unor fiinţe 
umane decedate, ci nou-veniţi, sau, ca să fim mai 
bine înţeleşi, creaturi noi care s-au trezit după un 
lung somn trăit în materia Pământului. Ce-i drept, 
spiritele fiinţelor umane care nu acceptă să urmeze 
calea progresului pot fi trase înapoi de încăpăţânarea 
lor, fiind nevoite să o apuce pe acelaşi drum pe care 
l-au mai parcurs cândva, dar, după o scurtă 
perioadă necesară smeririi lor, ele se întorc în 
regiunea care le este specifică, generând fenomene 
observabile în lumea fizică. 

Atunci când plouă, picăturile de apă pătrund în 
pământ şi sunt absorbite de plante, de animale şi 
chiar de minerale. Uneori, după ploaie poate fi 
observată o ceată alburie care se ridică de la sol, 
îndeosebi în regiunile mai înalte. Evident, numai o 
cantitate mică din picăturile căzute la sol au şansa 
acestei ascensiuni. Este vorba de sufletele fiinţelor 
umane decedate care au fost silite să coboare din 
nou pe pământ, ca pedeapsă pentru 
comportamentul lor, şi cărora li se permite acum să 
urce din nou în regiunea lor de drept. 

Ceţurile nu par diferite între ele, dar există totuşi o 
mare diferenţă, legată de maniera lor de formare şi 
de felul în care se asociază cu ele spiritele. în ceea 
ce priveşte spiritele nou-sosite şi noile apariţii 
astrale, în cazul lor aspectele astrale şi spirituale 
sunt complet ascunse în interiorul materiei. în 
aceste situaţii, materia nu reprezintă centrul de 
greutate intern care trage în jos spiritul, căci esenţa 
astrală şi spirituală este încă foarte dispersată, astfel 
încât nu se poate spune că spiritul şi sufletul unei 
flinte se scufundă cu adevărat 



în materie, chiar dacă ar cădea pe pământ 
milioane de picături de ploaie, de fulgi de zăpadă 
sau de pietricele de grindină. Mu la fel stau lucrurile 
în ceea ce priveşte spiritele plenar dezvoltate şi a 
sufletelor lor corespondente; în cazul lor, în 
interiorul formei materiale a picăturilor de ploaie, 
etc, sunt închise numai dorinţele şi înclinaţiile lor 
materiale. Acestea sunt coborâte pe pământ pentru 
a împărtăşi aici, dar numai pentru o scurtă 
perioadă de timp, soarta grea a entităţilor 
spirituale care abia îşi încep lunga călătorie către 
eliberarea spirituală, sub forma fenomenelor naturale 
amintite mai sus. 

Ar fi foarte greu să stabilim în care picătură de 
ploaie sau în ce fulg de nea se ascunde un spirit 
natural şi în care este închis un spirit eliberat de 
Natură, dar căzut, căci forma exterioară a 
picăturilor şi a fulgilor este aceeaşi. în schimb, 
forma şi greutatea lor ne poate ajuta să le deosebim. 
Mai ales pietrele mari de grindină ascund spirite 
căzute, care sunt umilite astfel să suporte din nou 
căderea în planul terestru. Formels mai mici aparţin 
întotdeauna aşa-numitelor spirite ale naturii. 
Numărul lor este imens, deoarece ele nu sosesc pe 
Pământ ca un tot unitar, ci sunt divizate într-o 
infinitate de particule spirituale, fiecare cu 
specificul ei. Acest lucru explică de ce sufletele nu 
ascensionează niciodată în lumile superioare cu 
toate elementele lor, fiind divizate în cel mai înalt 
grad. 

Există două motive pentru această divizare: 
primul se referă la însăşi fiinţa spirituală 
primordială, căci toate spiritele au acceptat la 
începuturi să fie divizate într-o infinitate de 
particule, cu scopul de a putea atinge astfel 
maturitatea. Cel de-al doilea motiv este legat de 
faptul că prin această diviziune, spiritele 
primordiale sunt văduvite chiar şi de ultima lor 
picătură de energie. Fiind atât de slăbite, ele nu îşi 
mai pot duce la îndeplinire planurile arogante. 
Gândurile lor sunt risipite în toate direcţiile, astfel 
încât ele nu mai pot înţelege practic nimic, şi cu 
atât mai puţin să urmărească un plan. 



Aşa se explică de ce chiar până în ziua de 
astăzi, Satan, spiritul căzut, face eforturi atât de 
mari pentru a- şi uni fiinţa sa primordială cu 
sufletul uman, pentru a-şi redobândi astfel 
puterea pe care a avut-o la începuturi. El a fost 
însă divizat şi împrăştiat în cele patru vânturi ale 
creaţiei, tocmai pentru a nu-şi mai putea 
redobândi vreodată acea putere. Fiinţa lui 
spirituală s-a transformat în materie, iar din 
această materie s-a născut substanţa astrală 
(sau sufletească) a omului. Asupra acestei 
esenţe astrale, divinitatea a suflat un suflu 
spiritual nou, astfel încât din fiecare părticică să 
se nască o fiinţă unitară, la fel ca fiinţa creată 
iniţial (fiinţa primordială) care a dorit să se înalţe 
mai presus de Dumnezeu din cauza orgoliului şi 
a ideilor sale nebuneşti. Tot ce a reuşit ea a fost 
însă divizarea şi risipirea ei în toate direcţiile, 
astfel încât din ea nu a mai rămas altceva decât 
„eu!", înzestrat, evident, cu voinţa sa malefică 
fundamentală. Toate puterile şi ideile sale i-au 
fost însă răpite. Particulele acestei fiinţe 
primordiale divizate sunt aşadar cele care ajung 
pe marile corpuri cereşti, sau care sunt 
încarcerate în interiorul acestora. Prin acest 
proces, ele sunt din nou divizate între planul 
astral şi cel spiritual, astfel încât în timp ce „eul" 
şi conştiinţa de sine a materiei se nasc în planul 
astral, în cel spiritual să le poată fi implantată 
din nou cunoaşterea lui Dumnezeu, care 
coboară apoi asupra sufletului (cel situat în 
planul astral). Dacă nu ar primi acest impuls 
divin, sufletul respectiv ar muri foarte curând, 
în cazul plantelor, mai întâi devine manifestă 
viaţa astrală. Aceasta nu ar putea exista însă 
dacă plantele nu şi-ar primi hrana spirituală, pe 
care o extrag din aer. 

Aşa se explică de ce coboară pe Pământ 
atâtea spirite odată cu fenomenele 
meteorologice amintite şi cum se face că 
multitudinea acestor fenomene nu depinde de 
numărul de fiinţe umane care au trăit pe 
Pământ. Deocamdată, există destui oameni care 
continuă să trăiască pe Pământ. Va veni însă 
timpul când toate fiinţele spirituale şi astrale 
vor fi eliberate de captivitatea lor terestră 
(fizică) şi când în locul 



Pământului natural va apărea un Pământ spiritual 
perfect, locuit de spirite şi de suflete libere. Faptul 
că la ora actuală pe Pământ trăiesc numai spirite 
captive este atestat nu doar de fenomenele 
meteorologice zilnice, ci şi de fiinţele umane 
clarvăzătoare. Oamenii obişnuiţi nu văd decât nişte 
fenomene meteorologice simple, dar pentru 
clarvăzători, aceste fenomene apar sub forma unor 
invazii de spirite ale apei, pământului, munţilor şi 
aerului, iar această percepţie a existat dintotdeauna. 



34. Spiritele aerului, spiritele munţilor şi spiritele 
rătăcitoare 



Chiar dacă nu plouă şi nu ninge, ceaţa care 
învăluie vârfurile munţilor înalţi şi formaţiunile lor 
stâncoase este alcătuită din spirite ale naturii care 
vor deveni cândva spirite umane, dar numai după o 
lungă perioadă de evoluţie. 

Aceste spirite, cărora le place să se ridice în aer 
şi să acopere cerul, sunt cunoscute ca spirite ale 
aerului. Ele se bucură de o libertate mai mare decât 
spiritele pământului, a căror formă este mai solidă 
(şi deci, mai rigidă). Din acest motiv, ele trebuie 
supravegheate foarte atent de spiritele păcii, căci 
având un mare grad de libertate, ar putea provoca 
cu uşurinţă foarte multe daune. 

Aceste spirite sunt rareori văzute de fiinţele 
umane; ele însele împiedică acest lucru, căci se tem 
foarte tare de toţi cei care au o mare capacitate de 
percepţie. Această teamă le face să urască 
materia, în care au fost ţinute captive o perioadă 
foarte lungă de timp. De aceea, supravegherea lor 
atentă este absolut necesară. 

Acest proces se întâmplă cu toate spiritele care 

au reuşit 



să scape de materie. Chiar şi sufletele umane 
ale celor decedaţi au o adevărată oroare faţă de 
ea, cu toată inteligenţa lor vie. Cât despre 
spiritele care au obţinut abia recent mult-dorita 
libertate printr-o permisiune specială, scăpând 
astfel de temniţa lor grea, acestea se tem de 
materie mai rău ca de moarte. Groaza şi oroarea 
pe care o au faţă de materie atrage vibraţii 
similare, negative, care le fac să fie maliţioase şi 
răzbunătoare; ele se adună cu milioanele, 
încercând să scape împreună în imensitatea 
spaţiului cosmic. Spiritele păcii au însă grijă să 
le prindă şi să le arunce din nou în captivitate, 
sub forma fenomenelor meteorologice amintite. 
Reajunse pe Pământ, lor li se porunceşte să 
lucreze în regatul vegetal. Dacă nu dovedesc 
nici un pic de entuziasm, sunt aruncate sub 
formă de apă în iazuri, lacuri, râuri şi oceane, 
unde continuă să îşi practice renghiurile 
răutăcioase. Dacă devin excesiv de maliţioase şi 
se unesc cu spiritele malefice ale oceanelor, ele 
sunt silite să coboare în adâncurile 
Pământului, într-o stare cu adevărat demnă de 
milă. 

în schimb, dacă lucrează cu spor la 
administrarea lumii vegetale, lor li se permite să 
îşi continue calea dezvoltării superioare într-un 
trup de carne. Uneori, după îndeplinirea 
stagiului necesar, li se permite să se întoarcă în 
starea lor anterioară, mai liberă, fiind lăsate aşa 
timp de 200 de ani sau mai bine. In această 
stare, ele pot locui în aer, pe munţi, prin păduri, 
iar uneori în lacuri şi râuri. 

Aceste spirite sunt înzestrate cu o inteligenţă 
completă, fiind foarte eficiente în toate 
problemele care ţin de administrarea Maturii. 
Ele pot vedea şi auzi tot ce se petrece şi tot ce se 
spune pe Pământ. în plus, au capacitatea de a 
interactiona cu oamenii, cărora le aduc uneori 
anumite servicii benefice. Dacă vă întâlniţi cu 
ele trebuie să fiţi însă extrem de precauţi, căci se 
enervează uşor şi vă pot face foarte mult rău. 

Aceste spirite preferă să locuiască în regiuni 
sălbatice şi pline de pace. Dacă ajungeţi în 
asemenea regiuni minunate, nu este deloc 
recomandabil să ţipaţi, să fluieraţi, să înjuraţi 



sau să vă certaţi, căci spiritele din zonă sunt încă 
ţinute în captivitatea materiei şi se pot răzbuna pe 
dumneavoastră. Ele pot face mult rău unor spirite 
ceva mai libere. De pildă, ele încearcă uneori să-i 
sperie pe călători sub forma unor apariţii 
fantomatice. 

Sunt cu deosebire active în munţi, pe versanţii 
înclinaţi şi în trunchiurile copacilor, fiind de multe 
ori responsabile de accidentele care li se întâmplă 
lucrătorilor forestieri (sau drumeţilor). Alunecările 
de teren, incendiile, inundaţiile torentelor, 
despicarea pământului în peşteri, avalanşele de pe 
munţii înalţi, şi alte fenomene asemănătoare, toate 
sunt opera acestor spirite. Dacă se află într-o stare 
mai binevoitoare faţă de oameni, sau cel puţin nu 
intenţionează să le facă vreun rău, ele le apar 
acestora sub forma unor pitici, având o culoare 
cenuşie, albastră sau verde. înălţimea lor redusă 
arată că s-au coborât la nivelul fiinţei umane pentru 
a-i face un bine, căci deplâng spiritul ţinut captiv 
în această formă umană. Dacă omul nu se 
comportă corespunzător faţă de ele, se poate 
întâmpla ca înălţimea lor să crească până la 
dimensiunile unui uriaş. în asemenea cazuri nu se 
recomandă să rămâneţi lângă ele, mai ales dacă nu 
invocaţi de urgenţă numele Meu. 

Se pune acum întrebarea dacă aceste spirite vor 
avansa vreodată pe calea evoluţiei în trup sau nu. 
Dacă se dovedesc utile şi active, ele pot fi scutite de 
încarnarea pe Pământ, du-cându-se fie pe Lună, fie 
pe o altă planetă. Spiritele acceptă cu mult mai 
mult entuziasm aceste încarnări, căci este mult mai 
uşor să trăieşti pe alte corpuri cereşti decât pe 
Pământ. 

Aceste spirite sunt numite de regulă spirite 
rătăcitoare, căci rătăcesc de pe o planetă pe alta, 
fără intenţia de a se încarna. în aceste călătorii, ele 
însoţesc de multe ori spiritele oamenilor decedaţi, 
care nu deţin facultatea de a vedea pe alte planete 
fără ajutorul spiritelor naturii. Acestea din urmă 
ajută sufletele respective să intre în trupul fiinţelor 
umane care trăiesc pe planetele respective. Numai 
astfel pot vedea 



ele, prin ochii celorlalte fiinţe, lucrurile care 
există pe planeta cu care nu sunt familiarizate. 

Când aceste spirite ale naturii obosesc de 
rătăcirile lor, ele se întorc din nou pe Pământ şi 
acceptă în sfârşit dificultăţile unei încarnări 
terestre. Mu este posibil să devii un copil al lui 
Dumnezeu fără o asemenea încarnare, căci 
oricine doreşte să atingă acest ideal suprem 
trebuie să meargă pe calea stabilită de 
Dumnezeu. Acesta este motivul pentru care 
nenumărate spirite de pe alte corpuri cereşti se 
grăbesc către Pământ, pentru a suporta aici 
greutăţile prin care a trecut Fiul lui Dumnezeu, 
încarnat în trup. 

Nu există decât un singur Dumnezeu, un singur 
Adevăr şi o singură Viaţă; de aceea, nu poate 
exista decât o singură Cale. Asta nu înseamnă că 
toţi locuitorii celorlalte corpuri cereşti trebuie să 
meargă pe această cale, pentru a atinge 
beatitudinea supremă, la fel cum în corpul uman 
există nenumăraţi nervi, nu toţi fiind necesari 

nervilor care susţin şi hrănesc inima. 



35. Câteva cuvinte despre proceseie de altădată 
ale vrăjitoarelor 



Nu există oameni care să nu fi auzit ceva 
despre vrăjitoare. Nu cu mult timp în urmă, pe 
Pământ existau tribunale care judecau aceste 
vrăjitoare, şi multe femei inocente au fost 
trimise - într-o manieră extrem de dureroasă - 
din lumea aceasta în Lumea de dincolo. Cum a 
ajuns însă umanitatea ia conceptul de vrăjitor 
(sau vrăjitoare)? Vom răspunde la această 
întrebare făcând o retrospectivă a 
evenimentelor. 

Cu secole în urmă, când oamenii trăiau mult 
mai simplu decât astăzi, numărul celor care 
puteau vedea şi care se simţeau acasă în 
ambele lumi (fizică şi astrală) era mult mai 



mare. Chiar şi în epoca modernă acest lucru ar fi cât 
se poate de uşor dacă oamenii ar mânca o hrană 
mai simplă. Mâncărurile moderne, complicate, 
rafinate şi de multe ori de-a dreptul toxice le fac 
foarte mult rău oamenilor. Această hrană le corupe 
natura şi induce o asemenea stare de confuzie 
sufletului lor încât acesta cade mult mai uşor în 
capcana iluziei, la fel ca o pasăre prinsă în noroi. 
Sufletul nu mai reuşeşte la fel de uşor ca înainte să 
se elibereze şi să zboare în lumile din care a 
provenit. 

Ce fel de hrană mâncau oamenii simpli de 
altădată? Aceasta este alcătuită în principal din 
legume, care erau pur şi simplu fierte în apă cu 
puţin sare, şi nu erau niciodată mâncate fierbinţi. în 
plus, ei mâncau pâine din făină integrală, lapte şi 
miere, adică alimente simple şi consistente, care le 
permiteau să atingă o vârstă înaintată şi să vadă 
inclusiv în dimensiunile Lumii de dincolo. 

Din când în când, ei beau puţin vin, dar niciodată 
atât de mult încât să se îmbete. 

Carnea nu se recomandă decât în anumite 
momente, şi niciodată mai mult de şapte zile la 
rând. Ea trebuie mâncată în cantităţi foarte 
moderate şi trebuie să provină numai de la animale 
proaspăt tăiate. Carnea de peşte este mai sănătoasă 
decât cea de porumbel; carnea de porumbel este 
mai sănătoasă decât cea de pui; carnea de pui este 
mai sănătoasă decât cea de miel; carnea de miel 
este mai sănătoasă decât cea de capră; carnea de 
capră este mai sănătoasă decât cea de vită; carnea 
de vită este mai sănătoasă decât cea de porc. între 
diferitele tipuri de pâine, cea mai sănătoasă este cea 
din făină de grâu 12 . Dacă gătiţi carne, nu se 
recomandă să mâncaţi mai mult de un singur tip 
din cele indicate mai sus, la care se adaugă 
puţină pâine. La fel, fructele trebuie 

n ti.Kcl. taina de grău recomandată de 
Domnul nu se referea la faina din epoca 
noastră, foarte rafinată şi obţinută prin 
procedee care o sărăcesc ' de toate 
substanţele sale nutritive valoroase. 



mâncate cu moderaţie, şi numai dacă sunt bine 
coapte. Acelaşi principiu se aplică şi 
rădăcinoaselor, care trebuie să fie bine coapte şi să 
nu fie mâncate decât câte un singur tip la o masă 
(nu trebuie amestecate între ele). 

Astfel hrănit, corpul nu va deveni niciodată 
supraponderal, iar omul nu se va simţi greoi, 
adormit sau morocănos. Greutatea în plus 
conduce la asemenea efecte nefaste, sufletului 
fiindu-i din ce în ce mai greu să menţină în funcţiune 
o asemenea maşinărie greoaie, nemaivorbind de 
faptul că el mai are şi alte lucruri de făcut. 

în vremurile de altădată oamenii trăiau simplu, 
îndeosebi cei care trăiau pe munţii înalţi. De aceea, 
ei erau înzestraţi cu vedere astrală, putând comunica 
oricând doreau cu spiritele naturii, de la care 
învăţau foarte multe lucruri. Spiritele îi învăţau 
efectele plantelor şi le indicau unde erau ascunse 
zăcămintele de metale preţioase sau obişnuite din 
munţi. Tot ele i-au învăţat pe oameni cum să 
extragă metalele din minereurile lor, cum să le 
topească şi cum să le prelucreze pentru diferite 
destinaţii utile. 

Aproape că nu existau case care să nu aibă 
propriile lor spirite, şi existau chiar familii care 
aveau spirite-slujitori. Mai ales în munţi se aflau 
oameni înţelepţi care cunoşteau chiar şi cele mai 
secrete forte ale Naturii; ei se asociau cu unele 
dintre acestea, cu care se aflau în rezonanţă, iar 
spiritele le stăteau la dispoziţie în orice moment. 

Când oamenii din regiunile de jos i-au vizitat pe 
cei din munţi, ei trebuie să fi simţit că se petrece 
ceva misterios şi supranatural; acest efect era 
evident mai ales dacă cineva îndrăznea să se certe 
cu oamenii munţilor. Certăreţii primeau întotdeauna 
lecţia cuvenită, iar lucrul acesta le depăşea 
înţelegerea. Singura explicaţie pe care au putut-o 
găsi ei a fost aceea că numai diavolul (încarnat în 
cei cu care s-au certat), sau complicii acestuia 
puteau face aşa ceva. 

Unde s-a ajuns? Orăşeanul sau săteanul care 
trecea printr-o asemenea experienţă îl contacta 
imediat pe preotul 



local, care ţinea slujbe, făcea procesiuni şi 
ritualuri de exorcizare, pentru care primea 
întotdeauna o sumă considerabilă de bani. Mai 
departe, el preda cazul autorităţilor civile sau 
tribunalelor. Autorităţile civile nu ezitau să-i închidă 
imediat pe cei acuzaţi de practici vrăjitoreşti, care, 
de multe ori, erau arşi pe rug fără nici o judecată. 

Mai târziu, situaţia s-a înrăutăţit. Nici nu mai era 
necesar să se petreacă vreun eveniment 
supranatural; era suficient ca un vecin invidios să 
te denunţe autorităţilor. Persoana suspectată era 
imediat supusă judecăţii unui tribunal special şi de 
multe ori era condamnată la moarte. Abia recent a 
înţeles umanitatea ignorantă că toată această 
vânătoare de vrăjitoare nu era altceva decât 
barbarie curată. Ca de obicei, oamenii au trecut 
dintr-o extremă în cealaltă: o fiinţă umană nu ar 
trebui să se asocieze cu spiritele, dar este chiar mai 
rău să susţii că lumea spiritelor nu există deloc. 

Nimeni nu poate nega faptul că - în secolele 
trecute - au existat şi oameni care contactau 
spiritele demoniace, făcând anumite acte de magie 
neagră cu ajutorul lor. Din păcate, nu aceştia au fost 
cei condamnaţi. De multe ori, ei se aflau chiar la 
putere, căci ştiau cum să îi controleze pe oameni şi 
să le citească gândurile. Din păcate, clerul religios 
nu şi-a dat niciodată osteneala să afle cine este bun 
şi cine este rău, preferând să îi ardă pe toţi pe rug, 
la grămadă. 



36 & 37. Spirite si munţi vrăjiţi 

Există suficiente argumente pentru a dovedi că 
în timpurile de altădată, oamenii clarvăzători care 
trăiau în munţi se asociau cu spiritele naturii. Unul 
din aceste argumente se referă la numele 
anumitor munţi, care s-au păstrat până astăzi. 



în Styria (o provincie din Austria) există 
foarte mulţi asemenea munţi, ale căror nume 
arată cu ce se ocupau locuitorii lor. Acelaşi lucru 
este valabil şi în Carinthia sau în Tirol (alte 
provincii din Austria), în Elveţia şi în Savoya 
(localizate în Alpii francezi), sau în munţii din 
Germania. Spre exemplu, există în Styria un 
munte numit Schockl. In dialectul local, acest 
cuvânt înseamnă „a face (influenţa) vremea", Cu 
secole în urmă, oamenii din văi credeau că dacă 
vârful muntelui este înconjurat de nori, iar pe 
munte se adunau mai mulţi oameni, aceştia se 
ocupă cu influenţarea vremii prin vrăjitorie. De 
altfel, pe vremuri chiar aşa se întâmplau lucrurile 
pe muntele Schockl. 

Oricum, puteţi fi siguri că vremea proastă nu 
era niciodată generată de acei locuitori ai 
munţilor, şi că pe Schockl nu a locuit niciodată 
vreun „vrăjitor" adevărat. Cert este că muntele 
a fost într-adevăr locuit cândva de numeroase 
spirite ale munţilor, cu care cei din zonă aveau 
o relaţie absolut naturală. De altfel, muntele era 
un vulcan, iar vârful lui este de fapt un crater 
rămas deschis şi din care ieşea uneori fum. 

Există numeroşi munţi de acest tip în Styria, 
cu nume la fel de misterioase ca şi Schockl, dar 
nu ne propunem să-i menţionăm aici pe toţi. 
De pildă, numele Raxalpe are o origine 
similară. Cuvântul „Rax" derivă de la „Raca", 
ce înseamnă „pe jumătate diavol". Hohe 
Schwab (Şvabul de sus) este un alt munte 
celebru pentru practicile sale „vrăjitoreşti". 
Numele provine de la un şvab care a emigrat în 
această regiune, continuându-şi aici activităţile 
sinistre de magie neagră. 

In Carinthia, nu departe de râul Drau, există 
muntele Hochstaff. Potrivit tradiţiei, acest 
munte era cândva celebru ca loc de întâlnire al 
vrăjitoarelor şi maeştrilor lor. Pe munte există 
locuri cu denumiri precum Hexensprung (Saltul 
Vrăjitoarei), Teufelsritt (Călărirea Diavolului) 
sau Wehrwolfsnest (Bârlogul Vârcolacului), 
care vorbesc de la sine despre reputaţia pe care 
o avea muntele. Cuvântul sta/f 



era folosit de muntenii de altădată pentru a 
desemna un eveniment ieşit din comun. 

Evident, toate aceste legende ţin de folclorul 
local, perpetuat în mare măsură de oamenii din 
vale. înţelepţii din munţi nu ştiau nimic despre vreo 
practica vrăjitorească,' deşi au fost nevoiţi să 
suporte multe persecuţii criminale, nedemne de 
neamul oamenilor, din cauza prostiei şi 
prejudecăţilor celor din vale. Pe de altă parte, deşi 
nu se ocupau cu magia neagră, ei cunoşteau într- 
adevăr spiritele muntelui, care locuiau pretutindeni 
în zonă. 

De ce au ales însă spiritele tocmai aceşti munţi? 

Există diverse motive pentru care aceste fiinţe 
preferă un munte în defavoarea altuia. Pe de o 
parte, preferinţele lor depind de localizarea şi de 
înălţimea muntelui, iar pe de altă parte de aspectul 
interior al muntelui. Dar principalul motiv pentru 
care spiritele pun stăpânire pe un munte este acela 
că muntele le permite să aibă o vedere de 
ansamblu bună, în toate direcţiile. 

Aceste spirite au capacitatea de a vedea lumea 
Naturii. Din cauza fenomenelor meteorologice, ele 
trebuie să vegheze în permanenţă asupra altor spirite 
ale munţilor din vecinătate. Tocmai de aceea preferă 
ele munţii cu o vedere de ansamblu cât mai bună. 
Deasupra lor veghează alte spirite, mai înalte în 
ierarhia celestă, care le învaţă ce trebuie să facă 
şi le ghidează, fără a interfera însă cu liberul lor 
arbitru şi cu fericirea derivată din acesta. 

Numele pe care le-am amintit mai sus vorbesc 
de la sine despre notorietatea pe care au atins-o 
anumiţi munţi, dar în afara legendelor populare, ei 
nu ascund alte adevăruri decât cele pe care vi le-am 
descris Eu. 

întrucât am discutat suficient despre prezenţa 
spiritelor munţilor, inclusiv despre ceea ce se 
întâmplă în a doua regiune a atmosferei terestre, 
ne vom îndrepta în continuare atenţia asupra primei 
regiuni şi a mediului spiritual pe care îl asigură 
aceasta. 



38. Prima si cea mai inferioară regiunea atmosferei 

terestre 



Aşa cum este firesc, prima regiune 
atmosferică este şi cea mai de jos. Este vorba 
de acea zonă de la suprafaţa pământului în 
care trăiesc plantele, animalele şi oamenii. In 
acest plan, lumea spirituală se amestecă cu cea 
naturală. Formele corespund naturii, dar în 
realitate nu există nimic care să nu aibă o 
corespondenţă spirituală. 

De ce folosim cuvântul „spiritual" şi nu 
expresia „lume a spiritelor"? Deoarece aceasta 
este regiunea în care principiile spirituale şi 
inteligenţele astrale (corespondente) se regăsesc 
şi se identifică una cu cealaltă, devenind forme 
spirituale perfecte şi fiinţe complete, conştiente 
de sine. Vom explica mai bine acest lucru. 

Indiferent despre ce entitate ar fi vorba, există 
un centru necesar pentru unificarea desăvârşită 
a tuturor elementelor sale spirituale. Acest 
centru este spiritul primordial al entităţii, esenţa 
adevărului din ea, o scânteie născută din Mine. 
Spiritul atrage cu putere către el tot ceea ce 
ţine de esenţa sa (tot ceea ce rezonează cu el). 
Oricât de dispersate ar fi aceste scântei ale 
iubirii divine, ele vor fi atrase întotdeauna de 
centrul de care aparţin. Ele îşi asumă atribute 
diferite în funcţie de centrul de care sunt atrase, 
fără a-şi pierde însă vreodată natura esenţială. 
Pentru a clarifica mai bine acest lucru, să dăm 
un exemplu: să analizăm situaţia şcolară a mai 
multor elevi. Să spunem că o sută de elevi au 
acelaşi profesor, învaţă din aceleaşi cărţi şi 
scriu potrivit aceloraşi reguli. Şi totuşi, ei ajung 
adulţi complet diferiţi. Nici unul nu va semăna 
cu celălalt în ceea ce priveşte modul de gândire, 
nici măcar propriul scris, iar diferenţele pot 
continua la nesfârşit, chiar dacă hrana spirituală 
pe care au primit-o (educaţia) a fost aceeaşi. 
Spiritul individual al fiecărui elev a 



preluat din hrana spirituală primită numai acele 
elemente care l-au atras In mod particular, 
nelăsându-se influenţat de 

profesor. 

Acest exemplu ne arată cum fiecare centru 
spiritual preia din multitudinea infinită de elemente 
şi principii spirituale numai ceea ce li este strict 
necesar, la fel cum esenţa unei sămânţe nu preia din 
pământ, din aer, din apă şi din lumină, decât acele 
elemente minerale şi subtile de care are nevoie 
pentru a germina şi pentru a se dezvolta ca o plantă 
matură. Exact la fel, inteligenţele astrale se adună 
în preajma centrului spiritual corespondent şi se 
aranjează în ordinea precisă impusă de acesta, 
dând naştere unei forme inteligente, respectând 
cu stricteţe ordinea fundamentală impusă de 
centrul respectiv. în cazul omului, esenţa sau 
centrul spiritual al acestuia se reflectă în forma sa 
umană. 

On alt exemplu foarte elocvent se referă la 
cuvinte. După ce este rostit, cuvântul atrage către 
sine tot ceea ce este necesar pentru înţelegerea 
ideii respective. Să luăm de pildă cuvântul 
„comandament". Acesta este centrul. In mod firesc, 
el va atrage către sine tot ceea ce este necesar 
pentru existenţa unui comandament. Mai întâi, 
este nevoie de o calitate de comandă, de o 
înţelegere superioară a lucrurilor, care să-i fie 
atribuită unui comandant. Aşadar, este nevoie de o 
fiinţă liberă, înzestrată de Creator cu înţelegere şi cu 
o mare putere de voinţă, care să înţeleagă, să 
accepte şi să preia funcţia de comandant (şi deci 
comandamentul). în al treilea rând, comandantul 
trebuie să deţină puterea legii, să fie înţelept, 
corect şi eficient, pentru a putea aplica această lege. 
Şi implicaţiile pot continua la nesfârşit, 
definind ideile fundamentale şi puterile 
necesare pentru existenţa comandamentului. 
Orice cuvânt reprezintă un centru spiritual în 
sine. El atrage un număr imens de idei, pe care le 
integrează în sine, astfel încât aceleaşi idei 
integrate într-un cuvânt capătă calităţi diferite de 
cele necesare pentru a defini un alt cuvânt. 



Astfel, cuvinte precum „iubire", „virtute", 
„smerenie" sau „Dumnezeu" includ idei care le 
definesc, dar care au conotaţii diferite de aceleaşi 
idei integrate în alte cuvinte. Ideile renunţă la 
existenţa lor individuală şi fuzionează cu ideea 
centrala în care s-au integrat. 

Dacă aţi înţeles acest proces (altminteri destul de 
subtil), veţi realiza cu uşurinţă că prima regiune 
atmosferică este de fapt un atelier necesar pentru 
forjarea şi reunificarea elementelor astrale şi 
spirituale, astfel încât să alcătuiască împreună un 
spirit perfect. Acesta este terenul în care este sădită 
sămânţa spirituală, care atrage către sine toate 
elementele de care are nevoie pentru a căpăta o 
formă completă. Integrarea elementelor dispersate 
ale sufletului se produce în jurul unui centru 
spiritual individual. 



39. Spiritele guvernatoare ak regiunii inferioare a atmosferei 
terestre 



Pentru ca o mare corporaţie să poată funcţiona, 
ea are nevoie de directori executivi pentru a 
organiza lucrurile şi pentru a menţine ordinea. Acest 
principiu se aplică inclusiv regiunii spirituale 
inferioare a atmosferei terestre, căci inteligenţele 
astrale dispersate nu reuşesc decât rareori să îşi 
recunoască instinctiv centrul spiritual şi să se adune 
în jurul lui. Chiar dacă ar reuşi acest lucru, 
adunarea lor nu ar fi suficientă, căci integrarea 
trebuie să se producă într-o anumită ordine dată. 
Este ca şi cum am arunca toate materialele de 
construcţie ale unei case într-o grămadă informă. 
Deşi conţin aceleaşi elemente, ce diferenţă există 
totuşi între casa construită conform planului 
arhitectural şi grămada respectivă! Elementele 
sufletului şi centrele 



spirituale se găsesc pretutindeni în sfera spirituală 
inferioară, dar trebuie să existe un constructor care 
să le pună în ordine. Fiecare particulă este 
înzestrată cu propria sa inteligenţă vie, dar acest 
lucru nu este suficient pentru ca elementele să se 
unească într-o fiinţă umană completă, căci 
aceste inteligenţe nu pot recunoaşte celelalte 
elemente necesare ansamblului (ele nu pot 
recunoaşte decât alte elemente asemănătoare lor). 
Pentru ca fiinţa să se poată naşte, este nevoie ca 
un constructor (un maestru) spiritual să le 
coordoneze şi să le aşeze în ordinea cuvenită. 
Numai în acest fel va putea noua formă să 
înceapă să înţeleagă gradat ordinea în care 
trăieşte. 

Ce se înţelege prin acest proces de „învăţare"? 
Nimic altceva decât trezirea inteligenţelor din care 
este alcătuit sufletul, urmată de unificarea lor într- 
un tot unitar, cu scopul de a îndeplini anumite 
activităţi comune. Cu cât sunt trezite mai multe 
asemenea inteligenţe şi cu cât acestea se 
integrează mai bine unele cu altele, prin efort 
personal, cu atât mai învăţată devine fiinţa. Această 
erudiţie nu este însă sinonimă cu înţelepciunea. 
Aceasta nu poate fi obţinută decât prin trezirea 
plenară a sufletului, când toate inteligenţele 
elementelor sale individuale sunt penetrate 
simultan de spiritul fiinţei. Numai prin acest 
proces pot fi trezite şi integrate toate elementele, 
unindu-se într-o inteligenţă unitară şi perfectă, de 
natură divină, în interiorul trupului uman. Pentru 
comparaţie, să spunem că cineva pătrunde 
noaptea, pe un întuneric deplin, într-un muzeu de 
artă. Chiar dacă ar atinge pe rând diferitele 
exponate şi chiar dacă ghidul i-ar explica detaliat 
semnificaţia lor, el nu şi-ar putea face decât o părere 
generală foarte îndepărtată de realitate, referitoare 
la doar câteva obiecte din muzeu, fără să aibă 
imaginea de ansamblu asupra tuturor exponatelor. 
Fără doar şi poate, omul s-ar gândi: „Dacă în 
muzeu ar fi lumină, aş putea vedea dintr-o privire 
mai mult decât reuşesc acum să înţeleg, cu preţul 
atâtor eforturi, folosindu-mă de simţul pipăitului 
în 



întuneric". Exact aşa judecă spiritul omului. De 
aceea, cu toată cunoaşterea de care sunt atât de 
mândri, savanţii voştri nu sunt altceva decât 
fiinţe instruite în întunericul unui muzeu. 

în schimb, când soarele răsare şi 
iluminează toate camerele, tot ce există în 
muzeu poate fi văzut dintr-o privire, iar dacă 
obiectele sunt aranjate într-o manieră ordonată, 
scopul în care sunt grupate ele, dar şi scopul 
individual al fiecăruia dintre ele, pot fi înţelese 
pe loc. 

Acesta este aşadar primul nivel de educaţie, 
asemănător cu învăţarea mecanică (pe de rost), 
care permite un anumit nivel de înţelegere, dar 
numai al faptelor luate izolat. De regulă, acesta 
este nivelul de înţelegere al savanţilor voştri, 
înţelepciunea reprezintă al doilea nivel de 
înţelegere, şi singura educaţie adevărată. Ea 
priveşte simultan multiplicitatea infinită, în 
lumina cea mai clară, în timp ce erudiţia nu 
poate să identifice decât parţial lucrurile, ca şi 
cum aţi pipăi obiectele dintr-un muzeu, 
noaptea. 

Cred că aţi înţeles acum că particulele 
inteligente din care este alcătuit sufletul nu se 
vor integra niciodată de la sine în ordinea 
corectă. Ele trebuie ajutate de ghizi care 
cunosc această ordine. Cine sunt însă aceşti 
constructori maeştri? în regiunea inferioară a 
atmosferei există foarte mulţi îngeri. Dar 
Maestrul lor, mai presus decât toţi la un loc, sunt 
Eu. Iar acolo unde sunt Eu, multe spirite se 
strâng, dornice să se afle în prezenţa Mea. Pe 
de altă parte, oriunde Cerul dezvoltă activităţi 
intense, iadul nu este cu nimic mai puţin activ. La 
fel stau lucrurile şi în această regiune, căci în 
caz contrar nu ar exista un echilibru, şi nici 
liberul arbitru atât de necesar pentru orientarea 
sufletului într-una sau alta din cele două direcţii 
posibile. 



40. Activitatea spiritelor m interiorul Pământului 

Descrierea pe care am fâcut-o Pământului 
natural a arătat că în calitatea sa de fiinţă organică 
vie, Pământul se hrăneşte cu lichide nutritive pe 
care le distribuie prin diferitele sale organe către 
suprafaţă, eliminând deşeurile nedigerabile prin 
Polul sau Sud, sub formă de excremente. Hrana 
Pământului pare materială în ochii oamenilor, dar, 
la fel cum este fiinţa Pământului şi întreaga 
materie, ea este în realitate pur spirituală, fiind 
alcătuită din nenumărate spirite şi elemente 
spirituale. Cele benefice pătrund singure în 
interiorul Pământului, în timp ce cele malefice sunt 
întemniţate acolo. 

Această pătrundere a spiritelor în adâncurile 
Pământului are mai multe scopuri. Mai întâi, 
trebuie precizat că sufletele şi spiritele oamenilor 
răi sunt condamnate la detenţie şi întemniţate aici, 
sau, după cum spune vorba populară: „sunt aruncate 
în iad". Cei care se revoltă împotriva ordinii divine 
trebuie ţinuţi „la răcoare". Oricum, acest lucru nu se 
petrece înainte de a fi fost făcute mii de eforturi 
pentru îndreptarea lor; dacă aceste tentative 
eşuează, ele trebuie închise, pentru a nu tulbura prin 
acţiunile lor ordinea divină. 

On al doilea motiv pentru care spiritele şi 
elementele spirituale penetrează în interiorul 
Pământului se referă la acele spirite inferioare care 
au evoluat şi care acum ard de nerăbdare să îşi 
recâştige libertatea. Ele sunt eliberate din temniţa 
lor de către spiritele bune, într-o manieră ordonata, 
şi sunt conduse către un plan nou, care corespunde 
noului lor nivel de conştiinţă şi unde trebuie să 
desfăşoare alte activităţi. 

Ele trebuie să înceapă prin a pune ordine în 
elementele psihice primordiale ale plantelor şi 
animalelor otrăvitoare, astfel încât şi acestea să 
poată creşte spiritual, renunţând la răul din ele. 
Plantele şi animalele otrăvitoare primesc o formă şi 
o natură nouă, în conformitate cu ordinea divină. 
Dacă 



reuşesc în această misiune a lor, spiritele de care 
vorbim primesc o nouă sarcină, de supraveghere a 
altor plante şi animale, mai benefice. Dacă 
eşuează însă în prima lor misiune, infestând cu 
elementele toxice diferite animale şi oameni - 
proces care dă naştere epidemiilor - lor li se ia 
sarcina acordată şi spiritele sunt conduse din nou în 
interiorul Pământului, sub o supraveghere ceva 
mai strictă. Acolo se vor ocupa cu formarea 
metalelor şi a pietrelor. Evident, această muncă 
este mult mai dificilă şi mai neplăcută. 

Spiritele nu se vor bucura de un nou nivel de 
libertate decât după mulţi ani, şi numai dacă şi-au 
îndeplinit cu rigurozitate sarcinile care le-au fost 
acordate, în scopul eliberării sufletelor aflate 
captive încă în materie. 

Mai există şi un alt motiv pentru care sufletele 
primordiale ţinute captive sunt aduse la suprafaţa 
Pământului, evident, deocamdată numai sub forma 
unor elemente divizate, mai exact a diferitelor tipuri 
de lichide. Ele pot evolua aici, trecând prin toate 
etapele regnului vegetal, apoi animal, sub 
supravegherea spiritelor-ghizi, pentru a avansa 
astfel către mântuire. în interiorul Pământului există 
pretutindeni spirite captive care au parcurs deja 
calea trupului, sau care au căpătat un statut de 
independenţă fără a parcurge această cale. Este 
vorba de spiritele pământului, apei, focului, aerului 
şi munţilor. în afara acestor două categorii de 
spirite mai există nenumărate elemente sufleteşti, 
care trebuie mai întâi adunate şi aranjate în ordine, 
pentru a alcătui fiinţe complete, aflate pe nivelul 
care corespunde evoluţiei ior. 

Cu cât aceste suflete şi spirite se află mai 
adânc în interiorul Pământului, cu atât mai rele sunt 
ele. De aceea, ele trebuie supravegheate 
îndeaproape de către fiinţe înţelepte, mai ales în 
cazul acelor particule sufleteşti care au avut deja 
Şansa să ajungă la suprafaţa Pământului. Pentru 
închegarea unui suflet nu sunt folosite decât 
elementele cele mai pure, în timp ce pentru 
construirea corpului fizic este permisă folosirea 
elementelor mai grosiere şi cu un grad de 



negativitate mai mare. 

Inclusiv corpul uman este alcătuit din 
elemente ale sufletului, dar acestea sunt grosiere, 
viciate şi impure. Aşa se explică de ce după 
descompunerea corpului fizic, aceste elemente 
trebuie să se reintegreze în pământ, relncepându-şi 
de acolo ascensiunea către sufletul fiinţei al cărei 
corp l-au alcătuit cândva. Ele sunt acceptate în 
final în cea de-a treia şi cea mai înaltă regiune a 
atmosferei Pământului, căci nici un spirit pur nu 
poate redeveni complet decât după ce a 
reintegrat în sine toate elementele care i-au 
aparţinut cândva. Această reintegrare este aşa- 
numita „înviere a trupului". 

După cum v-aţi dat seama, spiritele din prima 
regiune au foarte multe lucruri de făcut. De 
aceea, ele beneficiază de pauze pentru odihnă, 
în care spiritele lor obosite trebuie să-şi 
recupereze energia. O asemenea perioadă de 
odihnă este iarna, a cărei durată diferă totuşi, 
fiind mult mai scurtă la Ecuator decât la Poli. 



41. Substanţă şi materie, energk şi material 

Dacă. după moarte, trupul fizic ar trebui să se 
dizolve în ţărână, problema trupului şi a 
sufletului nu ar putea fi rezolvată, tn lumea 
Naturii, chiar şi ţărâna cea mai fină este tot 
materie, şi ea nu se va putea uni niciodată cu 
sufletul şi cu spiritul atâta vreme cât va rămâne 
în această stare grosieră. De aceea, ţărâna în 
care „se întoarce trupul" ar trebui înlocuită 
cu un alt termen, mai potrivit, de „atom specific 
al sufletului", căci există o mare diferenţă 
între materie şi substanţă astrală sau psifiică. 
Nu se poate spune despre atomii sufletului 
că sunt materiali, ci mai degrabă 

substanţiali. 

Să luăm spre exemplu un magnet: partea sa 

vizibilă este 



materie, dar forţa care atrage şi respinge nu 
poate fi văzută de ochii fizici. Fiinţa umană are 
însă şi alte simţuri, care sunt mai apropiate de 
suflet decât văzul fizic, acesta nefiind decât un 
simţ exterior. Simţul auzului este ceva mai 
apropiat de percepţiile sufletului, dar cele mai 
apropiate, aproape unite cu sufletul, sunt simţul 
mirosului şi cel al atingerii. 

Dacă luăm doi magneţi şi îi apropiem unul de 
celălalt, aceştia încep sa se respingă reciproc. 
Este limpede că ei conţin o energie particulară, 
deşi invizibilă. 

Acelaşi lucru este valabil şi în cazul unei 
scântei electrice. Deşi aceasta este vizibilă în 
lumea materială, ea nu reprezintă materie, ci o 
substanţă sufletească sau o energie, care 
sălăşluieşte în materie. Dacă este stimulată, ea 
se manifestă pentru câteva clipe sunt forma 
unei energii penetrante. 

Să analizăm acum praful de puşcă. Un fir din 
acest praf este liniştit şi nu pare să se 
deosebească de restul firelor de nisip materiale, 
în interiorul său se ascunde însă o mare 
energie. Dacă aceasta este stimulată de un 
impuls similar, ea se manifestă pentru un scurt 
interval de timp sub forma unui fulger, fiind 
eliberată. 

Cina din substanţele similare acestei energii 
este focul, care este un excitant. Apa conţine şi 
ea o energie 13 care poate fi stimulată printr-o 
anumită cantitate de căldură. Dacă cineva 
încearcă să pună zăgaz acestei energii, ea 
poate arunca în aer chiar şi cel mai puternic 
cazan, devenind astfel liberă. în aproape orice 
formă de materie există energie. Nu trebuie 
decât să ştii cum poate fi stimulată ea, dacă 
doreşti să o vezi manifestându-se. 

Naturaliştii au descoperit diferite energii 
fundamentale în toate tipurile de materie. Dacă 
aceşti savanţi ar fi mers un singur pas mai 
departe, ei ar fi recunoscut că această energie 
vitală omniprezentă şi atotputernică este însăşi 
sursa din care s-au născut ei, făcând astfel un 
pas uriaş înainte pe drumul 

13 Este vorba de forţa aburului. 

cunoaşterii. Nu ar mai fi necesar atunci să 
cântărească şi să disece'învelişurile moarte, ci ar 
putea trece imediat la studiul stării fundamentale a 
întregii existenţe. 

La ora actuală ei nu fac altceva decât să 
scormonească printre „carapace moarte", încercând 
să demonstreze ca energia vitală este alcătuită din 
elementele acestora. Ce fel de logică te poate 
conduce să crezi că energia, care are atâtea 
manifestări, este moartă? Vă puteţi imagina o 
prostie mai mare decât să pui la îndoială faptul că 
orice efect vizibil trebuie să aibă o cauză vie? Căci 
dintr-o anumită perspectiva, se poate spune că 
moartea înseamnă chiar mai puţin decât 

nimicul. 

Un lucru poate fi considerat „mort" numai atâta 
vreme cat nu manifestă nici o activitate. Sufletul şi 
spiritul unui om pot muri" dacă ca urmare a 
folosirii greşite a libertăţii lor, ele sunt întemniţate 
din nou în închisoarea din care au provenit şi în care 
nu li se permite să execute nici un fel de activitate. 
Energiile care lucrează însă în interiorul şi asupra 
materiei nu pot fi considerate sub nici o formă 
moarte; dimpotrivă, ele sunt vii si inteligente, căci 
nici un efect nu ar putea f. obţinut fără o cauză 
inteligentă. La fel stau lucrurile şi cu energia. De 
vreme ce aceasta poate fi recunoscută după efectele 
pe care le produce, inteligenţa ei trebuie căutată în 
ordinea pe care o respectă ea. De pildă, creşterea 
unei plante nu are loc întâmplător, ci conform 
planului pus la cale de un principiu intern care poate 
fi recunoscut cu uşurinţă. La fel se petrec lucrurile în 
cazul descompunerii, sau al altor fenomene 
naturale: cauza lor trebuie să fie un anumit tip de 
energie, care are la bază un anumit tip de 
inteligenţa. 

Concluzia este următoarea: ori de câte ori sunt 
detectate anumite efecte, la baza lor trebuie să stea 
un număr egal de cauze, si implicit de forţe. Şi cum 
aceste efecte respecta întotdeauna o anumită ordine 
şi un anumit plan, este evident că la baza acestor 
forţe trebuie să stea anumite inteligenţe. Altfel spus, 
în univers există tot atâtea inteligenţe câte energii. 



Sper că am lămurit în această demonstraţie că 
materia este alcătuită din suflete, şi deci din 
inteligenţe, care sunt ţinute captive de anumite 
energii (şi inteligenţe corespondente) superioare, 
conform ordinii şi necesităţii divine. Când termenul 
de captivitate expiră, inteligenţele individuale se 
trezesc din nou la natura lor, de substanţe primare 
ale fiinţei create de Mine, Creatorul, la începutul 
tuturor timpurilor. Această reunificare reprezintă în 
parte munca inteligenţei înseşi, iar în parte munca 
spiritelor superioare, despre care am mai vorbit. 



42, Activtatea lui Dumnezeu se realizează prin intermediul 
spiritelor 



în sine, materia nu poate exista, căci ea nu 
reprezintă decât o simplă aparenţă, ca efect al 
energiei sale 14 . Maniera în care se produce acest 
efect (faptul că obiectul are o formă şi atribute 
precise) nu lasă nici o îndoială asupra faptului că 
energia care îl produce este dublată de inteligenţă. 

Oamenii au învăţat să îşi confecţioneze unelte 
şi instrumente de lucru, dar materia din care sunt 
alcătuite acestea nu poate fi produsă de ei. în 
schimb, spiritele şi îngerii pot face acest lucru, 
întrucât au fost înzestraţi de Mine cu puterea 
necesară în acest scop. 

Vom da câteva exemple pentru a arăta cum 
anumite inteligenţe individuale lucrează într-o 
anumită manieră, în timp ce alte inteligenţe 
lucrează într-o cu totul altă manieră, totul fiind 
realizat sub ghidarea spiritelor superioare. Să 

14 N. Ir. Fizica modernă a demonstrat deja 
acest lucru. Reamintim că textul de faţă a 
fost scris cu un secol şi jumătate în urmă. 



analizăm un păianjen. Vom descoperi în acest 
animal două inteligenţe combinate. Prima li 
permite păianjenului să recunoască hrana de care 
are nevoie, pe care o foloseşte în două scopuri: 
pentru susţinerea naturii sale cu ajutorul 
substanţelor nutritive şi pentru prepararea substanţei 
adezive cu ajutorul căreia îşi construieşte plasa. 
Cea de-a doua inteligenţă se referă la arta de a ţese 
pânza din firele pe care le produce el însuşi, artă 
specifică exclusiv păianjenului, de care el are 
nevoie pentru a putea prinde insectele cu care se 
hrăneşte. Comportamentul lui arată dincolo de orice 
îndoială că păianjenul dispune de o anumită 
inteligenţă, pe care oamenii de ştiinţă o numesc în 
mod greşit „instinct". In realitate, instinctul este 
ceva cu totul diferit: un impuls interior de a face o 
anumită acţiune într-o manieră particulară. 

Ceea ce oamenii de ştiinţă numesc instinct nu 
este de fapt inteligenţa inerentă animalului, ci mai 
degrabă forma în care acesta este ghidat de spiritele 
superioare. Este vorba de două chestiuni diferite: 
una se referă la posesiunea unei anumite abilităţi, 
iar cealaltă la îndeplinirea unei anumite sarcini cu 
ajutorul abilităţii respective. Posedarea unei abilităţi 
nu are nimic de-a face cu capacitatea de a duce o 
sarcină la îndeplinire, căci aceasta din urmă 
presupune o inteligenţă suplimentară. 

Ghidarea de care păianjenul are nevoie provine 
de la spiritele superioare, care îl învaţă, de pildă, 
când şi unde trebuie să înceapă să ţeasă pânza, 
adică să îşi pună în aplicare talentul cu care a fost 
înzestrat. Dacă nu ar exista această ghidare, 
păianjenul fie nu ar putea ţese deloc, fie ar ţese 
încontinuu, fără să se poată opri (ca un mecanism). 

La fel îşi produce viermele de mătase firele 
sale. El beneficiază de două inteligenţe, una 
derivată din elementele pe care le preia din hrană, 
şi cealaltă derivată din elementele pe care le preia 
din aer, care îl ajută să atingă măiestria sa în 
respectiva activitate. La fel ca şi în cazul 
păianjenului, talentul inerent de a „ţese" fire de 
mătase, pe de o parte, şi impulsul 



trezească asemenea sentimente vii în sufletul 
omului? Aceste formaţiuni minerale s-au născut 
din atotputerea lui Dumnezeu, la fel ca şi cel mai 
înalt dintre heruvimi. Cum ar fi posibil ca Energia 
eternă şi primordială a întregii Vieţi să creeze nişte 
pietre „moarte"? De vreme ce' Creatorul şi-a 
încredinţat ideile şi gândurile fenomenului 
materiei, este limpede că interiorul acesteia trebuie 
să fie viu. Altfel spus, pietrele sunt înzestrate cu o 
inteligenţă care îşi găseşte echivalentul în sufletul 
uman. Orice obiect şi orice fiinţă care emană 
energia sa inteligentă şi vie, făcând o impresie 
asupra sufletului uman, trezeşte un ecou în 
inteligenţa acestuia, care are aceleaşi 
caracteristici; invers, obiectul sau fiinţa 
respectivă primesc şi ele o anumită impresie a 
atributelor umane şi a inteligenţei libere a omului. 



44. Spiritele păzitoare din regatul wnaturii 

Orice om ştie cum creşte o plantă. Creşterea 
începe imediat după plantarea seminţei în pământ 
şi se încheie odată cu coacerea fructelor. Sămânţa 
nu şi-ar putea căuta hrana potrivită dacă anumite 
spirite nu ar da instrucţiunile necesare inteligenţelor 
astrale din care este alcătuit sufletul ei. 

O sămânţă de grâu conţine următoarele 
elemente de inteligenţă: mai întâi de toate, ea este 
alcătuită din particule de iubire, adevărata 
substanţă nutritivă din interiorul seminţei. Un al 
doilea efement este de natură spirituală, şi el este cel 
care permite extragerea alcoolului din grâu (la fel se 
întâmplă şi în cazul fructelor). 

(Jn alt element este carbonul, care devine 
vizibil prin ardere. Dacă planta atrage o cantitate 
prea mare din acest element, seminţele pe care le 
generează ea devin negre şi arse. Cin alt element 
pe care îl conţine grâul este oxigenul, 



care permite obţinerea berii din grâu. 

(Jn alt element este sulful eteric, care permite 
combustia seminţei. Mai există şi uleiul care poate fi 
extras din sămânţa de grâu, apoi zahărul, aflat în 
cantităţi destul de mari, la care se adaugă o 
substanţă mucilaginoasă, asemănătoare cu 
cauciucul, care permite obţinerea aluatului. 

în plus, grâul mai conţine şi o mare cantitate de 
hidrogen pur. Această substanţă umple canalul gol 
din interiorul tulpinei, pentru' ca aceasta să nu se 
curbeze. Fără hidrogenul interior, tulpina nu ar 
creşte dreaptă. De aceea, ea este alimentată de 
rădăcini cu o cantitate de hidrogen, umplându- 
se ca un balon, până când capătă fermitatea 
necesară pentru a se susţine singură. După ce 
tulpina atinge această fermitate, hidrogenul este 
direcţional din ce în ce mai mult către noile 
seminţe, aflate pe punctul de a se coace, şi este 
înmagazinat aici, pentru ca noile plante să poată 
dispune de el într-o cantitate suficientă. 

Enumerarea de mai sus arată cu claritate cât 
de numeroase sunt elementele fundamentale din 
care este alcătuită sămânţa de grâu. Cine 
stimulează adunarea şi ordonarea acestor 
elemente? Spiritele care monitorizează acest 
proces de creştere a plantei. Spiritele inferioare au 
în grijă un singur câmp de activitate. Ele ghidează 
elementul pe care îl monitorizează prin voinţa lor, 
care devine lege pentru acesta. Spiritele ştiu exact 
unde se găseşte în pământ elementul respectiv, ce 
cantitate trebuie extrasă de plantă din sol şi ce 
cantitate de !a stele, în ce proporţie şi cum. 

După ce sămânţa a fost sădită, spiritul suflă 
asupra câmpului voinţa sa, activând elementul 
corespondent şi silindu-1 să intre în mişcare şi să-şi 
ocupe locul cuvenit, în conformitate cu inteligenţa 
sa captivă. După ce şi-au ocupat locul cuvenit în 
interiorul plantei, elementele încep să-şi execute 
sarcinile pe care le-au primit, pentru care posedă 
inteligenţa şi energia necesară, sub forma unor 
fiinţe asemănătoare unor jnfuzoare. Cinele dintre 
acestea creează 



rădăcinile şi canalele interioare ale plantei, altele 
pătrund în rădăcini, le hrănesc şi le dezvoltă. în 
continuare, altele pătrund prin rădăcini şi creează 
tulpina, altele lucrează la canalele interioare ale 
acesteia, la pompe şi valve. Alte fiinţe, mai pure, 
urcă prin aceste canale şi dau naştere frunzelor. 
Forma acestora depinde de inteligenţa pe care le-a 
imprimat-o constructorii lor. Altele, încă şi mai 
pure, creează florile. în sfârşit, cele mai pure dintre 
ele dau naştere fructelor, iar inteligenţele centrale 
spirituale se unesc cu fructul pentru a crea 
seminţele. Ele se înfăşoară într-un ţesut protector 
suficient de dens pentru ca alte inteligenţe, mai 
puţin pure, sa nu-1 poată penetra. 

Când planta s-a copt, ca urmare a tuturor acestor 
activităţi concertate, spiritul care a lucrat pe acest 
câmp îşi încheie munca, lăsând restul pe seama 
oamenilor. Mai există totuşi anumite spirite ale 
naturii care continuă să lucreze, permiţând disoluţia 
viitoare a acelor părţi ale plantei care nu aparţin 
fructului, pentru ca elementele lor să poată fi 
folosite pentru recolta următoare. 

Acestea sunt spiritele care controlează câmpurile 
şi toate speciile de plante. Fiecare spirit 
monitorizează câte o specie particulară de plante, 
într-un loc dat, având datoria să aibă grijă de 
aceste plante, care trebuie să aibă aceleaşi 
caracteristici şi forme. 

Cea mai mică neglijenţă din partea acestui spirit 
va avea drept consecinţa compromiterea recoltei. 
Acest lucru se întâmplă destul de frecvent, căci 
aceste spirite nu au o voinţă captivă, ci liberă, lucru 
necesar, căci nu poţi evolua dacă ai o voinţă captivă. 
Atunci când oamenii fac greşeli mari şi trebuie 
disciplinaţi prin compromiterea recoltelor, spiritele 
guvernatoare nu au altceva de făcut decât să le 
încredinţeze recoltele unor asemenea spirite 
neglijente. Acestea nu reuşesc să atragă elementele 
eliberate ale sufletului plantei în ordinea corectă; ele 
se ridică imediat în cea de-a doua regiune 
atmosferică şi se unesc aici cu spiritele naturii, 
provocând furtuni şi vreme 



urâtă, care contribuie şi ele la compromiterea 
recoltelor. 

Pentru ca aceste acţiuni neautorizate să nu se 
petreacă haotic, există spirite superioare care 
monitorizează activitatea celor inferioare şi 
supraveghează zone mult mai întinse (nu un simplu 
câmp). Plastic vorbind, ele ar putea fi comparate 
cu un mare proprietar de terenuri, care angajează 
numeroşi administratori şi lucrători agricoli, şi care 
ştie foarte bine ordinea în care trebuie efectuate 
lucrările. El împarte sarcinile pe lucrători, astfel 
încât fiecare ştie ce trebuie să facă la locul său de 
muncă. Proprietarul îi supraveghează pe toţi şi le 
distribuie sarcini în funcţie de capacităţile fiecăruia. 
Spiritele responsabile de anumite districte nu 
interferează niciodată cu activitatea spiritelor 
vecine. La rândul lor, ele au un spirit superior, care 
supraveghează o întreagă ţară, punând ordine la 
nivelul întregii administraţii. Numai spiritele din a 
treia regiune atmosferică pot atinge acest rang. 
Mai multe ţărişoare alcătuiesc un regat, care este 
guvernat de un înger princiar. Dar mai presus de toţi 
se află Prinţul Prinţilor, care deţine controlul asupra 
tuturor regatelor şi asupra tuturor elementelor 
individuale, lucru pe care nici un spirit nu l-ar 
putea face singur. De aceea, se poate spune că 
afirmaţia potrivit căreia: „Ochii Domnului văd tot 
ce se petrece" este cât se poate de corectă. 



45. Miner alei- atribute 



Regatul plantelor este o zonă de tranziţie între 
regatul mineral şi eterul care coboară din spaţiul 
cosmic (fiind energia emanată de constelaţii) sub 
formă de rouă care hrăneşte regatul animalefor. 



în esenţă, nici regatul plantelor nici cel mineral 
nu există într-o formă absolut pură, căci ele 
interferează cu regatul animal. Orice mineral este 
alcătuit din diferite specii de infuzoare, formate la 
rândul lor din elemente de inteligenţă psihică 
individuale. Cei care dispun de o cantitate cât de 
mică de înţelepciune spirituală vor înţelege imediat 
care sunt elementele de inteligenţă din minerale şi 
plante. 

Este suficient să privim atributele mineralului sau 
plantei respective; acestea corespund elementelor 
fundamentale. Fiecare dintre acestea este unic, şi 
deci este înzestrat cu o inteligenţă individuală, 
servind unui scop precis. Pentru constituirea 
mineralului, diferitele elemente care îl alcătuiesc 
trebuie să se unească în ordinea cuvenită. Spre 
exemplu, dacă analizăm o bucată de fier şi 
constatăm care sunt atributele individuale ale 
acestui metal, ne putem da seama care sunt 
elementele necesare pentru structurarea acestui 
mineral. Fierul este greu, iar greutatea este 
provocată de un element subtil, care se ridică la 
suprafaţă din adâncurile Pământului (este un 
element teluric). De aceea, forţa lui trage 
întotdeauna în direcţia pe care o cunoaşte şi în care 
a fost nevoit să stea în captivitate o lungă perioadă 
de timp, chiar dacă acum este legat de acest metal. 
Direcţia greutăţii în acest element este sinonimă cu 
atracţia iubirii, aşa cum este înţeleasă ea în lumea 
elementelor inferioare. 

Putem remarca în continuare duritatea fierului. 
Acest atribut specific ascunde un alt tip de 
inteligenţă, extrem de egoistă, care împiedica 
apropierea fierului de vecinii săi. Este evident că şi 
acest element provine din lumea inferioară. 

Mai departe, constatăm că fierul este plastic, 
ceea ce denotă deja o inteligenţă psihică 
superioară, o acceptare născută din smerenie. De 
aceea, acest atribut este mai puternic decât primele 
două. Ele nu pierd totuşi nimic din caracterul lor în 
prezenţa acestuia, dar sunt nevoite să acţioneze în 
funcţie de el. Aşa se explică de ce fierul devine încă 
şi mai uşor de modelat dacă este încălzit la roşu. 



Această stare corespunde umilinţei. Cu cât 
voinţa şi smerenia fierului sunt testate mai 
puternic prin intermediul focului, cu atât mai 
mult se amplifică ele. Şi acest element provine 
tot din lumea inferioară, dar face deja parte din 
categoria elementelor mai evoluate, căci a 
învăţat deja să asculte. 

Un alt atribut distinctiv al fierului este 
capacitatea de disoluţie. După cum se ştie, fierul 
poate fi dizolvat în acid sau poate fi topit la 
căldură. Acest element conţine în el 
inteligenţa libertăţii. Dacă descoperă şansa de a 
se elibera, el atrage după sine pe toate 
elementele de care am vorbit anterior. Prin 
natura sa, acest element corespunde forţei 
centrifuge, adică tendinţei de a se dilata la infinit 
(dacă nu ar avea propria sa limitare). 

Pentru a împiedica această dilatare la infinit, 
trebuie să existe un alt atribut: o inteligenţă 
subtilă care să manifeste o perseverenţă de 
neclintit. Această forţă are întotdeauna tendinţa 
să se retragă în sine, având aşadar o direcţie 
opusă celei amintite anterior. Acest atribut îl 
limitează pe cel care tinde către expansiune, şi 
invers. Este numit forţa centripetă. 

Mai putem observa şi un alt atribut al acestui 
metal: lipsa de efort cu care se înroşeşte la foc. 
Această reacţie este provocată de mânia 
inerentă fierului, care se află de obicei într-o 
stare latentă. Dacă este stimulată, ea devorează 
toate celelalte elemente şi le aduce la nivelul 
său. Toate atributele descrise până acum provin 
din lumea inferioară (telurică, sau de jos), 
neputând niciodată alcătui, prin ele însele, fierul 
propriu-zis. Apariţia metalului nu devine posibilă 
decât prin adăugarea atributelor celeste, mai 
nobile, provenite de la stele. Cum pot fi 
recunoscute acestea? 

Dacă este frecat, fierul emană un miros acid, 
metalic. Acest miros este un element înzestrat 
cu inteligenţă care manifestă deja iubirea 
activă, la fel cum aerul vital este prezent în toţi 
acizii şi în oxigenul gazos. Viaţa nu este altceva, 
din perspectiva spirituală, decât iubire pură. 
Acest element 



reprezintă principiul care uneşte celelalte atribute ale 
fierului. El nu numai că pătrunde în întregime bucata 
de fier, dar chiar o înconjoară pe aceasta cu un 
balon de oxigen. Aşa se explică apariţia mirosului 
specific. 

Un alt atribut al acestui metal este marea sa 
dorinţă de a accepta electricitatea. Cauza este 
inteligenţa mobilităţii, care îi amplifică dorinţa 
pentru unificare socială. Acest element nu se află 
sub restricţie, ca cele precedente, pătrunzând şi 
înconjurând întregul metal. întrucât sunt totuşi 
înrudite, el va face efortul constant să le elibereze şi 
să şi le atribuie. 

De regulă, acest atribut se manifestă sub formă 
de rugină, care în timp cuprinde şi dizolvă întregul 
bloc de fier. în sine, rugina nu este tot una cu 
elementul electric, care rămâne de-a pururi liber, 
ci se referă la celelalte atribute, înrudite cu acesta şi 
care fac eforturi să devină la fel de libere ca el. Este 
evident că şi acest atribut provine tot din lumea 
celestă. 

Atributul matern al fierului este luciul său şi 
culoarea alb-cenuşie. Acest element poartă în sine 
calitatea „stării de pace". Starea de pace este 
sinonimă cu starea de echilibru, singura care 
permite obţinerea unei suprafeţe netede, capabilă 
să recepteze lumina, la fel ca o oglindă. Acest 
element este caracteristic fierului în orice stare s- 
ar afla acesta, dar nu este ferm asociat cu el. 
Atributul devine una cu fierul numai dacă suprafaţa 
acestuia este curăţată, netezită şi şlefuită. Dacă 
particulele suprafeţei, care ating o stare de odihnă 
perfectă prin şlefuire, sunt zgâriate sau corodate, 
atributul dispare imediat în zona respectivă. 
Sufletul nu este receptiv la lumină decât dacă intră 
în starea de pace specifică spiritului (trebuie să 
precizăm că natura spiritului este tocmai această 
stare de pace). Aşa se explică de ce înţelepţii de 
altădată nu le urau celor decedaţi altceva clecât 
pace şi lumină. 



46 & 47. Structura elementelor de inteligenţa la fiinţele vii 



Dacă fierul este bătut cu ciocanul, el devine 
elastic. Această elasticitate reprezintă un alt 
atribut celest, fiind identică cu puterea voinţei 
care corespunde ordinii divine şi care nu se 
schimbă de pe o zi pe alta. Dacă această voinţă 
este deviată de la sensul ei original, ea revine 
imediat la acesta. Această forţă specifică este 
foarte răspândită în sfera inferioară a atmosferei, 
penetrând practic toţi atomii de aer. Aşa se face 
că aerul are o elasticitate maximă. 

Deşi este vorba de o putere celestă (provenită 
de la stele), ea pătrunde întregul glob pământesc, 
justificând toate mişcările care se produc în 
interiorul şi asupra acestuia. Ea reprezintă 
principiul care generează mişcarea şi 
elasticitatea tutu-B ror corpurilor. Singurul 
element care o anihilează este focul, dar numai 
deoarece acesta dă naştere unei activităţi excesiv 
de intense - nu poate fi vorba în nici un caz de o 
dispariţie a acestei puteri extrem de importantă. 
Fierul incandescent pare să-şi piardă această 
putere, dar ea revine de îndată ce metalul se 
răceşte, fiind din nou lovit cu ciocanul. 

Acest element este asociat cu lumina, fiind 
alcătuit din atomi luminoşi. El ia forma unor 
bule transparente, extrem de mici, care pătrund 
prin toţi porii materiei. Dacă aceşti pori sunt 
închişi (aşa cum se întâmplă în cazul fierului 
lovit cu ciocanul), bulele nu mai pot scăpa, 
fâcându-şi cunoscută prezenţa atotputernică 
atunci când fierul este îndoit. Tija de metal 
îndoită revine imediat la forma sa iniţială. 

Unii oamenii de ştiinţă au numit aceşti atomi 
de lumină: „monade eterice luminoase 15 ". 
Denumirea este corectă, căci 

" N.'lr. in epoca modernă, aceşti atomi au 
fost descoperiţi de ştiinţă şi numiţi ,, fotoni". 



termenul de „monadă" înseamnă „unul singur de 
acest fel", întrucât elementul elasticităţii se naşte 
din lumină, el este cu totul special, mai ales în sfera 
intelectuală. El adoră starea de spirit împăcată, pe 
care o caută cu perseverenţă. Având în vedere că 
însăşi natura sa include principiul stării de pace, 
orice restricţie adusă acestei stări îl determină să 
încerce să revină la starea de pace anterioară. De 
aceea, atunci când este scos din echilibrul său, el 
exercită o forţă motivaţională maximă, căreia nimic 
nu-i poate opune rezistentă. 

Mai există şi un alt element, înzestrat cu un alt 
tip de inteligenţă, în acest metal. El nu operează 
numai la nivelul fierului, ci şi al plantelor şi 
animalelor, ceea ce reprezintă un nou argument 
care atestă faptul că fierul nu este un corp mort, 
căci dacă este stimulat corect, el dezvăluie aceeaşi 
putere inteligentă care se manifestă şi în cazul 
animalelor. 

In ce constă însă acest element? Este vorba de o 
scânteie minusculă de lumină, situată în centrul bulei 
de care vorbeam anterior. Această scânteie 
reprezintă o inteligenţă cu o mare putere de voinţă, 
care rămâne într-o stare latentă în închisoarea ei 
atâta vreme cât nu este stimulată printr-o lovitură 
sau prin presiune. Dacă bula este supusă însă unei 
presiuni, ea răspunde din interior cu o forţă egală, 
presând pereţii bulei, la fel cum presează aerul 
pereţii unui balon. Dacă presiunea sau lovitura 
sunt' de mici proporţii, ea răspunde printr-o 
vibraţie uşoară, care generează un sunet. Dacă 
presiunea sau lovitura sunt foarte puternice, ea 
răspunde cu o mare forţă, care spulberă pereţii 
închisorii în care este ţinută, şi devine vizibilă ca o 
scânteie de foc. De altfel, focul stimulează acest 
element, care devine absolut activ, distrugând tot ce 
atinge în cale. 

Acum, că am analizat toate elementele şi 
atributele specifice acestui metal, dar care sunt 
prezente în egală măsură şi în regatul vegetal şi în 
cel animal, credem că am demonstrat faptul că viaţa 
animală există inclusiv în regatul mineral. 
Explicaţia este simplă: inteligenţele individuale sunt 



întotdeauna aceleaşi, indiferent dacă operează în 
cadrul mineralelor, al plantelor sau al animalelor, 
cu o singură diferenţă - în cazul mineralelor, 
numărul de combinaţii ale acestor inteligenţe este 
foarte limitat, în timp ce în cazul plantelor, dar 
mai ales al animalelor, numărul şi 
complexitatea lor creşte proporţional. 

Astfel, un mineral este alcătuit din 8-20 de 
inteligenţe, în timp ce există plante care dispun de 
câteva mii de asemenea principii inteligente, iar 
unele animale au în structura lor chiar câteva 
milioane. Cât despre fiinţele umane, acestea 
dispun de un număr atât de mare de principii 
inteligente, provenite deopotrivă de la stele şi de la 
atomii Pământului, încât acesta nici nu pot fi practic 
numărate. 

Viaţa animală nu este cu desăvârşire absentă din 
regatul mineral, căci orice obiect din acest regat este 
alcătuit dintr-un număr mai mic sau mai mare de 
principii inteligente, care apar în faţa ochiului 
spiritual ca nişte forme de animale vii (forme vii 
înzestrate cu inteligenţă). 

Dacă aţi avea un microscop care ar putea mări de 
şase milioane de ori, aţi descoperi într-o singură 
picătură de apă un mare număr de forme animale. 
Toate acestea sunt înzestrate cu inteligenţe 
individuale, tratându-se reciproc cu ostilitate, 
luptându-se una cu cealaltă, şi chiar distrugându-se 
reciproc. în locul celor distruse iau însă naştere ale 
forme, care le integrează pe cele vechi, 
consumându-le. Când o asemenea formă atinge 
starea de saţietate, ea cade la fundul apei, 
odihnindu-se. 

După ce majoritatea acestor forme coboară la 
fund, ele se asociază, creând un fel de masă 
amorfă, care pare materie moartă, dar care nu 
reprezintă altceva decât o multitudine de inteligenţe 
capturate care, dacă se vor dizolva din nou, pot 
prinde din nou viaţă în forme noi. Această 
activitate este realizată de spiritele naturii, despre 
care am mai vorbit atunci când am descris 
activităţile din regatul vegetal. 

Am afirmat că în regatul mineral, al metalelor 

sau al 



pământul 'şi Luna 

materiei, există 10-20 de inteligenţe care operează, 
în timp ce în regatul vegetal numărul acestora este 
de ordinul miilor, iar în regatul animal de ordinul 
milioanelor, şi chiar al milioanelor de milioane. In 
cazul oamenilor, numărul acestor principii 
inteligente este practic infinit. Vom explica această 
stare de fapt prin câteva exemple comparative. 

Fierul poate fi încălzit până la incandescenţă şi 
forjat, astfel încât partea din faţă poate fi desprinsă 
şi lipită la spate. Oricâte schimbări i-am aduce, fierul 
rămâne însă fier, la fel ca şi înainte de schimbări. La 
fel se petrec lucrurile şi în cazul 

celorlalte metale. 

Pietrele sunt ceva mai apropiate de lumea 
plantelor, fiind înzestrate cu mai multe principii vii 
decât metalele. Cu cât sunt mai simple, cu atât mai 
nobile şi mai numeroase sunt principiile din care 
sunt alcătuite ele. De aceea, dacă sunt distruse, 
pietrele nu mai pot reveni la starea lor iniţială. 
Materia lor nu se schimbă dacă o piatră mare este 
spartă în mai multe bucăţi mici, dar acestea nu mai 
pot fi unite în aceeaşi masă materială, aşa cum se 
întâmplă cu metalele supuse focului, căci focul 
schimbă natura pietrelor. 

Explicaţia are legătură cu numărul principiilor 
inteligente, care este mult mai mare în cazul 
pietrelor decât în cel al metalelor. Dacă ordinea în 
care sunt distribuite aceste inteligenţe este 
schimbată prin eliberarea câtorva dintre ele, materia 
din care este alcătuită piatra se schimbă. 

Să luăm spre exemplu o piatră de calcar în 
stare brută. Prin ardere, aceasta se transformă în var. 
în starea sa iniţială, calcarul poate rămâne în apă 
mii de ani fără a se dizolva; dimpotrivă, el devine 
tot mai dur, căci în apă există şi alte principii care 
se unesc cu el. Dacă amestecăm însă varul cu apa, 
acesta se va dizolva şi se va transforma în numai 
câteva minute într-o pastă albă. Ce s-a întâmplat? 
Prin ardere, o parte din elementele sale 
constitutive au scăpat; este vorba chiar de acele 
elemente care dădeau calcarului densitatea şi 
duritatea sa. Când varul este amestecat cu apă, el 
pierde noi 



elemente, iar cele care rămân îşi pierd astfel 
coerenţa, se destramă, şi varul se transformă în 
pastă. Prin uscarea acestei paste, o parte din 
elementele eliberate revin în structura varului, care 
îşi redobândeşte o parte din soliditatea iniţială, 
putând fi folosit în construcţii ca liant. 

Acest exemplu demonstrează că pietrele nu pot fi 
supuse schimbării la fel ca metalele, fără a-şi 
pierde atributele iniţiale. Acelaşi principiu se 
aplică, într-o măsură chiar mai mare, cleiului. Dacă 
este încălzit, el îşi pierde complet atributele 
iniţiale. 

9 

Să analizăm acum o plantă obişnuită. Cât de 
diferit se comportă ea! Ordinea în care sunt 
distribuite elementele ei este atât de fermă încât 
nimic nu mai poate fi schimbat, nici măcar un 
singur atom, fără a distruge natura iniţială a plantei. 
Chiar şi în cele mai simple plante, structura 
elementelor este foarte bine ordonată, în timp ce în 
regatul mineral elementele sunt separate şi divizate. 

Să luăm spre exemplu un muşchi sau o ciupercă 
ce cresc de pe o zi pe alta. Elementele care 
alcătuiesc rădăcina nu pot da naştere tulpinei. După 
cum se vede, chiar şi la nivelul rădăcinii există o 
ordine bine stabilită, care nu poate fi încălcată. De 
pildă, dacă un principiu subtil orientat către sud şi-ar 
schimba direcţia către nord, această schimbare ar 
provoca un haos atât de mare încât planta ar pieri. 

Aşa se explică de ce atunci când resădesc 
copacii, grădinarii observă întotdeauna cu atenţie 
direcţia în care sunt orientate rădăcinile şi 
ramurile. Dacă schimbă această orientare, copacul 
va creşte fie foarte greu, fie nu va creşte deloc, căci 
există o mare diferenţă între elementele orientate 
către nord şi cele orientate către sud. Cele mai 
sensibile în această direcţie sunt coniferele. Dacă 
nu sunt resădite în aceeaşi direcţie, acestea se 
veştejesc şi mor. Acelaşi lucru se petrece cu 
mlădiţele altoite. O mlădiţă luată din partea de 
nord a unei plante şi altoită în partea de sud a unei 
alte plante nu va creşte, căci principiile care stau 
la baza ei nu sunt 



aceleaşi. 

Chiar şi cea mai mică parte a unei frunze are 
propriile ei principii active; deşi ea se află într-o 
relaţie foarte strânsă cu vecinele sale, nu este 
vorba de o identitate. Ordinea pe care trebuie să 
o respecte aceste principii este atât de complexă 
încât nici un om nu ar putea-o înţelege complet. 
Cu cât te apropii mai mult de extremităţile unei 
plante, cu atât mai mare este numărul 
principiilor inteligente şi cu atât mai imuabilă 
devine ordinea la care sunt supuse acestea. Pe 
de altă parte, această ordine nu este încă 
foarte fermă în mlădiţele copacilor tineri, ceea 
ce permite altoirea acestora. 

Dacă o ordine atât de imuabilă există 
printre plante, pentru a le permite să fie ceea 
ce sunt - respectiv nişte instituţii necesare 
pentru eliberarea inteligenţelor astrale - vă puteţi 
imagina cât de strictă trebuie să fie ordinea la 
care sunt supuse principiile în lumea animală. 



48, Hotare între regatele naturii 

Nici până în ziua de azi oamenii de ştiinţă nu 
au reuşit să stabilească limita de la care 
mineralele trec în lumea vegetală, iar plantele 
în cea animală. Care este ultima plantă pe scala 
evoluţiei, cea mai completă între toate, dincolo 
de care nu se mai poate dezvolta nici o altă 
plantă? La fel, unde începe evoluţia animalelor? 
Care este cel mai incomplet animal între toate? 

La suprafaţa Pământului cresc destule 
plante care seamănă mai degrabă cu nişte 
animale. Invers, există animale care seamănă 
mai degrabă cu plantele. Există şi minerale care 
aduc mai mult cu plantele decât cu pietrele, şi 
invers. Numeroase animale au extremităţi care 
aduc cu cele ale plantelor, şi plante care poţi să 
juri că sunt nişte animale. 



Trebuie să înţelegeţi că hotarele între cele trei 
lumi nu pot fi stabilite cu precizie, cu atât mai 
mult cu cât există numeroase specii de plante şi 
de animale care nu sunt cunoscute aproape deloc 
astăzi, întrucât trăiesc pe rundul oceanelor. 

Spre exemplu, nu s-a stabilit încă cu 
certitudine cui aparţin coralii: aparţin lumii 
minerale, vegetale sau animale? Oamenii de ştiinţă 
competenţi ştiu însă că aceştia sunt alcătuiţi dintr- 
o specie de viermi foarte mici, care se unesc unii 
cu ceilalţi şi dau naştere unei crenguţe de coral. 
Aceşti viermişori sunt animale. Când se întăresc, 
masa lor devine însă la fel de fermă ca şi cea a 
pietrelor preţioase. Pe de altă parte, forma care se 
dezvoltă gradat prin unirea acestor crenguţe aduce 
cu un copăcel desfrunzit, cu numeroase ramuri. 
Rezultă un conglomerat de animale din care rezultă 
o masă asemănătoare unui mineral, cu o formă de 
plantă. 

în apa oceanelor există o multitudine de animale 
mai mari sau mai mici care aparţin în mod evident 
tuturor celor trei regate, într-o măsură chiar mai 
mare decât coralii. Să luăm spre exemplu caracatiţa. 
Fără nici o îndoială, aceasta este cel mai mare 
animal de pe Terra; la maturitate, ea măsoară 850 
de metri în lungime şi aproximativ 170 de metri în 
lăţime şi grosime. Acest animal nu are o formă 
particulară; când se ridică din când în când la 
suprafaţa oceanului, forma ei seamănă cu o insulă 
pustie, pe care poate creşte uneori o vegetaţie 
abundentă. Muşchii, algele şi alte formaţiuni marine 
cresc uneori pe spatele ei, la care se adaugă şi alte 
formaţiuni roşii, asemănătoare unor pietre ponce, 
pe care le elimină caracatiţa şi care plutesc 
deasupra apei, în jurul ei. 

în aparenţă, acest animal seamănă cu o plantă şi 
cu un mineral. Când o navă mai mică se loveşte 
de spatele giganticului animal, acesta se scufundă 
imediat şi ridică nişte braţe de un alb strălucitor, cu 
o lungime de 51 de metri, asemănătoare unor 
trompe de elefant, cu care prinde nava, pe care o 
înghite cu gura sa imensă. Stomacul ei posedă o 



putere digestivă căreia nu-i poate rezista nimic, nici 
chiar pietrele, metalele sau lemnul. Caracatiţa 
consumă absolut totul; nimic nu rămâne nedigerat, 
nici chiar cea mai mică particulă. Acest lucru 
explică de ce pe spinarea ei cresc atâţia paraziţi de 
natură vegetală sau minerală. 

Se pune o întrebare naturală: cărui regat îi 
aparţine acest animal? Forma ei pare aceea a unui 
mineral, semănând cu o bucată de pământ. întrucât 
pe spinarea ei cresc mai multe tipuri de plante, ea 
poate fi considerată o plantă oceanică (există şi 
plante carnivore). 

Unui om raţional i-ar fi foarte dificil să plaseze 
această creatură într-un regat anumit. Ce să mai 
vorbim de dificultatea pe care ar avea-o un om de 
ştiinţă de a plasa Pământul însuşi într-o categorie 
sau alta! întrucât produce pe suprafaţa sa o 
multitudine de minerale, el poate fi considerat ca 
făcând parte din regatul mineral. Nu este mai 
puţin adevărat că din el se nasc o sumedenie de 
plante, deci nu ar fi greşit să fie considerat ca 
făcând parte din regatul vegetal. Putem aplica 
acelaşi raţionament şi pentru încadrarea lui în 
regatul animal, căci viaţa animală abundă pe 
suprafaţa lui. 

In realitate, nu există o demarcaţie clară între 
regatul mineral, cel vegetal şi cel animal. Nu există 
decât un singur regat, care este lumea fiinţelor vii, 
cu formele lor diferite. în esenţă, fiecare fiinţă vie 
este un animal, nu un mineral sau o plantă. Aşa se 
explică dificultatea de a trasa o linie de demarcaţie 
între cele trei regate. Singurele linii de demarcaţie 
sunt cele care separă nivelele de evoluţie ale 
flintelor. 



49* Influenţa spiritelor asupra sufletului animai Dezvoltarea 
corpului 



Am afirmat de mai multe ori că spiritele din 
regatul mineral şi din cel al plantelor aranjează 
principiile inteligente In ordinea corectă, dând 
naştere unor fiinţe complete prin conectarea 
principiilor telurice cu cele stelare. Nu ne mai 
rămâne decât să studiem formarea sau tranziţia 
sufletului din lumile precedente în regatul animal 
şi în ce constă influenţa spiritelor asupra acestui 
proces. 

în orice animal este prezent - într-o oarecare 
măsură - un suflet dezvoltat, activat de aşa-numitul 
spirit vita! 16 care îl înconjoară, făcând legătura 
între el şi corpul său grosier. Acesta este 
elementul care desparte regatul animal de cel 
vegetal, şi cu atât mai mult de cel mineral. 
Animalul dispune acum de un suflet liber, în 
timp ce sufletul vegetal şi cel ' mineral sunt 
încă foarte divizate şi întrepătrunse cu materia, la 
fel cum spiritul vinului este divizat între boabele 
strugurelui. Dar unde se ascunde acest principiu 
spiritual? în cazul strugurelui, spiritul vinului este 
încă foarte divizat şi nu poate manifesta efectul 
care îi este specific, căci el se ascunde printre 
mii de alte asemenea principii eterice. Dacă este 
adunat de la mai mulţi struguri şi extras prin 
distilare, el reuşeşte sâ-şi manifeste plenar 
puterea. 

Cam la fel se petrec lucrurile şi cu sufletul 
animal. Acesta este alcătuit dintr-o 
multitudine de principii eterice substanţiale 
care reprezintă în sine fiinţe inteligente, şt cu cât 
acestea sunt mai numeroase, cu atât mai 
complexă este fiinţa pe care o alcătuiesc. Când 
două animale de sexe diferite se angrenează 
într-un act de procreaţie, spiritele atrag aceste 

'6 ti. Ir. in literatura spirituală, acest 
înveliş este cunoscut sub denumirea de corp 
vital sau eteric. 



elemente sufleteşti sau psihice în interiorul 
organelor sexuale şi le închid, chiar în momentul 
procreaţiei, într-un înveliş material subţire (un fel 
de piele). în interiorul acestui înveliş, sufletul 
devine activ şi începe să îşi ordoneze elementele, în 
funcţie de inteligenţa de care dispune. 

Când sufletul şi-a pus elementele în ordine în 
acest prim înveliş, spiritele au grijă ca el să 
primească o hrană corespunzătoare, prin organele 
care se dezvoltă în pântecul matern, clădind astfel 
viitorul corp fizic. Evident, sufletul îşi creează 
singur corpul, sub supravegherea constantă a 
spiritelor. 

Dezvoltarea corpului se realizează astfel: mai 
întâi, sufletul eteric substanţial trebuie să-şi pună în 
ordine elementele psihice (înzestrate cu 
inteligenţă); cu alte cuvinte, aceste inteligenţe se 
aranjează în ordinea cuvenită, în acord cu legea 
asimilării care le este inerentă. De altfel, fiecare 
din aceste elemente eterice, care acum devin 
aproape fizice, poartă în sine o idee completă care 
se materializează într-o formă particulară; în timpul 
perioadei de formare a noii fiinţe, aceste atribute ale 
sufletului sunt transferate corpului fizic. Când este 
pe deplin dezvoltat, corpul nu reprezintă altceva 
decât forma specifică a sufletului care a pătruns în 
pântecul animalului în momentul procreării. Când 
forma din pântecul matern este complet 
dezvoltată, şi dacă ea a fost constituită corect, 
sufletul se poate odihni o vreme, timp în care corpul 
continuă să se dezvolte de la sine, prin intermediul 
hranei pe care o primeşte de la mama sa. 
Următoarea activitate a sufletului va avea loc la 
nivelul organelor interne. 

Inima noii creaturi îşi începe bătăile, fluidele îşi 
încep circulaţia internă, iar stomacul acceptă hrana 
ingerată. Când organele interne încep să 
funcţioneze, fătul devine viu în pântecul matern. 

După formarea tuturor organelor şi a sistemului 
nervos, inclusiv după apariţia corpului vital (asociat 
cu sufletul) ca urmare a unui proces de 
fermentare electromagnetică, 



spiritele guvernatoare se întorc şi slăbesc 
legăturile dintre făt şi pântecul matern, 
eliberând astfel noua fiinţă. 

După naştere, puiul de animal trebuie hrănit 
o vreme tot de trupul mamei. Astfel, mamiferele 
îşi alăptează puii, în timp ce alte animale elimină 
anumite secreţii. Amfibiile secretă în apă sau la 
sol anumite mucilagii, din sfârcuri sau pe gură. 
Corpul puiului continuă astfel să se dezvolte, 
devenind treptat capabil să se hrănească singur. 

începând din acest moment, sufletul care 
sălăşluieşte în interiorul trupului începe să 
transforme elementele materiale ale corpului în 
elemente substanţiale corespondente , sub 
directa coordonare a spiritelor guvernatoare. In 
timpul vieţii, elementele se dezvoltă, conducând 
Ia o viaţă sufletească mai bogată (sau altfel spus, 
la o îmbogăţire a sufletului). Când sufletul 
atinge nivelul maxim de dezvoltare, el începe să 
îşi neglijeze din ce în ce mai mult corpul fizic. 

Astfel neglijat, corpul începe să se ofilească 
din ce în ce mai tare, până când devine o 
adevărată povară pentru suflet, nemaiputând sa- 
şi îndeplinească sarcinile pentru care a fost 
creat. Prin intermediul corpului vital, el îi 
provoacă sufletului durere. Deşi neplăcute, 
aceste dureri contribuie decisiv la desprinderea 
sufletului de corpul său. Odată eliberat, sufletul 
este capturat din nou de spiritele guvernatoare şi 
aşezat pe un nivel animai superior, care este cu 
mult mai complicat decât cel precedent. Pe noul 
nivel, sufletul devine din nou activ, în maniera 
descrisă anterior. 

Elementele corpului părăsit de suflet sunt 

dizolvate, căci 

17 ti. Ir. De remarcat că in limbajul iui 
Lorber, termenul de „substanţial" are o 
conotaţie diferită de cea pe care'i-o atribuim 
noi in mod normai Diferenţa dintre 
„material" şi „substanţial" echivalează cu 
ceea ce literatura spirituală clasică descrie ca 
fiind „materie fizică", supusă într-o mai mare 
măsură proceselor de transformare (deci mai 
efemera), şi „materia subtilă (astrală)", 
practic indestructibilă (sau oricum, mult mai 
durabilă). Din aceasta din urmă este 
alcătuit sufletul. 



ele nu au fost nici o clipă predestinate 
independenţei, ci au fost adunate de suflet numai 
pentru a-i îndeplini misiunea. După disoluţie, 
elementele sunt aranjate într-o anumită ordine, 
alcătuind un nou psihic feminin, pe nivelul superior 
de evoluţie al animalului. Cât despre psihicul pe 
care l-am descris până acum (de pe nivelul 
inferior), acesta a fost un psihic masculin. 

Ce se întâmplă însă cu elementele trupurilor 
feminine care intră în disoluţie? Acestea se unesc cu 
elementele masculine, căpătând astfel capacitatea 
de a da naştere pe noul nivel atât unor fiinţe 
masculine, cât şi unor fiinţe feminine. Dacă mama 
nu ar avea această capacitate, cum ar putea da ea 
naştere unor pui de sexe diferite? Toate aceste 
legităţi fac parte din ordinea inerentă sufletului, 
care îşi ordonează elementele inteligente în 
conformitate cu Legea Asimilării. 

5U Infhienţek spiritelor în timpul procreării 
umane 



Nu există diferenţe prea mari între procrearea 
animalelor şi cea umană. Pentru ca un om nou să se 
poată naşte, sufletul lui trebuie să fie deja complet 
structurat. Altfel spus, el trebuie să unească toate 
elementele substanţiale corespondente^oriunde ar 
fi dispersate acestea în univers. înainte de 
procreaţie, elementele substanţiale sunt amestecate, 
sufletul' fiind ca un ghem care trebuie descâlcit 
pentru a putea primi o formă bine definită. Această 
descâlcire începe odată cu actul procreaţiei, acesta 
fiind momentul în care sufletul-ghem este plasat în 
pântecul matern şi în care el îşi începe 
dezvoltarea. 

In interiorul acestui înveliş, inteligenţele 
corespondente se apropie una de alta şi formează 
un tot integrat. Spiritele le 



hrănesc cu lumina necesară, pentru a-şi putea 
îndeplini sarcina. în această lumină, inteligenţele 
substanţiale specifice se recunosc reciproc, se 
separă, iar cele corespondente se unesc. Toate 
aceste fenomene se petrec prin voinţa fermă a 
spiritelor guvernatoare (cele pe care voi le numiţi 
spirite păzitoare). îngerii şi îngerii superiori îşi 
exercită şi ei influenţa. Orice om are cel puţin trei 
spirite păzitoare, la care se adaugă doi îngeri şi un 
înger superior; deasupra tuturor mai există un al 
şaptelea, pe Care îl cunoaşteţi foarte bine. 

Din momentul procreării, aceste spirite şi îngeri 
păzitori îşi ocupă locul firesc în jurul noului suflet, 
ocupându-se în permanenţă de dezvoltarea 
ordonată a acestuia. 

După ce sufletul atinge forma sa umană, 
pântecul matern îi furnizează elementele 
corespondente de care are nevoie. Acestea 
contribuie la unirea mai profundă a inteligenţelor 
sufletului. Pântecul matern asigură apoi alte 
elemente, necesare pentru formarea sistemului 
nervos al fătului. Mervii sunt nişte fibre de care 
sufletul se foloseşte pentru legătura cu trupul. După 
îndeplinirea acestor sarcini, el se ocupă de 
formarea organelor interne, care sunt conectate 
apoi le principalii nervi. 

Majoritatea nervilor se intersectează la nivelul 
capului, îndeosebi în partea din spate a acestuia, 
care corespunde şi capului sufletului. De aceea, 
formarea organelor interne începe întotdeauna cu 
formarea capului. Acesta descrie cel mai bine 
sufletul, a cărui inteligenţă este concentrată în 
întregime la acest nivel. Şi întrucât inteligenţa se 
oglindeşte cel mai bine în ochi, ea poate fi 
recunoscută cu uşurinţă aici. Toate emanaţiile 
inteligenţelor individuale ale sufletului trec prin 
ochi, căruia le conferă puterea naturală a vederii. 
Această putere le permite ochilor să formeze 
întreaga lume exterioară în interiorul lor. 

După ce sufletul şi-a încheiat această etapă a 
dezvoltării, cu ajutorul spiritelor, el primeşte noi 
elemente, necesare Pentru formarea muşchilor, 
tendoanelor, venelor şi oaselor. 



Dacă spiritele nu supervizează acest proces, 
indicând elementelor inteligente direcţia şi structura 
In care trebuie să se aranjeze, sarcina poate evolua 
într-o manieră nedorită. Dacă femeia purtătoare se 
află în iad, datorită gândurilor şi sentimentelor pe 
care le cultivă, spiritele Mele bune şi îngerii Mei nu 
o pot urma acolo, şi ea pierde sarcina. De aceea, 
orice femeie însărcinată trebuie să urmărească să 
fie cât mai virtuoasă cu putinţă. 



52. (Dezvoltarea fitului uman 



După ce sufletul şi-a creat cartilagiile, muşchii, 
oasele şi venele, el trece la construirea 
extremităţilor, folosindu-se de elementele specifice 
acestora. în final, el se retrage în interiorul 
organelor interne şt pune în mişcare muşchii şi 
inima. Organele îşi încep astfel pentru prima dată 
activitatea, producând propriile lor fluide, care sunt 
la fel de curate ca şi apa. Urmează apoi activarea 
splinei, care începe să producă sânge. Fluidul vital 
este condus către compartimentele inimii, de unde 
este pompat către organe. 

După ce sângele şi-a încheiat primul ciclu este 
activat stomacul, care contribuie la fermentarea 
mai puternică a fluidelor pe care le conţine deja. 
Procesul conduce la separarea elementelor nobile 
de cele grosiere, care sunt eliminate pe cale 
naturală în sacul amniotic. Putem spune acum că 
fătul este într-adevăr viu din punct de vedere fizic în 
pântecul mamei sale. 

După trei luni de la acest moment, inima 
sufletului a crescut suficient de mult şi a devenit 
suficient de fermă pentru a putea primi un spirit 
etern, care este plasat în interiorul inimii de către 
un înger, într-un înveliş alcătuit din şapte straturi. 
Nu este vorba în nici un caz de un înveliş material, 
ci 



de unul pur spiritual, mult mai puternic şi mai 
durabil decât cel material. 

După ce spiritul a fost plasat în inima sufletului 

- lucru care se poate întâmpla mai curând în cazul 
anumitor copii, mai târziu în cazul altora, şi în 
anumite situaţii la numai trei zile înainte de naştere 

- trupul începe să se maturizeze rapid, iar la scurt 
timp are loc naşterea. în acest moment este pus în 
mişcare ultimul organ rămas inactiv: plămânii. Cu 
fiecare suflu, copilul inspiră o mare cantitate de 
elemente vitale, absolut necesare pentru formarea 
corpului său vital şi pentru fortificarea sufletului, 
adică a flintei sale substanţiale. Alimentaţia 

5 5 5 

corporală îi permite să asimileze alte elemente şi 
inteligenţe vitale, care continuă să fie aranjate într-o 
manieră ordonată de către spiritele benefice care se 
ocupă de această sferă de activitate. Aceste 
informaţii revelează aşadar sfera spirituală a primei 
regiuni atmosferice, cu tot ceea ce conţine şi se 
petrece în aceasta. 

Nu putem oferi o imagine mai completă decât 
atât, căci aspectele spirituale nu pot fi descrise cu 
suficientă claritate în cuvintele voastre, Cine are 
capacitatea de a intra în lumea spiritelor se poate 
convinge rapid de adevărul celor spuse aici, 
dobândind astfel o înţelegere mai profundă. 



52. Sufletul si spiritul fiinţei umane 

Sufletul este organul care receptează 
nenumăratele idei născute din Sursa Primordială, 
din care s-a născut chiar el, la fel ca un suflu. Ei este 
purtătorul anumitor forme, proporţii şi activităţi. 
Toate acestea sunt depozitate în el sub formă de 
seminţe. 

5 

Măsura exactă a tuturor acestor atribute 
conduce la formarea unui suflet uman complet, 
întrucât este alcătuit din 



numeroase particule de inteligenţă, sufletul este un 
compus şi poate fi oricând divizat din nou în părţile 
sale componente. 

întregul univers este umplut cu ideile divinităţii. 
Acestea pot fi regăsite în totalitate în fiecare 
monadă, evident, la o scară minusculă. 

Deşi spiritul este lipsit de formă, el este cel care 
generează toate formele. Altfel spus, spiritul nu se 
poate manifesta în diferite forme până când nu le 
produce el însuşi. Pentru a se putea manifesta, orice 
forţă sau energie trebuie să aibă o forţa de 
contracarare (cu semn opus). Ea nu îşi poate 
manifesta efectele într-o manieră vizibilă decât 
dacă dispune de acest punct de sprijin. De aceea, 
spiritul este precum lumina, care, în sine, rămâne 
lumină (îşi păstrează natura) în eternitate. Ea nu va 
putea fi observată însă ca lumină atâta vreme cât 
nu există obiecte pe care să le poată lumina. Soarele 
este un bun exemplu în acest sens. Lumina sa 
emană continuu şi este foarte intensă, dar fără 
ajutorul unor obiecte, ochiul nu i-ar putea percepe 
prezenţa. într-o noapte fără lună soarele emană tot 
atâta lumină ca şi într-o noapte cu lună, dar în 
primul caz, lumina nu găseşte nici un obiect în 
eterul cosmic, şi de aceea nimeni nu o poate vedea, 
deşi ea este prezenta. In schimb, dacă luna este 
prezentă, lumina soarelui devine imediat 
perceptibilă, întrucât ea iluminează acest corp 
ceresc. 

Vă puteţi da seama care sunt efectele spirituale 
ale luminii în Natură. Atunci când lumina lipseşte 
(noaptea), tot ceea ce există pe pământ, în aer sau 
în apă doarme (zace într-o stare de nemişcare). In 
schimb, de îndată ce apare lumina, formele care 
zăceau ca moarte prind din nou viaţă şi încep să 
se mişte. Aceeaşi activitate spirituală a luminii 
devine şi mai evidentă în cazul în care comparăm 
vara cu iarna. Putem înţelege astfel mai bine ce este 
spiritul: el este lumina care se naşte din propria sa 
căldură, din eternitate în eternitate. Căldura este 
precum iubirea, iar înţelepciunea este precum 
lumina. Dacă o fiinţă umană dispune de un suflet 
complet, dar nu şi de lumină, ea nu va manifesta 
nici o activitate 



sufletească sau trupească. 

Când sufletul este însă iluminat, el devine 
activ, într-o măsură direct proporţională cu 
lumina pe care o primeşte. Sufletul unui om 
redus mintal este la fel de complet ca şi cel al 
unui savant, dar trupul sufletului său este prea 
opac şi nu permite luminii să treacă prin el. 
Scânteia luminoasă care a fost plasată în 
interiorul sufletului nu se poate manifesta, căci 
este prea comprimată de masa grea de carne. 
Sufletul unui filosof permite trecerea mult mai 
uşoară a luminii, căci trupul său a slăbit din 
cauza studiului intens, care nu mai comprimă 
scânteia luminoasă. De aceea, primul om este 
rigid şi inert, în timp ce al doilea nu îşi poate 
găsi odihna din cauza activităţii sale prea 
intense. 

Evident, chiar şi atunci când sufletul este 
iluminat complet, nu putem vorbi încă de 
înţelepciune. Cert este că atunci când lumina 
lipseşte, totul este mort, în timp ce atunci când 
sufletul este iluminat, el poate începe să se 
dezvolte şi să se perfecţioneze. 

în sine, lumina nu are o formă, dar ea 
creează toate formele. Lumina se manifestă prin 
formele pe care le creează. Acestea pot fi 
separate sau conectate, iar noile forme pot fi 
create într-o mare varietate. Lumina nu poate fi 
însă separată; ea penetrează tot ce este capabil 
să o recepteze. Cine nu poate primi lumina 
rămâne întunecat şi mort. 

Credem că nu mai trebuie să insistăm asupra 
faptului că noi vorbim aici de lumina eternă şi 
uniformă, singura care poate produce viaţa; nu 
ne referim în nici un caz la lumina fulgerului sau 
a mâniei, care nu generează decât o iluminare 
difuză, timp de câteva momente. Această 
lumină aparţine iadului. Există asemenea licăriri 
şi în iad, dar acestea sunt urmate inevitabil de 
un întuneric chiar mai mare. 

întrucât am aflat care este diferenţa dintre 
suflet şi spirit, putem înţelege acum că 
datorită durităţii sale, trupul Pământul 
aparţine sufletului captiv al lui Satan, iar spiritul 
său este înlănţuit în cătuşe indestructibile. 



Sufletul lui Satan 

Am aflat deja că un suflet poate fi din nou divizat, 
întrucât este alcătuit din nenumărate particule de 
inteligenţă. Divizarea sufletului poate conduce fie 
la disoluţia totală a acestuia, fie la împărţirea lui în 
anumite părţi componente, care regrupează 
anumite inteligenţe corespondente, pe categorii. 

Există numeroase exemple ale acestui fenomen 
care se petrec chiar pe Pământ. Este suficient să 
privim metalele, plantele şi animalele pentru a 
regăsi nenumărate asemenea exemple, căci ele nu 
reprezintă altceva decât manifestări ale unor 
formaţiuni astrale sau psihice care iau forme 
particulare. Ele nu sunt altceva decât imagini 
materiale exterioare ale formelor interioare ale 
sufletului, căci o formă exterioară nu poate decât să 
corespundă celei interioare. Cu cât puterea internă 
formatoare este mai mare, cu atât mai clare vor fi 
efectele exterioare. 

O asemenea diviziune a sufletului s-a petrecut 
atunci când a fost creată prima pereche umană, 
când dintr-un singur suflet au apărut două, căci 
nicăieri nu se spune că Creatorul a suflat viaţă în 
trupul Evei, ci doar că Eva s-a născut din Adam, 
primind un trup şi un suflet. în acest al doilea suflet 
a fost plasat totuşi un alt spirit nemuritor. Astfel, 
odată cu crearea primei fiinţe umane, dintr-un suflet 
s-au născut două, care erau totuşi un singur trup şi 
un singur suflet. Diviziunea sufletului poate fi 
recunoscută cu uşurinţă în cazul copiilor, al căror 
suflet se formează parţial din sufletele părinţilor lor. 
Asemănarea copiilor cu părinţii lor este cea mai 
bună dovadă în acest sens. Atributele care nu 
seamănă cu cele ale părinţilor sunt cele care nu 
provin de la aceştia. 

In lumea spirituală, această divizibilitate este 
mult mai pronunţată şi dă naştere la nenumărate 
fenomene dintre cele 



mai ciudate. Gn suflet care nu cunoaşte şi nu a 
respectat pe pământ Evangheliile apare în 
lumea spirituală în cele mai variate forme, care 
pot merge până Ia formele animale, căci în 
timpul vieţii pe pământ, omul şi-a risipit inutil 
diferite elemente care erau necesare pentru 
formarea completă a sufletului său. De aceea, 
atunci când părăseşte trupul fizic, aceste 
elemente nu mai sunt prezente în suflet. Odată 
părăsit trupul fizic, sufletul nu mai poate fi 
decât incomplet. Numeroase suflete care sunt 
înclinate către diverse aspecte senzoriale, 
atrăgând astfel un număr excesiv de mare de 
elemente sau atribute pe care nu le pot integra, 
apar în lumea spirituală sub forma unei 
multitudini de aberaţii ciudate, unele dintre ele 
de-a dreptul respingătoare. 

Dacă o fiinţă umană care trăieşte pe 
pământ are o înclinaţie senzorială excesiv de 
puternică, aceasta se va revela inclusiv la 
nivelul sufletului, din cauza abundentei de 
elemente inteligente substanţiale pe care acesta 
le atrage. Conform ordinii spirituale, aceste 
elemente nu aparţin formei umane pure a 
sufletului. La unii oameni, aceste înclinaţii 
anormale ale sufletului lor pot fi recunoscute 
chiar în timp ce ei se află în trupul fizic. Sunt 
însă şi destui oameni la care ele nu pot fi 
recunoscute, căci trupul nu reacţionează la fel 
de uşor la elementele străine cum face sufletul. 
Asimilarea acestor elemente se face de regulă în 
primii ani de viaţă. De multe ori, sufletul 
moşteneşte aceste atribute chiar de la părinţii 
săi - ca urmare a păcatelor acestora, in 
asemenea cazuri, atributele sunt vizibile inclusiv 
în corpul fizic, care este mult mai receptiv în 
primii ani de viaţă. 

Toate aceste informaţii arată că sufletul poate fi 
divizat din nou în elementele sale, iar acest lucru 
este valabil nu numai atunci când el se află într-o 
formă materială, ci inclusiv atunci când se află în 
forma sa substanţială şi liberă. Am afirmat mai 
înainte că întregul Pământ aparţine sufletului lui 
Satan. Acest lucru este valabil nu numai în ceea 
ce priveşte Pământul, ci s e referă la toate 
corpurile cereşti. Sufletul lui Satan este 



divizat astăzi în nenumărate părţi, care apar sub 
forma acestor corpuri cereşti. 

Singurul care este indivizibil este spiritul, 
indiferent dacă este plasat într-un suflet mare sau 
într-unui mic, el rămâne acolo ca o unitate. Deşi 
sufletul lui Lucifer a fost foarte mare cândva, în 
interiorul lui nu trăia decât un singur spirit. Acest 
spirit, care a căzut din propria sa voinţă, nu poate 
locui în nenumărate părţi ale fostului său suflet 
primordial, acum divizat. Sălaşul său este limitat la 
un singur corp ceresc, iar acesta este Pământul, 
planeta pe care locuiţi voi. 

Toate celelalte corpuri cereşti, deşi reprezintă 
părţi integrante din acelaşi suflet, au cel puţin 
şansa de a nu fi locuite de acest spirit. Aşa se 
explică de ce fiinţele umane de pe acele planete sau 
stele, deşi au o natură mai bună decât cea a 
oamenilor de pe Pământ, nu pot atinge totuşi 
înălţimea spirituală la care pot ajunge copiii 
Pământului. în interiorul Spiritului Divin, Pământul 
este cel din urmă şi cel mai îndepărtat, dar dacă 
este dispus să se schimbe, el poate ajunge cel 
dintâi şi cel mai presus. 

Acum înţelegeţi de ce Eu, Domnul, am ales 
Pământul ca scenă a sacrificiului Meu suprem, 
creând pe solul lui toate noile ceruri. Orice om 
născut pe Pământ primeşte de la Mine un spirit şi 
poate atinge statutul de copil al lui Dumnezeu, 
dacă respectă ordinea divină. 

Fiinţe umane de pe celelalte corpuri cereşti îşi 
primesc spiritele de la îngeri, căci orice înger este 
deja un copil al lui Dumnezeu. Ei au parcurs calea 
trupului născut pe acest Pământ, la fel ca şi 
Arhanghelii şi la fel cum am făcut Eu însumi. De 
aceea, orice înger dispune de puteri creatoare. Din 
abundenţa iubirii şi luminii lor, ei pot lua o scânteie 
pe care să o plaseze într-o nouă fiinţă umană de pe 
altă planetă, crescându-şi astfel propriii săi copii, 
la fel ca un zeu. De aceea, aceşti copii reprezintă 
doar nişte emanaţii, nefiind adevăraţii copii ai lui 
Dumnezeu. Dacă doresc însă, ei se pot încarna pe 
acest Pământ, pentru a atinge statutul de copii 



eliberaţi ai lui Dumnezeu. 

Aşadar, pe de o parte pare un dezavantaj pentru 
oamenii care trăiesc pe Pământ, căci sunt extrem 
de aproape de cel mai râu dintre toate spiritele, 
motiv pentru care suferă foarte mult; pe de altă 
parte, ei au un avantaj infinit, căci posedă un spirit 
atotputernic primit direct de la Dumnezeu, cu 
ajutorul căruia pot renunţa la slăbiciunile lor, dacă 
doresc acest lucru, devenind astfel copii liberi ai lui 
Dumnezeu. 

Cineva ar putea ridica următoarea obiecţie: de 
unde.au apărut spiritele fiinţelor umane de pe alte 
planete pe vremea când nu existau încă oameni pe 
Pământ? Nu ar fi mai corect să presupunem că alte 
corpuri solare, mult mai vechi decât Pământul, au 
fost locuite de oameni cu miliarde de ani înainte de 
apariţia acestuia? 

Răspunsul corect la aceste întrebări este 
următorul: aşa cum am mai afirmat, corpurile 
cereşti mult mai vechi decât Pământul sunt 
descendenţi ai unuia şi aceluiaşi suflet. Cu cât o 
plantă este mai mare, cu atât mai mult timp îi 
trebuie ei pentru a da fructe. Sădiţi în pământ un 
grăunte de grâu şi o ghindă şi puneţi-vă întrebarea: 
care dintre ele va da prima fructe? în numai câteva 
luni, spicul de grâu va da numeroase seminţe, în 
timp ce stejarul are nevoie de câţiva ani pentru 
aceasta. într-un singur minut trăiesc mai multe 
sute de generaţii de infuzoare. Elefantul are nevoie 
însă de doi ani numai pentru a-şi naşte puii, şi de 
alţi 20 de ani pentru ca aceştia să atingă 
maturitatea procreativă. Puteţi constata singuri 
diferenţa: câte generaţii de infuzoare trăiesc pe 
durata unei singure generaţii de elefanţi? 

Acest exemplu vă va permite să înţelegeţi cu 
uşurinţă că un soare primar, care este mai bătrân cu 
câteva decilioane de ani (un decilion este numărul 
format din 1 urmat de 60 de zerouri) faţă de 
Pământ, a cărui vârstă este de doar câteva 
cuintilioane de ani (1 urmat de 30 de zerouri), este 
mult mai mare decât acesta (direct proporţional 
cu diferenţa de vârstă), astfel încât seminţele lui 
vor deveni mature mult mai 



târziu. Intenţiile Mele sunt calculate la zecime, 
astfel încât fructele tuturor corpurilor cereşti să 
ajungă la maturitate atunci când punctul central 
al creaţiei spirituale se va fi dezvoltat suficient 
de mult pentru ca surplusul său spiritual să poată 
fi implantat în fructele celorlalte corpuri cereşti. 

Pe de altă parte, este adevărat că fiinţele 
umane au existat pe soarele central Urka cu 
mult timp înainte ca Pământul să fi fost creat de 
acesta. Aceste fiinţe umane au însă o durată de 
viaţă diferită de cea pe care o au oamenii pe 
Pământ. Atunci când un om de pe Urka are abia 
zece ani, el este deja mai bătrân decât întregul 
Pământ. Cred că înţelegeţi acum că primul 
născut de pe acest corp ceresc continuă să 
trăiască şi la această oră, iar o parte din cei care 
se nasc abia acum pe Urka vor trăi la fel de 
mult ca şi Pământul vostru. Acest timp a fost 
aşadar suficient pentru ca Eu şi toţi îngerii Mei 
să îndurăm calea trupului, iar ei, în calitate de 
copii ai Mei, au primit deja capacitatea de a lua 
o scânteie din abundenţa vieţii lor, implantând- 
o în copiii care se nasc pe alte corpuri cereşti. 

Din tot ce s-a spus până acum, divizibilitatea 
sufletului ar trebui să fie evidentă pentru toţi cei 
care dispun de un spirit şi de lumina inerentă 
acestuia. Iar când vorbim de divizibilitate, ne 
referim în primul rând la divizibilitatea primului 
suflet, cel creat din primul spirit primordial. 



54. Legea diviziunii sufletului 

Atunci când am descris regatul plantelor şi 
cel al animalelor, am afirmat deja că 
elementele şi principiile telurice ascensionează 
continuu din adâncurile Pământului către 
suprafaţa acestuia, în cantităţi incredibil de mari. 
Aceste principii se adună, se unesc şi se 
ordonează în strictă conformitate cu voinţa 
spiritelor lor guvernatoare. Dintr-o 



anumită perspectivă, se poate afirma că toate 
fenomenele care se petrec pe Pământ reprezintă 
părţi integrante (sau principii active) din sufletul 
lui Satan. 

Această diviziune corespunde unei legi 
secrete, care face ca Satan însuşi să devină 
complicele propriei sale disoluţii. Prin propria sa 
putere de voinţă, el doreşte să îşi elibereze 
sufletul, căruia îi conferă o expansiune din ce în 
ce mai mare. De aceea, în interior el arde 
continuu, ţintuit în sufletul lui teluric şi 
comprimat. Prin acest proces de ardere continuă 
el doreşte să transforme din nou materia aparent 
solidă într-o substanţă subtilă. Legea permite 
împlinirea acestui efort, dar numai sub o 
supraveghere strictă, motiv pentru care a fost 
creat organismul Pământului vostru, în centrul 
căruia spiritul cel râu este silit să-şi execute 
sentinţa, rămânând totuşi perfect activ în 
perseverenţa sa. 

Satan lucrează sub impresia că şi-a eliberat 
aproape complet sufletul întemniţat prin 
această activitate, motiv pentru care emană 
continuu principii psihice din interiorul 
Pământului. El nu are nici o idee de faptul că 
aceste principii sunt imediat captate de spiritele 
atotputernice, care le aşează în ordine, creând 
astfel noile forme umane. 

Evident, principiile care provin din acest loc 
au o natură pur satanică şi fundamental 
negativă. De aceea, ascensiunea lor nu se face 
întâmplător, ci trebuie să treacă prin toate 
stadiile evoluţiei naturale, fiind astfel supuse 
unui proces intens de fermentare înainte de a fi 
considerate apte pentru a participa la organizarea 
trupului şi sufletului uman. Atributele demoniace 
ale acestor principii pot fi identificate cu 
uşurinţă în numeroasele creaturi care preced pe 
scara evoluţiei fiinţei umane. Este suficient să 
observaţi în această direcţie natura otrăvitoare a 
aproape tuturor metalelor, toxinele din 
numeroase plante, veninurile unor animale, 
marea furie a animalelor carnivore, sau 
îngrozitorii paraziţi. Toate acestea stau mărturie a 
răutăţii demoniace a acestor creaturi. Chiar şi 
între oameni aceste trăsături demoniace teribile 
se manifestă 



din plin, astfel încât de multe ori nu există nici cea 
mai mică diferenţă Intre aceştia şi Prinţul 
întunericului. 

Prin coborârea pe Pământ a celui mai puternic 
dintre principii, „Cuvântul lui Dumnezeu", 
principiile malefice au intrat într-un nou stadiu de 
fermentare, care va sfârşi prin a le transforma în 
principii benefice divine. Dar acest proces nu se 
poate petrece peste noapte. 

Deja, principiile care stau la baza sufletului 
uman sunt aproape în întregime divine în 
momentul în care ele sunt penetrate de spirit. în 
ceea ce priveşte însă trupul omului, acesta este încă 
malefic în toate părţile sale. De aceea, el trebuie să 
îndure numeroase umilinţe pentru a putea fi 
asimilat gradat de către suflet, care a devenit pur 
la un moment anterior. 

Aşa se explică de ce corpul fizic trebuie să 
moară, pentru a se dizolva. El trebuie să fie ros de 
viermi, până la disoluţia completă, murind astfel a 
doua oară, după care va deveni hrana 
infuzoarelor. Acestea pătrund apoi în trupurile 
plantelor, care se descompun după moarte în mai 
multe stadii: parţial în pământ, parţial în foc, parţial 
în stomacurile animalelor. Procesul continuă până 
când şi ultimul atom este dizolvat şi eliberat. în 
cazul anumitor flinte umane, el durează câteva 
secole, iar în cazul celor mai orgolioşi dintre oameni 
-cei care îşi iubesc mai presus de orice trupul - 
poate dura chiar câteva mii de ani până la disoluţia 
finală a trupului lăsat în urmă. Zaţul sau partea cea 
mai satanică a trupului nu va putrezi, rămânând 
intactă pentru totdeauna, ca trup indestructibil al 
lui Satan însuşi. 

In acest fel, sufletul lui Satan va învia treptat, 
prin intermediul oamenilor, fiecare dintre aceştia 
fiind mai aproape de perfecţiune decât a fost 
cândva marele spirit primordial. Pentru ca fiecare 
suflet să primească o proporţie divină, Dumnezeu 
va implanta în el un spirit nou, din Sine însuşi. Sub 
influenţa acestuia, sufletul se poate transforma 
complet, devenind o fiinţă nouă. Aceasta este noua 
creaţie, al 



cărei proces a început deja, sub focul iubirii 
divine. Vechea creaţie se va prăbuşi în 
propriul ei praf, trecând în subconştient, care 
va deveni din ce în ce mai solid, până când se va 
transforma în temelia noii creaţii. 



55. întoarcerea acasă şi mântuirea lui Satan 

Mulţi oameni ar putea spune: dacă aşa stau 
lucrurile, se pare că nu există prea multe 
speranţe pentru întâiul spirit căzut şi cohortele 
sale, căci dacă partea cea mai abjectă a 
sufletului său, respectiv partea cea mai grosieră 
a materiei, va deveni temelia noii creaţii, rezultă 
că spiritul respectiv va fi ţinut captiv în propriul 
său noroi, căci un spirit nu-şi abandonează 
niciodată sufletul, indiferent dacă acesta este 
substanţial sau material. 

Dar Eu vă răspund: da, nu există prea multe 
speranţe pentru întâiul spirit căzut şi pentru 
cohortele sale, dar ei mai au totuşi o ultimă 
posibilitate. Aceasta este atât de mică încât de- 
abia ar putea fi remarcată, chiar şi la microscop. 
Singur spiritul respectiv o va putea recunoaşte, 
atunci când îşi va da seama că toată substanţa 
sa psihică i-a fost răpită şi sublimată, 
cunoscând măreţia lui Dumnezeu. La vremea 
aceea nu vor mai exista un soare şi un Pământ în 
vastul regat al Creaţiei, căci toate corpurile 
vizibile îşi vor fi predat de mult prizonierii. In 
acest fel, materia fizică va dispărea, şi tot ce va 
mai rămâne vor fi noul Cer şi noul Pământ. 
Vechiul Pământ se va micşora, la fel ca un măr 
care se usucă şi se zbârceşte. Nu va mai exista 
decât o rămăşiţă a materiei, şi anume zaţul de 
care vorbeam, partea ei cea mai grosieră, 
alcătuită din particulele cele mai satanice de 
inteligenţă psihică, care nu vor fi dispuse să 
abandoneze spiritul lui Satan şi al cohortelor sale. 



Stabilirea datei la care se vor petrece aceste 
lucruri nu foloseşte nimănui, căci oricum, pe acest 
Pământ fizic nu vor mai exista fiinţe umane la 
vremea respectivă. Cât despre lumea spirituală, 
spiritele perfecte nu vor fi prea tare interesate de 
ceea ce se întâmplă cu zaţul materiei. 

Spiritul de care vorbim va fi aruncat atunci în 
infinitate, închis în cel mai dur înveliş posibil, iar 
căderea lui nu-şi va găsi niciodată sfârşitul. El va 
cădea în adâncurile adâncurilor, în oceanul de furie, 
în care cu cât se va scufunda mai tare, cu atât mai 
mari vor fi chinurile sale, căci cu cât te scufunzi mai 
tare în oceanul respectiv (care nu are fund), cu 
atât mai violente devin apele sale. Deşi acest ocean 
de furie este focul tuturor focurilor, el nu va avea 
puterea să dizolve închisoarea pregătită pentru 
spiritul primordial. 

Şi astfel se va împlini Scriptura: „Toată răutatea 
se va scufunda în eternul abis, şi va fi devorată de-a 
pururi, şi nu va mai exista răutate în nici una din 
sferele infinităţii". 

Atâta vreme cât va exista acest Pământ, toate 
spiritele (chiar şi cele mai rele dintre ele) vor avea 
posibilitatea să apuce pe calea smereniei, căinţei şi 
transformării de sine. Când Pământul nu va mai 
exista, această posibilitate va dispărea. Totuşi, mai 
este mult timp până când Pământul îşi va preda toţi 
prizonierii, căci mărimea lui este destul de 
semnificativă. Vor mai trece milioane de ani 
pământeşti până când planeta îşi va da examenul 
final, fiind trecută prin focul solar. Cei care vor 
accepta disoluţia vor fi eliberaţi. Dar ceea ce nici 
măcar focul solar nu va putea dizolva va rămâne de- 
a pururi o zgură care va servi drept temniţă pentru 
Cel Necurat - iar aceasta va fi moartea cea veşnică 
şi eternă. 

Este de asemenea foarte important să ştiţi unde 
se află sălaşul Spiritului Malefic în trupul acestui 
Pământ. Esenţa acestui spirit este localizată chiar în 
centrul geografic al Pământului, dar nu în inima 
sau într-un alt organ intern al acestuia. Sediul 
spiritului necurat este centrul dur al Pământului, 
care suportă întreaga presiune a planetei, astfel 



încât libertatea lui de mişcare să fie cât mai redusă 
şi el să nu poată distruge Pământul. Dacă i s-ar 
permite chiar şi cel mai mic grad de libertate, el nu 
numai că ar distruge Pământul dintr-o singură 
clipire, dar ar face acelaşi lucru şi cu întreaga creaţie 
vizibilă. Spiritul este înzestrat cu o forţă imensă, 
care nu poate fi ţinută în frâu decât cu lanţurile cele 
mai grele. De altfel, singurul care 1-a putut propti în 
aceste lanţuri am fost Eu, Domnul întregii creaţii. 
Chiar şi astfel înlănţuit, el tot mai poate emana 
vibraţiile sale de o răutate absolută asupra 
principiilor ascendente (telurice). Suflul lui este 
atât de puternic încât poate induce moartea tuturor 
principiilor sufleteşti, de care fiinţele umane de pe 
Pământ vor rămâne întotdeauna dependente, căci 
tot ceea ce este organic este destructibil şi întreaga 
materie poartă în sine moartea şi distrugerea. 

Această legitate se naşte din suflul voinţei celui 
necurat, a cărui răutate este indescriptibilă şi în 
legătură cu care nu vă veţi putea face niciodată o 
idee suficient de clară. Dacă aţi putea înţelege cât 
este de mare răutatea acestui spirit, acest fucru ar fi 
suficient ca să vă omoare pe loc. Tot ce ati auzit 
până acum despre Satan nu reprezintă cfecât o 
imagine foarte palidă a realităţii, trecută prin filtrul 
compasiunii Mele protectoare. 



56. Natura şi numele lui Satan 



Aţi auzit desigur tot felul de nume pe care 
oamenii le-au dat acestui spirit malefic şi 
cohortelor de slujitori ai lui, cunoscuţi sub numele 
generic de „diavoli", „demoni" sau „ciraci". Vă voi 
explica în continuare de ce există atâtea nume 
diferite pentru Spiritul Necurat şi ce sunt în realitate 
diavolii. 

Satana, Satan, Leviathan, Belzebut, Gog, Magog, 

Şarpele, 



Dragonul, Animalul Abisului, Lucifer - sunt doar 
câteva din numele care i se atribuie. Numele lui 
original a fost însă Lucifer, sau „Purtătorul 
Luminii". Satana înseamnă „Polul Opus al 
Divinităţii". In calitatea sa de Satana, acest spirit a 
privit divinitatea la fel cum îşi priveşte femeia 
soţul. Divinitatea urma să-şi răspândească în fiinţa 
lui' nenumăratele sale idei eterne, pentru ca acestea 
să se maturizeze în lumina lui concentrată. în acest 
fel, noile fiinţe create urmau să se nască din lumina 
acestui spirit, într-o luciditate deplină, ldeea 
primordială era ca întreaga creaţie infinită să fie din 
ce în ce mai populată cu fiinţe născute din această 
lumină. Creaţia fiind infinită, ea ar fi permis naştere 
unei infinităţi de fiinţe, care ar fi trăit de-a pururi, 
fără ca universul să ajungă vreodată suprapopulat. 

întrucât rolul acestui spirit era atât de important 
(acela de a fi un al doilea Dumnezeu alături de 
Mine), el trebuia să treacă testul libertăţii, pentru a 
vedea dacă poate corespunde acestei sarcini. După 
cum ştiţi deja, el nu a trecut acest test, căci a dorit 
să se ridice mai presus de divinitate. 

Spiritul s-a opus divinităţii pentru a obţine 
recunoaşterea statutului său superior. întrucât acest 
lucru era imposibil, el s-a înfuriat şi şi-a propus chiar 
să anihileze divinitatea. De altfel, dacă divinitatea nu 
ar fi avut înţelepciunea să-1 înlănţuie la momentul 
oportun, el ar fi avut puterea să facă acest lucru. 
Poate părea ciudat că un spirit creat dispune de o 
putere atât de mare încât să se poată opune cu 
succes divinităţii. Veţi înţelege însă mai bine acest 

lucru dacă veţi ţine seama de faptul că divinitatea 
1-a înzestrat cu un al doilea „eu", care, deşi creat în 
timp, era de semn contrar şi avea o putere egală cu 
a divinităţii, în întreaga creaţie şi pentru toate 
eternităţile. 

5 

Acest spirit, în care divinitatea şi-a concentrat 
toată lumina ei, s-a propagat în întreaga infinitate. 
Aşa se şi explică de ce i-ar fi fost cu putinţă să 
elimine divinitatea din creaţia sa, dacă ar fi fost 

lăsat să facă acest lucru. Amăgirea puterii a trezit 
în el o imensă vanitate şi o încredere absolută în 
propria 



lumină, splendoare şi putere. El şi-a uitat 
Creatorul, divinitatea eternă, şi s-a autoaprins de 
orgoliu, împietrindu-se din punct de vedere 
spiritual. în acest moment, divinitatea 1-a 
înlănţuit, creând din el corpurile cereşti din 
întreaga infinitate, după care i-a izgonit spiritul în 
cea mai restrictivă manieră cu putinţă, 
întemniţându-lîn profunzimile Pământului. 

Odată ajuns în această poziţie, spiritul nu mai 
este Satana, ci Satan, căci el a renunţat în mod 
voluntar la ordinea divină eternă. Altfel spus, el 
şi-a asumat aceeaşi polaritate ca şi divinitatea. 
După cum ştiţi, două polarităţi identice se 
resping reciproc. Aşa se explică de ce această 
fiinţă este la ora actuală cea mai îndepărtată 
de divinitate, fată de care manifestă cea mai 
mare opoziţie cu putinţă. 

Spiritul încătuşat, despărţit de sufletul său, a 
promis de mai multe ori că îşi va schimba 
atitudinea dacă i se vor permite anumite 
lucruri. Ar fi putut să facă cu uşurinţă acest 
lucru, căci acum el era despărţit de elementele 
negative ale sufletului său. Satan a pus condiţia 
să fie adorat la fel ca o divinitate o perioadă de 
timp, promiţând că atunci când se va plictisi de 
această veneraţie, se va întoarce înapoi şi va 
redeveni un spirit pur. Dorinţa i-a fost îndeplinită. 
Păgânismul, care este la fel de vechi ca şi 
umanitatea, este cea mai bună dovadă în 
sprijinul celor afirmate mai sus. Pe Pământ, 
Domnul şi-a rezervat numai o mică naţiune de 
oameni. Toţi ceilalţi puteau răspunde dorinţei 
acestui spirit, fără a avea de suferit în privinţa 
liberului lor arbitru. Au apărut astfel cele mai 
variate nume cu care oamenii au adorat acest 
spirit la fel ca pe un Dumnezeu. 

Dar el nu era satisfăcut de nimic, interferând 
din ce în ce mai mult cu ordinea divină, motiv 
pentru care a fost înlănţuit din nou, în condiţii 
chiar mai severe. între timp, el apucase să 
recruteze milioane de spirite ale rasei umane, 
care gândeau la fel ca el. De atunci, el a 
acţionat şi continuă să acţioneze Prin 
intermediul acestora, care sunt slujitorii săi. On 
demon s au un diavol nu este altceva decât un 
spirit care a fost 



crescut şi educat la şcoala lui Satan. 

Evident, în realitate nu este vorba de o şcoală 
reală. Spiritele au evoluat singure până la acest 
nivel, integrând în mod voluntar elementele 
specifice sferei de influenţă a acestui spirit. 
Ajungând la fel de malefice ca şi stăpânul lor, 
aceste spirite au fost numite „diavoli". Deşi toate 
sunt adepte ale lui Satan, există o diferenţă imensă 
între acesta şi ele, căci în cazul lor numai sufletul 
este rău, spiritele lor rămânând pure, chiar dacă 
sunt înlănţuite în condiţii dure. Adevăratul rău 
rămâne aşadar spiritul lui Satan. De aceea, diavolii 
vor putea fi salvaţi înainte ca Satan, în căderea lui, 
să atingă maturitatea plenară în sfera negativităţii. 



S7, Importanţa cunoaşterii râului 

Este destul de greu să lupţi cu un duşman pe 
care îl cunoşti; vă imaginaţi deci cât de dificil 
trebuie să fie să lupţi cu un duşman invizibil sau pe 
care nu îl cunoşti. De aceea, este important să 
studiaţi acest duşman, ca să ştiţi cum trebuie să vă 
luptaţi cu el în bătălia care se apropie. Pentru ca 
spiritul să atingă viaţa eternă, este foarte important 
ca sufletul lui să cunoască în profunzime ce este 
iadul şi ce este Cerul. 

Scopul spiritelor angelice şi umane nu este 
acela de a curăţa şi de a-şi face griji în legătură cu 
Cerul, ci doar în legătură cu ceea ce a fost, încă 
din timpuri imemoriale, necurat. De aceea, este 
mult mai important să cunoaşteţi locul noroiului 
decât pe cel al purităţii, căci numai acesta trebuie 
curăţat. Odată curăţat locul, Cerul îşi va face 
apariţia de la sine. 

Ar fi absurd să-i ceri cuiva să se laude şi să se 
gândească în permanenţă la calităţile lui pozitive; 
din când în când, el trebuie să mecliteze şi asupra 
trăsăturilor lui negative de 



caracter, învăţând să practice autocritica. Bunătatea 
nu are nevoie de laude, căci ea este cea mai bună 
răsplată a sa. Este însă absolut necesar ca fiecare 
om să reflecteze asupra gândurilor şi dorinţelor sale 
malefice, încercând să le elimine. Este mai mult bine 
să spuneţi: „Doamne, ai milă de mine, un biet 
păcătos!", decât „Doamne, îţi mulţumesc că nu m- 
ai făcut şi pe mine la fel ca vameşii şi ceilalţi 
păcătoşi!" 

Judecaţi singuri ce este mai important: să cunoşti 
terenul pe care calci, sau tavanul care este 
suficient de înalt şi de care nimeni nu s-a lovit încă 
până acum. Cel cu care ne confruntăm în 
permanenţă este terenul de sub picioarele noastre; 
de aceea, el ar trebui cunoscut primul: cât de solid 
este, dacă există crăpături, denivelări, etc, şi cum 
pot fi evitate acestea. Cine doreşte să evite răul 
trebuie mai întâi să- 1 cunoască. In caz contrar, el va 
rămâne doar un copil imatur. De aceea, este foarte 
important să studiaţi cu atenţie căile răului, pentru a 
le recunoaşte în sine şi pentru a încerca să le evitaţi. 



5& fantomele şi fenomenul posesiunii 



Orice om a auzit cu siguranţă de cazuri de 
posesiune, dar puţini ştiu cum se produc aceste 
posesiuni şi în ce circumstanţe. Pentru a afla mai 
multe, vă voi prezenta o descriere detaliată a 
acestui fenomen. 

în anumite momente, Satan - care are o 
sumedenie de susţinători - îşi trimite cohortele pe 
Pământ, cu sarcina de a nu lăsa piatră pe piatră şi 
de a captura cât mai multe suflete pentru Prinţul 
întunericului şi al Minciunii. Diavolii îşi încep aşadar 
călătoria secretă către suprafaţa Pământului, mas- 
cându-şi intenţiile malefice, astfel încât spiritele bune 
întâlnite în caie să nu-şi dea seama ce se întâmplă. 
Dacă un spirit bun 



se întâlneşte cu unul rău şi îl întreabă încotro se 
îndreaptă, cel din urmă îi dă un răspuns cât mai 
rezonabil şi îl imploră să-1 lase să urce la 
suprafaţă, pentru a încerca să- şi remedieze 
greşelile trecute şi să-şi schimbe astfel destinul. 

In împărăţia spiritelor bune şi rele, nici un alt 
principiu nu este mai mult respectat ca liberul 
arbitru, cu condiţia ca intenţia care stă la baza 

lui să nu fie una foarte malefică. De aceea, 
spiritelor demoniace li se permite să urce, 
evident, sub o supraveghere discretă. întrucât îşi 
încalcă de regulă promisiunile, ele nu se mai pot 
plânge ulterior, când sunt înlănţuite din nou în 
adâncuri, în condiţii mult mai grele decât 

înainte. 

Dar cu ce se ocupă aceşti demoni (care nu 

sunt altceva 
decât spiritele unor oameni care au trăit cândva) 
atunci când urcă la suprafaţă? Unele dintre ele, 
care în timpul vieţii au fost mari bogătaşi şi au 
dus o viaţă de plăceri şi de huzur, asuprindu-şi 
semenii, se întorc la castelele lor, dacă acestea 
mai există. Ei bântuie locurile respective, 
încercând să îi convingă pe oameni că există o 
comoară ascunsă. Când locuitorii actuali ai 
zonei află de existenţa comorii, ei îl imploră de 
regulă pe spiritul respectiv să le indice locul, 
pentru a descoperi comoara şi a se îmbogăţi pe 
această cale 

uşoară. 

Spiritul cel râu le arată apoi tot felul de semne, 
indicându-le astfel unde ar trebui să fie 
îngropată comoara. Oamenii sapă, dar nu 
găsesc nimic. Ei îşi continuă căutările cu mare 
entuziasm. Acesta este momentul în care spiritul 
malefic îşi alege o victimă, pe care începe să o 
posede. Cea mai simplă cale de posesiune este 
ingerarea hranei şi a băuturii fără a-Mi cere 
binecuvântarea. De regulă, când spiritul 
rătăcitor şi-a atins scopul, bântuirea castelului 
încetează. 

Când un asemenea spirit intră într-o fiinţă 
umană, el începe întotdeauna prin a-i studia 
inima. El află care sunt slăbiciunile omului şi 
începe să-i insufle propriile sale înclinaţii, 
dorinţe şi obiective negative. Dacă inima 
celui 



posedat acceptă aceste influenţe, spiritul necurat 
rămâne liniştit, ca un observator, pentru a vedea 
cum acţionează omul, la unison cu aceste inspiraţii 
malefice. După ce fiinţa umană a îndeplinit 
scopurile spiritului, acesta îşi încheie misiunea 
provocând o boală mortală în trupul omului. El 
încearcă astfel să smulgă cât mai rapid sufletul 
corupt din trupul său, pentru a-1 duce ca pe un 
trofeu stăpânului său, Domnul întunericului. 

Rezultatul nu corespunde însă niciodată planului 
acestui spirit. După ce sufletul omului părăseşte 
corpul fizic, el este întotdeauna luat în primire de 
îngeri, indiferent dacă este bun sau rău. Spiritul 
malefic este luat la rost şi trimis înapoi în iadul din 
care a provenit, cu o pedeapsă chiar mai aspră 
decât întâia oară. El nu va mai putea urca la 
suprafaţă prea curând. 

Sufletul celui decedat, împreună cu spiritul său 
lăuntric, intră sub influenţa îngerilor într-o stare în 
care ajunge să-şi dea seama de felul în care şi-a trăit 
existenţa terestră. Dacă acceptă să se convertească, 
el are şansa să urce din ce în ce mai sus în ierarhia 
celestă. Dacă se încăpăţânează însă în 
comportamentul său, el coboară din ce în ce mai jos, 
primind pedepse din ce în ce mai aspre. Dacă nici 
acestea nu îi schimbă atitudinea, el poate fi trimis 
în iad, din propria sa voinţă. Dacă îi place, sufletul 
poate rămâne acolo, conform înclinaţiilor sale. 
Dacă nu îi place, el se poate însă întoarce. Din 
păcate, asemenea lucruri se petrec foarte rar, căci 
iadul este plin de promisiuni dintre cele mai 
orbitoare. Există nenumărate amăgiri, create cu 
scopul de a atrage sufletul din ce în ce mai mult 
către Satan, intrând în întregime în sfera de influenţă 
a acestuia. 

Evident, acest lucru nu se va petrece niciodată, 
căci orice suflet conţine un spirit, de care nu se 
poate desprinde. Acest spirit pur este opusul perfect 
al spiritului lui Satan. Atunci când sufletul doreşte 
să se apropie de Satan, spiritul lăuntric se opune, îi 
impune o pedeapsă, la fel ca un judecător şi 



chinuieşte sufletul, arzându-1 într-un fel de foc 
interior. Scopul acestui chin lăuntric este de a 
îndepărta cât mai mult sufletul de sfera de influenţă 
a lui Satan, pentru a se putea schimba în bine. 
Dacă sufletul acceptă să se transforme, pedeapsa sa 
devine din ce în ce mai uşoară, până când el atinge 
starea de libertate perfectă, devenind una cu spiritul 
său. 

Atunci când se produce fuziunea dintre suflet şi 
spirit, el cunoaşte starea de beatitudine. Aceasta 
este diferenţa între beatitudine şi damnare: sufletul 
aflat în stare de beatitudine se topeşte în întregime în 
spiritul său, devenind una cu acesta. în starea de 
damnare, sufletul doreşte să scape de spirit şi să-1 
înlocuiască cu un altul, mai precis spiritul lui Satan. 
întrucât spiritul său are o polaritate inversă faţă de 
cel al lui Satan, el acţionează cu o forţă de sens 
opus, care îl îndepărtează fără să vrea de spiritul lui 
Satan. Cu cât un suflet încearcă să se aproprie mai 
mult de fiinţa lui Satan, cu atât mai puternic este 
efectul de respingere declanşat de spiritul său. 
Această reacţie este foarte dureroasă pentru suflet. 
Aşa se explică de altfel suferinţa şi durerea din iad, 
care se manifestă sub forma unui foc imposibil de 
stins. Acesta este viermele din interiorul sufletului 
care nu poate fi ucis. Deşi efectele sale sunt atât de 
opuse, acelaşi foc interior este cel care provoacă 
beatitudinea supremă în sufletul unui înger. 

Din această descriere, v-aţi putut face o idee 
corectă despre natura iadului şi practicile lui Satan. 
Evident, metoda descrisă mai sus nu este singura 
prin care Satan încearcă să atragă suflete către 
sine, prin intermediul cohortelor sale. Dacă ar 
avea o natură mai bună, aceste spirite nu şi-ar 
propune să ia în posesiune trupul fiinţelor umane 
inocente, inclusiv ale copiilor mici. Pe de altă parte, 
sufletele acestor oameni sunt protejate cu cea mai 
mare atenţie, inimile lor fiind ferite de influentele 
malefice. Dacă un imigrant din iad, mai puţin rău, 
doreşte să facă o faptă bună, el se poate împărtăşi 
din graţia şi compasiunea de care aceste fiinţe 
umane inocente se bucură deja. Dacă spiritul 
malefic se 



comportă însă nebuneşte, jucându-se în fel şi chip 
cu trupul celui pe care 1-a luat în posesiune, el va fi 
curând alungat sau liniştit. 

Uneori, mai multor spirite li se permite să ia în 
posesiune un singur trup uman. Este suficient ca 
ele să promită că îşi vor căuta numai mântuirea 
proprie în interiorul acestui trup, iar dorinţa lor le 
este îndeplinită. Aceste spirite nu urmează sfatul 
îngerilor, ci insistă cu încăpăţânare că numai aşa se 
vor putea apropia de Domnul. De aceea, îngerii le 
satisfac uneori dorinţa, pentru a-i lăsa să înveţe din 
propriile lor experienţe. 

De cele mai multe ori, rareori sunt atinse rezultate 
benefice pe calea posesiunii. De aceea, 
permisiunea de care vorbim nu se acordă decât o 
singură dată, extrem de rar şi a doua oară. Dacă 
spiritul nu reuşeşte să progreseze, el este nevoit să 
urmeze o altă cale, şi anume aceea a pedepsei, 
durerii şi plângerii. On suflet orgolios poate îndura 
foarte multe; când nu mai suportă, el se întoarce 
de regulă înapoi, pentru o vreme. 

Principala greşeală pe care o comit aceste 
suflete constă în reproşurile constante pe care şi le 
fac de îndată ce se simt mai bine, şi care provin din 
sfera de influenţă a lui Satan. Nu este vorba de nişte 
reproşuri sincere, născute din căinţă, ci de o stare de 
tulburare; sufletele se simt intimidate şi nu mai 
îndrăznesc să avanseze. Reproşul pe care şi-1 fac nu 
se referă la faptele lor rele, ci la faptul că nu au 
îndurat durerea, astfel încât să devină una cu 
puterea lui Satan şi să anihileze astfel puterea 
Domnului. Aceste amăgiri conduc la o nouă cădere a 
sufletelor respective, într-o stare de răutate chiar 
mai mare decât cea anterioară. într-adevăr, în iadul 
inferior există spirite care nu sunt dispuse cu nici un 
chip să renunţe la această amăgire, cu toată durerea 
în creştere pe care sunt nevoite să o suporte, 
făcându-şi o adevărată onoare din faptul că se 
opun voinţei Domnului. încăpăţânarea lor este 
atât de puternică încât nici chiar focul nestins al 
mâniei nu reuşeşte să le convingă să se întoarcă 
înapoi. Va veni însă timpul când 



spiritul le va fi luat şi ele vor fi nevoite să suporte 
marea călătorie în eterna distrugere. De aceea, nu 
trebuie să fiţi prea speriaţi de fenomenul posesiunii, 
căci aproape că nu există om care să nu dispună de 
asemenea oaspeţi nedoriţi în trupul său. Vom 
explica în continuare de ce se întâmplă acest 
fenomen. 

59. Plăcerile carnale şi senzuale 

Ştim cu toţii că există oameni, de ambele sexe, care 
sunt de-a dreptul posedaţi de dorinţele lor trupeşti, 
la fel cum există şi oameni care au o natură carnală 
aproape impasibilă. Aceştia din urmă nu reacţionează 
atunci când văd un trup, oricât de frumos ar fi el, în 
timp ce alţii intră într-o stare de agitaţie totală atunci 
când văd un trup fermecător. Da, există bărbaţi 
lipsiţi de minte care, atunci când văd o femeie 
frumoasă, se îndrăgostesc de ea într-o asemenea 
măsură încât îşi pierd complet raţiunea, dorindu- 
şi să o posede imediat, fie în calitate de soţie, fie 
pentru o plăcere de ocazie. Explicaţia cea mai 
frecventă a acestei înclinaţii carnale, mai ales dacă 
se exprimă excesiv de intens, se referă la 
posesiunea fiinţei de unul sau mai mulţi demoni 
desfrânaţi. 

Cum intră aceşti demoni în trupul omului? Cel 
care le pregăteşte terenul, creându-le o mie de 
posibilităţi, este omul însuşi. Demonii desfrâului 
trăiesc de regulă în băuturile „care încălzesc" 
(alcoolice), adică în vin, bere, dar mai ales în 
alcoolurile distilate. Când oamenii beau asemenea 
băuturi şi se îmbată, în trupul lor pătrund cu 
siguranţă unul sau mai mulţi demoni carnali. Odată 
instalaţi în interiorul trupului, ei încep să gâdile şi să 
chinuiască organele genitale ale omului, astfel încât 
acesta nu mai pridideşte cu satisfacerea dorinţelor 
lor. 



Aceşti demoni carnali nu sunt altceva decât 
suflete impure ale unor fiinţe umane decedate, 
care în timpul vieţii au fost foarte dependente de 
băuturile alcoolice sau de plăcerile senzuale. Ei 
sunt lăsaţi să intre în trupurile celor vii tocmai 
pentru ca invocă dorinţa de a progresa, lucru 
care nu se poate produce decât într-un trup, căci 
aceasta este natura lor (aceasta fiind slăbiciunea 
lor, aici trebuie puşi ei la încercare). Din păcate, 
mulţi dintre ei se comportă în noul trup mult mai 
rău chiar decât o făceau atunci când beneficiau 
de propriul lor corp. 

Când se dezlănţuie peste măsură, aceşti 
demoni provoacă de multe ori declanşarea unor 
boli periculoase. îngerii şi spiritele păzitoare ale 
omului permit acest lucru, pentru ca sufletul său 
să nu piară, atras în jos de furia dezlănţuită a 
demonilor carnali. 

Aşadar, principalul mijloc prin care demonii 
pătrund în trupul oamenilor sunt băuturile 
alcoolice. 

O a doua cale prin care demonii pătrund în 
trup nu este cu nimic mai periculoasă decât 
prima. Este vorba de petrecerile dansante 18 ! 
Puteţi fi convinşi că la asemenea petreceri există 
de cel puţin de zece ori mai mulţi oaspeţi 
invizibili, extrem de periculoşi, decât oameni. 
Condiţiile de la aceste petreceri, când trupul 
este încins şi sufletul tulburat, sunt extrem de 
favorabile pentru ca aceste spirite să pătrundă în 
trup. Aşa se şi explică de ce cei care se întorc 
de la asemenea petreceri simt inevitabil un fel 
de aversiune faţă de tot ceea ce este sublim şi 
divin 19 . Acest lucru poate fi observat cu uşurinţă, 
mai ales în marile oraşe. Dacă este vorba de 
studenţi, nu sunt puţine cazurile când tineri 
care aveau anterior o mare 

1S 1H. Ir Cel mai bun echivalent modern al 
acestor petreceri sunt 

discotecile. în care dansul, băuturile alcoolice, şi 
mai nou, drogurile, 
se îmbină „armonios". 

19 ti.Tr. Este inutil să amintim comportamentul 
deşănţat al multor 

tineri 'care se întorc noaptea de la discotecă sau de la 
concertele rock. 



înclinaţie către studiu nu se mai pot deloc gândi la 
cărţile lor după o asemenea petrecere dansantă, 
mintea lor fiind ocupată obsesiv de un gât alb sau 
de anumite rotunjimi apetisante. Simţurile lor nu 
mai răspund la alţi stimuli, fiind ocupate la 
maximum de obiectul dansului lor, care le-a oferit o 
plăcere atât de intensă. 

Aşa se explică de ce atât de mulţi studenţi 
renunţă la studiile lor. în loc să se ocupe de ştiinţă, 
mulţi nu studiază decât pentru a- şi obţine pâinea 
zilnică, astfel încât să se poată căsători cât mai 
curând cu mult iubita lor parteneră de dans. După 
ce se căsătoresc, ei constată că sunt la fel de 
incompatibili ca soţ şi soţie cum sunt ziua şi 
noaptea. 

Primele săptămâni, cei doi amorezi le petrec 
numai în desfătări senzuale. De aceea, în scurt 
timp toate principiile active, care ar fi trebuit 
consacrate acumulării puterii de procreaţie, sunt 
consumate, după care urmează o stare de oboseală 
trupească. Demonilor carnali care locuiesc în 
aceste fiinţe umane nu \e convine însă situaţia. De 
aceea, ei caută o soluţie, sugerându-le - la fel cum ar 
face un medvc de familie - să caute noi desfătări 
într-un alt trup. 

Şi astfel, foarte curând soţia devine 
nesatisfăcută şi plictisită de soţul ei, şi invers. 
Femeia începe să îşi caute discret alţi parteneri 
sexuali, mai tineri şi mai viguroşi, iar bărbatul îşi 
face un obicei din a ieşi afară serile „ca să ia aer". 
Iar relaţia continuă până când cuplul se destramă 
complet. Cei doi divorţează, după care fiecare îşi 
vede de drum separat de celălalt. Asemenea 
evenimente sunt \a ordinea zilei şi ele sunt 
consecinţa petrecerilor dansante la care participă 
oamenii în tinereţe şi unde sunt „infestaţi" cu 
demonii carnali. 

La început, aceste stări de posesiune nu se 
manifestă la fel de puternic la toată lumea, ci doar 
la cei care se complac foarte des în orgii bahice şi 
care le permit astfel de bunăvoie spiritelor 
necurate să se facă comode în trupurile lor. De 
altfel, cine doreşte cu adevărat să scape de aceste 
spirite provenite din băuturile alcoolice, trebuie să 
ştie că poate face 



foarte uşor acest lucru, printr-o rugăciune foarte 
profundă adresată spiritului de către suflet. în 
ceea ce priveşte spiritele străine atrase de 
plăcerile dansului, trebuie precizat că acestea 
nu se lasă expulzate la fel de uşor, fiind nevoie 
de o perioadă mult mai lungă de post negru, 
rugăciune şi abstinenţă, pentru ca sufletul să 
fuzioneze astfel din ce în ce mai strâns cu 
spiritul său. Numai astfel poate avea spiritul 
acces la sufletul său, alungând cu uşurinţă 
oaspeţii petrecăreţi din trupul acestuia. 

Dar ce se întâmplă de fapt la o asemenea 
petrecere dansantă? în afară de faptul că 
dansează, oamenii mănâncă şi beau, după care 
simt nevoia să mănânce din nou, pentru „a- şi 
reface bateriile". Este ca şi cum ar invita 
deschis oaspeţii nedoriţi într-o pensiune în care 
petrecerea pare că nu încetează niciodată. Mu 
sunt puţine cazurile în care aceşti dansatori de 
ambele sexe invită atât de mulţi demoni în 
trupurile lor, încât îşi semnează singuri 
condamnarea la moarte, căci atunci când nu mai 
găsesc loc în rinichi şi în organele genitale, 
aceşti vampiri energetici nu se sfiesc să 
invadeze celelalte organe vitale, precum splina, 
ficatul şi plămânii. Mai trebuie să ştiţi că acolo 
unde un asemenea emisar al iadului îşi face 
sălaş, e! ucide trupul în care locuieşte. 
Consecinţele acestei invazii sunt îmbolnăvirea 
splinei şi a ficatului, atacarea plămânilor de către 
tuberculoză, şi o stare de slăbiciune generală. 
Când doi sau mai mulţi demoni pătrund în 
plămâni, ei provoacă o tuberculoză galopantă. 

Domnul a spus: „Adevăr vă spun: majoritatea 
bolilor sunt datorate locuitorilor veniţi din iad, 
cărora oamenii le pavează singuri calea către 
propriul trup; mulţi dintre ei îşi încep Şcoala 
iadului încă din tinereţe, iar aceştia sunt 
adevăraţii copii ai acestei lumi (exterioare). 
Aceşti oameni nu-şi dau seama că ei invită astfel 
în trupul lor oaspeţi de cea mai joasă s Peţâ. 
Aceste spirite nu se limitează numai la a trezi 
simţurile Se nzuale ale proprietarilor lor, dar 
operează şi asupra 



sufletelor acestora, pe care le pervertesc astfel încât 
să simtă plăcerea de a avea asemenea activităţi 
lumeşti". 

Printre activităţile lumeşti la care facem 
referire se numără, îndeosebi în cazul femeilor, şi 
„moda"! Trupul fermecător nu trebuie acoperit 
oricum, ci numai după ultima modă, părul trebuie 
ondulat, iar pielea trebuie dată cu cele mai 
sofisticate creme şi uleiuri parfumate. In cazul 
bărbaţilor, atracţiile sunt de altă natură: lor nu le 
lipseşte din gură ţigara (pe bună dreptate numită 
„iarba dracului"), şi nu sunt puţini acei dandy care 
fumează într-o singură zi ţigări care costă la fel de 
mult cât l-ar costa pe un sărac hrana pe o 
săptămână. 

Este bine să aflaţi care este semnificaţia 
spirituală a acestui fumat, atât de la modă: 
locuitorii necuraţi ai trupului fac astfel toate 
eforturile pentru a familiariza sufletul care i-a primit 
la sânul său cu duhoarea pestilenţială a iadului. In 
acest fel, după ce va părăsi trupul fizic, sufletul 
nu-şi dă seama imediat de spiritul care îl însoţeşte 
(şi pe care un spirit pur l-ar mirosi imediat după 
duhoarea pe care o emană), nici de locul către care 
îl atrage acesta (care este cel de-al treilea iad). 

Am afirmat mai sus că după moartea corpului 
fizic, sufletul ajunge mai întâi în compania 
îngerilor, în faţa cărora însoţitorii necuraţi dispar 
într-o clipită. La fel se petrec lucrurile şi cu aceste 
suflete, dar trebuie să precizăm că ele nu vor rămâne 
în permanenţă alături de îngeri, ci doar conduse de 
aceştia într-un loc în care să îşi poată reveni 
complet. Altfel spus, ele sunt conduse într-un loc 
în care, printr-o activitate susţinută, să îşi poată 
redobândi elementele pe care le-au pierdut în 
periplul lor prin această lume fizică. 

Aici, spiritele necurate se pot apropia pe 
nesimţite de sufletul respectiv (chit că pentru un 
suflet relativ pur, mirosul lor pare de-a dreptul 
pestilenţial, astfel încât ar fi imposibil ca acesta să 
nu le observe prezenţa). Cât despre sufletul care şi-a 
pierdut simţul mirosului din cauza exceselor pe 
care le-a făcut (fumatul), acesta nu-şi dă 
seama de apropierea 



spiritelor malefice. Cât despre văz, acesta nu intră în 
calcul, căci sufletul nu dispune încă de suficientă 
lumină pentru a putea vedea clar (vederea sufletelor 
provine întotdeauna de la lumina din interiorul lor). 
De aceea, aceste suflete nu pot vedea decât ceea ce 
se află în interiorul lor, dar nu şi ceea ce există în 
afara lor. 

în Lumea de dincolo, spiritele malefice se află în 
afara sufletului, care nu le poate observa. Cu 
ajutorul simţului mirosului, el le-ar putea percepe 
prezenţa, dându-şi imediat seama unde se află. 
Dacă s-ar retrage şi mai mult în spiritul lor, ele ar 
putea începe să îşi vadă duşmanii, inclusiv intenţiile 
acestora. Dacă îşi dau seama că au fost detectate, 
aceste spirite dispar imediat. Un spirit din iad poate 
îndura orice, dar nu şi privirea penetrantă a unui 
suflet pur (care se manifestă ca lumină pură), ca să 
nu mai vorbim de cea a unui înger. Pentru a se 
proteja de ochii Mei, ei înalţă munţi, pe care îi 
folosesc ca paravane. 

Cred că aţi înţeles acum de ce M-am împotrivit 
atât de des acestui obicei atât de detestabil al 
fumatului. V-am explicat de asemenea cum se nasc 
dorinţele carnale excesive, unde conduc ele şi cum 
se pot proteja oamenii împotriva lor. 



60, (Demonul jocului şi răsfiţul copiilor 

O altă categorie de oameni au, încă din 
copilărie, o înclinaţie excesivă către tot felul de 
jocuri. Ei sunt incapabili să- şi petreacă timpul liber 
de care dispun altfel decât jucându-se. Această 
înclinaţie este trezită şi amplificată de lipsa de 
înţelepciune a părinţilor lor, care le asigură copiilor 
tot felul de jucării, în dorinţa de a-i menţine activi. 

Dar Eu vă spun: aceasta este doar o altă 
modalitate prin care spiritele celor decedaţi 
pătrund în trupul acestor copii. 



Spiritele au grijă apoi să-i conducă pe copii 
către dorinţa de a avea din ce în ce mai multe 
jucării. Există micuţi care au atât de multe 
jucării încât părinţii lor au cheltuit o mică avere 
pe acestea. Copiii devin apoi atât de preocupaţi 
de jucăriile lor încât îşi pierd interesul pentru 
orice altceva. 

Demonul Jocului, instalat încă din copilărie 
în trupul omului, trezeşte în acesta o 
dependenţă permanentă pentru joacă şi 
distracţie, care se transformă mai târziu în 
lăcomie materială, şi în cele din urmă într-o 
dorinţă deghizată de putere. Acest demon este 
foarte greu de alungat din trupul omului. 

Dacă tot au atâta timp liber, oare nu ar fi mai 
bine să li se dea copiilor jucării care să le 
amintească, într-un fel sau altul, de copilăria Mea 
pe pământ? 20 In acest fel, copiii ar creşte 
cultivându-şi înclinaţiile pozitive, ajungând să se 
întrebe care este semnificaţia acestor jucării. Pe 
acest sol fertil, unui învăţător spiritual nu i-ar 
mai rămâne decât plăcuta sarcină de a sădi o 
nouă vie, care ar da foarte curând roade. In cazul 
de faţă, lucrurile se petrec invers: în loc să fie 
pregătiţi pentru zborul spiritual, copiii sunt 
pregătiţi pentru căderea spirituală, care va triumfa 
mai devreme sau mai târziu. 

După ce cresc, asemenea fiinţe umane se 
consideră bune, drepte, imparţiale şi virtuoase, 
folosind însă drept criterii înclinaţiile lor pur 
materiale. Din acest motiv, ele sunt convinse 
că nu mai trebuie să progreseze, întrucât sunt 
deja perfecte din punct de vedere spiritual. 
Tocmai de aceea, în Lumea de dincolo, va fi 
nevoie de foarte mult timp şi de mari eforturi 
pentru a redirecţiona aceste spirite pe calea 
către perfecţiune. Căci pentru ele Eu nu exist 
deloc, sau nu însemn altceva decât un învăţător 
moralist depăşit, a cărui învăţătură nu mai are 
nici o valoare, întrucât în zilele noastre a fost 
instaurată o nouă morală, mult mai bună. 

20 N.Ed. Vezi In această direcţie lucrarea lui 
Jakob Lorber, Evanghelia lui lacob: Copilăria 
lui lisus. 



Evident, în lumea spiritelor circumstanţele sunt 
cu totul altele. După cum spune proverbul, „vântul 
suflă din altă direcţie" acolo. Trebuie menţionat 
totuşi că este vorba de un Vânt al Oraţiei, deşi 
pentru aceşti oameni el miroase mai urât ca un hoit. 
De aceea, ei evită locurile în care ar putea întâlni 
acest Vânt al Graţiei. Dar Eu vă spun: în zilele din 
urmă, mulţi dintre aceştia se vor prăbuşi în zaţul 
materiei 21 . 



6LNatura şi consecinţele mâniei 



Vom vorbi în continuare despre un alt tip 
extrem de periculos de posesiune. Este vorba de 
Demonul Mâniei. Aceasta este cea mai periculoasă 
dintre posesiuni, căci dacă acest demon ajunge să 
posede trupul unei fiinţe umane, el aduce cu sine o 
întreagă legiune de alte spirite malefice. 

Mânia reprezintă antipodul iubirii şi este 
principala manifestare a lui Satan. Ea nu poate 
exista însă fără să fie hrănită, motiv pentru care 
este înconjurată de o întreagă legiune de spirite, pe 
care Demonul Mâniei le atrage şi apoi le consumă. 
La fel cum iubirea nu poate exista fără hrană, care 
nu poate fi alta decât tot iubirea, nici mânia nu 
poate exista fără să fie hrănită, iar hrana ei nu 
poate fi alta decât tot mânia. Să examinăm puţin 
ce fel de demoni înconjoară şi hrănesc mânia. 

Principala sursă de alimentaţie a mâniei este ura, 
urmată îndeaproape de aroganţă. Din acestea 
derivă egoismul, invidia, lăcomia, adulterul, 
pasiunile senzuale, dispreţul faţă de tot ce este 
divin, dar şi faţă de ceilalţi oameni, crima şi 
vărsarea de sânge, dorinţa de putere, şi nu în cele 
din urmă, totala lipsă de conştiinţă. Aceştia sunt 
asistenţii Demonului 

5 

21 N.Ed. Acolo unde este ţinut captiv Lucifer. 



Mâniei, fiecare având în subordine o sumedenie de 
spirite malefice subordonate, care pot fi 
recunoscute cu uşurinţă în manifestările unui om 
posedat de mânie. Acest spirit necurat este la fel de 
greu de alungat din trupul unui om pe cât de greu 
este de stins o casă în care focul a cuprins deja 
toate încăperile. In acest caz, nu există alt remediu 
decât să laşi casa să ardă până la ultima bârnă, iar 
apoi să examinezi cenuşa răcită pentru a vedea ce 
a mai rămas şi ce mai poate fi salvat. 

întrucât Demonul Mâniei este extrem de malefic, 
este bine să înţelegem cum pătrunde în trup acest 
dejecţie a iadului. In acest caz, spiritul nu pătrunde 
în timp, ci este plasat în interiorul trupului chiar 
în timpul concepţiei sale, ca o sămânţă a iadului, 
întrucât influenţează dezvoltarea trupească, el 
trebuie să fie prezent. Sămânţa nu atinge însă un 
nivel de independenţă până când fiinţa nou-născută 
nu îi creează condiţiile favorabile pentru 
dezvoltarea ei. 

De regulă, factorul care declanşează germinarea 
acestei seminţe (la nivelul ficatului) este educaţia 
greşită primită în copilărie. După ce sămânţa s-a 
dezvoltat plenar, ea trezeşte independenţa 
Demonului Mâniei, care ia în captivitate întregul 
suflet şi îl preia în sfera sa de influenţă, astfel încât 
omul poate deveni un adevărat diavol în cel mai 
scurt timp. 

In cazul multor oameni nici nu este necesar ca 
acest demon carnal să atingă un statut de 
independenţă perfectă şi ca factorii declanşatori ai 
mâniei să invadeze întregul corp. Totul începe la 
nivelul sângelui, iar starea de inflamare se 
răspândeşte cu repeziciune după ce fluidul 
esenţial al corpului se încarcă cu aceste elemente. 
Ele atacă foarte curând nervii, prin intermediul 
cărora pătrund în corpul vital, iar apoi invadează 
sufletul. Când corpul vital astfel inflamat a atins deja 
sufletul, omul devine pe jumătate diavol, şi nu este 
deloc recomandabil să vă asociaţi cu asemenea 
oameni. 

Ei pot fi recunoscuţi cu uşurinţă, căci iau foc la 
cel rnai mic incident, gata sa blesteme şi să se 
certe din nimic- 



Seamănă cu un fier încins la roşu, care pare perfect 
liniştit, dar la cea mai mică picătură de apă care 
cade pe el, începe să sfârâie şi să scoată fum. 

în cazul copiilor la care se observă o asemenea 
înclinaţie, ea poate fi curmată uşor printr-o educaţie 
corectă. Cel mai mare rău pe care îl puteţi face unui 
copil este răsfăţul. Copilul îşi dă rapid seama că 
poate fi obraznic fără să fie pedepsit, astfel încât 
întinde din ce în ce mai mult coarda, devenind din ce 
în ce mai neascultător. Dacă părinţii continuă să nu 
îl pedepsească, mânia lui interioară atinge curând o 
stare de soliditate. El devine din ce în ce mai 
solicitant şi nu se mai limitează să ceară, ci 
porunceşte de-a dreptul să i se dea ce doreşte. Dacă 
dorinţele îi sunt refuzate, el se înfurie şi devine 
deosebit de obraznic. 

Dacă părinţii se simt intimidaţi de această 
atitudine şi îi acceptă toate cererile, copilul atinge 
curând primul grad de independenţă demoniacă. 
Ca adolescent, el devine un adevărat tiran pentru 
părinţii săi, impunându-le acestora toate mofturile 
sale. Deja, părinţii nu se mai pot opune capriciilor 
copilului lor prost crescut. 

Pe măsură ce copilul creşte şi devine tot mai 
puternic din punct de vedere fizic, viaţa părinţilor săi 
ajunge în pericol; din fericire, există boli care 
restrâng gradul de independenţă a acestor demoni 
carnali. Acestea sunt singurele soluţii care mai pot 
ţine sub un oarecare control aceşti demoni, mai ales 
clacă ei au pus deja stăpânire pe sângele celui în 
cauză. Printre bolile care pot elimina acest adevărat 
distrugător al naturii umane se numără scarlatina, 
arsurile, erupţiile, pojarul şi altele. Ele sunt singurele 
care pot conduce ia eliminarea principiilor active ale 
mâniei din sânge. 

Personal, Eu le vin în ajutor acestor copii, 
permiţând manifestarea acestor boli. După 
vindecare, rămâne totuşi în sarcina părinţilor şi a 
copilului însuşi să devină mai responsabili, 
îndeosebi părinţii trebuie să-i asigure copilului o 
educaţie în acord cu ordinea Mea. Dacă ei 
continuă să îşi 



răsfeţe în continuare copilul, pe motiv că a fost 
bolnav, ceea ce urmează poate fi mult mai cumplit, 
căci dacă demonul carnal observă că pe calea 
sângelui nu a obţinut rezultatele scontate, el atacă 
sistemul nervos. Copilul devine astfel extrem de 
sensibil, lucru pe care părinţii 1 1 pun pe seama bolii. 
De aceea, ei îi satisfac micuţului toate poftele, 
pentru a nu-i irita şi mai tare nervii „slăbiţi". 

In acest moment sunt nevoit să intervin din nou, 
atacând trupul infestat al copilului cu o dizenterie şi 
cu o tuse severă, pentru a elimina principiile active 
ale mâniei care i-au atacat nervii. Boala ajută corpul 
copilului pentru o vreme. Este chiar mai bine ca 
trupul corupt al unui asemenea copil să-i fie răpit 
sufletului înainte ca acesta să fie corupt la rândul 
lui de demon. De multe ori, părinţii care au un 
singur copil îl răsfaţă în mod excesiv, motiv pentru 
care Mă văd de multe ori nevoit să îi răpesc de la ei. 

Eu i-am creat pe oameni pentru un scop mai 
înalt, nu doar acela ca ei să devină jucării amuzante 
în mâinile părinţilor lor iresponsabili; de aceea, nu 
am altă alternativă decât să îi răpesc pe copii din 
mâinile părinţilor lor, dându-i pe seama îngerilor 
Mei, pentru ca aceştia să le desăvârşească educaţia. 
De regulă, îi aleg mai ales pe acei copii care sunt 
răsfăţaţi de părinţii lor. După cum puteţi vedea, 
dragostea excesivă (şi prost înţeleasă) a părinţilor 
reprezintă principala cauză a morţii premature a 
copiilor. Dacă i-aş lăsa să trăiască în continuare, mai 
devreme sau mai târziu sufletul lor ar deveni 
proprietatea iadului, lucru pe care nu îl pot 
permite. De aceea, moartea corpului fizic este 
preferabilă în asemenea cazuri, pentru ca sufletul lor 
să fie salvat pentru rai. Mu trebuie să fiţi surprinşi că 
atât de mulţi copii mor prematur, uneori chiar din 
leagăn, căci Eu ştiu mai bine de ce îi răpesc din 
această lume. Este mai bine ca ei să devină spirite 
slabe în cer decât spirite puternice ale iadului pe 
Pământ. 

Din când în când, datorită răutăţii acestei lumi, 
demonul mâniei reuşeşte să atingă maturitatea în 
câte un suflet. Dacă 



părinţii se opun totuşi cu putere încăpăţânării 
acestor copii, mânia lor interioară poate fi 
canalizată către un anumit câmp de activitate, iar 
ei pot deveni fiinţe umane utile, revoluţionând 
respectivul domeniu. Dacă mânia lor creşte însă 
haotic şi răbdarea le este pusă la încercare, ei pot 
deveni rebeli, agitatori 22 sau torţionari ai umanităţii. 
De aceea, ori de câte ori descoperă la copiii for 
înclinaţii către mânie, vanitate, orgoliu, egoism şi 
neascultare, părinţii ar trebui să se opună acestora 
din toate puterile lor. Ei pot ajuta astfel la 
transformarea copiilor lor, căci trebuie să ştiţi că 
printr-o opoziţie fermă, principiile active ale mâniei 
pot fi canalizate şi sublimate 23 . 



6Z Lupta împotriva mâniei 

Din cauza pericolului imens pe care îl 
reprezintă posesiunea Demonului Mâniei, care 
afectează de multe ori generaţii întregi, uciderea 
trupurilor fizice prin epidemii larg răspândite devine 
uneori necesară. Aşa se explică marile epidemii de 
ciumă sau de alte boli devastatoare, înainte ca 
demonul să aibă ocazia să ia complet în stăpânire 
sufletele a mii de oameni. în cazul celor care 
doresc să-şi dezvolte propriul suflet, ca şi pe cel al 
copiilor lor, o importanţă foarte mare o are 
alimentaţia corectă, care poate conduce nu numai la 
salvarea sufletului, ci şi a corpului, permiţându-i 
acestuia să atingă o vârstă foarte înaintată. Din 
păcate, foarte puţini oameni mai cunosc astăzi 
principiile alimentaţiei corecte, şi 

27 - li. Tr. In zilele noastre, un exemplu 
perfect II reprezintă teroriştii 

23 N. Tr. Procespsiho-chimic care conduce la 
transformarea naturii unui element fizic sau 
psihic într-un cu totul alt element (în cazul 
de faţă, un element negatiu este transformat 
într-unui pozitiu). 



încă şi mai puţini o aplică. 

Cum trebuie educat copilul încă de la naştere 
astfel încât, atunci când atinge maturitatea, să ştie 
să se hrănească sănătos, având astfel posibilitatea 
să atingă o vârstă înaintată şi să-şi prezerve astfel 
existenta echilibrată a sufletului? 

Dacă încă de la o vârstă foarte fragedă, părinţilor 
le devine evident faptul că progenitura lor are o 
sensibilitate excesivă, fiind cu uşurinţă iritat de 
influenţele din jur, ei trebuie să-1 obişnuiască să se 
hrănească cu alimente care nu încălzesc 24 sângele, ci 
dimpotrivă, îl răcoresc uşor. 

Dacă mama îşi alăptează copilul, ea trebuie să se 
abţină de la orice fel de băuturi alcoolice, dar şi de 
la orice fel de emoţii negative, cum sunt iritarea sau 
mânia, pentru a nu acumula astfel în piept acele 
elemente care ţin de natura Spiritului Focului. In 
plus, ea trebuie să evite alimentele care necesită o 
cantitate mai mare de bilă pentru a fi digerate. 
Anumite tipuri de legume, cum este fasolea, nu se 
recomandă deloc unei asemenea mame. In schimb, 
ea poate să mănânce cantităţi moderate de supă de 
carne, carne la grătar (provenită însă numai de la 
animale curate), zeamă de grâu, orez şi porumb, de 
orz şi secară, fierte însă în apă, nu în lapte integral. 

Dacă mama nu îşi alăptează personal copilul, ci 
apelează la serviciile unei doici (lucru care, apropo, 
nu este deloc recomandabil), ea trebuie mai întâi să 
se intereseze ce fel de persoană este aceasta, dacă 
are un suflet bun şi blând, şi să-i impună aceeaşi 
dietă, să îşi controleze emoţiile şi să respecte 
aceleaşi indicaţii pe care le-am recomandat mai sus. 

In cazul în care copilul este alăptat (de mamă 
sau de doică), el trebuie înţărcat de ia sân de îndată 
ce îi ies dinţii. Odată cu dinţii începe şi dezvoltarea 
memoriei. 

Cea mai bună hrană pentru copilul care arată de 
mic înclinaţii rele este terciul de grâu fiert 
amestecat cu miere. 

24 N.Tr. Principiile actioe ale mâniei au natura 
elementului Foc. 



Foarte bună este şi apa în care a fiert orzul, 
amestecată de miere. încă şi mai bine sunt 
smochinele şi roşcovele (pâinea sfântului Ioan). în 
cazul unora dintre copii, cu vârste ceva mai mari, se 
recomandă de asemenea supa diluată de linte. 

Laptele animalelor nu se recomandă imediat 
după înţărcare, căci acestea nu sunt întotdeauna 
sănătoase (mai ales iarna). Există şi animale cu un 
temperament mai aprins, iar laptele lor ar fi foarte 
nesănătos pentru copiii cu acelaşi tip de 
temperament. Abia la vârsta de 1 -2 ani pot fi hrăniţi 
copiii cu lapte amestecat cu apă. 

Pe de altă parte, se recomandă tuturor copiilor 
fructele fierte (compoturile). în special cele de mere 
şi de pere sunt foarte indicate pentru purificarea 
sângelui. Copiii nervoşi sau temperamentali nu 
trebuie să fie hrăniţi cu carne până când le ies noii 
dinţi. Dacă mănâncă prematur carne, sângele lor 
devine extrem de excitat, carnea capătă ţesuturi 
adipoase, iar glandele sunt invadate de flegmă, 
factori care favorizează apariţia multor boli. 

Atunci când copiii hipersensibili sau cu o natură 
extrem de excitabilă încep să meargă şi să 
vorbească, ei trebuie învăţaţi diferite jocuri, dar 
numai din categoria celor care liniştesc mintea. 
Părinţii trebuie să aibă mare grijă ca temperatura lor 
să nu crească din cauza mişcării excesive, şi încă şi 
mai puţin din cauza emoţiilor prea puternice. Toţi 
factorii care ar putea declanşa crize de furie ar trebui 
monitorizaţi şi eliminaţi cu atenţie. 

Dacă totuşi observaţi că cei mici au ieşiri 
nervoase, nu trebuie să ezitaţi nici o clipă să le 
aplicaţi pedeapsa cuvenită. Foarte benefică este de 
pildă interdicţia de a lua masa, căci nimic nu 
vindecă mai repede furia ca foamea. Flămânzii nu 
fac niciodată revoluţii; în schimb, în oamenii 
întotdeauna sătui nu poţi avea niciodată pe deplin 
încredere. 

Dacă trebuie într-adevăr pedepsiţi, este bine să 
li se explice copiilor că Tatăl Ceresc nu le-a trimis 
pâinea cea de toate zilele deoarece au fost 
neascultători. Dacă se vor 



cuminţi şi îl vor ruga pe Tatăl să le trimită pâinea, 
acesta le va permite părinţilor să-i dea ceva de 
mâncare. Copiii devin astfel conştienţi de mici de 
prezenţa Tatălui Ceresc şi se obişnuiesc încă de 
la cea mai fragedă vârstă cu ideea că depind întru 
totul de Acesta şi că El poate ierta toate faptele, 
inclusiv cele rele. In cazul în care copiii se 
cuminţesc cu adevărat, părinţii nu trebuie să uite să 
le explice - pe înţelesul lor - cât de mulţumit este 
Tatăl Ceresc de comportamentul lor, care le strigă 
dimineaţa, la prânz şi seara: „Lâsaţi-i pe copilaşii 
aceştia dragi să vină la Mine!" 

Astfel educaţi, copiii nu vor avea probleme 
majore mai târziu în viaţă. Dacă nu sunt ghidaţi 
de mici, ulterior va fi mult mai dificil pentru ei să 
fie direcţionaţi pe calea cea bună, iar vechiul 
proverb se va împlini: „Copacul bătrân nu se 
mai apleacă decât pe timp de furtună, când 
poate fi rupt cu 

uşurinţă". 

După ce copiii cresc şi devin conştienţi de 
sine, arătând 
totuşi din când în când semne de iritabilitate 
exagerată, este bine să li se recomande să ducă o 
viaţă cât mai moderată cu putinţă, să se culce şi 
să se trezească devreme, şi să se abţină pe 
perioade cât mai lungi de la băuturile alcoolice 
şi de la alimentaţia bazată pe carnea 
animalelor murdare. De asemenea, nu se 
recomandă ca ei să viziteze locurile de 
distracţie, mai ales cele în care se practică dansuri 
şi jocuri de noroc. Aceste locuri trebuie evitate de 
aceste firi înfierbântate perioade lungi de timp, 
uneori chiar pentru totdeauna. 

In plus, se recomandă ca aceşti indivizi (de 
ambele sexe) să se căsătorească de timpuriu, căci 
libidoul lor este mult mai puternic decât cel al 
unui om obişnuit. Dar cea mai importantă 
recomandare este ca aceşti oameni să se roage 
cât mai des şi să citească lucrări spirituale. 
Acestea le vor întări sufletele şi le vor slăbi 
cătuşele în care le-au prins spiritele necurate. 
Spiritele lor nu vor fi însă cu adevărat libere 
decât atunci când vor cunoaşte iubirea Mea. Fiind 
supuşi unor tentaţii mult mai mari decât alţi 
oameni, ei se află întotdeauna mai aproa- 



pe de graţia Mea. Din această categorie se nasc 
marii lideri ai umanităţii (desigur, numai dacă o 
apucă pe calea cea dreaptă), căci lor nu le lipseşte 
niciodată curajul. Spiritual vorbind, aceştia sunt 
oamenii care construiesc în împărăţia Mea marile 
vase din stejar şi marile palate din marmură. Din 
crenguţe şi pietricele nu se poate construi nimic 
durabil. 



63. Dependenţa depoziţia sociala a 
oamenilor aroganţi 



Mânia este un demon la fel de malefic ca şi 
dependenţa de poziţia socială, care stă de multe ori 
la baza mâniei. Gri om umil nu poate fi iritat cu 
uşurinţă, în timp ce oamenii cu nasul pe sus se 
înfurie imediat. Principalul demon care acţionează 
la ora actuală printre oameni este această 
dependenţă, care este foarte strâns asociată cu 
Satan. Copiii mici nu pot cădea sub influenţa 
acestui demon până când ating un anumit nivel al 
conştiinţei de sine. 

Primele tendinţe în această direcţie pot fi 
detectate încă Ia cele mai fragede vârste, când copiii 
abia învaţă să vorbească. Dacă veţi observa mai 
mulţi copii care se joacă, veţi constata că unul 
dintre ei încearcă întotdeauna să îi controleze pe 
ceilalţi. Chiar şi copiii care nu ştiu încă să 
vorbească coerent se simt satisfăcuţi atunci când 
alte persoane se închină în faţa lor sau le adresează 
laude. în special copiii de sex feminin sunt afectaţi 
de această boală. Fetiţele încep să se privească în 
oglindă şi să se împopoţoneze de la cele mai 
fragede vârste, iar cei care doresc să le intre în 
graţii nu trebuie decât să le laude cât mai des 
frumuseţea. în schimb, dacă faceţi greşeala să 
lăudaţi o altă fetiţă în prezenţa lor, ele vor plânge in 
secret, dacă nu cumva vor avea manifestări chiar 
mai 



furtunoase. 

In cazul băieţilor, puterea şi forţa au o importanţă 
mult mai mare decât frumuseţea. Fiecare dintre ei 
doreşte să fie cel mai puternic din grup şi să-i 
domine pe ceilalţi. Ei nu vor ezita să îşi dovedească 
puterea prin orice mijloace pe care le au la 
dispoziţie, astfel încât ceilalţi copii să le recunoască 
forţa şi să se teamă de ei. 

Prezenţa unuia din cei mai de temut demoni 
satanici poate fi deja recunoscută la aceşti copii. 
Izgonirea acestuia trebuie să înceapă imediat - chiar 
dacă părinţii (sau alţi educatori) nu cunosc în 
detaliu ce se întâmplă cu sufletul care manifestă 
aceste tendinţe - căci dependenţa de poziţia socială 
conduce mai târziu la cele mai teribile vicii. 

Fetiţele cărora le place să fie admirate devin 
foarte rapid fete cochete, integrându-se perfect în 
planul lui Satan. Cât despre băieţi, aceştia devin 
curând nişte mici monştri sălbatici, care nu mai au 
nimic sacru decât propria lor persoană. 

în scurt timp, aceşti oameni încep să-1 
condamne pe Dumnezeu şi sa-i dispreţuiască pe 
semenii lor. Ei sunt întotdeauna atotcunoscători, nu 
acceptă să fie contrazişi, iar părerile lor sunt 
singurele care contează, tocmai pentru că sunt 
părerile lor. Cum credeţi că vor evolua ei? Dacă 
cineva face greşeala să-i contrazică, 
demonstrându-le clar că greşesc, ei explodează, 
mai întâi verbal, iar când nu se mai pot controla, 
utilizează inclusiv forţa fizică. Când calul 
nechează, Socrate şi Cicero tac! 

Când toţi doresc să le fie superiori celorlalţi, 
dependenţa de poziţia socială se asociază perfect cu 
mânia. Slujitorii lor sunt viclenia şi prefăcătoria. 
Demonul dependenţei de poziţia socială (care este 
un demon carnal, provenit din iadul cel mai de jos) 
stă la baza tuturor relelor care afectează astăzi 
umanitatea, căci în el, toate relele se unesc. 
Credeţi că dacă acest demon nu ar fi corupt 
umanitatea, ar mai fi fost posibil măcar un singur 
război? 

Oamenii au renunţat la Dumnezeu, pe care l-au 

înlocuit cu 



acest demon al aroganţei, căruia i se închină, la fel 
cum s-a întâmplat în timpurile de demult cu viţelul 
de aur. De aceea, ei merită toate nenorocirile care se 
abat continuu asupra lor, de sus şi de jos, căci îşi 
cresc singuri propriii copii ca pe nişte tirani. 

Copiii ar trebui crescuţi şi educaţi în smerenie, 
astfel încât să prefere ei înşişi să fie mai degrabă 
ultimii decât primii. Dacă majoritatea oamenilor ar 
gândi astfel, tiranii nu ar mai putea face mare lucru 
împotriva lor şi ar fi nevoiţi să cedeze, căci nu ar 
mai fi înconjuraţi de slujitori care să-i aduleze. 

Eu permit deseori instaurarea la putere a unor 
asemenea tirani, tocmai pentru ca masele largi şi 
lipsite de minte să se smerească şi să înveţe cum să 
trăiască în umilinţă. Aşa se explică de ce în aceste 
timpuri se nasc atâţia tirani şi asupritori ai 
maselor. La urma urmei, oamenii nici nu merită o 
soartă mai bună atâta vreme cât nu doresc altceva 
decât să-i domine ei înşişi pe cei din jur. Temelia 
existenţei voastre trebuie să fie umilinţa. Numai în 
acest fel veţi scăpa de demonul dependenţei de 
poziţia socială, şi numai atunci tirania va dispărea 
de pe pământ. 

Aceasta este singura cale către fericire, 
deopotrivă în lumea aceasta şi în cea de dincolo. 
O casă nu poate fi construită de sus în jos, ci 
numai de jos în sus. Cine doreşte o umanitate mai 
bună trebuie să înceapă întotdeauna prin a deveni el 
însuşi mai bun; apoi, cei din jur îi vor putea urma 
exemplul. Atâta vreme cât învăţăturile Mele nu 
vor fi respectate întru totul, situaţia nu va deveni 
mai bună pe pământ, şi nici soarta care vă aşteaptă 
în Lumea de dincolo. Cine ascultă însă în întregime 
învăţăturile Mele va trăi în 9 f aţia Mea, deopotrivă 
aici şi în Lumea de apoi. CJn suflet s merit ştie să se 
descurce în toate situaţiile. De altfel, fiind a tât de 
aproape de inima Mea, el primeşte în fiecare clipă 
ajutorul pe care îl merită. 



64 & 65. Despre lamentările oamenilor 

Oamenii se plâng de foarte multe lucruri. Unii se plâng 
de timpurile grele şi de veşnicele scumpiri. Alţii îi 
înjură pe guvernanţi, convinşi că totul este din 
vina lor. Unii îi condamnă pe preoţi, iar alţii pe cei 
care trăiesc în lux. Pe scurt, toată lumea dă vina pe 
alţii pentru relele acestei lumi. Nimeni nu se întreabă 
însă dacă nu cumva a contribuit personal la 
agravarea situaţiei, dacă atitudinea sa este cu ceva 
mai bună decât a celor din jur. . Văd de multe ori 
părinţi care se plâng de luxul în care trăiesc alţii în 
timp ce abia i-au cumpărat fiicei lor o rochie scumpă. 
Ce mai poţi spune unor asemenea oameni, care văd 
paiul din ochiul altuia, fără să vadă bârna din ochiul 
lor? Nu poţi să le răspunzi decât un singur lucru: dacă 
îţi displace atât de mult luxul, de ce cedezi ispitei de 
a-i cumpăra fiicei tale rochii scumpe, numai din 
orgoliu? In loc să te plângi, începe prin a-ţi îmbrăca 
mai simplu copiii. In acest fel, poate că şi alţii îti vor 
urma exemplul, iar ei vor fi urmaţi la rândul lor cfe alţii. 
In acest fel, treptat, articolele de lux vor dispărea 
complet din magazine, căci nu le va mai cumpăra 
nimeni. Cum poţi să ceri ca alţii să devină mai buni 
dacă nu poţi 

deveni tu însuti mai bun? 
Mulţi negustori se plâng de taxele şi impozitele pe 
care le plătesc, dar nu-şi dau seama că ei înşişi au 
inventat această plagă guvernamentală, taxându-şi 
de multe ori clienţii pentru a obţine profituri uriaşe. 
Dacă cineva îşi exploatează fără ruşine semenii, 
cum le poate cere el guvernanţilor să facă ceea ce 
nu face el însuşi? De altfel, vă avertizez: voi aranjaţi 
întotdeauna lucrurile astfel încât să vă maximizaţi 
plăcerea personală, iar Eu aranjez întotdeauna 
guvernele pe care le meritaţi (şi care respectă 
exact modelul impus de voi). Guvernul nu face 
altceva, la scară mare, decât ceea ce faceţi 



voi la scară mică. Cine le impune fraţilor lor cele 
mai mari taxe dacă nu comercianţii? Sper să 
înţelegeţi din aceste cuvinte că singurii responsabili 
pentru problemele oamenilor sunt ei înşişi. De 
aceea, toate motivele acestor plângeri vor rămâne 
până când cei care le cauzează se vor schimba. 

La fel, proprietarii de case din marile oraşe se 
plâng de impozitele pe locuinţe şi terenuri, dar dacă 
un chiriaş întârzie cu plata chiriei, ei îl dau pe loc în 
judecată, după care îi pun poprire pe bunuri şi în 
final îl evacuează. Aşa se explică de ce cresc 
continuu impozitele pe case şi pe terenuri, şi ele vor 
continua să crească atât timp cât va fi necesar, 
adică până când inimile proprietarilor se vor înmuia 
şi ei vor învăţa să le dea inclusiv săracilor câte o 
cameră în casa lor, fără să le perceapă nici un fel de 
plată. 

Toate aceste pedepse sunt absolut necesare, şi 
vă asigur că ele vor deveni din ce în ce mai drastice. 
De altfel, dacă nu sunteţi mulţumiţi cu solul liniştit 
al acestui Pământ, pe care cresc atâtea fructe, nu 
aveţi decât să plecaţi pe mare, pentru a învăţa care 
este diferenţa între linişte şi furtună. Dacă valurile 
mării agitate nu vă înghit cu totul, ba chiar vă place 
acolo, puteţi rămâne pe mare. Dar Eu vă spun: 
Pământul ce) solid este mult mai liniştit, căci el nu 
poate fi schimbat cu una cu două, la fel cum 
cuvintele lui Dumnezeu rostite din vechime nu 
pot fi inovate, rămânând la fel de actuale şi astăzi. 
Graţia lui Dumnezeu se găseşte pretutindeni pe 
Pământ, pentru toţi cei care o caută. Cât despre cei 
care nu sunt interesaţi de graţia Mea, ci doar de 
schimbări şi inovaţii, motivaţi în principal de dorinţa 
de a fi mai presus ca alţii în poziţie socială sau in 
proprietăţi, ei nu au decât să se închine Diavolului, 
căci în cer nu se va găsi nimeni care să verse măcar 
o lacrimă pentru ei. 

Să vorbim acum de plângerile referitoare la 
preoţi. Nici acestea nu ajung deloc la urechea Mea, 
căci Eu am aranjat astfel lucrurile încât oricine 
doreşte, să poată avea acces liber la Cuvântul Meu. 



După cum vedeţi, pentru Mine nimic nu are 
valoare, cu excepţia unei inimi pure, pline de iubire, 
şi a credinţei în Mine. Cine nu este satisfăcut cu 
acest lucru şi pentru care cuvântul unui predicator 
este mai important decât cuvintele rostite de Mine 
nu are decât să rămână în orbirea sa, pe care o 
merită cu vârf şi îndesat. Cât despre cei pentru care 
un lăcaş de cult luxos, construit cu bani mulţi, este 
mai important decât o inimă pură (singurul templu 
real al Duhului Sfânt), aceştia nu au decât să se 
ducă şi să se roage acolo. 

Cum ar putea toate catedralele din lume să 
slujească slavei Mele? Cât timp am stat pe pământ. 
Eu nu am căutat gloria deşartă, ci doar credinţa şi 
iubirea. Transformarea Mea - singurul Dumnezeu 
etern, adevărat şi viu - într-un idol reprezintă pentru 
Mine o atrocitate, căci Eu nu doresc să fiu adorat 
decât întru spiritul şi adevărul care sălăşluiesc în 
inima curată a oamenilor. 

Adevărata adoraţie constă în recunoaşterea 
Mea ca Dumnezeu şi Părinte, în iubirea Mea mai 
presus de orice şi în respectarea poruncii de a vă 
iubi semenii. O catedrală nu poate contribui cu 
nimic la slăvirea Numelui Meu, căci ea nu arată cine 
sunt Eu, ci doar de ce sunt capabili oamenii, în 
aroganţa şi nesăbuinţa lor. 

Cel care îmi admiră cu adevărat puterea şi 
măreţia ar trebui să meargă în Natură şi să 
privească soarele, luna şi stelele. Acolo veţi găsi 
suficiente argumente pentru a recunoaşte 
omnipotenţa lui Dumnezeu. In locul statuilor şi 
picturilor din catedrale, veţi găsi oameni reali, vii, 
şi alte creaturi fascinante. In locul ornamentelor, 
puteţi admira pădurile seculare şi pajiştile 
magnifice, care vorbesc de la sine despre măreţia, 
slava şi înţelepciunea Creatorului etern. Această 
contemplare poate înălţa uşor inima omului până la 
adevărata slavă a lui Dumnezeu. Deşi înţelepciunea 
este întotdeauna victorioasă asupra prostiei, nu 
trebuie să credeţi însă că oamenii proşti vor 
dispărea; acest gen de oameni vor continua să 
existe atât timp cât va exista iadul. Mulţi se 



întreabă de ce permit Eu atâtea atrocităţi şi de ce nu 
distrug străvechea idolatrie cu fulgerele şi 
trăznetele cerului. De vreme ce am procedat astfel 
în timpurile de demult, de ce nu mai repet acest 
lucru şi astăzi? Dar Eu vă spun: lăsaţi grâul să 
crească, şi va veni timpul recoftei. Cine 
cunoaşte eternitatea nu se simte niciodată presat 
de timp. Numai proştii se simt încolţiţi de timp; cei 
înţelepţi ştiu să aştepte, la fel cum ştiu la ce porţi să 
bată. 



66, Ceremoniile ecleziastice 



La ce folosesc toate aceste biserici pline de 
obiceiuri idolatre şi care impun respectarea a tot 
felul de practici stupide de asceză? Cel mai înţelept 
lucru pe care îl puteţi face este să lăsaţi curentul să 
curgă; când va ajunge la ocean, el se va abandona 
de la sine. Este o prostie să încerci să înoţi 
împotriva curentului, căci cu cât te opui cu mai 
multă putere valurilor, cu atât mai mare va fi 
rezistenţa pe care o vor opune ele. Cel mai bine este 
să te laşi în voia lui, detaşându-te în inima de el şi 
de direcţia în care curge, şi căutând acolo calea 
sigură către adevăr. 

Ca simpli indivizi, ar fi o nebunie să vă opuneţi 
unor instituţii care s-au impus de-a lungul 
secolelor, devenind adevărate norme sociale. Ar fi 
ca şi cum un singur soldat s-ar lupta cu o mie de 
duşmani: ce ar putea face el împotriva atâtor 
inamici? Acelaşi principiu se aplică şi celor care 
încearcă să se opună unei ordini instaurate de foarte 
multă vreme. Chiar dacă ceea ce crede este corect, 
ce poate face el împotriva unei majorităţi oarbe şi 
surde? 

Eu nu privesc niciodată exteriorul unui individ, ci 
Mă uit numai în inima lui; de aceea, orice creştin 
cinstit poate Participa liniştit la un serviciu divin, 
într-o casă de rugăciune. 



Dacă Mă poartă cu adevărat în inima lui, nu i se 
va întâmpla nimic rău. 

Cine se plictiseşte însă de serviciul divin ar 
trebui să rămână afară, căci nimeni nu este 
forţat să ia parte la el. De altfel, chiar dacă s-ar 
simţi forţat, tot ar fi mai bine pentru el să ia 
parte la serviciul divin decât să bântuie prin tot 
felul de locuri de distracţie în zilele sfinte, sau să 
facă afaceri, ori să pună la cale tot felul de 
intrigi, şi aşa mai departe. 

Dacă nu vă place predica preotului, ascultaţi 
cel puţin versetele din Evanghelie pe care le 
citeşte acesta. înţelegerea şi aplicarea lor este 
suficientă pentru a atinge viaţa eternă. Aşadar, 
nu aveţi nimic de pierdut dacă intraţi într-o casă 
de rugăciune; în schimb, puteţi descoperi acolo 
ceva cât de mic care vă poate aminti de Mine. 
Cât despre cei care resping cu ură această 
idolatrie, nici aceştia nu au nimic de câştigat, ci 
numai de pierdut, ceea ce Mă conduce la 
întrebarea: la ce le foloseşte? 

Cât timp am stat pe pământ, templul din 
Ierusalim era exclusiv un templu al idolatriei. 
Puteai să-1 consideri orice, dar nu o casă a Iui 
Dumnezeu. Şi totuşi, Eu, Iehova, nu am 
interzis nimănui să viziteze templul sau să- şi 
aducă ofrandele. Am predicat Eu însumi foarte 
des în templu, şi acolo am iertat-o pe femeia 
adulteră de păcatele ei. Mu le-am interzis nici 
adepţilor Mei să viziteze templul. Aşadar, de ce 
ar trebui să vă simţiţi iritaţi la gândul de a 

merge într-o casă de rugăciune? Cine intră într- 
o biserică într-adevăr în Numele Meu, poate fi 
sigur că Eu voi fi cu el. Şi atât timp cât Eu 
rămân acolo, poate rămâne şi el. 

De altfel, nimeni nu ar trebui să-Mi ceară să 
lovesc cu fulgerele şi trăznetele din cer, căci 
numai Eu ştiu când este timpul pentru acest 
lucru. 

Fenomenul acesta al ceremoniilor ecleziastice 
va dura atât timp cât oamenii vor fi dispuşi să-1 
tolereze. Cine se simte satisfăcut nu are decât să 
participe la ele, dar în ochii Mei el rămâne un 
om lipsit de minte. 



Cine Mă caută însă sincer, Mă va găsi, în 
orice circumstanţe. Eu îl voi accepta, iar el va 
rămâne preferatul meu, în faţa tuturor celor 
lipsiţi de minte. Deocamdată nu fac nimic pentru 
a schimba această stare de lucruri, pentru că ea 
este unanim acceptată, iar faptul că o tolerez nu 
arată altceva decât că are o importanţă minoră 
pentru Mine. 

Există însă oameni care Mă iubesc cu adevărat 
mai presus de orice, iar aceştia înseamnă mai 
mult pentru Mine decât întreaga lume. Aceştia 
se vor bucura de toată splendoarea graţiei Mele, 
în timp ce restul lumii nu va primi decât 
fărâmiturile. (Jn singur individ poate însemna 
mai mult pentru Mine decât o întreagă lume 
plină cu proşti. De câte ori este cosită iarba, fără 
să dispară? Cum este posibil acest lucru? 
Simplu: pentru că ea creşte la loc. La fel se 
întâmplă şi cu proştii acestui Pământ, care 
preferă să rămână astfel. 



67. Visele şi interpretările lor 

în acest capitol vă voi prezenta câteva tipuri 
de vise, ale unor oameni buni, dar şi ale unor 
oameni răi, care îşi au originea fie în cer, fie în 
iad. Este important să deţineţi informaţii 
corecte în legătură cu aceste fenomene, ca să 
ştiţi ce trebuie să faceţi în cazul în care vi se vor 
întâmpla. 

Există multe tipuri de viziuni. Cele mai 
comune şi mai cunoscute sunt visele nocturne. 
Se pune întrebarea: cine este cel care visează şi 
ce reprezintă imaginile din vis? 

în timpul somnului obişnuit, singurul care 
visează este sufletul. Aceste vise nu sunt altceva 
decât imagini haotice create de suflet din 
propria sa imaginaţie. Imaginile de acest fel nu 
au nici o ordine, fiind similare cu cele dintr-un 
caleidoscop care se schimbă odată cu fiecare 
mişcare şi care nu se repetă niciodată identic. 



Motivul pentru care apar asemenea imagini 
circumstanţiale şi haotice este că sufletul nu se 
află în contact cu lumea exterioară, dar mai ales 
cu spiritul său. Acest tip de viziuni nu-i 
folosesc la nimic sufletului, decât în măsura în 
care acesta îşi poate da astfel seama de starea 
în care se află. 

Dacă vă propuneţi să vă aduceţi aminte toate 
visele pe care le-aţi avut şi faceţi o sinteză a lor, 
puteţi obţine astfel o imagine destul de clară a 
stării în care se afla sufletul dumneavoastră: 
care sunt principalele sale dorinţe, aspiraţii, 
elementele din care este alcătuit, inclusiv cum 
va arăta el atunci când se va desprinde definitiv de 
învelişul său trupesc. Aceste vise sunt în 
întregime produsul imaginaţiei sufletului, 
nefiind provocate nici de spirite iadului, din de cele 
din cer. Sufletul îşi aminteşte mai mult sau mai 
puţin de ele, după care le uită complet. în cazul 
oamenilor obişnuiţi, ele depind întru totul de 
alcătuirea corpului lor vital. Dacă acesta este mai 
înclinat către suflet, omul îşi poate aminti 
aproape orice vis. Dacă este mai înclinat către 
corpul fizic, el nu îşi va aminti aproape deloc 
visele. Acesta este de regulă cazul oamenilor cu 
înclinaţii senzuale şi materiale. 

Nu la fel stau lucrurile în ceea ce priveşte 
visele lucide, care sunt percepute foarte intens 
de visător, ca pe o realitate vie. Atunci când se 
trezeşte, lui îi este foarte greu să-şi dea seama 
dacă a trăit un vis sau o realitate. Aceste viziuni 
nu sunt vise ale sufletului, ci sunt provocate de 
spiritele din jurul acestuia. Dacă spiritele sunt 
malefice, omul se trezeşte absolut epuizat, fizic 
şi psihic. Dacă sunt spirite bune, omul se trezeşte 
regenerat fizic şi într-o stare de mare bună 
dispoziţie 

psihică. 

Ambele tipuri de vise sunt permise 

exclusiv pentru 
beneficiul sufletului, şi niciodată în detrimentul 
acestuia. In cazul viziunilor teribile el primeşte 
de multe ori avertismente necesare, iar în cazul 
celor pozitive găseşte puterea de care are 
nevoie. Motivul pentru care aceste vise sunt atât 
de clare constă în faptul că spiritele 
eliberează corpul vital a' 



visătorului de învelişul său fizic, conectându- 1 la 
suflet. Aflat în această stare, sufletul are o 
senzaţie de naturaleţe, căci se află în fuziune cu 
corpul său vital, acceptând şi reţinând prin 
intermediul simţurilor acestuia imaginile cele 
mai puternice şi mai semnificative ale visului. 

Viziunile somnambulilor şi ale mediumilor, la 
fel ca şi cele care apar în timpul anesteziei, 
fac parte din această categorie. Aceste viziuni 
interioare au o anumită ordine şi semnificaţie, 
căci sufletului i se spune întotdeauna adevărul 
de către spiritele din jurul lui. De multe ori, el 
poate avea acces la evenimente care se vor 
petrece în viitor, lucru care poate fi realizat 
foarte uşor de către spirite, care cunosc ordinea 
lucrurilor şi succesiunea cauză-efect, întrucât 
chiar ele sunt cele care generează această 
ordine. 

Aceste viziuni au aşadar o valoare mai 
mare decât primele. Totuşi, ele nu trebuie 
considerate ca un destin inexorabil, aşa cum 
credeau cândva păgânii. Omul nu trebuie să uite 
niciodată că dispune de un liber arbitru. Dacă 
doreşte cu adevărat să trăiască o altă realitate 
decât cea pe care i-au arătat-o în vis spiritele, el 
se poate orienta către Mine. Prin graţia Mea, 
destinul său se poate schimba, direct 
proporţional cu credinţa sa. Eu sunt singurul 
care poate schimba cursul lucrurilor, într-o 
singură clipă. De aceea, nu trebuie să fiţi 
îngrijoraţi de aceste viziuni, care se petrec destul 
de frecvent: dacă sunt pozitive, nu aveţi motive 
de îngrijorare, iar dacă sunt negative, ele pot fi 
schimbate. Desigur, în cazul celor care cred în 
ele mai mult decât în Mine, ele devin un destin 
imuabil, conform principiului: „Facă-se voia ta!" 

Matura umană este atât de slabă încât 
acceptă imediat orice evenimente viitoare pe 
care i le revelează visele. De altfel, oamenii 
înşişi şi-au creat un set de reguli pentru ca 
lucrurile să se petreacă exact ca în visele lor. 
Aceste interpretări subiective ale viselor, şi 
consecinţele lor, sunt la fel de stupide ca şi cei 
care le-au inventat. De pildă, se consideră că 
apa din vis simbolizează moartea unei rude sau 



a unei cunoştinţe. Focul semnifică o minciună 
sau o bucurie. Pâinea, bălegarul şi visele legate 
de nunţi sunt interpretate ca o moarte în familie. 
Albinele indică iminenţa unui incendiu, în timp 
ce furnicile simbolizează o inundaţie, sau 
anumite motive de îngrijorare. Lâcustele, 
greierii şi păsările sunt interpretate ca semne de 
război, ca să nu mai vorbim de visele despre 
câştiguri la loterie. Aceste imagini sunt produse 
de sufletul însuşi şi nu indică altceva decât 
starea haotică în care se află acesta, nicidecum 
nişte evenimente viitoare. 

Credinţa în aceste interpretări ale viselor este 
cu adevărat malefică. Ea poate face mult rău 
sufletului, care este de multe ori dispus să 
renunţe la credinţa în Mine de dragul acestor 
interpretări stupide. 

Deşi acest gen de vise simple aparţin în 
întregime sufletului, oamenii slabi de minte 
consideră că ele sunt generate de spiriduşi 
răutăcioşi. Aceştia pătrund în trup şi generează 
viziunile, după care conving sufletul de adevărul 
lor, deşi ele nu reprezintă altceva decât 
imaginaţia lor maliţioasă. 

V-am relatat toate aceste lucruri ca să ştiţi pe 
viitor cum trebuie să priviţi visele, dar şi 
viziunile reale, despre care vom discuta mai în 
detaliu într-un capitol viitor. Orice fenomen are 
un scop şi o raţiune corespondentă, care nu au 
însă nimic de-a face cu imaginaţia debordantă 
şi cu prostia. 



68 & 69. Superstiţiile 

Un al treilea tip de viziuni se nasc din 
convingerea profund superstiţioasă că anumite 
evenimente naturale au o legătură profetică cu 
ceea ce se va petrece în viitor. Cred că nu vă sunt 
străine aceste prostii şi diferitele ritualuri pe 
care le pun la cale unii oameni pentru a afla ce 
le rezervă viitorul. 

Primele aiureli la care doresc să fac 

referire sunt 



calendarele, concepute de unii oameni care, fără 
nici cea mai mică cunoaştere şi deseori în cea 
mai ridicolă manieră cu putinţă, încearcă să 
prezică vremea pentru fiecare zi a noului an. 
Foarte importante sunt în aceste calendare aşa- 
zisele zile critice. Cine este însă Domnul 
vremii, Eu sau aceste zile critice? Chiar credeţi 
că îmi lipseşte cu totul înţelepciunea, astfel încât 
să stabilesc anticipat anumite zile critice în 
funcţie de care vremea va evolua într-un sens 
sau în altul? 

Oamenii judecă vremea în funcţie de aceste 
zile critice, dar nu cunosc zilele critice ale 
inimii lor, care le pot revela cum va fi vremea în 
viitoarea lor viaţă eternă. Ei ar fi mult mai 
aproape de adevăr dacă şi-ar observa inimile 
şi dacă ar încerca să înţeleagă furtuna sau zilele 
frumoase din sufletele lor. De altfel, vremea 
proastă din inima lor se datorează de multe ori 
chiar acestor zile critice pe care le stabilesc ei 
înşişi, unele pentru joacă, pentru mâncare şi 
băutură, pentru plăceri carnale, urmate de zile de 
odihnă şi lenevie, de tristeţe, de melancolie, etc. 

Dacă oamenii ar tine cont de aceste zile 
critice, nenumăratele furtuni, ploaia şi 
grindina, fulgerele şi trăznetele, ninsorile 
abundente şi gheaţa din inima lor nu s-ar mai 
produce. Dacă sufletul ar trăi constant într-o 
vreme senină, spiritul şi-ar putea părăsi în sfârşit 
mica sa cămăruţă, ieşind în lumea liberă a 
inimii şi proclamând ziua critică a vieţii eterne. 
Atâta vreme cât respectivele zile critice vor 
continua să provoace însă asemenea 
fenomene „meteorologice" negative în sufletul 
oamenilor, aceştia vor rămâne ceea ce sunt la 
ora actuală, simple animale, care cu greu vor 
putea fi acceptate în cer. 

Există şi oameni care cred în cei care pot 
influenţa vremea, pe care îi consideră un fel 
de vrăjitori sau de magicieni negri. Aceştia 
scriu tot felul de texte stupide, pe care le 
comercializează sub titlul „Remedii pentru 
vreme". Pe primul loc între factorii care pot 
alunga vremea rea sunt considerate aşa- 
numitele mise pentru schimbarea vremii, 



oficiate de preoţii romano-catolici. Un alt remediu 
sunt aşa-zisele binecuvântări ale câmpurilor, 
efectuate fie de preoţi locali, fie de călugări 
cerşetori, ale căror binecuvântări sunt considerate 
mult mai eficiente. Un al treilea remediu, aplicat cu 
deosebire pentru alungarea furtunilor violente, 
constă în sunarea clopotelor pentru furtună, însoţită 
uneori de focuri de armă trase cu praf de puşcă 
binecuvântat, arderea mugurilor de salcie, 
aprinderea unor lumânări binecuvântate, sau chiar 
ridicarea unor cruci pentru vreme rea, despre care 
se crede că alungă vrăjitoarele care aduc vremea 
rea. 

La câte aberaţii nu se pretează oamenii, uitând 
cu desăvârşire că singurul care poate influenţa 
vremea este Dumnezeu, şi unicul lucru pe care îl pot 
face ei pentru a avea parte de o vreme bună este să 
se roage Tatălui Ceresc! 

Toate aceste superstiţii au consecinţe dintre cele 
mai neplăcute, căci ele îi determină şi pe cei care 
mai au încă o inimă bună să îşi piardă credinţa în 
Dumnezeu, iar aceasta este o influenţă a iadului, 
care pune astfel stăpânire pe minţile oamenilor 
naivi. Mai mult ca oricând, în ziua de astăzi 
naţiunile au nevoie de lumină, nu de întuneric. De 
altfel, la momentul potrivit, Eu însumi voi aprinde 
lumina de care au nevoie naţiunile, care vor şti să le 
mulţumească atunci cum trebuie celor care au 
răspândit cu atâta osârdie întunericul. 

Un alt tip de superstiţie care intră în această 
categorie se referă la aşa-zisele semne ale norocului 
sau ghinionului, la care toţi oamenii sunt atenţi, dar 
mai ales cei de credinţă romano-catolică. Aceste 
simboluri aberante au o influenţă incredibilă asupra 
oamenilor, de la cei din înalta societate şi până la 
ultimul ţăran. Ele nu sunt altceva decât o moştenire 
rămasă de la păgâni, propagată de anumite spirite 
care au trăit pe vremea păgânismului, care nu 
sunt suficient de corupte pentru a face cu adevărat 
parte din iad. Ele pot cutreiera destul de libere 
Pământul, fiind lăsate să acumuleze cunoştinţe, în 
speranţa că vor progresa şi că vor deveni fiinţe 
umane mai bune. Ele se alătură anumitor 
oameni, se 



ataşează de trupurile lor şi influenţează 
sufletele, care ajung să creadă astfel în 
asemenea aberaţii. Din fericire, mai sunt destui 
oameni care îşi dau seama că aceste credinţe nu 
pot avea la bază adevărul. Chiar şi aceştia pot 
rămâne însă cu anumite îndoieli, neştiind dacă 
nu cumva ele conţin măcar un sâmbure de 
adevăr. Un creştin adevărat nu ar trebui să aibă 
asemenea îndoieli. 

Un instrument mult mai malefic de revelare a 
viitorului sunt cărţile de ghicit. Acest joc nefast a 
adus multă nefericire oamenilor. De aceea, sfatul 
Meu este să îi evitaţi pe aceşti ghicitori, căci ei 
sunt înconjuraţi de tot atâţia demoni câte cărţi 
de joc au. Chiar dacă predictiile lor se 
adeveresc, acest lucru devine posifeil numai cu 
ajutorul spiritelor rele. Aşadar, dacă nu doriţi să 
deveniţi prizonieri ai iadului, evitaţi aceşti profeţi 
mincinoşi. 

Mai nou, se încearcă ghicirea viitorului cu 
ajutorul mediumilor. Dacă un medium este adus 
în stare de transă de un hipnotizator, el ar trebui 
lăsat să reveleze numai acele informaţii pe care 
doreşte să le dezvăluie în mod voluntar. El nu ar 
trebui forţat să vorbească, întrucât această 
forţare este foarte dăunătoare pentru sănătatea 
sa. Sfatul Meu este să aşteptaţi cu răbdare 
până când mediumul începe să vorbească de 
la sine. Puteţi pune întrebări, dar numai atunci 
când nu desluşiţi cu claritate cuvintele pe care 
le rosteşte. 

Explorarea mediumică prin plasarea mâinilor 
pe trupul celui aflat în transă nu trebuie 
executată decât de către credincioşi asupra 
altor credincioşi. Ori de câte ori un hipnotizator 
orgolios, cu pretenţii ştiinţifice, induce o stare de 
somn magnetic unei alte persoane printr-o 
manipulare artificială, cu scopul de a obţine 
anumite informaţii sau rezultate ştiinţifice, 
puteţi fi siguri că acest hipnotizator este un 
demon. De altfel, ar fi chiar mai benefic pentru 
medium să fie posedat de un demon adevărat 
decât de un asemenea hipnotizator lipsit de 
conştiinţă şi de Dumnezeu. 

Vă spun toate acestea ca să ştiţi ce aveţi de 

făcut în cazul 



în care vă veţi confrunta vreodată cu o asemenea 
situaţie. Eu voi binecuvânta orice hipnotizator 
care îşi plasează mâinile pe un bolnav, în 
Numele Meu, în dorinţa de a-1 vindeca. Cât 

despre făcătorii de miracole şi ghicitori, aceştia 
ar face bine să se ferească de Mme. 

în plus, ar trebui să-i avertizaţi pe cei capabili 
să reveleze cu adevărat viitorul', prin asemenea 
mijloace corecte, să nu facă acest lucru decât în 
cazul oamenilor maturi, care pot evalua cu 
discernământ informaţiile primite pe această 
cale. Predicţiile foarte clare despre viitor sunt nu 
numai extrem de dăunătoare pentru orice suflet, 
dar sunt şi un nonsens, căci nu există un viitor 
predeterminat, acesta fiind influenţat de liberul 
arbitru al omului. 

Eu am dăruit fiecărui om un spirit liber. De 
aceea, fiecare dintre voi aveţi datoria să faceţi 

toate eforturile pentru a trăi renaşterea 
spirituală. Cine a renăscut întru spirit poate 
cunoaşte viitorul fără nici un pericol. Câtă 
vreme acest lucru nu s-a petrecut însă, nu se 
poate vorbi de un „viitor" pentru o asemenea 
fiinţă umană. Mai presus de orice, căutaţi 
împărăţia lui Dumnezeu, şi toate celelalte vor 
veni de la sine. 



70. împărăţia lui Dumnezeu şi renaşterea spirituală 

Mulţi oameni îşi spun: „Nu e nimic rău în a 
căuta împărăţia lui Dumnezeu, dar nu înţelegem 
de ce este atât de greu de găsit această împărăţie 
şi de ce nu există o singură biserică sau 
congregaţie creştină care să prezinte calea 
sigură de a ajunge la aceasta". Biserica romană 
susţine: „Eu sunt singura cale!" La fel fac însă şi 
celelalte biserici. Din păcate, cine merge pe calea 
descrisă de aceste biserici descoperă de-a 
lungul ei tot ce îşi poate imagina vreodată, mai 
puţin promisa împărăţie a lui Dumnezeu. 



Iată care este răspunsul Meu la această 
dilemă: dacă cineva caută o vreme prea 
îndelungată un obiect preţios, el sfârşeşte mai 
devreme sau mai târziu prin a- şi întrerupe 
căutarea. Dar a cui vină este? Eu vă spun: este 
vina celui care caută, de vreme ce caută 
împărăţia lui Dumnezeu acolo unde nu poate fi 
găsită, şi nu o caută acolo unde poate fi găsită. 
Scriptura afirmă cu claritate că împărăţia lui 
Dumnezeu nu are nimic de-a face cu 
splendoarea exterioară, neputând fi găsită decât 
în inima omului. Piatra ei unghiulară este 
Christos, unicul Dumnezeu şi Domn al cerului, 
deopotrivă temporar şi etern, în spaţiu şi în 
infinitate. Inima omului trebuie să creadă în El 
şi să-L iubească mai presus de orice, în plus, 
aspirantul la împărăţia lui Dumnezeu trebuie sa- 
şi iubească semenii la fel de mult ca pe el 
însuşi. 

Când omul respectă cu sfinţenie această 
poruncă simplă în inima sa, se poate spune că el 
a descoperit deja împărăţia lui Dumnezeu. Odată 
atins acest nivel, el nu mai trebuie să se 
preocupe de lucrurile de care are nevoie, căci 
toate i se vor da de la sine. Dacă el are nevoie 
de înţelepciune, aceasta i se va da, exact în 
proporţia de care are nevoie. Dacă el are nevoie 
de un ajutor din exterior pentru a-şi continua 
viaţa pe pământ, el va primi ajutorul la momentul 
potrivit, în proporţia cuvenită. Dacă are nevoie 
de anumite puteri speciale pentru o ocazie 
particulară, le va primi. Pe scurt, va fi tot timpul 
susţinut şi ocrotit. Dacă va avea nevoie să ştie o 
limbă străină într-o anumită împrejurare, 
aceasta i se va revela instantaneu. Iar dacă va 
dori să vindece pe cineva drag, nu va avea 
nevoie decât de două lucruri: de invocarea 
Numelui Meu şi de mâinile sale. 

Atât timp cât se va afla în trup, nici un om de 
pe acest pământ nu va putea beneficia însă 
simultan şi în orice moment de toate aceste 
avantaje, chiar dacă va fi renăscut întru spirit. 
Ele îi vor fi acordate numai atunci când îi vor fi 
cu adevărat necesare. La fel ca orice altă flintă 
umană, şi un om renăscut spiritual va trebui să 
se îndrepte către Mine atunci când 



doreşte să primească ceva, aşa cum Eu însumi, 
pe vremea când eram întrupat, nu am putut face 
orice aş fi dorit, fiind nevoit să împlinesc 
misiunea pentru care M-a trimis Tatăl. 

Evident, Tatăl era în Mine, la fel cum Eu sunt 
în El. El era însă Spiritul lui Dumnezeu ca 
Părinte al Eternităţii, în timp ce Eu eram (aşa 
cum sunt şi astăzi) sufletul Lui. Acest suflet 
posedă propria sa cunoaştere şi propriile sale 
capacităţi, fiind Sufletul tuturor sufletelor, cel 
mai înalt şi mai perfect între toate. Cu toate 
puterile sale, acestui suflet nu i s-a permis să 
facă orice dorea, fiind - aşa cum spuneam - 
nevoit să împlinească misiunea pe care i-a 
trasat-o Cel din care s-a născut. De pildă, atunci 
când acest suflet şi-a dorit să-i fie luată cupa 
amară de ia gura lui, Cel care se afla în el 1-a silit 
să bea cupa. Cât timp am fost întrupat, sufletul 
Meu nu a făcut altceva decât ceea ce i-a ordonat 
Cel care se afla în interiorul lui. 

De aceea, nu trebuie să vă imaginaţi că un 
om renăscut întru spirit este un fel de făcător de 
miracole, care nu mai pridideşte cu minunile. La 
fel, nu trebuie să credeţi că el are un halou auriu 
în jurul capului, aşa cum sunt ilustraţi sfinţii în 
icoane. După moartea sa fizică, nu vor fi 
neapărat semne miraculoase, precum cele de 
care fac atâta caz preoţii, în special cei din 
biserica romano-catolică, în legătură cu cei pe 
care i-au decretat chiar ei sfinţi. Nici nu poate fi 
vorba de o prezervare a corpului lor, care va 
intra în putrefacţie la fel ca trupul oricărui om 
obişnuit. De altfel, orice om de bun simţ se poate 
întreba la ce ar folosi acest miracol. Cu ce ar fi 
mai binecuvântat spiritul celui plecat dintre voi, 
fie el şi renăscut a doua oară, dacă trupul rămas 
pe pământ ar fi înzestrat cu o asemenea însuşire 
miraculoasă, dar lipsită de orice logică? Nu, 
oamenii care au descoperit împărăţia lui 
Dumnezeu nu au asemenea caracteristici. Pe de 
altă parte, graţia Mea se revarsă prin 
intermediul lor ori de câte ori acest lucru se 
dovedeşte necesar. 

La fel, nu trebuie să vă imaginaţi că un om 
născut a doua oară, care trăieşte în împărăţia lui 
Dumnezeu, este un fel de 



călugăr, complet mort din perspectiva lumii 
exterioare (materialistă), fiind ocupat numai cu 
rozarii, slujbe, litanii, posturi, condamnarea 
celor păcătoşi, sau care îşi contemplă viitorul 
mormânt cu amuzament şi detaşare. Toate 
acestea nu sunt semne ale renaşterii interioare; 
dimpotrivă, ele sunt semne ale întunericului 
interior în care încă se mai zbate fiinţa. 
Lumina celui renăscut nu mai cunoaşte partea 
întunecată a vieţii, căci ziua este eternă în 
interiorul lui. 

Mormântul şi sicriul nu sunt în nici un caz 
semne ale celui renăscut, care trăieşte în 
împărăţia lui Dumnezeu, căci în această 
împărăţie nu există morminte, nici sicrie, 
pentru simplul motiv că nu există morţi. Acolo 
nu veţi găsi decât învierea şi viaţa eternă. Omul 
renăscut trăieşte continuu în spiritul său şi nu 
meditează asupra pierderii trupului său, la fel 
cum nu contemplă niciodată moartea, care nu 
înseamnă pentru el mai mult decât înseamnă 
pentru voi dezbrăcarea unei haine, seara. Aşa se 
explică de ce moartea nu mai există pentru omul 
renăscut. Cu siguranţă, această atitudine faţă de 
moarte este un semn minunat care indică 
renaşterea spirituală, dar el nu este niciodată 
afişat în exterior şi public, ci numai în interiorul 
omului. 

La fel se petrec lucrurile şi cu celelalte 
semne ale renaşterii; ele nu pot fi recunoscute 
în exterior decât în anumite situaţii speciale, 
când este cazul. Astfel, cine are darul profeţiei 
va primi informaţii legate de viitor, dar numai 
atunci când este cazul şi numai după ce Mi se va 
adresa Mie, căci Eu sunt singurul profet. Când 
Eu voi aşeza cuvintele în inima şi pe limba lui, el 
va rosti profeţii; în caz contrar, el va vorbi la fel 
ca orice alt om. Exact la fel se petrec lucrurile şi 
cu celelalte daruri excepţionale cu care sunt 
înzestraţi cei renăscuţi întru spirit. 

Oamenii care au trezit al doilea simţ al 
văzului 25 nu trebuie consideraţi ca făcând parte 
din categoria celor renăscuţi întru 

25 Vederea astrală inferioară. 



spirit numai pentru că au această calitate, 
care nu este altceva decât o consecinţă a 
sensibilităţii lor nervoase. Prin intermediul 
corpului vital, sufletul lor transferă cu uşurinţă 
imagini din împărăţia sufletului la nivelul corpului 
lor Fizic. Cei care au un sistem nervos foarte 
puternic nu sunt de regulă capabili de aşa ceva. 
Pe scurt, nu este vorba neapărat de ceva bun, 
după cum nu este vorba nici de ceva rău. Este 
mai degrabă un fel de boală trupească ce se 
declanşează în urma unor incidente (de multe 
ori neplăcute) în timpul vieţii pământeşti a 
celui în cauză. Astfel, o stare prelungită de 
tristeţe, de frică, un şoc puternic, şi alte 
evenimente similare, pot declanşa acest 
fenomen. De asemenea, există anumite mijloace 
artificiale care au acelaşi rezultat, precum 
hipnoza, beţia şi drogurile halucinogene. 

Reafirm aşadar cu tărie că al doilea simţ al 
văzului nu este un semn al renaşterii spirituale, 
lucru demonstrat inclusiv de faptul că aceşti 
oameni văd deseori imagini haotice şi 
incoerente, care nu au un conţinut ordonat. 

Explicaţia este simplă: sufletul lor nu este 
conectat încă la spiritul lor. Ei nu pot explica 
ceea ce văd, întrucât nu au o interpretare 
structurată a lumii de dincolo. în schimb, cei 
născuţi a doua oară au o viziune foarte clară şi 
perfect structurată asupra chestiunilor 
spirituale, ceea ce dovedeşte profunda lor 
ancorare în acea dimensiune. Acesta este aşadar 
un alt semn al renaşterii spirituale, marcând o 
mare diferenţă faţă de persoanele care au 
simple viziuni din lumea de dincolo. Repet: nu 
trebuie să vă aşteptaţi la tot felul de minuni 
copilăreşti ca urmare a renaşterii întru spirit, 
ci doar la roadele naturale ale unui spirit 
sănătos şi ale unui suflet echilibrat, aflat în 
contact permanent cu spiritul său. 

Pe de altă parte, cei renăscut ştie perfect că 
poate realiza miracole cu ajutorul Duhului Sfânt, 
dar nu doreşte să epateze cu ele, motiv pentru 
care nu le practică decât atunci când este strict 
necesar, de regulă în secret. 

Cât despre cei care aspiră să renască 

spiritual numai 



pentru a primi aceste daruri miraculoase, ei pot fi 
convinşi că această graţie nu se va revărsa 
niciodată asupra lor. 

Alte semne evidente ale renaşterii spirituale 
sunt iubirea faţă de Mine, marea bunătate a 
inimii şi iubirea faţă de semeni. în cazul în 
care ele lipsesc sau în care umilinţa nu este 
suficient de puternică, cele mai mari semne pe 
care le-ar face sau viziunile pe care le-ar avea o 
asemenea fiinţă nu înseamnă practic nimic. De 
multe ori, aceşti oameni sunt mai departe de 
împărăţia lui Dumnezeu decât mulţi oameni 
care par obişnuiţi, căci împărăţia lui Dumnezeu 
nu are nimic de-a face cu pompa exterioară, ci 
numai cu discreţia şi liniştea inimii. Cirmăriţi 
să înţelegeţi cât mai profund acest adevăr, şi 
veţi descoperi mult mai uşor împărăţia lui 
Dumnezeu. 

Singurele viziuni absolut autentice sunt cele 
ale fiinţelor renăscute spiritual. Celelalte 
viziuni au sâmburele lor de adevăr, dar nu pot fi 
interpretate corect decât tot de către un om 
renăscut spiritual. 

Nu credeţi în mesajele stupide pe care vi le 
adresează oamenii de lume; credeţi însă întru 
totul în cuvintele celor renăscuţi, căci ei nu 
rostesc decât ceea ce primesc de la Mine. Cât 
despre ceilalţi, aceştia vorbesc în funcţie de 
propria lor înţelegere. 

Atunci când o asemenea persoană afirmă că 
vorbeşte în Numele lui Dumnezeu, nu o 
credeţi; ea vorbeşte numai pentru propriul 
folos,' pentru a trage avantaje personale sau 
pentru faimă. Dacă cineva vă spune însă cu 
detaşare, fără nici un interes personal: „Iată ce a 
spus Domnul!", pe acesta credeţi- 1, mai ales 
dacă el nu ţine cont de reputaţia celui cu care 
vorbeşte, căci numai fiinţele renăscute spiritual 
cunosc reputaţia Domnului. 



71. Profeţi adevăraţi şi profeţi falşi 

Unii şi-ar putea pune întrebarea: „Oare poţi 
avea întotdeauna încredere în predicţiile 
referitoare la viitor ale unui om renăscut 
spiritual, sau trebuie să ai îndoieli?" Iată care 
este răspunsul Meu la această întrebare: „Dacă 
un om renăscut spiritual vă spune: ,Faceţi 
cutare!', faceţi ce vă spune. Dacă el vă spune: 
,Se vor petrece cutare sau cutare evenimente 1 , 
fără să precizeze însă: ,dacă vor fi îndeplinite 
următoarele condiţii', atunci nu-1 credeţi. On om 
cu adevărat renăscut spiritual nu va uita 
niciodată să adauge acest ,dacă' condiţional, 
căci orice viitor nu se poate petrece decât în 
anumite circumstanţe. Altfel spus, predicţia unui 
eveniment viitor nu se poate petrece în orice 
condiţii. Dacă viitorul ar fi absolut previzibil, 
lumea s-ar afla sub o judecată extrem de severă 
şi libertatea nu ar putea exista. On om cu 
adevărat renăscut spiritual ştie foarte bine acest 
lucru, şi nu va face niciodată profeţii absolut 
certe. 

Eu însumi am fost cel mai mare profet care 
a trăit vreodată pe pământ, dar cine ar putea 
dovedi că, în afara învierii Mele, am prezis ceva 
cu o certitudine absolută? Eu am afirmat că voi 
muri şi că voi învia a treia zi, dar nu am precizat 
niciodată ora şi ziua când se vor petrece aceste 
evenimente. Am prezis de asemenea a doua 
Mea venire pe pământ, dar am precizat cu toată 
claritatea că în afară de Mine (şi de cei cărora le 
voi revela acest lucru), nimeni nu ştie ceasul la 
care voi veni! Aşadar, Mi-am revelat a doua 
sosire, dar nu şi momentul exact al acesteia. 
Apropierea ei va putea fi totuşi recunoscută 
după semnele care o vor preceda, şi pe care le- 
am precizat". 

Chiar şi profeţii au prezis viitorul numai la 
modul condiţional, pentru ca oamenii să nu fie 
supuşi judecăţii, dar să poată totuşi acţiona, 
într-o deplină libertate interioară, 



pentru a scăpa de anumite evenimente teribile 
ce urmau să se declanşeze. Astfel, ieremia a 
făcut anumite profeţii, după care a aşteptat ani 
de zile împlinirea lor, lamentându-se că aceasta 
nu mai vine. Ceea ce el a profeţit pentru a 
doua zi s-a împlinit, dar câţiva ani mai târziu. De 
pildă, profeţia lui referitoare la ţinerea în sclavie 
a poporului iudeu timp de şapte ani de către 
babilonieni s-a împlinit abia 23 de ani mai 
târziu, lona a aşteptat în zadar căderea Ninevei, 
lucru pe care Mi 1-a reproşat cu mânie până la 
sfârşitul vieţii. 

Dacă oamenii ameninţaţi cu închisoarea îşi 
schimbă comportamentul, procedurile juridice 
nu mai sunt declanşate împotriva lor, chiar dacă 
nu toţi îşi schimbă cu adevărat comportamentul 
în bine. în mod similar, dacă între 100.000 de 
oameni există zece fiinţe virtuoase, de dragul 
lor le voi cruţa şi pe celelalte 99.990 de judecata 
teribilă. La fel, dacă găsesc 100 de oameni 
virtuoşi într-un milion de suflete, de dragul celor 
100 îi voi cruţa şi pe ceilalţi de judecata cu care 
i-am ameninţat. Dacă numărul celor virtuoşi este 
chiar mai mare, voi desfiinţa complet tribunalul. 
Mai bine spus, în locul unui tribunal general, voi 
înfiinţa unul special, în care îi voi judeca numai 
pe cei mai încăpăţânaţi dintre ei. Dacă însă 
numărul celor buni se reduce dramatic, poporul 
respectiv va fi nevoit să suporte încercarea cu 
care l-am ameninţat, nu înainte de a primi 
câteva avertismente. Dacă nici acestea din urmă 
nu îi schimbă în bine pe oameni, pedeapsa nu 
va fi anulată. 

Sper că aţi înţeles din cele spuse mai sus că 
în ceea ce priveşte profeţiile trebuie să 
manifestaţi o anume precauţie, pentru a discerne 
între cei chemaţi să facă profeţii şi cei care nu 
au această chemare. Oricum, nimeni nu va putea 
atinge renaşterea spirituală numai de dragul 
unei profeţii, ci doar dacă iubeşte viaţa eternă. 
Pe de altă parte, dacă revărs asupra unei fiinţe 
darul profeţiei, aceasta are datoria să nu 
schimbe nici măcar un singur cuvânt din cele 
revelate de Mine. în caz contrar, pedeapsa sa va 
fi pe măsură. După cum 



vedeţi, nu este deloc uşor să fii profet. Cine face 
profeţii de la el, asumându-şi judecata divină, 
aduce un mare deserviciu umanităţii. 

El va fi nevoit să suporte aceeaşi pedeapsă 
ca şi cea pe care a profeţit-o fraţilor săi. Cine 
condamnă va fi condamnat; cine blestemă va fi 
blestemat. Cine ameninţă cu iadul va fi pedepsit 
chiar cu acesta. Cine ameninţă cu moartea îşi 
va găsi el însuşi moartea, dine ameninţă cu 
sabia va fi executat de sabie. Iar cine ameninţă 
cu întunericul va orbi şi va trăi în beznă. Cine 
nu doreşte să fie condamnat ar trebui să nu 
condamne. 

Dacă cineva vă spune că are puterea de a 
judeca, dată de Mine, este un mincinos pentru 
eternitate. Numai Eu le-am putut acorda 
Apostolilor şi discipolilor Mei puterea supremă 
de a-şi iubi semenii, din iubire pentru Mine. 
Acesta este spiritul Meu în inima celor renăscuţi 
spiritual, dar şi în inimile celor care cred în 
Mine, care Mă iubesc şi care îşi iubesc semenii, 
de dragul Meu. Spiritul Meu în fiinţa umană 
este puterea acestei iubiri; de aceea, este de 
datoria voastră să vă iertaţi duşmanii din toată 
inima. De câte ori un om îşi iartă duşmanul întru 
spirit, acest păcătos este iertat în toate 
cerurile. Dacă duşmanul este foarte rău, iar 
iertarea voastră nu aduce rezultatele scontate, ar 
trebui să spuneţi: „Fie ca Domnul să te 
recompenseze după faptele tale". In acest fel, 
respingeţi păcatul, dar nu pe păcătos. 

înseamnă această putere o judecată? Mu, căci 
puterea se naşte din iubirea supremă faţă de 
aproape, care este tot una cu iubirea Mea divină. 
Ea nu este însă în nici un caz o judecată 26 ! Am 
avut Eu însumi această alternativă, şi de aceea 
nu doresc să oblig pe nimeni să o practice. 
Le-am dăruit oamenilor puterea supremă a 
iubirii dintr-un singur motiv: ca să le fie mai 
uşor să se simtă ca fraţii, în Numele Meu. Cine 
ar putea confunda darul acestei puteri cu o 
judecată? 

Atunci când am afirmat: „Primiţi Duhul Sfânt", 
Eu am vrut să spun: „Primiţi puterea supremă a 
iubirii Mele divine. Ceea ce veţi desface pe 
pământ va rămâne astfel, şi nu va mai fi nevoie 
de sacrificii şi de mari preoţi. Ceea ce veţi lega 
în inima voastră şi ceea ce veţi lega pe pământ, 
va rămâne legat şi în cer". Prin „a desface" şi „a 
lega" nu trebuie să înţelegeţi „a ierta" şi „a 
pedepsi", căci desfacerea este o eliberare, iar 
legarea o acceptare din proprie iniţiativă, 

Spre exemplu, dacă un om îi este îndatorat 
altuia, creditorul îl poate ierta de datorie. La fel, 
dacă un păgân se converteşte la creştinism, 
creştinii din congregaţia locală trebuie să-1 
accepte imediat în grupul şi în inima lor, cu toată 
puterea iubirii divine. Orice creştin care crede în 
Mine, care Mă iubeşte şi care acceptă să fie 
botezat în Numele Meu are acest drept. 

Cine ar putea crede că aceasta este o 
judecată? Oriunde există o judecată, aceasta se 
opune ordinii Mele. Iar cei care se supun unor 
tribunale religioase greşesc crezând că 
păcatele le sunt absolvite astfel. Cum ar putea 
o terţă persoană să anuleze o datorie pe care 
cineva o are fată de altcineva? 

Atunci când, sub influenţa spiritului Meu, 
lacov a recomandat confesiunea reciprocă a 
păcatelor, acest lucru nu avea nici o legătură cu 
ceea ce practică astăzi preoţii sub numele de 
confesiune (spovedanie), referindu-se mai 
degrabă la o recunoaştere confidenţială a 
propriilor slăbiciuni şi greşeli în faţa unui prieten 
şi a unui frate, pentru a primi de la acesta putere 
şi alinare întru spirit şi adevăr. Vă asigur că nu 
este nevoie de un preot sau de o consacrare de 
tip exorcist pentru acest lucru. Apostolatul nu 
este altceva decât o îndrumare frăţească, 
nicidecum o funcţie păgână, care presupune îm- 
brăcarea unor haine din aur, argint şi pietre 
preţioase, sau mai ştiu Eu ce puteri de a 
condamna sau de a absolvi păcatele. 

în Biblie nu se pomeneşte nimic de vreo 
confesiune. Apostolilor, dar şi celorlalţi, li s-a 
cerut doar să fie buni gospodari. Dacă un om 
slab regretă că a păcătuit, fizic sau 



spiritual, împotriva unui frate care a murit şi 
faţă de care nu-şi mai poate cere iertare, el 
poate apela la o terţă parte pentru a fi ajutat şi a- 
şi mai reduce astfel din povara morală. Oricine 
acceptă să dea acest ajutor îi aduce fratelui său 
un real serviciu, dând dovadă de compasiune 
creştină, mai ales dacă îl orientează pe cel care 
a păcătuit către Mine. în ceea ce priveşte 
celelalte situaţii, niciodată o terţă persoană nu ar 
trebui să intervină între doi fraţi care au ceva de 
împărţit, sub pretextul că le absolvă păcatele. De 
altfel, dacă se limitează să-i condamne, fără să 
încerce să-i ajute cu adevărat, toate păcatele lor 
vor cădea asupra Iui. Acesta este unicul adevăr 
în ceea ce priveşte absolvirea la ordin a 
păcatelor. 

72. Absolvirea păcatelor si iconolatria 



Unii filosofi moderni Mă consideră doar un 
alt filosof şi susţin că orice om are dreptul - în 
acord cu doctrina creştină - să absolve păcatele, 
de vreme ce şi Eu, care am stat la baza acestor 
învăţături, le-am iertat păcatele unor oameni 
care nu greşiseră cu nimic faţă de Mine. 

Răspunsul Meu adresat acestor filosofi este 
similar cu cel pe care l-am dat evreilor care 
M-au pus în faţa femeii adultere: „Să arunce 
primul cu piatra cel lipsit de păcate, iar fapta sa 
va fi răsplătită în toate cerurile!" 

Atât timp cât am fost întrupat, Eu am putut 
ierta păcatele oamenilor, căci Eu însumi eram 
fără de păcat. A fi fără de păcat înseamnă a trăi 
pe nivelul suprem de umilinţă şi iubire. Oricine 
trăieşte pe acest nivel integrează în fiinţa lui 
legile lui Dumnezeu. Pentru ca puterea lui 
Dumnezeu să sălăşluiască plenar în fiinţa lui, 
toate dorinţele pe care le-a avut vreodată, chiar 
şi cele din copilărie, trebuie eliminate din trupul 
său. Abia atunci poate spune el unei alte 
persoane: „Păcatele îţi sunt iertate!", iar ele 
chiar îi vor fi iertate. Nici chiar în acest 



caz nu se poate spune că omul respectiv este cel 
care iartă păcatele, ci doar puterea divină care 
sălăşluieşte în el. Aceasta este singura forţă din 
univers care poate reconcilia inimile celor care 
au păcătuit unii împotriva altora, devenind astfel 
duşmani. Numai ea poate aduce inimile lor până 
la incandescenţă, aprinzându-le cu focul iubirii 
pure. 

Iubirea divină distruge 27 întreaga mânie, 
orgoliul şi invidia. Este evident că un om nu ar 
putea avea niciodată o asemenea putere, ea 
fiind apanajul exclusiv al divinităţii. De aceea, 
orice om se poate ruga astfel lui Dumnezeu: 
„Doamne, iartă-mi mie păcatele pe care le-am 
comis împotriva fraţilor mei, inclusiv împotriva 
celor care nu mai sunt în viaţă şi de la care nu 
îmi mai pot cere iertare personal. Numai puterea 
Ta, Doamne, poate face acest lucru cu putinţă". 

Atunci când oamenii nu se mai pot ierta 
reciproc, fie pentru că se află la o distanţă prea 
mare unii de alţii, fie din cauza morţii unuia 
dintre ei, numai puterea lui Dumnezeu le mai 
poate absolvi păcatele. 

Personal, nu am nimic împotrivă dacă un 
om i se adresează confidenţial unui prieten, 
povestindu-i greşelile şi slăbiciunile sale, pentru 
a primi alinare, lată cum ar trebui să sune în 
acest caz sfatul unui prieten adevărat: „Dacă 
doreşti ca păcatele să îţi fie iertate, ar trebui să 
te întorci către Domnul cu intenţia foarte 
serioasă de a nu mai comite niciodată 
asemenea păcate. în plus, ar trebui să îţi 
ispăşeşti păcatele comise împotriva fraţilor tăi 
printr-o căinţă sinceră şi prin comiterea unor 
fapte bune". Un asemenea confesor îmi va fi de- 
a pururi drag. 

Evident, pentru acest lucru nu este nevoie de 
un preot, mai ales dacă acesta este convins că 
el deţine puterea exclusivă şi autoritatea de a 
absolvi păcatele, de a-1 judeca pe păcătos şi de a 
i se adresa ca reprezentant direct al lui 
Dumnezeu în confesional. Aceşti oameni sunt 
nişte manipu- 

n N.Tr. Prin sublimare. 



latori ai răului şi nişte ucigaşi de suflete, căci ei 
împart arbitrar dreptatea în faţa Porţilor Cerului. 

Tot din această categorie fac parte şi falşii 
profeţi, care propovăduiesc cu cea mai mare 
seriozitate, spunându-le oamenilor simpli: 
„Mergeţi în pelerinaj la icoana cutare şi nu uitaţi 
să îi aduceţi cât mai multe ofrande. Icoana vă va 
absolvi de păcate şi o mare graţie divină se va 
revărsa asupra voastră". 

Dar Eu vă spun: aceşti falşi profeţi îşi vor 
primi răsplata justă. Ei nu ştiu (şi nu cloresc să 
afle) că Dumnezeu nu trebuie adorat decât întru 
spirit şi adevăr. Toţi cei care predică în acest 
fel, împingându-i pe oameni către idolatrie, sunt 
anticreştini şi falşi profeţi, căci ei ucid spiritul 
oamenilor pe care îi învaţă astfel. De aceea, nu ar 
trebui să vizitaţi niciodată asemenea locuri, în 
care pervertirea minţii este foarte 
contagioasă. 

Să nu credeţi că cineva îşi poate găsi 
mântuirea în aceste locuri, căci Eu sunt singurul 
Mântuitor, iar Eu sunt Duşmanul Etern al 
idolatriei de orice fel. De ce aş conferi Eu puteri 
miraculoase unei picturi pe lemn? Puteţi fi 
convinşi că dacă aş conferi asemenea puteri 
cuiva, acesta ar fi un om cu inima curată şi 
dreaptă, nu un obiect neanimat. 

Iconolatria creştină este o formă de idolatrie, 
mult mai abominabilă în ochii Mei decât cea a 
păgânilor din Antichitate, căci aceia nu îl 
cunoşteau pe adevăratul Dumnezeu. Ei erau 
împinşi către un asemenea comportament de 
nevoia lor interioară de a se apropia de forţele 
superioare. în schimb, oamenii din ziua de astăzi 
îl cunosc pe Dumnezeu şi ştiu că El este singurul 
Domn, dar continuă să adore picturi pe lemn. Ei 
pot fi comparaţi pe bună dreptate cu marele 
duşman al lui Dumnezeu 28 , care îl cunoaşte şi el 
pe Dumnezeu, dar în loc să-L iubească şi să-L 
adore, înşişi urăşte şi i se împotriveşte. 

Cei ignoranţi vor fi iertaţi, căci ei nu ştiu ce 

fac. Cei care 

M Anticristul, sau Lucifer. 



văd, întrucât dispun de lumină, dar refuză 
să vadă, stingându-şi în mod deliberat lumina, 
nu vor fi însă iertaţi. 



73. Credinţa activa 



Cele afirmate mai sus se aplică nu doar 
papalităţii, ci tuturor categoriilor de preoţi şi 
culte. Oriunde mesajul lui Christos nu este 
predicat în spiritul lui real, nu poate fi vorba de 
o biserică adevărată, ci de falşi profeţi. 

Există tot felul de secte care afirma: „Iată, noi 
nu avem icoane, deci cultul nostru este cel mai 
pur între toate". Dar Eu le răspund: „Faptul că 
nu aveţi icoane nu înseamnă nimic pentru Mine. 
Singurul lucru care contează este viaţa trăită la 
unison cu Cuvântul lui Dumnezeu. Chiar dacă 
sunt golite de ceremonii exterioare şi sunt 
prezentate astfel încât să fie acceptate de 
raţiunea pură, învăţăturile nu înseamnă nimic 
dacă rămân simple teorii şi nimeni nu trăieşte în 
acord cu ele". 

Este adevărat că cele mai mari şi mai 
incredibile abuzuri au fost făcute în cadrul 
Bisericii Catolice, dar nu se poate nega nici 
faptul că există în această biserică şi aspecte po- 
zitive, căci preoţii lor predică despre iubire şi 
umilinţă. Dacă ati tine cont numai de acest unic 
aspect, aţi putea fi mântuiţi. Ce pot spune însă 
de o biserică ce nu predica decât credinţa, 
respingând munca activă? Scriptura afirmă cu 
claritate: credinţa fără muncă este moartă. Eu 
însumi am spus-o de nenumărate ori: „Aplicaţi 
Cuvântul, nu vă limitaţi să-L ascultaţi!" Este 
evident din aceste cuvinte că simpla credinţă nu 
foloseşte la nimic; ea trebuie mai întâi să devină 
activă, prin intermediul iubirii. 

La ce ar folosi lumina soarelui pe Pământ 
dacă ea nu ar fi asociată şi cu căldura? La ce v- 
ar folosi toate aceste cunoştinţe ştiinţifice pe 
care le aveţi, dacă nu le-aţi găsi aplicaţii 



practice? Şi la ce v-ar folosi, într-o iarnă 
friguroasă, simpla credinţă că un lemn arzând în 
sobă ar încălzi întreaga cameră? 

Pe scurt, credinţa fermă, neînsotită de lucrări 
active, poate fi comparată cu un om nerod care 
se mulţumeşte să se încălzească în gând, 
refuzând să aprindă soba. Credinţa înseamnă 
acceptarea învăţăturilor, dar acestea ghidează 
o-mul către o activitate specifică. Dacă cineva 
acceptă o învăţătură, dar nu o pune în practică. 
Eu îl întreb: „La ce îţi foloseşte faptul că ai 
acceptat învăţătura?" 

De aceea, Eu prefer îndeosebi acele biserici 
care pun în practică. Este mult mai bine să îi 
dai cuiva o bucăţică de pâine decât să faci o 
mie de planuri despre hrănirea săracilor. Nu este 
rău nici să faci planuri, dar aceste planuri 
trebuie puse în practică, căci altfel, credinţa 
rămâne din nou fără substrat. 

Cine doreşte să trăiască în acord cu învăţătura 
Mea poate face acest lucru în cadrul oricărei 
biserici. Principala regulă pe care ar trebui să o 
aplicaţi este următoarea: examinaţi tot ce oferă 
aceasta şi păstraţi numai ceea ce este valoros. 
Eu nu voi spune nimănui: devino catolic, 
protestant sau ortodox! Dimpotrivă, îi voi 
spune: rămâi ceea ce doreşti, dar fii un creştin 
activ, întru spirit şi adevăr! Căci orice om poate 
avea acces la Cuvântul pur al lui Dumnezeu, în 
cadrul oricărei biserici, dacă doreşte acest 
lucru. 

Eu nu sunt un patriarh, nici un papă sau un 
episcop. în schimb, Eu sunt precum un Tată 
drept şi plin de iubire faţă de toţi copiii Săi, şi 
cea mai mare bucurie a Mea este atunci când vă 
întreceţi întru fapte de iubire. în schimb, nu-Mi 
face nici o plăcere să văd că vă certaţi unii cu 
alţii şi că fiecare dintre voi doreşte să fie mai 
înţelept şi mai infailibil ca ceilalţi. 

împărăţia Mea este împărăţia activităţii 
supreme, nu o împărăţie a lenei şi inactivităţii. 
Eu nu i-am învăţat pe apostoli: „Staţi acasă şi 
meditaţi asupra învăţăturilor Mele!" Dimpo- 
trivă, le-am spus: „Răspândiţi-vă în toate 
naţiunile lumii". 



La fel doresc să Mă adresez tuturor celor care 
vor să cunoască fericirea supremă. Recolta este 
întotdeauna mai mare decât numărul lucrătorilor. 
De aceea, este preferabil să fii activ într-un domeniu 
oarecare decât să ai credinţa cea mai pură şi să nu 
faci nimic. Simplul credincios nu face altceva decât 
să îşi îngroape talentele. Există oameni care nu 
cunosc aproape nimic despre Scripturi, dar care 
acţionează conform învăţăturilor acestora; ei pot fi 
comparaţi cu un gospodar care nu dispune de mare 
lucru, dar îşi ţine casa aşa cum poate, ridicându-se 
deasupra multor vecini ai săi. 

Din cele spuse până acum, orice om de bună 
credinţă îşi poate da seama cu uşurinţă ce trebuie 
să facă pentru a duce o viaţă justă, ştiind exact ce 
trebuie să aleagă şi ce trebuie să respingă. Cred că 
tot ce era de explicat în această privinţă a fost 
explicat. 



Partea a treia 



Luna 



1. Natura şi menirea lunii 

Luna este un corp ceresc mai solid decât 
Pământul. Fiind un copil al Pământului, ea s-a 
format din elementele constitutive ale acestuia. 
Motivul pentru care luna i-a fost dăruită 
Pământului constă în colectarea puterii 
magnetice pe care o emană acesta şi reflectarea 
acestei puteri înapoi către Pământ, în funcţie de 
nevoile sale. Aşa se explică de ce orbita lunii în 
jurul Pământului este atât de excentrică, căci ea 
depinde de cantitatea mai mare sau mai mică de 
magnetism pe care o emană Pământul. Pe de 
altă parte, întrucât luna este colectorul acestei 
substanţe, orbita ei este determinată în funcţie 
de nevoia Pământului pentru această substanţă 
naturală a vieţii. Aceasta este principala sarcină 
a lunii. 

Planetele mai mici decât Pământul nu au 
nevoie de o lună, căci dispun de munţi înalţi 
(care îndeplinesc rolul acesteia), precum cei de 
pe Venus, Mercur, Marte, etc. în schimb, 
planetele mai mari au nevoie de mai multe luni, 
în funcţie de cantitatea de magnetism emanată 
şi reflectată înapoi către respectivele planete. 
La fel ca şi pe Pământ, pe lună există fiinţe 
umane şi numeroase alte creaturi. Pe nici o 
lună nu există însă, pe partea orientată către 
planeta în jurul căreia se învârte, aer, apă, foc, şi 
celelalte ingrediente necesare vieţii organice. 

Luna Pământului nu este cu adevărat o „lună" 
decât pe partea orientată către Pământ; pe 
partea opusă ea nu este o „lună", ci un continent 
solid. Partea pe care voi o consideraţi „lună" nu 
este solidă, ci fluidă, ca un fel de spumă a 
oceanului foarte uşor întărită. Părţile cele mai 
solide apar ca nişte coline, în timp ce cele mai 
moi formează nişte deschizături în formă de nişe 
şi de cratere, orientate către interiorul corpului 
ceresc. într-unele din aceste crăpături există aer 
atmosferic, incapabil să scape, el putând fi 
confundat cu uşurinţă cu apa 



daca este privit printr-un telescop foarte 
puternic. Cât priveşte colinele şi craterele mai 
puţin adânci, acestea nu conţin aer atmosferic, 
ci doar eter, la fel ca şi spaţiul liber dintre soare 
şi planete. 

De aceea, această parte a lunii nu este locuită 
de fiinţe organice. Există totuşi locuitori şi în 
această zonă, dar ei au o natură spirituală. In 
timpul vieţii lor pe Pământ, aceşti locuitori ai 
lunii au fost obsedaţi de aspectele lumeşti ale 
vieţii, motiv pentru care au fost izgoniţi pe lună, 
pentru a se corecta. După o vreme foarte 
îndelungată, când încep să înţeleagă că 
preocupările lumeşti nu aduc beneficii, şi mai 
ales dacă îşi ascultă ghizii trimişi să le explice 
învăţăturile spirituale, celor care doresc să scape 
de pe lună li se permite să atingă o stare mai 
înaltă de libertate. Cei mai puţin ascultători se 
vor încarna însă pe partea opusă a lunii, unde 
viaţa se desfăşoară în condiţii demne de toată 
mila. Acolo, ei trebuie să se lupte nu numai cu 
frigul şi bezna, dar şi cu perioade de căldură 
insuportabilă, căci noaptea pe lună durează cât 
14 zile pământeşti, şi tot atât durează şi ziua 
lunară. La sfârşitul fiecărei nopţi lunare, frigul 
devine la fel de intens ca şi la Polul Nord al 
Pământului. în schimb, începând de la amiază şi 
până la sfârşitul zilei lunare, devine atât de cald 
încât nici o fiinţă vie nu suportă să rămână la 
suprafaţa lunii. 

Locuitorii umani de pe partea opusă a lunii, la 
fel ca şi celelalte creaturi vii, nu trăiesc la 
suprafaţă. Ei sunt nevoiţi să rămână închişi în 
locuinţele lor subterane timp de o jumătate de 
zi, dar şi de o jumătate de noapte. Nu există 
case sau oraşe, locuinţele lor fiind de fapt nişte 
nişe individuale în adâncurile solului lunar, în 
peşteri şi crevase. 

Pe lună nu există copaci fructiferi, ci doar 
rădăcinoase, cum sunt cartofii, morcovii, 
sfecla, la fel ca pe Pământ. Aceste plante sunt 
sădite la începutul unei zile, iar la sfârşitul ei 
sunt deja coapte. Când se lasă seara, oamenii ies 
afară din cavernele lor şi recoltează 
plantele, pe care le duc în 



locuinţele lor subterane, după care se hrănesc cu ele 
în timpul nopţii şi în ziua următoare. 

Nu există decât un singur tip de animal 
domesticit, un fel de oaie, care reprezintă pentru 
aceşti oameni cam ce reprezintă renul pentru 
locuitorii din nordul extrem al Pământului. 

în râuri şi lacuri, care abundă în interiorul lunii, 
există numeroase specii de animale acvatice. Pe 
lângă acestea trăiesc diferite specii de păsări 
micuţe, similare cu vrăbiile voastre, la care se 
adaugă o sumedenie de insecte şi alte animale care 
trăiesc la sol. 

Aveţi grijă să nu deveniţi în viitor locuitori ai 
acestui satelit nenorocit, căci această şcoală a vieţii, 
cu lumina ei palidă, nu este altceva decât o 
închisoare cumplită. Este mult mai uşor să mori de 
14 ori într-o singură zi pe Pământ decât să trăieşti o 
zi pe lună, căci locuitorii lunari se află într-o stare 
mult mai cumplită decât cei îngropaţi în cimitirele 
de pe Pământ, care măcar nu ştiu că sunt îngropaţi. 
Locuitorii lunari trebuie să trăiască plenar conştienţi 
în mormintele lor, fiind de multe ori îngropaţi în 
locuinţele lor subterane de prăbuşiri de terenuri sau 
de inundaţii subite. 



2. Fiinţele umane de pe lună 



La fel ca şi pe Pământ, oamenii de pe lună sunt 
de două sexe. Ei au fost creaţi o mie de ani mai 
târziu decât oamenii, de către un înger autorizat de 
Mine. înălţimea lor atinge cu greu 60 de centimetri 
şi au o înfăţişare care aduce mult cu cea a piticilor 
din miturile scandinave. Au burţi proeminente, care 
le servesc pentru două scopuri: pe de o parte, 
pentru digestia hranei într-un stomac 
convenţional, şi pe de altă parte pentru 
colectarea unui gaz uşor într-un al doilea 



stomac, care le aduce trei tipuri de beneficii. 

Mai întâi, acest gaz îi face atât de uşori, încât 
ei pot sări cu uşurinţă peste râuri şi lacuri. Dacă 
lacurile sunt de mai mari dimensiuni, ei pot pluti 
foarte uşor pe apă. 

Al doilea avantaj constă în emiterea unor 
sunete ascuţite prin expulzarea acestui gaz, 
pentru a-şi face astfel cunoscută prezenţa unii 
altora în locuinţele lor subterane. De acelaşi gaz 
se folosesc şi' pentru a vorbi, scoţând nişte 
sunete guturale, din plămâni, de frecvenţă 
foarte joasă. De altfel, locuitorii lunari detestă 
acest tip de vorbire, care nu este folosită decât 
de către acele spirite trimise aici pentru a se 
corecta. Când spiritul fostului pământean devine 
într-adevăr una cu sufletul unei flinte lunare, el 
se integrează perfect în trupul specific acestor 
locuitori şi renunţă la vorbire (care este specifică 
doar oamenilor de pe Pământ). 

Cin al treilea avantaj al acestui gaz stomacal 
constă în încălzirea locuinţelor friguroase, în 
timpul nopţii, prin expulzarea sa. Cavernele în 
care locuiesc aceşti oameni au o formă care 
geamănă cu cea a unor clopote turtite, către 
care conduc un fel de trepte. Aerul expirat se 
adună astfel sub cupola respectivă, încălzind în 
anumite limite rezonabile locuinţa; în pius, el 
împiedică pătrunderea în interior a aerului 
excesiv de rece de afară. Aerul atmosferic 
pătrunde doar în cantităţi mici, absolut necesare 
pentru susţinerea vieţii fizice. Acelaşi rol de 
termoreglare îl joacă gazul stomacal şi în timpul 
zilei lunare, cu diferenţa că de această dată, el 
răcoreşte temperatura în interiorul locuinţei, 
nepermiţând aerului insuportabil de fierbinte de 
afară să pătrundă în cantităţi prea mari. 

O altă particularitate a acestor fiinţe umane 
constă în faptul că ochii Jor îndeplinesc o dublă 
funcţie. Prima este întru totul asemănătoare cu 
funcţia pe care o îndeplinesc ochii 
pământenilor, şi anume aceea de a vedea. Ochii 
oamenilor lunari mai au însă şi o a doua funcţie, 
şi anume de a lumina locuinţele întunecoase de 
sub pământ. Acest atribut poate fi găsit şi pe 
Pământ la anumite animale. O altă 
particularitate 



a oamenilor de pe lună constă în auzul lor 
extrem de ascuţit; ei pot auzi cu cea mai mare 
uşurinţă chiar şi cele mai mici zgomote, de la 
distante foarte mari. Din acest motiv, urechile lor 
au pavilioane foarte mari şi puternice. 

Bărbaţii sunt mult mai solizi decât femeile. 
Dacă ar fi să comparăm puterea unui bărbat 
lunar cu cea a unei femei, aceasta ar fi 
asemănătoare cu puterea unui bărbat adult de pe 
Pământ comparată cu cea a unui copil de zece 
ani. De aceea, bărbaţii de pe lună se poartă cu 
multă gingăşie cu soţiile lor mult mai slabe; ei le 
poartă pe umeri, astfel încât picioarele femeilor 
atârnă de o parte şi de alta a gâtului lor. Dacă 
aţi putea vizita luna, aţi vedea foarte frecvent 
asemenea imagini, cu doi oameni care merg 
împreună, unul deasupra celuilalt. 

Femeile nu au aproape nimic de făcut. Ele 
sunt hrănite de bărbaţi, care merg până la a le 
mesteca mai întâi hrana, după care o trec în 
gura femeii. în afara locuinţei, femeia nu 
părăseşte gâtul bărbatului ei decât în cazuri 
absolut necesare, cum ar fi ultimele zile de 
sarcină, când sunt foarte aproape de naştere. în 
timpul vieţii sale pe lună, o femeie nu poate 
avea mai mult de două sarcini, una în timpul 
zilei, şi alta în timpul nopţii. în timpul unei 
sarcini ea poartă însă în pântec câte patru copii: 
patru băieţi în timpul zilei şi patru fete în timpul 
nopţii. Copiii pot merge imediat după naştere; 
băieţeii se obişnuiesc foarte rapid să poarte în 
cârca fetiţele. Copiii pot muri şi pe lună, la fel 
cum se întâmplă pe Pământ. Când depăşesc 
vârsta de 100 de zile lunare, ei pot fi „posedaţi" 
de spirite străine. 

Toţi locuitorii lunari sunt înzestraţi cu a doua 
vedere şi sunt învăţaţi cum să-L recunoască pe 
Dumnezeu de îngerii care îi ghidează interior. 
Aceste instrucţiuni le servesc inclusiv spiritelor 
umane exilate pe lună. Răul pe care aceştia şi I- 
au făcut singuri, devenind obsedaţi de lucrurile 
lumeşti, este astfel şters gradat, pe durata 
încarnării lor ca fiinţe lunare. Din acest motiv, 
oamenii care au fost nevoiţi să execute un stagiu 
pe lună pentru a se purifica au sufletele peticite, 
ei fiind uşor 



de recunoscut faţă de spiritele complet pure. 
Aceste suflete nu vor putea intra niciodată în 
clubul select al spiritelor pure, fiind nevoite să 
se comporte faţă de ele la fel cum se 
comportă luna faţă de Pământ (ca nişte sateliţi). 
Luna însoţeşte întotdeauna Pământul, dar nu 
se poate apropia de acesta aşa cum fac 
prietenii. 

Singurele spirite care vor fi ghidate direct de 
pe lună către regiunile superioare sunt cele 
originare de pe acest satelit (deci nu sufletele 
oamenilor trimişi de pe Pământ pe lună, pentru 
a se reforma), care au avut întotdeauna un 
dezgust natural faţă de lucrurile pământeşti. 
Ele sunt conduse în regatul copiilor spirituali, 
nivelul maxim de beatitudine care poate fi atins 
de ele. Este imposibil ca aceste spirite să atingă 
un nivel superior. Din cauza atributelor lor 
limitate, ele nu au capacitatea de a suporta un 
nivel superior, la fel cum oamenii de pe Pământ 
nu ar putea supravieţui în eterul cel mai subtil 
atâta vreme cât sunt întrupaţi fizic. 

Aceasta este aşadar soarta oamenilor cu 
înclinaţii lumeşti prea pronunţate. Cine nu 
renunţă în mod voluntar la lumea exterioară, din 
iubire faţă de Mine, nu va putea scăpa de 
obsesiile sale decât pe calea coerciţiei, 
rămânând astfel de-a pururi un sclav (căci nu şi- 
a folosit liberul arbitru pentru a se elibera). Cine 
poate considera munca forţată a unui sclav 
propriul său merit? Cel puţin, dacă îşi 
îndeplineşte sarcinile, îşi merită pâinea cea de 
toate zilele; de aceea, el poate trăi, căci şi-a 
făcut datoria, chiar dacă din obligaţie. 



i Animalele de pe lună 



La fel ca şi pe Pământ, pe lună există 
numeroase specii şi categorii de animale, care 
trăiesc în aer, la sol şi în apă. Aşa cum am mai 
precizat, pe lună nu există decât un 



singur animal domesticit, pe care voi l-aţi numi 
probabil „oaia lunară". Toate celelalte specii nu 
sunt domesticite, deci nu sunt utile omului. Corpul 
unei oi lunare este perfect rotund, ca cel al unui sac 
plin cu faină. El este susţinut de patru picioare, nu 
mai lungi de 20 de centimetri, cu patru copite. 
Capul seamănă cu cel al oii de pe Pământ şi are o 
lungime de 60 de centimetri şi o lăţime de 15 
centimetri. Oaia are două urechi lungi, similare cu 
cele ale unui măgar. Din frunte li creşte un singur 
corn, cu mai multe protuberante ascuţite, de 
mărimea unui deget, orientate în toate direcţiile. 
Coada oii lunare seamănă cu cea a unui leu de pe 
Pământ, având un smoc de păr la capăt. Lâna sa 
este de culoare albă şi seamănă cu cea a oii 
terestre. 

Utilitatea oii lunare este extrem de mare pentru 
locuitorii acestui satelit. Mai presus de orice, aceştia 
folosesc laptele ei bogat, de culoare aurie. Din lână, 
ei îşi confecţionează toate hainele, care consistă 
dintr-o cămaşă şi o haină, similare pentru ambele 
sexe. în plus, ei folosesc oaia la aratul pământului 
(cu ajutorul cornului ei), înainte de a semăna 
seminţele din care îşi vor obţine recoltele. Aceste 
recolte se coc într-un timp foarte scurt, de numai 14 
zile terestre (o zi lunară). 

Această specie de oi atinge frecvent o vârstă de 
10 ani tereştri. După ce mor, pielea lor este jupuită 
şi folosită ca pături în locuinţele subterane. Carnea 
este aşezată pe un muşuroi de insecte. Insectele de 
pe lună seamănă cu furnicile voastre. Ele devorează 
carnea de pe oase într-un timp destul de scurt. Apoi, 
oamenii lunari iau oasele şi cornul şi îşi 
confecţionează din ele unelte. Evident, pe lună mai 
există şi alte animale, multe din ele semănând 
destul de bine cu cele de pe Pământ. Totuşi, ele 
sunt mult mai mici decât echivalentele lor 
terestre, dar şi decât oile lunare. în afara oilor, pe 
lună mai există două animale remarcabile: maimuţa 
cu bot şi trei picioare, şi maimuţa săltăreaţă, care 
sare într-un singur picior. Maimuţa cu bot şi cu trei 
picioare are mărimea unei pisici terestre. Capul ei 
seamănă cu cel al unei maimuţe 



de pe Pământ, cu diferenţa că gura ei este 
aşezată pe verticală, pe jumătate din lungimea 
gâtului. Picioarele din faţă seamănă cu labele unei 
maimuţe terestre, dar piciorul din spate aduce mai 
degrabă cu trompa unui elefant, putând fi contractat 
cu 20 de centimetri şi alungit pe nu mai puţin de 
şase metri. 

De ce are acest animal o formă atât de ciudată? 
Aţi aflat deja că temperaturile de pe lună diferă de 
cele de pe Pământ, în timpul unei perioade de 28 de 
zile pământeşti, suprafaţa lunii este acoperită mai 
întâi cu un strat gros de zăpadă, care se topeşte apoi, 
în următoarele şapte zile, după care urmează o 
perioadă de caniculă. Natura acestui animal îi impune 
să-şi ţină capul în aerul atmosferic, ceea ce explică 
piciorul său extensibil. De pildă, în timpul nopţii sau 
al iernii, maimuţa se sprijină pe piciorul mult 
alungit, pentru a-şi putea scoate capul deasupra 
stratului gros de zăpadă. Se hrăneşte cu o specie de 
păsări nocturne (care aduc cu liliecii tereştri), 
cărora le permite să intre In gura sa larg deschisă, ce 
emană o căldură foarte atrăgătoare pentru păsări, 
după care le consumă. 

Când zăpada începe să se topească, apa 
acoperă suprafeţe întinse ale lunii, ridicându-se 
până la o înălţime de câţiva metri. Aceste câmpii 
inundate sunt înconjurate de munţi înalţi. Maimuţa 
se foloseşte din nou de piciorul său extensibil pentru 
a-şi ţine capul deasupra apei; altminteri s-ar îneca, 
în timpul perioadelor de caniculă, ea călătoreşte 
către apele curgătoare, în care preferă să stea 
scufundată zile Ia rând, astfel încât numai capul şi 
labele din faţă îi rămân deasupra apei. Când 
nivelul apei creşte, ea îşi lungeşte piciorul; când 
apele scad, şi-1 contractă. 

Dacă râul se usucă de tot, maimuţa pleacă mai 
departe, alungindu-şi mai întâi piciorul din spate, 
apoi apucându-se cu labele din faţă de ceva şi 
retrăgându-şi piciorul extensibil. Repetă apoi 
procedeul, deplasându-se până când găseşte din nou 
apă. în timpul zilei (când păsările asemănătoare cu 
liliecii 



nu zboară) se hrăneşte cu nişte raci zburători, care 
aduc cu rădaşcele de pe Pământ. 

Maimuţa săltăreaţă, care sare într-un singur 
picior, este o varietate a maimuţei cu trei picioare, 
de care se deosebeşte prin faptul că piciorul său este 
infinit mai elastic decât cel al maimuţei cu bot. De 
aceea, ea se deplasează prin salturi. în plus, 
animalul are capacitatea uimitoare de a se 
autocom-prima. Când se află în această poziţie, el 
seamănă cu o felie medie de pâine aruncată la sol. 
Dacă se decide să sară, piciorul ei se dilată brusc 
pe o distanţă de circa trei metri, ceea ce îi permite 
să facă un salt la o înălţime de 4-6 metri, 
parcurgând astfel o distanţă de nu mai puţin de 12- 
14 metri. Maimuţa face aceste salturi cu o 
repeziciune atât de mare încât poate prinde orice 
pasăre în zbor. De altfel, hrana ei este aceeaşi ca şi 
cea a maimuţei cu bot. Aceste animale trăiesc pe 
câmpiile lunare şi nu vin decât rareori în contact 
cu oamenii de acolo, care trăiesc în crăpăturile din 
munţi. 

în aceşti munţi, în afară de oi şi de furnicile de 
care am amintit, mai trăiesc un mare număr de 
păsărele, din care cea mai mare nu depăşeşte 
dimensiunea unei vrăbii de pe Pământ, iar cea 
mai mică atinge mărimea unei muşte. 

Apele conţin multe specii de peşti, viermi şi raci. 
Printre aceste crustacee se numără o specie mai 
ciudată, numită „mingea albastră". Pe Pământ nu 
există un echivalent ai acestuia. Această minge se 
poate divide în două jumătăţi legate între ele printr- 
un muşchi scurt. Se hrăneşte cu viermii care 
pătrund între cele două jumătăţi, cărora le 
consumă numai lichidele interne, expulzând apoi 
resturile odată cu apa. Această minge albastră, care 
are mărimea unui pepene, mai are o însuşire aparte: 
noaptea, emană o lumină atât de puternică încât 
râurile şi lacurile de pe lună au o strălucire mult 
mai puternică decât oceanele terestre în punctele de 
solstitiu. 



Dacă priviţi prin telescop acea faţă a lunii 
orientată către Pământ, puteţi vedea că acest 
corp ceresc nu are o suprafaţă netedă, având un 
aspect muntos. La suprafaţă nu există apă, iar 
munţii nu sunt aranjaţi radial In jurul unei 
formaţiuni centrale sau în lanţuri muntoase, ca 
pe Pământ. Ei alcătuiesc formaţiuni inelare, pe 
zone mai mari sau mai mici. Există şi câteva 
zone muntoase cu orientare radială, dar acestea 
nu reprezintă decât o punte între mai multe 
formaţiuni inelare de mici dimensiuni. 
Diametrul acestora din urmă nu depăşeşte 60 de 
metri, fiind uniţi cu miile în linie dreaptă, ca într- 
un fel de cărare. Dacă aveţi un telescop foarte 
puternic, puteţi vedea aceste coline ca un fel de 
raze strălucitoare care pleacă dintr-un punct 
central (o colină mai înaltă şi mai luminoasă) în 
toate direcţiile. Această structură celulară i-a 
făcut pe mulţi astronomi să creadă în mod eronat 
că au descoperit vegetaţie pe lună, deşi pe 
această parte a lunii (cea vizibilă de pe 
Pământ) nu există nici un fel de plante. 

Micile coline inelare au de multe ori în centru 
cratere circulare. Ici şi colo există formaţiuni 
stâncoase care înconjoară zone mai întinse, 
care pot ajunge până la 375 de kilometri, în care 
există aceleaşi coline inelare mai mari sau mai 
mici, cu cratere centrale. Aceste forme există 
practic peste tot. 

La ce folosesc aceste formaţiuni pe suprafaţa 
nelocuită a corpului ceresc? Ele reprezintă 
receptori ai magnetismului terestru, amplasaţi 
astfel încât să poată absorbi optim acest fluid. 
Micile cratere interioare servesc scopului de a 
depozita magnetismul Pământului. Ele nu au 
aceeaşi formă şi aceleaşi dimensiuni, căci 
această energie trebuie distribuită în cantităţi 
variabile. Prin distribuţia lor, numai aparent 
haotică (în realitate, există o ordine foarte 
precisă a lor), ele respectă o 



proporţie foarte exactă, care determină imuabil 
mişcarea celor două corpuri cereşti aflate faţă în 
faţă. 

Cin alt scop al acestor cavităţi circulare constă în 
reţinerea aerului atmosferic, pentru a se putea 
proteja, la fel cum cavităţile de pe Pământ reţin apa. 
De unde provine acest aer? Din aceeaşi sursă ca şi 
pe Pământ - din marele depozit cosmic, umplut 
de-a pururi cu eter şi lumină. 

Când partea vizibilă a lunii este întunecată, aceste 
cavităţi se umplu cu aer atmosferic. Când lumina 
soarelui începe să strălucească asupra ei, ea 
determină formarea unor precipitaţii abundente, 
care se depun sub formă de rouă. Această rouă 
contribuie la solidificarea întregii suprafeţe a lunii, 
după care circulă prin corpul ceresc sub formă de 
apă, alimentând izvoarele de pe cealaltă parte a 
lunii. în plus, ele contribuie la formarea vaporilor şi 
a straturilor atmosferice permanente. Aceste mici 
bazine sunt locuite de acele spirite care doresc să 
progreseze, după ce au fost salvate din primul nivel 
al iadului de spiritele mai pure ale cerului. 

Aduse pe lună, aceste spirite primesc un corp 
care seamănă cu aerul pe care îl conţin aceste 
bazine. Având un corp atât de subtil, ele pot vedea 
ambele lumi, atât cea materială cât şi cea 
spirituală, în funcţie de necesităţile pe care le au 
pentru a progresa. La început, ele preferă să 
trăiască în părţile cele mai întunecate şi mai 
adânci ale corpului ceresc. Pe măsură ce 
evoluează, corpul lor atmosferic se rafinează din 
ce în ce mai mult, devenind tot mai uşor; în acest 
fel, ele se ridică mai aproape de suprafaţă 
(alegându-şi bazinele mai superficiale). Foarte 
puţine vor ajunge însă la craterele mici de la 
suprafaţă; marea majoritate trăiesc în grup în 
bazinele mari. 

Mai puteţi descoperi pe suprafaţa lunii două 
puncte extrem de strălucitoare. Cea mai luminoasă 
zonă se află în regiunea sudică, în timp ce zona mai 
mică şi mai puţin luminoasă este localizată în 
regiunea nordică a satelitului terestru. Aceste 
puncte reprezintă centre de salvare. Cel sudic, din 
care ema- 



nă razele mai strălucitoare, serveşte drept far 
acelor spirite care nu au nevoie de un corp lunar. 
Cel nordic, mai puţin strălucitor, serveşte acelor 
spirite care nu pot fi vindecate de dragostea lor 
pentru cele lumeşti decât printr-o întrupare în 
corpul unui om lunar (condiţie mult mai 
neplăcută decât prima). După părăsirea acestui 
corp, ele vor fi din nou reintegrate ca spirite în 
bazinele atmosferice din regiunea de nord a 
părţii vizibile a lunii, după care se vor îndrepta 
lent (pe măsura evoluţiei) către centrul nordic 
de salvare. 

Această călătorie nu este deloc uşoară sau 
rapidă, aşa cum v-aţi putea aştepta, ştiind că 
este vorba de nişte spirite lipsite de corp. 
Pentru a putea face un pas înainte, un 
asemenea spirit trebuie să moară mai întâi în 
bazinul în care sălăşluieşte, la fel cum moare un 
om pe Pământ. Această moarte este întotdeauna 
mai mult sau mai puţin dureroasă, căci este 
însoţită de un sentiment constant de teamă. 
Evident, este vorba de frica de anihilarea eternă. 
Dacă ţineţi seama şi de faptul că aceste spirite 
trebuie să treacă succesiv prin mai multe mii de 
asemenea bazine, în care rămân de multe ori 
timp de o lună, o jumătate de an sau chiar un an 
întreg, vă puteţi imagina cu ce viteză 
călătoresc ele. Mai există încă acolo spirite de 
pe vremea lui Avraam, care nu şi-au încheiat nici 
trei sferturi din călătoria lor. 

Nu trebuie să ştiţi mai multe despre partea 
locuită a corpului lunar, care seamănă întru 
totul cu cea nelocuită, cu diferenţa că pe cea din 
urmă formele vii au corespondenţe materiale, în 
timp ce aici ele nu au decât corespondenţe 
spirituale. Plantele şi animalele de pe partea 
locuită a lunii corespund întru totul corpurilor 
atmosferice la care au renunţat spiritele de pe 
partea nelocuită. Aceste rămăşiţe de corpuri 
circulă împreună cu apa prin corpul lunar, după 
care hrănesc sufletul fiinţelor lunare, prin 
intermediul plantelor şi animalelor. Cândva, în 
viitor, veţi înţelege mal bine aceste procese, 
atunci când veţi atinge o stare de conştiinţă mai 
înaltă pe calea Graţiei şi Luminii Mele. 



57 Patru întrebări referitoare la lună 

î.în ce fel îl adoră pe Dumnezeu fiinţele de pe 

lună? Au 

aceştia o biserică sau un guvern? Sunt 

conduşi de o singură 

persoană? 

2. în cel fel îşi cresc copiii? 

3.Cum privesc Pământul nostru? Ştiu ei 

că Tu, 

Doamne, Te-ai întrupat ca fiinţă umană pe 

Pământ şi ai luat 

asupra Ta păcatele lumii? 

4. Care este relaţia dintre lună şi 

somnambulism? 

lată care sunt răspunsurile la aceste 

întrebări: 

Mai întâi de toate, trebuie precizat că 
răspunsurile depind întru totul de Pământul 
însuşi. Explicaţia constă în faptul că din punct 
de vedere spiritual, nu există nici o diferenţă 
între fiinţele umane de pe Pământ şi cele de pe 
lună. După cum v-am spus deja, fiinţele umane 
de pe lună nu sunt altceva decât oameni 
proveniţi de pe Pământ care trebuie să 
progreseze; la fel ca orice alt spirit, ei îşi aduc cu 
ei propriile fapte sau lucrări. Că aceste fapte nu 
sunt dintre cele mai bune rezultă implicit din 
faptul că aceşti imigranţi lunari au fost trimişi 
pe acest corp ceresc. 



Dacă doriţi să ştiţi în ce fel Mă venerează 
aceşti locuitori ai lunii, priviţi orice om de pe 
Pământ care este foarte pasionat de cele lumeşti. 
Veţi găsi în acesta oglinda perfectă a felului în 
care Mă adoră locuitorii de pe lună. 

După cum ştiţi, am afirmat odată că nici un 
om nu ar trebui să se preocupe prea mult de 
învelişul fizic temporar, ci mai degrabă să caute 
împărăţia Mea şi Dreptatea ei, care derivă din 
marea Mea Jubire faţă de toţi cei care Mă 
iubesc 



mai presus de orice. Care credeţi că este, din 
acest punct de vedere, situaţia oamenilor de pe 
Pământ, când chiar şi cei mai buni dintre ei îşi 
petrec cel puţin 23 de ore pe zi pentru 
bunăstarea trupurilor lor? Se poate oare spune 
că aceşti oameni caută împărăţia lui 
Dumnezeu? Fiinţele umane, pentru care am 
creat tot ceea ce există şi pentru care îmi 
folosesc continuu întreaga Mea iubire şi 
înţelepciune, nu îşi găsesc aproape niciodată un 
moment pentru Mine în tot acest du-te-vino în 
care trăiesc. Adevăr vă spun: printr-o asemenea 
adoraţie, viaţa voastră nu va deveni cu nimic mai 
bună decât este. 

Credeţi că Mi-ati sluiit cu ceva sau că M-ati 
adorat cu adevărat dacă murmuraţi rapid un 
Tatăl Nostru şi o Ave Măria, sau dacă aţi 
petrecut o oră cu o carte de rugăciuni în mână, 
dar cu gândul în altă parte, într-o biserică făcută 
din piatră şi împodobită cu sculpturi? O, oameni 
lipsiţi de minte! Chiar credeţi că Eu sunt din 
piatră, din lemn, din metal, sau din orice alt 
material din care vă confecţionaţi sculpturile? 
Dacă nu vă veţi schimba atitudinea pe Pământ, 
veţi fi nevoiţi cu toţii să intraţi în şcoala lunii, 
pentru a învăţa acolo, în condiţii de maximă 
duritate, deopotrivă fizice şi spirituale, că 
Dumnezeu cel viu nu îşi găseşte plăcerea într-o 
asemenea adoraţie lipsită de substanţă. Dacă tot 
mai doriţi să aflaţi în ce fel îl adoră pe 
Dumnezeu fiinţele de pe lună, vă voi spune: 
acolo, unica adoraţie constă în lecţiile dure pe 
care oamenii sunt nevoiţi să le înveţe treptat. 
Aceasta este adevărata adoraţie a lui 
Dumnezeu, care trebuie slăvit întru spirit şi 
adevăr. Numai prin asemenea lecţii poate 
scânteia divină din interior să iasă la lumină. De 
vreme ce pe Pământ nu au făcut altceva decât să 
îşi satisfacă trupurile, aceşti oameni trebuie să 
înveţe ce înseamnă traiul fără confort fizic, iar 
luna este locul ideal pentru această şcoală; ei 
trebuie să renunţe acolo la sine până la ultima 
fibră a fiinţei lor, cerând totul numai de la Mine. 
Pe lună, ei trebuie să îşi demonstreze continuu 
credinţa, în condiţiile în care sunt supuşi la cele 
mai dificile 



încercări cu putinţă. Dar nu aşa cum o faceţi 
voi, care nu aveţi nici un pic de credinţă şi care 
încercaţi să Mă înduioşaţi pe Mine, Dumnezeu 
cel viu, cu crucifixele voastre din lemn! 



Cea de-a doua întrebare are şi ea un răspuns 
evident. Acolo unde Mă manifest în exterior prin 
îngerii Mei sau în care apar Eu însumi ca 
învăţător nu mai este nevoie de nici un cap al 
bisericii, la fel cum nu este nevoie de nici un şef 
de guvern. De aceea, se poate spune că luna 
reprezintă un stat spiritual reformat, în care 
singurul şef sunt Eu însumi. 

Copiii sunt crescuţi în conformitate cu aceste 
învăţături. Singurul lucru de care au nevoie 
este iubirea, din care se naşte credinţa în Mine 
ca fiinţă umană, şi în întruparea mea fizică pe 
Pământ, locul din care provin ei înşişi. Acest 
eveniment s-a petrecut nu numai pentru a le 
aduce beatitudinea oamenilor de pe Pământ 
sau de pe lună, ci tuturor celor răspândiţi în 
spaţiul infinit pe toate corpurile cereşti, pentru 
a-i uni în funcţie de natura lor şi pentru a 
construi astfel un loc permanent pentru ei, sub 
marea Cruce a Iubirii. Aceasta este aşadar religia 
şi forma de adorare a lui Dumnezeu pe lună. 



3. 

întrebarea referitoare la ce cred locuitorii de 
pe lună despre Pământ nu mai necesită un 
răspuns, după ceea ce am spus anterior. Singurii 
locuitori ai lunii care au ocazia să vadă Pământul 
sunt spiritele (care locuiesc pe partea vizibilă a 
lunii), iar acestea nu pot percepe aspectele 
materiale decât 



prin prisma analogiilor spirituale. Locuitorii de 
pe parte< invizibilă a lunii nu văd niciodată 
Pământul, aşa că tot ceea c( ştiu despre acesta 
este tot de natură spirituală. 



In ceea ce priveşte ultima întrebare, ipoteza 
potrivit căreic luna ar fi responsabilă de 
somnambulism este absolut falsă într-adevăr, în 
timpul lunii pline fluidul magnetic devine mul 
mai puternic, dar el este emanat de Pământul 
însuşi. Câne luna este luminată complet de 
soare, lumina atrage înapo fluidul magnetic de 
pe lună pe Pământ. în acest fel, planete voastră 
se încarcă foarte puternic cu magnetism. 
Oameni care au o cantitate mai mare de metale 
în sânge decât nivelu normal au capacitatea - 
prin intermediul anumitor influenţe precum 
apa, aerul sau hrana - de a absorbi acest fluic 
magnetic care coboară din nou pe Pământ. 

Când nervii sunt atinşi de acest fluid şi încep 
să apese neplăcut asupra sufletului, acesta îşi 
slăbeşte legăturile pe care le are cu corpul fizic 
şi încearcă să scape. Corpul fizic dispune de un 
corp vital care este direct influenţat de fluidu 
magnetic; acesta face legătura între trup şi 
suflet. Dace sufletul doreşte să se elibereze de 
corp, el nu are altceva de făcut decât să 
stimuleze corpul vital, care acţionează imediai 
asupra corpului fizic, de care este legat, silind 
totodată sufletul să-1 însoţească. Aşa se explică 
de ce somnambuli încep să meargă în timpul 
somnului. Ei au fata orientată către lună din 
cauza cantităţii excesive de fluid magnetic din 
sânge se urca pe acoperişuri sau pe turle în 
dorinţa de a se ridica deasupra nivelului 
solului, diminuând astfel senzaţie neplăcută 
pe care o exercită fluidul asupra lor. Pe măsură 
ce această influenţă scade, corpul fizic devine 
din nou apt se primească sufletul şi spiritul prin 
intermediul corpului vital. 



După ce corpul fizic s-a eliberat de presiunea 
neplăcută sufletul 1 1 conduce înapoi, în poziţia din 
care a plecat, dupe care fuzionează din nou cu el. 
Sufletul nu ştie că a practicai mersul somnambul, 
căci el nu are memorie. El nu cunoaşte decât ceea 
ce vede. Amintirile sufletului întrupat într-un corp 
fizic nu sunt altceva decât o reluare a percepţiilor 
impresiiloi naturale corespondente provenite ele la 
simţurile fizice. E este trezit faţă de aceste 
percepţii prin intermediu nenumăratelor imagini 
primite de la spiritul pe care îl poart! în sine. 



6. Fluidul magnetic 

Dacă observăm mai multe obiecte care seamănă 
între ele ca aspect şi soliditate, primul lucru pe care 
îl comparăm este forma lor. Dacă luăm unul dintre 
ele în mână, îi putem simţi soliditatea. Dacă luăm 
succesiv mai multe obiecte în mână. toate de 
aceeaşi mărime, putem distinge o a treia diferenţă, 
şi anume greutatea lor specifică (adică 
greutatea pe centimetru cub de volum). 

Obiectele de acelaşi fel, cum este de pildă apa, 
nu ai întotdeauna o greutate egală, mai ales dacă 
temperatura diferă, chiar dacă au acelaşi volum. O 
picătură de apă de ploaie este mai uşoară decât o 
picătură de apă dintr-un izvoi sau dintr-o fântână. O 
picătură de apă caldă este mai uşoară decât una de 
apă rece, iar o picătură de apă îngheţată este mai 
uşoară decât orice alte categorii de picături. 

Toate aceste exemple ne învaţă aceeaşi lecţie: 
„lată, cercetătorule, cât de diferite suntem, deşi 
existenţa noastră are la bază aceeaşi lege şi noi 
suntem alcătuite din aceeaşi substanţă. Cu toate 
acestea, noi suntem atât de diferite între noi încât 
nu semănăm aproape deloc una cu cealaltă". 



Acest preambul are importanţa lui, căci fără 
el nu aţi putea înţelege ceea ce urmează, 
înainte de a începe explicaţia propriu-zisă a 
aşa-numitului „magnetism", trebuie să mai dăm 
câteva exemple din sfera înţelepciunii. Vom 
începe prin a examina împreună trecutul 
îndepărtat. 

Imaginaţi-vă acea perioadă în care în tot 
spaţiul infinit nu exista nici o altă fiinţă în afară 
de Mine. Creaţia materială, la fel ca şi cea 
spirituală, nu începuseră încă. în ce consta 
atunci, în acea vreme, spaţiul infinit, şi cum s- 
a născut timpul, de vreme ce acest spaţiu a 
existat dintotdeauna? Cum arăta existenta Mea 
înaintea oricărei alte existenţe şi cum s-a născut 
restul creaţiei din această Existentă Cinică? Ce 

este de fapt spaţiul? în ce constă existenţa Mea 
primordială? Şi ce înseamnă existenţa 
temporală, născută din Mine, dar în afara Mea, 
în spaţiul infinit din interiorul Meu? Cât de 
dificile vi se par aceste întrebări, şi totuşi, cât de 
simple sunt răspunsurile la ele dacă ţineţi cont 
de anumite premise. 

Cin mic exemplu va elucida răspunsurile la 
aceste întrebări. Să presupunem că aţi cultivat 
multă vreme un gând, şi întrucât acest gând vă 
făcea plăcere, lui i s-a adăugat un alt gând. 
Dacă primul gând, cel fundamental, nu a putut fi 
realizat, cel de-al doilea a găsit o posibilitate 
de a prinde contur, dar pentru acest lucru era 
necesar un al treilea gând, care era deja 
conţinut în primele două gânduri. Acest al 
treilea gând explică „felul în care" poate fi 
realizat ai doilea gând. Mai pe scurt, al treilea 
gând este „cum". 

Au existat aşadar trei întrebări, fiecare 
răspunzând celeilalte. Problema nu era însă 
rezolvată. Din acest motiv, cele trei gânduri s-au 
întâlnit şi au discutat problema foarte 
importantă a lui „de ce". 

După o scurtă deliberare, primul gând, cel 
fundamental, a răspuns: „Deoarece este ceva 
care seamănă perfect cu Mine!" Cel de-al 
doilea gând a spus: „Motivul pentru care poate 
fi realizat constă în faptul că primul gând nu se 
află în contradicţie cu el însuşi". Iar cel de-al 
treilea gând a spus: 



„Deoarece în cauza care doreşte să se manifeste 
sălăşluieşte principalul instrument de realizare a ei. 
Iar explicaţia constă în faptul că gândul nu se 
contrazice pe sine, nici în fundamentul său, nici 
în părţile sale, în nici un fel! " 

Spre exemplu, dacă primul gând pe care l-aţi 
avut a fost să construiţi o casă, nu aţi început mai 
întâi prin a vă imagina casa în plan mental, 
vizualizând felul în care va arăta ea? După ce aţi 
construit casa în imaginaţie şi aţi ajuns la un 
rezultat extrem de satisfăcător, nu v-aţi pus 
întrebarea dacă nu cumva există o cale de a 
transpune acest vis în practică, transformându-1 
într-o realitate? Cel de-al doilea gând v-a arătat 
astfel felul în care puteţi construi casa din visul pe 
care 1-ati avut iniţial. Cred că veţi fi de acord că 

primul gând nu conţinea în sine nici o contradicţie, 
lucru care a generat apariţia celui de-al doilea 
gând. 

Urmează în mod natural chestiunea lui „cum", 
adică prin ce mijloace poate fi construită casa? 
Principalul instrument care permite construirea ei 
este însăşi posibilitatea de a o construi. Cel de-al 
doilea instrument este cel care uneşte scopul de 
realizarea lui. în sfârşit, cel de-al treilea instrument 
se referă la materialele şi la energia cu care poate 
începe construcţia propriu-zisă. Dacă aţi adunat tot 
ceea ce este necesar şi dacă dispuneţi de 
proprietatea pe care doriţi să construiţi casa, ce v-ar 
mai putea împiedica să transformaţi principalul 
gând (cel de la care a pornit întreguf proces) într- 
o realitate? în scurt timp, veţi vedea aceste 
gânduri prinzând o formă vizibilă în faţa 
dumneavoastră, căci aţi asigurat toate condiţiile 
pentru realizarea lor. 

Să revenim acum la Mine, Eternul Purtător al 
Gândurilor Creaţiei, cel care am umplut spaţiul 
infinit cu nenumărate clădiri, una mai măreaţă şi 
mai artistică decât cealaltă. Se pune în mod firesc 
întrebarea: „De unde şi-a luat Marele Maestru 
Arhitect materialele de care a avut nevoie pentru a 
construi toate aceste lucruri minunate?" 

Dacă veţi pune această întrebare unui savant al 

acestei 



lumi, el vă va răspunde că materia este la fel de 
bătrână ca şi Mine, deci eternă. Singura sa 
dilemă ar fi: când am început să exist Eu? Căci 
Eu am guvernat infinitatea până în prezent. 
Există oare vreun obiect fără început? Pe de altă 
parte, poate oare un număr infinit să aibă un 
început, chiar dacă ai calculat fiecare obiect pe 
rând? Ar rezulta de aici că Eu nu am început 
niciodată creaţia (de vreme ce nu există un 
început), în cazul acesta, de unde au apărut 
stelele, lumile şi toate miriadele de obiecte din 
creaţie? După cum vedeţi, acest tip de 
raţionament lumesc nu poate fi urmărit, căci 
gândul care stă la baza lui este plin de 
contradicţii în sine, motiv pentru care gândurile 
care derivă din el (al doilea şi al treilea) nu pot fi 
susţinute. 

Alţii ar putea spune că Eu am creat cu un 
singur cuvânt haosul etern, pe care l-am 
ordonat şi am creat toate aceste lucruri. Este 
uşor să vă daţi seama de similaritatea celor două 
afirmaţii. Dacă aşa ar sta lucrurile, haosul ar fi 
diferit de materia eternă, iar Eu nu aş mai fi un 
Creator, ci doar un meşteşugar. De altfel, ce 
compatibilitate ar putea exista între haosul etern 
şi ordinea Mea eternă? 

Se vor găsi şi unii care vor afirma că Eu şi 
materia suntem una! Această afirmaţie nu este 
complet lipsită de suport, dar există un aspect 
care nu se leagă. De vreme ce Eu sunt 
recunoscut ca fiind spiritul plin de energie, putere 
şi viaţă, Cel Suprem în sine şi absolut liber, cum 
este posibil ca acest spirit suprem şi absolut liber 
să se manifeste sub forma vieţii, dar şi a 
pietrelor şi celorlalte obiecte materiale 
neanimate? Dar întrucât aceste lucruri nu sunt 
una cu Mine, ci au fost create de Mine, 
Dumnezeul eternităţii, din Mine, întru Mine şi în 
afara Mea, merită să aflaţi cum au fost create 
toate aceste lucruri. Gândurile voastre vm şi 
pleacă, iar numărul lor este infinit. în schimb, 
gândurile Mele apar spontan, cu cea mai mare 
claritate. Dacă Eu doresc ca aceste gânduri să 
rămână, acest lucru se realizează instantaneu. 
Altfel spus, toate lucrările care sunt vizibile 
pentru voi, la fel ca şi voi înşivă, nu sunt nici 



materie, nici haos supus ordinii, nici Dumnezeu 
întrupat în materie, ci sunt gândurile Mele, pe 
care Eu le-am reţinut. 

Aşa cum spuneam, ele se nasc din Mine, întru 
Mine şi în afara Mea. Din Mine, la fel cum nici 
voi nu puteţi gândi decât din eul vostru. Cum să 
nu fie acest lucru posibil pentru Mine, de vreme 
ce în afară de Mine nu mai există un al doilea 
Dumnezeu? 

Faptul că aceste gânduri fac parte din fiinţa 
Mea, fiind imposibil ca ele să aparţină 
altcuiva, nu mai trebuie demonstrat. Ele există 
însă şi în afara Mea, la fel cum nici voi nu puteţi 
spune că sunteţi una cu gândurile voastre. în 
mod similar, gândurile Mele nu sunt una cu 
Mine, dar derivă din Mine. 

Tot ce nu sunt Eu este în afara Mea. Dacă veţi 
medita puţin asupra acestor crâmpeie de 
înţelepciune, ele vă vor deveni cu uşurinţă clare. 

Acum, că am lămurit aceste aspecte, putem 
în sfârşit să ne referim la problema de la care am 
plecat: magnetismul. Ce este magnetismul? 
Acest fluid magnetic nu este altceva decât voinţa 
Mea, care reţine în permanenţă gândurile Mele. 
El guvernează întreaga creaţie, menţinând forma 
şi activitatea ordonată a tuturor lucrurilor 
vizibile. Voi înşivă sunteţi guvernaţi de el, 
potrivit naturii pe care o aveţi. în voi există însă 
ceva mai mult decât simpla Mea voinţă infinită. 
Acest „ceva mai mult" se referă la faptul că voi 
sunteţi gândurile Mele favorite. De aceea, 
iubirea Mea vă susţine ca principiu fundamental 
al vieţii, ajutându-vă să evoluaţi, devenind fiinţe 
absolut independente, la fel ca Mine. Dacă 
acceptaţi iubirea Mea prin puterea liberului 
vostru arbitru, pe care vi l-am dăruit, puteţi 
deveni propriii voştri stăpâni, într-o stare de 
libertate perfectă. 

Dacă doriţi să ajutaţi pe cineva prin 
puterea magnetismului, trebuie să ştiţi că ea 
presupune o voinţă fermă, dublată de o mare 
credinţă. Fenomenul este cât se poate de 
simplu: magnetizatorul îşi uneşte - în mod 
conştient 



sau inconştient - puterea voinţei sale cu 

voinţa Mea, lăsând-o apoi să se reverse asupra 

celor suferinzi. în acest fel, bolnavii sunt 

purificaţi şi se vindecă, spontan sau treptat. 

Acestea' fiind spuse, ati aflat tot ce era de ştiut. 

Puterea voinţei Meie este marele liant care 

uneşte între ele toate corpurile cereşti şi care le 

susţine pe toate. Ea este pozitivă, căci operează 

activ, dar şi negativă, prin faptul că reprezintă 

ordinea eternă şi imuabilă, care nu poate fi 

schimbată. „Până acum" este legea efectului 

continuu etern, iar „până aici" este polaritatea 

negativă sau legea prezervării prin ordinea 

eternă. 

De aceea, voinţa Mea polarizată reprezintă 
simultan substanţa fundamentală a tuturor 
lucrurilor, indiferent care este natura acestora. 
Mari, mici, solide, dure, subtile, grele sau 
uşoare, chiar dacă nu sunt întotdeauna 
gândurile Mele cele mai înţelepte, ele capătă o 
existenţă fizică vizibilă ca rezultat al polarităţii 
voinţei'Mele eterne, aşa cum v-am revelat-o. 



